
GENEZA (GENESE) 


Nu vom anticipa în cele ce urmează ceea ce vom spune 
despre Moise în articolul dedicat lui; ne vom opri, rând pe 
rând, la câteva din principalele versete din Geneza. 


„La început, Dumnezeu a creat cerul şi pământul." 


Aşa s-a tradus; dar traducerea nu este exactă. Nu există 
om cât de cât instruit care să nu ştie că textul original spune: 
„La început, zeii au făcut sau zeii a făcut cerul şi pământul". 
Altminteri, această lecție este conformă cu vechea idee a 
fenicienilor, care îşi imaginau că Dumnezeu s-a folosit de 
nişte zei inferiori, pentru a rândui haosul, chautereb. Fenici- 
enii erau deja de multă vreme un popor puternic, care îşi avea 
propria teogonie, înainte ca evreii să fi intrat în stăpânirea 
câtorva sate în apropiere de ţara lor. Este cât se poate de 
firesc sa ne gândim că, atunci când evreii au avut, în sfârşit, 
o mică aşezare a lor, înspre Fenicia, ei au început să înveţe 
limba, mai cu seamă în perioada în care au fost sclavi acolo. 
Cei care se îndeletniceau cu scrisul au copiat câte ceva din 


vechea teologie a stăpânilor lor; acesta este îndeobşte demer- 
sul spiritului omenesc. 

în timpul în care este situat Moise, filosofii fenicieni ştiau 
probabil destul de multe pentru a considera pământul doar un 
punct, în comparaţie cu multitudinea infinită de globuri pe 
care Dumnezeu Ic-a aşezat în imensitatea spațiului pe care îl 
numim cer. Dar această idee atât de veche si atât de falsă, 
potrivit căreia cerul ar fi fost creat pentru pământ, s-a bucurat 
aproape întotdeauna de simpatie în sânul poporului ignorant. 
Este ca şi cum ai spune că Dumnezeu a creat toți munţii şi 
un grăunte de nisip, închipuindu-ți că aceşti munţi au fost 
făcuți taman pentru grăuntele de nisip. Nu este cu putință ca 
fenicienii, nişte navigatori atât de pricepuţi, să nu fi avut şi 
câțiva buni astronomi; dar vechile prejudecăţi precumpăneau, 
iar aceste vechi prejudecăţi au reprezentat singura ştiinţă a 
evreilor. 


„Pământul era o harababură si gol; întunericul domnea 
peste adâncuri, iar duhul lui Dumnezeu era purtat peste ape." 


Dar harababură nu înseamnă altceva decât haos, dezor- 
dine; este unul din acele cuvinte imitative, pe care le întâlnim 
în toate limbile, cum ar mai fi de pildă talmeş-balmes, tărăboi 
sau titirez. Pământul nu era încă format, aşa cum îl ştim noi 
azi; materia exista, însă puterea divina nu o rânduise încă. 
Spiritul lui Dumnezeu înseamnă suflul, vântul, care agita 
apele. Această idee este exprimată în unele fragmente apar- 
ținând autorului fenician Sanchomathon Fenicienii considerau, 
la fel ca toate celelalte popoare, că materia este veşnică. Nu 
există nici măcar un singur autor în antichitate care să fi afir- 
mat vreodată ca s-ar fi putut scoate ceva din neant. Nici 
măcar în Biblie nu întâlnim vreun pasaj în care să se spună că 
materia a fost făcută din nimic. 


Oamenii au fost întotdeauna împărțiți în ceea ce priveşte 
veşnicia lumii, dai' niciodată în ceea ce priveşte veşnicia ma- 
teriel. 


Gigm 


De nihilo nihilum, in nihilum nil posse reveni. 
Aceasta a fost opinia întregii antichități. 


„Si Dumnezeu a spus: Sa fie lumină, si a fost lumină. Si 
a văzut Dumnezeu că lumina era bună; şi a despărțit lumina 
de întuneric, şi a numit lumina zi, iar întunericul l-a numit 
noapte; şi a fost o seară şi apoi o dimineață care au fost ziua 
dintâi. Si a mai spus Dumnezeu: să fie o întindere în mijlocul 
apelor şi să despartă apele de ape! Şi a făcut Dumnezeu întin- 
derea, si a despărțit apele cele de sub întindere şi cele de 
deasupra întinderii. Si Dumnezeu a numit întinderea aceasta 
cer, si a fost o seară şi apoi a fost o dimineață: ziua a doua; 
si a văzut că toate astea erau bune." 


Să începem prin a examina dacă episcopul de Avranches, 
Huet şi Leclerc nu au în mod evident dreptate împotriva 
acelora care pretind că descoperă aici o strălucire de o 
elocventă sublimă. 

Această elocvență nu este atestată în nici o istorie scrisă de 
evrei. Stilul este aici de o simplitate extremă, ca de altminteri 
în tot restul lucrării. Dacă un orator, pentru a face cunoscută 
puterea lui Dumnezeu, ar fi folosit doar această expresie: „Si 
a zis; să fie lumină şi a fost lumină", atunci ar fi fost în-tr- 
adevăr sublim. Aşa stau lucrurile cu acest pasaj dintr-un 
psalm. Dixit, ei facta sunt. Este un verset care, fiind insolit în 
acest loc şi aşezat pentru a crea o imagine măreață, uimeşte 
spiritul si îl înalță. Dar avem aici de-a face cu narațiunea cea 
mai simplă cu putinţă. Autorul evreu nu vorbeşte despre lumină 


altfel decât despre celelalte obiecte ale creației; el spune în 
egală măsură la fiecare articol: şi Dumnezeu a văzut că toate 
astea erau bune. Fără îndoială, în creație totul este sublim; iar 
crearea luminii nu este cu nimic mai sublimă decât crearea 
ierbii de pe râmpii: sublim este ceea ce se ridică deasupra 
restului, şi aceeaşi trăsătură domneşte pretutindeni în acest 
capitol. 

Era o părere foarte veche aceea că lumina nu venea de la 
soare. Oamenii o vedeau în aer chiar şi înainte de răsăritul 
sau după apusul astrului; ei îşi imaginau că soarele nu făcea 
altceva decât să o sporească şi mai mult. Drept pentru care şi 
autorul Facerii comite aceeaşi greşeală populară si, printr-o 
ciudată răsturnare a ordinii lucrurilor, el spune că luna şi 
soarele nu au fost create decât abia la patru zile după crearea 
luminii. Nu prea putem pricepe cum de a fost cu putință o 
dimineaţă si o seară, înainte să existe un soare. Această con- 
fuzie e tare greu de lămurit. Autorul inspirat împărtăşea preju- 
decățile vagi şi grosolane ale poporului. Dumnezeu nu avea 
pretenția să-i înveţe pe evrei filosofia. Ar fi putut să le înalțe 
spiritul până la adevăr; dar prefera să coboare el până la ei. 

Despărțirea luminii de întuneric nu ţine nici ea de o fizică 
mai corectă; se pare că noaptea şi ziua fuseseră amestecate ca 
seminţele de soiuri diferite care sunt apoi separate unele de 
altele, după felul lor. Se ştie că întunericul nu este altceva 
decât absenţa luminii şi că nu există lumină, într-adevăr, decât 
atâta vreme cât ochii noştri percep această senzaţie; dar în 
acea epocă, aceste adevăruri erau departe de a fi cunoscute. 

Ideea de boltă cerească vine şi ea dintr-o antichitate foarte 
veche. Oamenii îşi închipuiau că cerul este ceva foarte solid, 
întrucât vedeau că acolo se petreceau mereu aceleaşi şi 
aceleaşi fenomene. Cerurile se rostogoleau deasupra capete- 
lor noastre, care va să zică erau dintr-o materie extrem de 
dură. Cum să calculezi ce cantitate de apă trimiteau exalaţiile 


pământului şi ale mărilor către nori? Nu exista pe-atunci nici 
un Halley în stare sa socotească acest lucru. Prin urmare, în 
cer existau nişte rezervoare de apă. Or aceste rezervoare nu 
puteau fi susținute decât de o boltă foarte puternică; şi cum 
prin această boltă se putea vedea, atunci înseamnă că era de 
cristal. lar pentru ca apele superioare să cadă din această boltă 
pe pământ, era necesar să existe acolo cine ştie ce porţi, 
ecluze sau cataracte, care se puteau deschide şi închide. Cam 
aşa era astronomia acelor vremuri; din moment ce se scria 
pentru un public evreu, trebuia să se adopte ideile sale. 


„Şi a făcut Dumnezeu doi luminători mari: unul mai mare, 
pentru ocârmuirea zilei şi unul mai mic, pentru ocârmuirea 
nopții; şi a mai făcut şi stelele." 


Apare şi aici aceeaşi necunoaştere a naturii. Evreii nu ştiau 
că luna luminează doar printr-o reflectare a luminii. Autorul 
vorbeşte despre stele ca despre nişte fleacuri, deşi ele sunt de 
fapt nişte sori, fiecare având lumea sa, care se roteşte în jurul 
său. Spiritul sfânt se adapta la spiritul vremurilor. 


„Si a /is Dumnezeu: Să facem om după chipul şi asemă- 
narea noastră, ca să stăpânească peştii mării etc." 


Ce înțelegeau evreii prin: Să facem om după chipul şi 
asemănarea noastră! înțelegeau şi ei acelaşi lucru pe care îl 
înțelegea întreaga antichitate: 


Finxit in effigiem moderantum cuncta deorum. 


Cine zice chip zice musai şi trup. Nici o nație nu şi-a 
imaginat un zeu fără de trup, şi este imposibil sa ţi-l repre- 
zinţi altfel. Se spune îndeobşte: „Dumnezeu nu este nimic din 
ceea ce cunoaştem"; însă nu putem avea nici o idee despre 
cum este el de fapt. Evreii au crezut întruna că Dumnezeu are 


un corp, aidoma tuturor celorlalte popoare. Toţi cei dintâi 
Părinţi ai Bisericii au crezut, de asemenea, ca Dumnezeu are 
un corp, până ce au îmbrățișat ideile lui Plafon. 


„A filcut bărbat şi femeie." 


Dacă Dumnezeu sau alți zei de o mai mică însemnătate au 
creat omul bărbat şi femeie după asemănarea lor, atunci se 
pare că evreii credeau că Dumnezeu şi zeii sunt bărbaţi şi fe- 
mei. Nu se ştie, de altminteri, dacă autorul vrea să spună că 
omul a avut de la început două sexe sau dacă vrea să spună 
că Dumnezeu i-a făcut pe Adam şi pe Eva în aceeaşi zi. Cel 
mai firesc ar fi ca Dumnezeu să-i fi iacut pe Adam şi pe Eva 
în acelaşi timp; dar acest sens ar contrazice cu desăvârşire 
crearea femeii dintr-o coastă a bărbatului, la mult timp după 
cele şapte zile. 


„lar în a şaptea zi s-a odihnit." 


Fenicienii, caldeenii şi indienii spuneau că Dumnezeu a 
făcut lumea în şase timpuri, pe care bătrânul Zoroastru le 
numeşte cele şase gahambârs, atât de celebre la perși. 

Este de netăgăduit faptul că toate aceste popoare aveau 
deja o teologie, înainte ca hoarda evreiască să se aşeze în 
deserturile din Horeb şi Sinai, şi înainte ca ea să fi putut avea 
scriitori. Pare, aşadar, cât se poate de probabil ca povestea 
celor şase zile să o fi imitat pe a celor sase timpuri. 


„Din acel loc al voluptăţii ieşea un fluviu, care uda 
grădina raiului si care se împărțea de acolo în patru alte flu- 
vii. Unul se numeşte Fison şi el înconjoară tot ţinutul Havila, 
unde se află aur... Al doilea se numeşte Ghihon şi înconjoară 
Etiopia... Al treilea este Tigrul, iar al patrulea, Eufratul." 


Potrivit acestei versiuni, paradisul terestru ar fi cuprins 
aproape o treime din Asia şi Africa. Eufratul şi Tigrul iz- 
vorăsc la o depărtare de mai bine de şaizeci de leghe unul 
față de celălalt, în nişte munţi oribili, care nu seamănă câtuşi 
de puţin cu o grădină. Fluviul care mărgineşte Etiopia, şi care 
nu poate fi decât Nilul sau Nigerul, purcede la mai bine de 
şapte sute de leghe de izvoarele Tigrului si Eufratului; iar 
dacă Fisonul nu este altul decât Fasul, atunci pare destul de 
uimitor să aşezi în acelaşi loc izvorul unui fluviu din Sciţia şi 
izvorul unui fluviu din Africa. 

în rest, grădina Edenului se inspiră în mod vizibil din 
grădinile Edenului din Saana, în Fericita Arabie, faimoasă în 
întreaga lume antică. Evreii, popor recent apărut, erau o 
hoardă arabă. Se mândreau cu tot ce era mai frumos în cel 
mai bun ţinut al Arabiei. Ei au folosit întotdeauna în scop 
personal vechile tradiții ale marilor nat care îi înconjurau. 


„Si a luat aşadar Dumnezeu omul şi l-a pus în grădina 
voluptăţii, ca să o lucreze." 


E foarte bine să-ți lucrezi grădina, dar trebuie că i-a fost 
tare greu lui Adam să lucreze o grădină de şapte până la opt 
sute de leghe lungime: sau pasămite a primit niscaiva aju- 
toare. 


„Jar din pomul cunoaşterii binelui şi răului să nu mân- 
caţi." 


Este dificil să-ți închipui că exista un copac care învăţa ce 
este binele şi răul, de parcă ar fi fost vorba de peri sau de 
caişi. Altminteri, de ce nu vrea Dumnezeu ca omul sa 
cunoască binele şi răul? Dimpotrivă, nu ar fi fost oare mai 
demn de Dumnezeu şi mult mai necesar omului să le cu- 
noască? După biata noastră minte, ar fi trebuit ca Dumnezeu 


sa Ic poruncească să se înfrupte din plin din acest fruct; dar 
trebuie să ne ținem în frâu mintea. 


„De îndată ce ven mânea din el, veţi muri." 


Adam a mâncat însă din acest fruct şi n-a murit. Dim- 
potrivă, aflăm că a mai trăit încă nouă sute treizeci de ani. 
Mai mulți Părinţi au socotit toate astea drept o alegorie, în-tr- 
adevăr, am putea spune că celelalte animale nu ştiu că vor 
muri, în vreme ce omul ştie că va muri, datorită rațiunii sale. 
Această rațiune este tocmai pomul cunoaşterii care îl face pe 
om să-şi prevadă sfârşitul. Această explicaţie ar fi poate cea 
mai rațională. 


„Si a mai zis Domnul: nu e bine ca bărbatul să fie singur, 
să-i facem un ajutor asemenea lui." 


Ne-arn putea aştepta ca Domnul să îi dea o femeie; nici 
vorba de aşa ceva: Domnul îi aduce toate animalele. 


„lar numele pe care Adam îl va da fiecărui animal va fi 
adevăratul său nume." 


Adevăratul nume al unui animal ar putea însemna un 
nume care să se refere la toate proprietățile speciei sale sau, 
cel puţin, la cele principale: dar asta nu se întâmplă în nici o 
limbă, în fiecare limba există câteva cuvinte imitative, cum ar 
fi de pilda coq în celtă, care reproduce, întrucâtva, strigătul 
cocosului, sau lupus, în latină etc. Dar numărul acestor cu- 
vinte imitative este foarte redus. Ba mai mult, daca Adam ar 
fi cunoscut astfel toate proprietățile animalelor, atunci el fie 
mâncase deja din fructul cunoaşterii, fie Dumnezeu nu mai 
trebuia să-i interzică acest fruct. 

Este de remarcat faptul că aici este numit pentru prima 
data Adam în Geneză. La vechii brahmani, cu mult mai vechi 


decât evreii, primul om se numea Adimo, copilul 
pământului, iar femeia sa se numea Procriti, 
viața; aşa spun Vedele care este poate eea mai 
veche carte din lume. Adam şi Eva aveau aceleaşi 
înţelesuri în limba feniciană. 


„Pe când Adam era adormit, Dumnezeu a 
luat una din coastele îui si a pus came în locul ei; 
iar din coasta pe care o luase din Adam, a 
plămădit o femeie şi a adus femeia la Adam." 


Insă Domnul, în capitolul anterior, crease deja 
bărbatul şi femeia; atunci de ce a mai luat o 
coastă de la bărbat pentru a face din ea o femeie 
care exista deja? Ni se răspunde că autorul 
anunţă într-un loc ceva ce va explica în alt loc. 


„lar şarpele era cel mai viclean dintre toate 
animalele de pe pământ ctc.; şi a zis el către 
femeie ele." 


în tot acest articol nu se face nici o mențiune 
despre diavol; totul este aici fizic. Șarpele era 
considerat de către toate naţiile orientale drept cel 
mai viclean dintre animale, fiind, pe deasupra, 
nemuritor. Caldeenii aveau o legendă despre o 
ceartă iscată între Dumnezeu si şarpe; această 
legendă a fost păstrată de Ferekide. Origenc o 
citează în cartea VI împotriva lui Celsus. în 
timpul serbărilor lui Bachus era purtat în pro- 
cesiune un şarpe. Egiptenii vedeau un soi de 
divinitate îp şarpe, potrivit relatărilor lui 
Eusebiu din Pregătirea evanghelică, cartea I, 
capitolul X. în Arabia, în Indii şi chiar în China, 
şarpele era socotit un simbol al vieții; aşa se 
explică faptul că împărații Chinei de dinainte de 
Moise au purtat întotdeauna imaginea unui şarpe 
pe piept. 

Eva nu este uimită că şarpele îi vorbeşte. 
Animalele au vorbit în toate poveştile din 
vechime; iată de ce, când Pilpai 


şi Locman au pus animalele să vorbească, nimeni n-a fost 
surprins. 

Toată această poveste, atât de fizică şi atât de lipsită de 
orice alegorie, ne ajută să pricepem de ce, de atâta amar de 
vreme, şarpele se târăşte pe burtă, de ce încercăm noi întruna 
să-l strivim şi de ce încearcă el mereu să ne muște; tot aşa 
după cum vechile metamorfoze explicau de ce corbul, care 
odinioară fusese alb, este astăzi negru, de ce bufnița nu iese 
din ascunzătoarea ei decât noaptea, şi de ce lupului îi place 
carnagiul etc. 


„Iti voi înmulți necazurile şi sarcinile: vei naşte copii în 
dureri; vei fi sub puterea bărbatului şi cî te va stăpâni." 


Insă înmulțirea sarcinilor nu era socotită o pedeapsă. Dim- 
potrivă, se spune că era o mare binecuvântare, şi asta mai ales 
la evrei. Durerile facerii nu sunt cumplite decât la femeile 
plăpânde; cele care sunt obişnuite cu munca nasc foarte uşor, 
mai cu seamă în ținuUirile cu climă caldă. Există unele ani- 
male care se chinuie rău când fată; există altele care chiar 
mor în timp ce fată. în ceea ce priveşte superioritatea bărbatu- 
lui asupra femeii, ea este ceva cât se poate de natural; este 
rezultatul forței trupului şi chiar al forței spiritului. Bărbaţii, în 
ansamblul lor, au organele mai capabile de o atenție susținută, 
în comparaţie cu femeile, şi sunt mai potriviți pentru muncile 
intelectuale şi pentru cele fizice. Dar când o femeie are pum- 
nul mai puternic şi mintea mai ascuţită decât soţul său, atunci 
ea este stăpână peste tot şi toate: în acest caz bărbatul este cel 
care se supune femeii. 


„Si Domnul le-a făcut veşminte din piei." 


Acest pasaj dovedeşte limpede că evreii credeau că Dum- 
nezeu are un trup, pentru că iată-l îndeletnicindu-se cu croitoria. 


M'< ffi 


Un rabin pe nume Eleazar a scris că Dumnezeu i-a acoperit 
pe Adam şi pe Eva chiar cu pielea şarpelui care îi ispitise; iar 
Origene pretinde că acest veșmânt din piele era o nouă came, 
un nou trup pe care Dumnezeu i l-a făcut omului. 


„Si a zis Domnul: lată că Adam a devenit ca unul dintre 
noi. 


Trebuie să fii lipsit total de bun-simt, pentru a nu re- 
cunoaşte că, la început, evreii au admis mai mulți dumnezei. 
Este însă mai greu să ştii ee înțeleg ei prin acest cuvânt Dum- 
nezeu, Elohim. Unii comentatori au pretins că vorbele unul 
dintre noi ar însemna, de fapt, Treimea; dar în Biblie nu se 
pomeneşte despre Treime. Treimea nu este un amestec de mai 
mulți dumnezei, ea este unul şi acelaşi Dumnezeu, însă triplu; 
nicicând evreii n-au auzit vorbindu-se despre un Dumnezeu în 
trei persoane. Nu este exclus ca prin cuvintele asemănător 
nouă evreii să se fi referit fa îngeri, Elohim; drept pentru care, 
se pare ca această carte nu a fost scrisă decât după ce ei au 
acceptat existenţa unor zei inferiori. 


„Domnul l-a scos din grădina voluptăţii, pentru ca el să 
lucreze pământul." 


Dar Domnul îl pusese în grădina raiului, tocmai pentru 
ca el sa lucreze această grădina. Daca Adam a devenit din 
grădinar plugar, trebuie să recunoaştem totuşi că situaţia lui 
nu s-a înrăutățit astfel foarte tare; un plugar bun face cât un 
grădinar bun. 

Potrivit comentatorilor mai îndrăzneți, toata această poves- 
te se referă, în general, la o idee pe care au împărtăşit-o toți 
oamenii, şi pe care o mai au încă, anume că timpurile dintâi 
erau preferabile timpurilor noi. Oamenii au deplâns întot- 
deauna prezentul şi au lăudat trecutul. Cei ocupați până 
peste 


cap au socotit că fericirea stă în a lenevi, negândindu-se că 
cea mai rea condiție este aceea a omului care nu are nimic de 
făcut. Oamenii au fost adesea nefericiţi, aşa că au făurit o 
idee despre un timp în care toți oamenii fuseseră fericiți. Este 
ca şi cum am spune: „A fost odată un timp când nici un co- 
pac nu a pierit, când nici un animal nu era nici bolnav, nici 
slab şi nici devorat de un altul”. Aşa a apărut ideea unui se- 
col de aur, a oului găurit de Ahriman sau a şarpelui care a 
reuşit să fore de la măgar rețeta vieții fericite si veşnice, rețetă 
pe care omul o pusese în samarul măgarului; aşa a apărut şi 
lupta lui Tifon împotriva lui Osiris şi a lui Ophionee îm- 
potriva zeilor, aşa a apărut, în sfârşit, şi această faimoasă 
cutie a Pandorei, precum şi toate poveştile din vechime, dintre 
care unele sunt amuzante, dar nici una nu este instructivă. 


„Si a aşezat în rai un heruvim fluturând o sabie de flăcări, 
pentru ca să păzească poarta ce duce către pomul cunoaşterii." 


Cuvântul kerub înseamnă bou. Un bou înarmat cu o sabie 
de flăcări reprezintă o figură stranie dinaintea unei porți. Dar, 
de atunci, evreii au reprezentat îngerii sub forma unor boi 
sau a unor şoimi, deşi le era interzis să traseze vreo figură. 
Au luat, fără doar şi poate, boii şi şoimii de la egipteni, de la 
care au imitat o grămadă de alte lucruri. Egiptenii au venerat 
mai întâi boul ca pe un simbol al agriculturii, iar şoimul, ca pe 
un simbol al vânturilor; dar ei nu au făcut niciodată un portar 
dintr-un bou. 


„Dumnezeii, Elohim, văzând că fiicele oamenilor erau fru- 
moase, şi-au ales dintre ele unele pe care le-au luat de neveste." 


Şi această concepţie se regăseşte la toate popoarele. Nu 
există nici o nație, cu excepția Chinei, la care vreun dum- 
nezeu să nu se fi împreunat cu fetele, aducând astfel pe lume 


copii. Aceşti zei corporali descindeau adesea pe pământ 
pentru a-şi vizita domeniile şi pentru a ne vedea fetele; 
pe cele mai frumoase şi le alegeau pentru ci; copiii născuţi 
din acest comerţ al zeilor cu muritoarele trebuia să fie 
superiori celorlalți oameni; drept pentru care Geneza nu 
ratează ocazia de a spune că zeii care s-au împreunat cu 
fiicele noastre au zămislit nişte giganţi. 


„Jar eu voi pogori asupra pământului apele potopului." 


Am să remarc aici doar faptul că sfântul Augustin, 
în Cetatea lui Dumnezeu, nr. 8, spune: Maximum illud 
diluvium graeca nec Latina novit historia — nici istoria 
greacă, nici cea latină nu cunosc acest mare potop, într- 
adevăr, nu s-au cunoscut niciodată decât potopul din 
vremea lui Deucalion şi cel din vremea lui Oxyges, în 
Grecia, socotite ca potopuri universale în legendele 
culese de Ovidiu, dar ignorate cu desăvârşire în Asia 
Orientală. 


„Dumnezeu i-a zis lui Noe: Voi face alianță cu tine, 
cu seminția ta şi cu toate animalele." 


Dumnezeu vrea să facă alianță cu animalele! ce 
alianță! strigă incredulii. Dar dacă se aliază cu omul, 
atunci de ce nu s-ar alia şi cu animalele? şi ele au 
sentimente şi există ceva la fel de divin în sentiment ca 
în gândirea cea mai metafizică. De altminteri, animalele 
simt mult mai mult decât gândesc cei mai mulți oameni. 
Pasămite în virtutea acestui pact le spunea Francisc din 
Assisi, fondatorul ordinului serafic, greierilor şi iepurilor: 
„Cântă, frate greiere; paşte, frate iepuraş". Dar care au 
fost condiţiile acestui tratat? Ei bine, ca toate animalele 
să se devoreze unele pe altele; ca ele să mănânce carnea 
noastră, iar noi, pe a lor; că după ce noi le vom fi mâncat, 
le vom extermina cu furie, nemairămânându-ne decât să 
ne mâncăm 


semenii, măcelăriți de propriile noastre mâini. Dacă ar fi exis- 
tat un asemenea pact, el trebuie sa fi fost făcut cu diavolul. 

Probabil că tot acest pasaj nu vrea să spună altceva decât 
că Dumnezeu este în egală măsura stăpân absolut peste tot ce 
respiră. 


„Am să pun curcubeul meu deasupra norilor pentru ca el 
să fie sernn al pactului meu etc." 


Remarcaţi faptul că autorul nu spune: „Ani pus curcubeul 
meu deasupra norilor”, ci el spune: „Am să pun"; neîndoiel- 
NIC, asta înseamnă că a existat o opinie comună potrivit căreia 
curcubeul nu ar fi existat dintotdeauna. Este un fenomen pro- 
vocat de ploaie; or aici se vorbeşte despre el ca despre ceva 
supranatural, care vesteşte că pământul nu va mai fi inundat. 
Stranie alegere a semnului ploii pentru a da asigurarea că n-o 
să pierim înecaţi. Dar şi la asta se poate răspunde că în plin 
pericol de inundaţii curcubeul oferă o garanţie. 


„iar pe seară, cei doi îngeri au ajuns la Sodoma etc." 


întreaga poveste a celor doi îngeri pe care sodomiţii au 
vrut să-i violeze este poate cea mai extraordinară poveste pe 
care a inventat-o antichitatea. Dar trebuie avut în vedere fap- 
tul că mai toată Asia credea că existau deopotrivă demoni 
bărbaţi şi demoni femei; iar aceşti doi îngeri erau nişte făpturi 
mai desăvârşite decât oamenii şi, fiind mai frumoşi decât ei, 
aprindeau mai multe dorințe decât oamenii obişnuiţi într-un 
popor corupt. 

Ce poți să spui despre Lot, care îşi oferă cele două fete 
sodomiţilor în locul îngerilor, sau despre femeia lui preschim- 
bată în stana de sare, şi aşa mai departe cu tot restul acestei 
poveşti? Vechea legendă arabă despre Cinyra şi Myrrha are 
oarece legătură cu incestul lui Lot şi al fetelor sale; iar aventura 


lui Filemon şi a lui Baucis nu este lipsită de asemănare cu cei 
doi îngeri care i s-au arătat lui Lot şi nevestei sale. Cât despre 
preschimbarea în stană de sare, nu prea ştim cu ce seamănă 
ca: să fie oare vorba de povestea lui Orfeu şi a lui Euridice? 

Au existat unii savanţi care au pretins că trebuiau scoase 
din cărțile canonice toate aceste lucruri incredibile, care scan- 
dalizau sufletele slabe; dar s-a spus că savanții cu pricina 
aveau inimile corupte, că meritau sa fie arşi, şi că este cu 
neputinţă să fii un om cumsecade dacă nu crezi că sodomiţii 
au vrut să violeze doi îngeri. Aşa raționează nişte monştri 
care vor să domine spiritele. 

Câţiva celebri Părinți ai Bisericii au avut prudenţa de a 
transforma toate aceste poveşti în alegorii, după exemplul 
evreilor şi mai ales al lui Filon. Unii papi, încă şi mai pru- 
dent, au vrut să împiedice traducerea acestor cărți în limbile 
vulgare, de teamă ca oamenii să nu se apuce să judece ceva 
ce li se propunea spre adorare. 

Din toate acestea, se desprinde, neîndoielnic, concluzia că 
aceia care înţeleg perfect această carte trebuie să-i tolereze pe 
aceia care nu o înţeleg; întrucât, dacă ei nu înţeleg mai nimic 
din ea, nu este vina lor; dar şi cei care nu înţeleg nimic tre- 
buie să-i tolereze pe cei care înţeleg totul. 


GLORIE (GLOIRE) 


Ben-al-Betif, această demnă căpetenie a dervişilor, le 
spunea într-o zi: „Fraţii mei, este foarte bine să vă folosiți 
adesea de această formulă sacra din Coranul nostru: în numele 
lui Dumnezeu cel mult milostiv, întrucât Dumnezeu este plin de 
milă, şi veţi învăţa atunci şi voi să fiți miloşi, repetând 


adesea cuvintele ce propovăduiesc o virtute fără de care ar 
rămâne puțini oameni pe pământ. Dar, frații mei, feriti-vă cu 
străşnicie să-i imitați pe acei nesăbuiţi care se laudă fără pre- 
get că lucrează pentru a-l slăvi pe Dumnezeu. Dacă un tânăr 
neghiob susține o teză asupra categoriilor, teza prezidată de 
un ignorant înveşmântat în blanuri, el o să scrie negreşit cu 
litere de-o şchioapă la începutul tezei sale: Ek Allah abron 
doxa: ad majorem Dei gloriam. Un bun musulman, imediat 
după ce şi-a zugrăvit salonul, se şi apucă sa graveze această 
prostie pe uşă; un saka cară apă întru cea mai măreaţă glorie 
a lui Dumnezeu. Este un obicei necuviincios, dar este folosit 
cu pioşenie. Ce-aţi spune despre o biată sluga care, golind 
oala de noapte a sultanului nostru, ar striga: „Mărita glorie in- 
vincibilului nostru monarh”? Distanţa dintre sultan şi Dum- 
nezeu este neîndoielnic mult mai mare decât distanţa dintre 
sultan si mica slugă. 

Ce aveţi voi în comun, sărmane râme ce purtați numele de 
oameni, cu gloria Fiinţei infinite? Poate ea să iubească gloria? 
poate ea să o primească de la voi? poate ea să o guste? Până 
când, animale cu două picioare şi fără pene, îl veţi mai face 
pe Dumnezeu după chipul vostru? Cum aşa?! dacă voi sunteți 
vanitoşi şi iubiți gloria, atunci vreți ca şi Dumnezeu să o 
iubească! Dacă ar exista mai mulți dumnezei, fiecare dintre ei 
ar vrea poate să obţină sufragiile semenilor săi. Asta da 
glorie a unui Dumnezeu. Daca se poate compara măreția 
infinită cu josnicia extremă, acest dumnezeu ar fi precum 
Alexandru sau Scander, care nu voia să se măsoare decât cu 
alți regi. însă voi, sărmani oameni, ce glorie îi puteţi voi 
aduce lui Dumnezeu? încetați să-i mai pângăriți numele 
sfânt. Un împărat, pe numele său Octavian Augustus, a 
interzis să fie slăvit în şcolile din Roma, de teamă ca numele 
său sa nu fie murdărit. Dar voi nu puteți nici să murdăriți 
Fiinţa supremă, nici să o slăviți. Smeriţi-vă, adorați şi 
tăceți!" 


Aşa a grăit Ben-al-Betif; şi dervişii au strigat: „Glorie lui 
Dumnezeu! Ben-al-Betif a vorbit cum nu se poate mai bine”. 


HAR (GRACE) 


Binecuvântați consilieri ai Romei moderne, iluştri şi in- 
failibili teologi, nimeni nu manifestă mai mult respect decât 
mine pentru divinele voastre hotărâri; dar, dacă Paulus Aerai- 
lus, Scipio, Cato, Cicero, Cezar, Titus, Traian, Marc Auretiu 
s-ar întoarce în această Romă la a cărei glorie de odinioară au 
slujit şi ei, ar trebui să mărturisiți că ar fi niţel mirați de 
sentințele voastre despre har. Ce ar spune ei dacă ar auzi vor- 
bindu-se despre starea de grație a sănătății potrivit sfântului 
Toma sau despre harul medicinal după Cajetan; despre harul 
exterior şi interior, despre cel gratuit, despre cel sanctificator, 
cel actual, cel obişnuit, cel cooperant; sau despre cel eficace, 
care uneori este lipsit de efect; despre cel versatil şi despre 
cel congruent? Cinstit vorbind, ar putea ei înțelege mai mult 
decât domniile voastre sau decât mine? 

Ce nevoie ar avea aceşti oameni de sublimele voastre 
poveţe? Parcă-i şi aud spunând: 

Părinți reverenzi, sunteți nişte genii teribile; gândeam şi 
noi aşa, prosteşte, că Fiinţa veşnică nu se conduce niciodată 
după nişte legi particulare, precum prăpădiţii de oameni, ci 
după legile sale generale şi eterne, precum este şi ea. Nimeni 
dintre noi nu şi-a închipuit vreodată ca Dumnezeu s-ar ase- 
măna cu un stăpân nebun care dă o peculă unui scJav al său 
şi refuză să-i dea de mâncare altuia; care îi porunceşte unui 
ciung să frământe aluatul şi unui mut să-i citească cu glas tare 
sau unui olog să fie curierul său. 


Tot ce vine de la Dumnezeu poarta harul lui; el i-a dăruit 
formă, prin bunăvoința sa, globului pe care locuim; copacii 
tot datorită lui cresc, iar animalele prin voia lui se hrănesc, 
însă dacă un lup dă peste un mici pe care o să-l mănânce şi 
un alt lup moare de foame, putem spune oare atunci că Dum- 
nezeu i-a arătat mai multă bunăvoință primului lup? S-a îngri- 
jit ci ca un stejar să crească mai bine decât un alt stejar 
căruia i-a lipsit seva? Dacă în întreaga natură toate ființele 
ascultă de legile generale, cum ar putea o singură specie de 
animale să facă excepție si să nu li se supună? 

De ce stăpânul absolut a toate câte sunt s-ar fi aplecat mai 
atent asupra interiorului unui singur om si ar fi lăsat pe pianul 
al doilea tot restul naturii? Prin ce ciudăţenie ar schimba ci 
ceva în inima unui curlandez sau a unui locuitor din Golful 
Biscaya, atâta vreme cât nu schimbă nimic în legile pe care 
le-a impus tuturor celorlalte astre? 

Ce jale să-ți închipui că el face, desface şi reface întruna 
sentimentele în noi! Şi ce îndrăzneală să ne credem mai altfel 
decât celelalte ființe! Să spunem însă că toate aceste schim- 
bări se petrec doar în mintea acelora care se confesează. Un 
locuitor din Savoia sau din Bergamo va avea într-o luni 
bunăvoința să plătească doisprezece bănuți pentru o slujbă; 
martea, se va duce la crâşmă şi-i va lipsi bunăvoința; mier- 
curi, însă, va fi cuprins de o bunăvoință cooperantă care-l va 
mâna să se spovedească, dar nu va avea acea bunăvoință efi- 
cace de a se căi profund; Joi va arăta suficientă bunăvoință, 
dar ea nu-i va fi îndeajuns, aşa cum am spus-o deja; Dum- 
nezeu va lucra necontenit în capul acestui bergamez, când mai 
în forţa, când mai cătinel, iar de restul pământului nu se va 
sinchisi câtuşi de puţin! Nu va catadicsi să vadă ce-i în inte- 
riorul unui indian sau al chinezilor! Dacă v-a mai rămas vreun 
dram de minte, dragi părinți reverenzi, nu vă datt seama că 
acest sistem este cât se poate de ridicol? 


Sărmani de "voi, priviți acest stejar care-şi înalță crengile în 
văzduh şi mai priviţi si această trestie care se târăşte la pi- 
cioarele lui; sa nxi spuneţi atunci că harul i-a fost dăruit ste- 
Jarului şi i-a lip^sit trestiei. Ridicaţi ochii spre cer, priviţi spre 
Demiurgul cel etern, care creează milioane de lumi, lumi 
gravitând toat& unele spre altele potrivit legilor generale şi 
veşnice. Priviţi una şi aceeaşi lumină care porneşte de la 
Soare şi de la “Saturn către voi; şi în această armonie a atâtor 
astre purtate de un iureş rapid, în această supunere generală a 
întregii naturi, îndrăzniţi a crede, dacă puteţi, că Dumnezeu se 
îngrijeşte să-i ofere o grație versatilă surorii Therese şi o 
grație concomitentă surorii Agnes! 

Atom ce eşti, căruia un alt netrebnic de atom i-a spus că 
Cel Veşnic ar^ legi speciale pentru o mână de atomi din 
vecinătatea ta; că unuia îi arată bunăvoința sa, iar altuia, nu; 
că un cutărică, lipsit de har ieri, îl va căpăta mâine; nu mai 
repeta această neghiobie! Dumnezeu a făcut universul şi nu 
va mai crea alt«se vânturi noi pentru a pune în mişcare un snop 
de paie taman în colţul asta al universului. Teologii sunt ai- 
doma luptători lor lui Homer, care îşi închipuiau că zeii se 
înarmau când mmpotriva lor, când în favoarea lor. Dacă Ho- 
mer n-ar fi soc otit un poet, ar trece drept blasfemator. 

Marc Aurel fiu a spus toate acestea, nu eu; întrucât Dum- 
nezeu, care vă inspiră pe voi, mi-a acordat graţia de a crede 
tot ce spuneţi, tot ce ați spus şi tot ce veţi mai spune de aici 
înainte. 


RĂZBOI (GUERRE) 


Foametea, ciuma şi războiul sunt cele mai vestite ingredi- 
ente ale acestei biete lumi. Putem să includem în foamete 
toate alimentele rele pe care sărăcia ne sileşte să le mâncăm, 
scurtându-ne astfel viaţa, în speranţa de a o prelungi. 

Prin ciumă înțelegem toate bolile contagioase, care sunt în 
număr de vreo două-trei mii. Aceste două daruri ne vin de la 
Providență. Războiul însă, care înmănunchează aceste prime 
două daruri, este rodul imaginaţiei a trei-patru sute de indi- 
vizi, răspândiţi pe suprafața acestui glob sub numele de prinți 
sau de miniştri; şi poate că din acest motiv în unele dedicaţii 
sunt numiți imagini vii ale Divinităţii. 

Chiar şi cel mai înverşunat linguşitor va accepta tară să 
protesteze că războiul atrage întotdeauna după el ciuma şi 
foametea; nu trebuie decât să vadă spitalele armatelor din 
Germania sau să traverseze câteva sate pe unde s-au întâmplat 
niscaiva fapte de glorie militară, pentru a se convinge de 
asta. 

Tare frumoasă trebuie să mai fie şi această artă care 
pustieşte ogoarele, distruge locuinţele si ucide, într-un an ca 
oricare altul, patruzeci de mii de oameni dintr-o sută de mii. 
Această invenție a fost mai întâi cultivată de nat adunate 
laolaltă pentru binele lor comun; de pildă dicta grecilor a de- 
clarat dietei frigienilor şi popoarelor învecinate că va porni 
cu o mie de ambarcaţiuni de pescari pentru a-i extermina, 
dacă va putea. 

Poporul roman hotăra în adunare că era în interesul lui să 
se bată, înainte de seceriş, cu populația din Veii sau împotriva 
volscilor. lar câţiva ani mai târziu, toți romanii, furioşi pe 
toți 


cartaginezii, s-au luptat îndelung pe mare şi pe uscat. Astăzi 
însă lucrurile stau cu totul altfel. 

Un specialist în genealogie îi dovedeşte bunăoară unui 
prinţ că descinde în linie dreaptă dintr-un conte ai cărui pă- 
rinți au făcut un pact de familie, în urmă cu trei sau patru 
sute de ani, cu o casă căreia i s-a pierdut până şi amintirea. 
Această casă ridicase odinioară pretenţii asupra unei provincii 
al cărei ultim posesor murise de apoplexie: atunci prințul şi 
sfetnicii săi trag repede concluzia că provincia cu pricina îi 
aparține potrivit voinţei divine. Această provincie, situată la 
vreo câteva sute de leghe depărtare, protestează, dar 
degeaba, că nu îl cunoaşte, că nu are nici un chef să fie 
cârmuită de ci, şi că, pentru a le da legi oamenilor, ar trebui să 
ai măcar încuviințarea lor: aceste vorbe nu ajung numai la 
urechile prinţului, al cărui drept este, oricum, incontestabil. El 
adună numaidecât un mare număr de indivizi care nu au nimic 
de pierdut; îi îmbracă într-o mantie albastră de cincizeci 
de parale cotul, le tiveşte pălăriile cu un fir gros şi alb, 
porunceşte să se întoarcă la stânga şi la dreapta si să pornească 
în căutarea gloriei. 

Ceilalţi prinți care aud vorbindu-se despre această campa- 
nie vor să ia si ei parte, fiecare după cât îi este puterea, şi 
acoperă un petec de pământ cu mai mulți mercenari ucigaşi 
decât au reuşit să adune vreodată Gengis-han, Timurlenk sau 
Baiazid. 

Alte popoare ceva mai îndepărtate aud zvonindu-se că e 
rost de câştig, cinci sau şase parale pe zi, aşa că participă şi 
ele la luptă; se împart numaidecât în cete precum secerătorii 
şi se duc sa-si vândă serviciile oricui ar fi dispus să-i anga- 
jeze. 

Aceste neamuri se înverşunează unele împotriva altora, 
fără să aibă nici un interes personal în toată această 
tărăşenie, ba mai mult, fără să ştie precis despre ce este 
vorba. „-,, 


Si iată că apar dintr-o dată cinci sau şase puteri belige- 
rante, uneori trei contra trei, alteori două contra patru, sau 
chiar una împotriva altor cinci, urându-se unele pe altele, apoi 
unindu-sc, pentru ca în final să se atace din nou; însă toate 
cad de acord asupra unui punct, şi anume acela de a face cât 
mai mult rău cu putință. 

Dar lucrul cel mai minunat în toată aceasta afacere infer- 
nală este că fiecare dintre căpeteniile ucigaşilor îşi binecuvân- 
tează drapelele şi îl invocă solemn pe Dumnezeu înainte de a 
porni să-şi extermine semenii. lar dacă un comandant n-a avut 
fericirea de a măcelări decât doua sau trei mii de oameni, 
atunci nu-i mai mulţumeşte lui Dumnezeu; dar dacă a reuşit 
să răpună vreo zece mii, prin foc sau sabie, sau dacă a ras de 
pe fata pământului un oraş întreg, ci bine, atunci se cântă pe 
patru voci un cântec destul de lung, compus într-o limbă pe 
care nici unul dintre combatanți nu o pricepe şi, în plus, 
plină de barbarisme. Unul şi acelaşi cântec se foloseşte cu 
ocazia căsătoriilor, naşterilor sau măcelurilor: fapt care nu se 
poate tolera, mai cu seamă la cea mai vestită nație în materie 
de compunere de melodii noi. 

Religia naturală a împiedicat de mii de ori cetăţenii să 
comită crime. Un suflet ales nu are voința necesară să săvâr- 
şească o asemenea fapta; iar un suflet simțitor se teme de aşa 
ceva; el îşi plăsmuieşte un Dumnezeu drept şi răzbunător, 
însă religia artificială încurajează toate nelegiuirile pe care le 
presupun, comploturile, conjurațiile, revoltele, tâlhăriile, am- 
buscadele, asedierile oraşelor, jafurile şi crimele. Fiecare se 
îndreaptă voios spre crimă sub stindardul sfântului sau. 

Pretutindeni se plătesc predicatori pentru a sărbători aceste 
zile ale omorurilor; unii sunt înveşmântaţi cu un soi de sutana 
neagră, peste care se află o mantie mai scurtă; alții au o 
cămaşă pe deasupra unei robe; câțiva poartă două bucăți de 
stofă pestrit colorată ce atârnă pe deasupra cămăşii. Toţi vorbesc 


mult; amintesc fapte petrecute odinioară în Palestina, şi asta 
în legătură cu o luptă din Veteravia, 

în tot restul anului, aceşti oameni declamă împotriva vici- 
ilor. Dovedesc în trei puncte şi prin antiteză că doamnele care 
îşi vopsesc obrajii proaspeți cu un strop de carmin vor face 
obiectul veşnic al răzbunărilor veşnice ale Celui Veşnic; că 
Polyeucte şi Athalie sunt operele diavolului; că un individ că- 
ruia 1 se serveşte la masă peşte în valoare de doua sute de 
scuzi, într-o zi de post, îşi va găsi negreşit mântuirea, în vre- 
me ce un prăpădit care mănâncă o bucată de carne de oaie 
valorând două parale jumate va sta de-a pururi printre de- 
moni. 

Dintre cele cinci sau şase mii de predici de acest soi există 
trei sau patru, cel mult, compuse de un gal pe nume Mas- 
sihon, care pot fi citite fără dezgust de un om cit scaun /a 
cap; dar printre toate aceste discursuri cu greu o să găsiți 
două în care oratorul îndrăzneşte să ridice vocea împotriva 
acestui flagel şi împotriva acestei crime care este războiul, ce 
conține toate flagelurile şi toate crimele. Predicatorii, be de 
ei, înfierează necontenit iubirea, care este singura mângâiere a 
seminției omeneşti şi singura modalitate de a o face mai bu- 
nă; nu spun însă nimic despre oribilele noastre eforturi de a o 
distruge. 

Bardaloue, ai rostit o predică aspră la adresa impurității! 
însă nu ai rostit nici una despre aceste crime atât de felurite, ja- 
furi, tâlhării sau această furie universală care pustieşte lumea. 
Toate viciile adunate din toate timpurile şi din toate locurile 
nu vor putea egala nicicând nenorocirile pe care le produce o 
singură campanie. 

Sărmani medici ai sufletelor, glăsuiți preț de cinci sferturi 
de oră despre câteva înțepături de ac, si nu spuneți nimic le- 
gat de această molimă ce ne sfâşie în mii de bucăţi! Filosofi 
moralişti, ardeți-vă toate cărțile. Atâta vreme cât un simplu 


capriciu al câtorva oameni va justifica uciderea a mii şi mii 
de fraţi ai noştri, acea latură a neamului omenesc consacrată 
eroismului va reprezenta tot ce poate fi mai cumplit în în- 
treaga natură. 

Ce se mai alege şi ce-mi mai pasă mie de umanitate, 
milostenie, modestie, cumpătare, blândeţe, înțelepciune sau 
pietate, atâta vreme cât o litra de plumb, trasă de la şase sute 
de paşi, îmi străpunge trupul şi mor la douăzeci de ani în 
nişte chinuri cu neputinţă de exprimat, în mijlocul altor cinci 
sau şase mii de muribunzi, în vreme ce ochii mei, care se 
deschid pentru cea din urmă oară, privesc cum oraşul unde 
m-am născut este distrus de sabie şi de flăcări, şi în vreme ce 
ultimele sunete pe care le aud urechile mele sunt strigătele fe- 
meilor şi copiilor ce se sting printre ruine, totul în numele 
unor aşa-zise interese ale unui om pe care nici măcar nu îl 
cunoaştem? 

Dar ce-i mai rău e că războiul este un flagel inevitabil. La 
drept vorbind toți oamenii l-au venerat pe zeul Marte: Savaot, 
la evrei, înseamnă zeul armelor; însă Minerva lui Homer îl 
socoteşte pe Marte un zeu furios, nesăbuit, infernal. 


ISTORIA REGILOR EVREI ŞI A 
PARALIPOMENELOR (HISTOIRE 
DES ROIS JUIFS ET PARALIPOMENES) 


Toate popoarele, de-ndată ce au putut să scrie, şi-au scris 
istoria. Și evreii şi-au scris-o pe a lor. înainte de a avea regi, 
ei au trăit într-o teocrație; asta înseamnă că erau guvernați de 
Dumnezeu însuși. 

Iar când evreii au vrut sa aibă şi ei un rege, aidoma tuturor 
celorlalte popoare vecine, profetul Samuel, care nu dorea de- 
loc să aibă un rege, le-a declarat, din partea lui Dumnezeu, 
că îl respingeau astfel pe Dumnezeu însuşi; prin urmare, la 
evrei tcocraţia s-a terminat în momentul în care a început 
monarhia. 

S-ar putea, aşadar, spune, fără a rosti o blasfemie, ca isto- 
ria regilor evrei a fost scrisa la fel ca istoria celorlalte popoare 
şi că Dumnezeu nu s-a ostenit să dicteze el însuşi istoria unui 
popor pe care nu-l mai cârmuia. 

Această opinie nu este avansată decât cu o extremă neîn- 
credere. Ceea ce ar putea s-o confirme este faptul că Para- 
lipomenele contrazic adesea cronologia şi întâmplările din 


Cartea Regilor, aşa după cum şi istoricii noştri profani se 
contrazic uneori. Mai mult, dacă Dumnezeu a scris întot- 
deauna istoria evreilor, atunci probabil că o scrie în continu- 
are, întrucât evreii sunt şi astăzi poporul său iubit. Trebuie să 
se convertească într-o buna zi şi se parc că atunci vor fi la fel 
de îndreptățiți să socotească sacră istoria risipirii lor, după 
cum sunt îndreptățiți să afirme că Dumnezeu a scris istoria 
regilor lor. 

Mai putem face o remarcă: şi anume că, Dumnezeu fiind 
unicul lor rege atât de mult timp, iar apoi, istoricul lor, tre- 
buie să nutrim, pentru toți evreii, cel mai profund respect. Nu 
există escroc evreu care sa nu fie infinit mai presus de Cezar 
sau de Alexandru. Şi cum să nu te prosternezi dinaintea unui 
escroc care îți dovedeşte că istoria sa a fost scrisa de Divini- 
tatea însăşi, în vreme ce istoriile grecilor şi romanilor nu 
nc-au fost transmise decât de nişte bien profani? 

Dacă stilul Istoriei Regilor şi al Poralipomenelor este divin, s- 
ar putea ca faptele în aceste istorii să nu fie taman divine. 
Bunăoară, David îl asasinează pe Urie; Işboşet şi Mefiboşct 
sunt asasinați; Absalom îl asasinează pe Amnon; lacob îl asa- 
sinează pe Absalom; Solomon îl asasinează pe Adonia, fratele 
său; Baeşa îl asasinează pe Nadab; Zimri îl asasinează pe Ela; 
Omri îl asasinează pe Zimri; Ahab îl asasinează pe Nabot; 
lehu îi asasinează pe Ahab şi pe loram; locuitorii din Ieru- 
salim îl asasinează pe Amasia, fiul lui loas; Salum, fiul lui 
labcs, îl asasinează pe Zaharia, fiul lui leroboam; Menahem îl 
asasinează pe Salum, fiul lui labes; Pecah, fiul lui Remalia, îl 
asasinează pe Pecahia, fiul lui Menahem; Osea, fiul lui Ela, îl 
asasinează pe Pecah, fiul lui Remalia. Se trec sub tăcere nu- 
meroase alte asasinate mai mărunte. Trebuie să mărturisim că, 
dacă Sfântul Duh a scris această istorie, nu şi-a ales un subiect 
prea moralizator. 


IDEE (IDEE) 


Ce este o idee? 

Este o imagine care se zugrăveşte în mintea mea, 

Toate gândurile voastre sunt, aşadar, nişte imagini? 

Desigur; întrucât până şi cele mai abstracte idei nu sunt 
altceva decât urmările tuturor obiectelor pe care le-am zărit. 
Nu pronunt cuvântul ființă, la modul generic, decât pentru că 
am cunoscut fiinţe individuale, Nu pronunţ cuvântul infinit 
decât pentru că am văzut graniţe, iar înțelegerea mea încearcă 
să înlăture aceste hotare cât mai mult cu putință; nu am idei 
decât pentru că am şi imagini în minte. 

Şi cine este pictorul care execută acest tablou? 

Oricum nu eu, întrucât eu nu desenez prea bine; este acela 
care m-a făcut şi care îmi face ideile. 

Să fiți oare şi dumneavoastră de aceeaşi părere cu Male- 
branche, care spunea că noi vedem totul în Dumnezeu? 

Eu unul sunt sigur că, daca nu vedem lucrurile în Dumne- 
zeu însuşi, le vedem, cel puţin, prin acţiunea lui atotputernică. 

Si cum se înfăptuieşte această acţiune? 


în timpul discuțiilor noastre v-am spus de sute de ori că 
habar nu am, că Dumnezeu n-a divulgat nimănui secretul sau. 
Nu ştiu ce anume face să-mi bată inima sau cum de sângele 
îmi circulă prin vene; ignor principiul care stă la baza tuturor 
mişcărilor mele; iar dumneavoastră aţi vrea să vă spun cum 
se face că simt şi gândesc! Nu e drept. 

Dar ştiţi cumva dacă facultatea dumneavoastră de a avea 
idei este legată în vreun fel de suprafaţă? 

Tăcere deplină. Este adevărat că Tatian, în discursul adre- 
sat grecilor, spune că sufletul este negreşit compus dintr-un 
corp. Irineu, în cel de-al XXV-lea capitol, din cartea a doua, 
spune că Domnul a propovăduit faptul că sufletele noastre 
păstrează forma trupului nostru pentru a-i conserva amintirea. 
ră 


In a doua carte din Despre suflet, Tertulian nu se îndoieşte că 
sufletul este un corp. Arnob, Lactanţiu, Hilaire, Grigore din 
Nysse sau Ambroise au şi ei aceeaşi opinie. Se pretinde că 
alți Părinți ai Bisericii afirmă cu tărie că sufletul este lipsit to- 
tal de orice întindere şi că în acest sens ei împărtăşesc opinia 
lui Platon; fapt care este însă destul de îndoielnic, în ceea ce 
mă priveşte, cu nu cutez să am vreo părere; ambele sisteme 
sunt pentru mine cu neputinţă de priceput; şi după ce m-am 
gândit la asta toată viața mea, mă aflu în acelaşi punct ca în 
prima zi. 

Prin urmare, mai bine nu m-aş mai fi gândit. 

Nimic mai adevărat; acela care se bucură ştie mai multe 
despre această bucurie decât acela care cugetă sau, cel puţin, 
ştie mai bine şi este mai fericit; dar ce vreţi? Nu a depins de 
mine nici faptul că am primit, nici faptul că am aruncat în 
mintea mea toate aceste idei care au venit să se lupte unele cu 
altele şi mi-au luat celulele medulare drept câmp de luptă. 
După ce ele s-au bătut zdravăn, eu nu am cules din resturile 
lor decât incertitudinea. 


E tare trist să ai atâtea idei, şi să nu cunoşti, de fapt, na- 
tura ideilor. 

Nu mă sfiesc să o mărturisesc; însă este şi mai trist şi mai 
idiot să-ți închipui că ştii ceea ce nu ştii. 


IDOL, IDOLATRU, IDOLATRIE 
(IDOLE, IDOLATRE, IDOLATRIE) 


Idol vine din grecescul eîSoc; figură; 8I5cooAx)V, reprezentare 
a unei figuri; XaTpeveiv, a servi, a cinsti, a adora. Cuvântul 
a adora este de origine latină şi are mai multe accepțiuni di- 
ferite: el înseamnă a duce mâna la gură vorbind cu respect, a 
se închina, a se aşeza în genunchi, a saluta şi, în sfârşit, ade- 
sea, a aduce un cult suprem. 

Se cuvine să remarcăm aici că Dicţionarul lui Trevoux 
începe acest articol prin a spune că toţi păgânii au fost idolatri 
şi că indienii mai sunt şi acum idolatri. Mai întâi de toate, ni- 
meni nu a fost numit păgân până la Teodosiu cel Tânăr. Au 
fost desemnaţi prin acest cuvânt locuitorii unor oraşe din 
Italia, pagorum incolae, păgâni, care şi-au păstrat vechea 
credință, în al doilea rând, Industanul este mahomedan; iar 
mahomedanii sunt duşmani înverşunați ai imaginilor şi ai ido- 
latriei, în al treilea rând, numeroase popoare din India nu tre- 
buie numite idolatre, ele aparținând vechii religii zoroastriene, 
după cum nici anumite caste care nu au idoli nu pot fi soco- 
tite idolatre. 


Problemă: A existat 


vreodată o cârmuire idolatră? 


Se pare că nu a existat nicicând pe pământ vreun popor 
care să fi luat numele de idolatru. Acest cuvânt este o injurie, 
un termen jignitor, ca de pildă gavaches, cuvânt sub care 
spaniolii îi desemnau odinioară pe francezi, sau maranes, cu- 
vânt sub care francezii îi desemnau pe spanioli. Dacă ar fi 
fost întrebat senatul Romei, areopagul Atenei sau curtea 
regilor Persici: „Sunteţi voi oare idolatri?" ei aproape că nici 
nu ar fi priceput această întrebare. Nimeni n-ar fi răspuns: 
„Adorăm imagini şi idoli". Cuvintele idolatru şi idolatrie nu 
se întâlnesc nici la Homer, nici la Hesiod, nici la Herodot şi 
la nici un alt orator aparținând religiei păgâne. Nu a existat 
niciodată nici un edict, nici o lege care să poruncească 
adorarea idolilor, slujirea lor ca pe nişte zei sau considerarea 
lor drept zei. 

Când generalii romani şi cartaginezi ajungeau la un 
acord, ei îşi luau părtaşi toți zeii. „Dinaintea lor, spuneau ei, 
ne angajăm că va fi pace". însă statuile acestor zei fără de 
număr nu se aflau efectiv în corturile generalilor. Ei socoteau 
că zeii asistă la acțiunile oamenilor în calitate de martori sau 
judecători. lar divinitatea nu consta câtuşi de puţin într-un 
simulacru. 

Atunci cu ce ochi priveau ei statuile din temple ale falselor 
lor divinități? Cu acelaşi ochi, daca ne este îngăduit să ne ex- 
primăm astfel, cu care şi noi ne uităm la imaginile care fac 
obiectul venerației noastre. Eroarea nu consta în a adora o bu- 
cată de lemn sau de marmură, ci în a adora o falsa divinitate 
reprezentată prin acea bucată de lemn sau de marmură. Di- 
ferența dintre ei si noi nu rezidă în faptul că ei aveau 
imagini, 


iar noi, nu: diferența rezidă aşadar în faptul că imaginile lor 
înfățişau nişte ființe fantastice într-o religie falsa, în vreme ce 
imaginile noastre înfăţişează ființe reale într-o religie adevă- 
rată. Grecii aveau de pildă statuia lui Hercule, iar noi o avem 
pe cea a sfântului Christophe; ei îl aveau pe Esculap şi capra 
lui, iar noi îl avem pe sfântul Roch si câinele său; ei îl aveau 
pe Jupiter înarmat cu al său fulger, iar noi îi avem pe sfântul 
Anton din Padova şi pe sfântul Jacques din Compostelle. 

Când Pliniu, în calitate de consul, adresează rugăciuni 
zeilor nemuritori, în exordiul din Panegiricul lui Traian, el nu 
adresează aceste rugăciuni unor imagini. 

Aceste imagini nu erau nemuritoare. 

Nici timpurile mai recente, nici cele mai îndepărtate nu ne 
oferă vreo dovadă care să ateste că idolii au fost odinioară 
adorați. Homer nu vorbeşte decât despre zei care locuiau pe 
culmile Olimpului. Pa/adiumul, deşi căzut din ceruri, era 
doar o chezăşie sacră a protecției oferite de Palas; în palla- 
dium ea era de fapt cea adorată. 

Insă romanii Şi grecii îngenuncheau dinaintea acestor sta- 
tui, le puneau cununi, le dădeau tămâie şi flori şi le plimbau 
în procesiune triumfală prin piețele publice. Iar noi am sancti- 
ficat aceste obiceiuri, totuşi nu suntem idolatri. 

Când seceta se prelungea, femeile, după o perioadă de 
post, purtau statuile zeilor. Umblau cu picioarele goale şi pă- 
rul despletit şi numaidecât începea să plouă cu găleata, cum 
spune Petroniu, statim urceatim pluebat. Noi n-am consacrat 
oare această datină, socotind-o nelegitimă la păgâni şi legitimă 
în lumea noastră? Prin câte şi câte oraşe nu se poartă, în pi- 
cioarele goale, hoituri pentru a obţine binecuvântarea Cerului 
prin mijlocirea lor? Dacă un turc sau un învăţat chinez ar 
asista la aceste ceremonii, ar putea, din ignoranță, să ne 
acuze, mai întâi, că ne încredem în nişte simulacre, pe care 
le 


plimbăm astfel în procesiuni; dar ar fi suficient un singur cu- 
vânt pentru a-i demonstra că se înşala. 

Ne surprinde numărul uriaş de declamaţii debitate de-a 
lungul vremii împotriva idolatriei romanilor şi grecilor, însă şi 
mai mare ne este surpriza atunci când ne dăm seama că, de 
fapt, ei nu au fost idolatri. 

Exista anumite temple mai privilegiate decât altele. Marea 
Diană din Efes era mult mai vestită decât o Diană dintr-un 
sat. în templul lui Esculap din Epidaur se săvârşeau mai 
multe minuni decât în oricare alt templu închinat aceluiaşi Es- 
culap. Statuia lui Jupiter Olimpianul atrăgea mai multe ofran- 
de decât cea a lui Jupiter Paflagonianul. Cum însă este 
musai să punem întruna în opoziţie obiceiurile unei religii 
adevărate cu obiceiurile unei religii false, nu ne-am închinat 
oare şi noi cu mai multă devoțiune în anumite altare decât în 
altele? Nu ducem oare ofrande mai bogate la Notre-Dame 
de Lorette decât la Notre-Dame des Neiges? Se cuvine să 
ne gândim dacă acest pretext nu poate fi folosit pentru a fi 
şi noi taxaţi de idolatrie. 

în mintea oamenilor nu exista decât o singură Diană, un 
singur Apolo şi un singur Esculap, şi nicidecum tot atâţia 
Apolo, Esculapi sau Diane câte temple şi statui le fuseseră 
închinate. Este aşadar dovedit, atâta cât poate fi dovedit un 
fapt istoric, că cei din vechime nu credeau că o statuie este o 
divinitate, că nu se punea semnul egalității între cult şi statuia 
cu pricina şi ca, prin urmare, anticii nu au fost idolatri. 

O mână de oameni grosolani şi superstițioşi, lipsiţi de 
judecată, care nu ştia nici sa se îndoiască, nici să nege, nici să 
creadă, care alerga la templu din puturoşenie şi pentru că 
acolo cei mărunți sunt egali cu cei mari» care îşi ducea ofran- 
da din obişnuință, care vorbea întruna de miracole, fără să fi 
cercetat vreunul, şi care nu era cu nimic mai presus de vic- 
timele pe care le ducea, ei bine, această mână de oameni ar fi 


putut, la vederea marii Diane sau a lui Jupiter tunând şi ful- 
gerând, să fie cuprinsă de un fior religios şi să adore, iară să-şi 
dea scama, chiar statuia Zeului. Acest lucru li s-a întâmplat, 
în unele sanctuare, şi câtorva ţărani de-ai noştri mai neciopliți; 
au fost însă numaidecât povăţuiţi că trebuie să ceară ajutorul 
doar celor preafericiți, celor veşnici, primiţi la ceruri, şi nu 
unor figuri din lemn sau piatră, că trebuie, aşadar, să-l adore 
numai pe singur Dumnezeu. 

Grecii şi romanii au sporit numărul zeilor lor prin apo- 
teoze. Grecii îi divinizau pe cuceritori, ca de pildă pe Bachus, 
Hercule sau Perseu. Roma le-a înălțat altare împăraților săi. 
Apoteozele noastre sunt însă de altă natură; noi avem sfinți în 
loc de semizei sau zei mai mici; noi nu ţinem scama nici de 
rang, nici de cuceririle lor. Noi am ridicat temple unor oameni 
pur şi simplu virtuoşi, iar cei mai mulți dintre ei ar fi trecut 
neobservați pe pământ, dacă n-ar fi fost aşezaţi în cer. Apo- 
teozele celor din vechime au la bază măgulirea; ale noastre se 
întemeiază pe respectul pentru virtute, însă aceste apoteoze 
străvechi sunt încă o dovadă în sprijinul faptului că grecii şi 
romanii nu au fost idolatri. E limpede că nu socoteau că 
statuia lui Augustus sau a lui Claudius are mai multe virtuți 
divine decât medaliile lor. 

Cicero, în lucrările sale filosofice, spulberă orice posibili- 
tate de identificare a statuilor zeilor cu zeii înşişi. Interlocuto- 
rii săi tună şi fulgeră împotriva religiei împământenite; însă 
nici unul dintre ei nu îi acuză pe romani că au luat marmura 
şi bronzul drept divinități. Lucrețiu nu reproşează nimănui o 
asemenea neghiobie, ei care îi critică dur pe superstițioşi. lată, 
aşadar, încă o dată, că această opinie nu exista, oamenii nu-şi 
puneau această problemă; nu au fost idolatri. 

Horaţiu dă glas unei statui a lui Priap: „Odinioară am fost 
trunchiul unui smochin; un dulgher, neştiind dacă să facă din 
mine un zeu sau un scaun, s-a hotărât în final să mă facă zeu 


etc" . Ce concluzie putem trage din această glumă? Priap se 
număra printre acele divinități mai mărunte, pe seama cărora 
oamenii se amuzau; iar această gluma dovedeşte taman faptul 
că figura lui Priap, care trona în grădini pentru a speria păsă- 
rile, nu era cine ştie ce de respectată. 

Dacier, lăsându-se în voia dorinţei de a comenta, observă 
că Banich prezisese această aventură spunând: „Fi nu vor fi 
decât ceea ce vor vrea muncitorii să facă din ei"; ar fi putut 
însă aminti că această afirmaţie se poate aplica oricărei 
statui. 

Dintr-un bloc de marmură poţi să ciopleşti la fel de bine 
un lighean sau chipul lui Alexandru sau Jupiter sau te miri ce 
alt obiect respectabil. Materia din care erau alcătuiți heruvimii 
Sfântului mai mare peste sfinți ar fi putut servi deopotrivă 
unor funcții mai puţin nobile. Un tron sau un altar să fie oare 
mai puțin demne de respect pentru că muncitorul ar fi putut 
executa, în locul lor, o masă de bucătărie? 

Dacier însuşi, în loc să tragă concluzia că romanii adorau 
statuia lui Priap şi că Baruch prezisese acest lucru, ar fi făcut 
mai bine să arate că romanii îşi băteau joc de ea. Consultaţi-i 
pe toți autorii care vorbesc despre statuile zeilor lor şi n-o să 
descoperiţi nici unul care să pomenească ceva despre idola- 
trie: spun mai curând contrariul, în Martial o să găsiți: 


Qui finxit sacros auro vel marmore vultus, 
Non facit iile deos}... 


în Ovidiu: 

Colitur pro Jove forma Jovis. 

în Statu: 

Nulla autem effigies, nulii commissa metallo 


Forma Dei; mentes habitare et pectora gaudet. 


Iar în Lucan: 


Estne Dei sedes, nisi terra et pontus et aer! 


Am putea alcătui un volum întreg cu astfel de pasaje care 
demonstrează ca imaginile erau doar simple imagini. 

Numai acele statui care emiteau oracole ar fi putut da 
naştere opiniei că statuile aveau cu ele ceva divin, însă, neîn- 
doielnic, opinia generală era că zeii îşi aleseseră anumite al- 
tare şi anumite simulacre, unde poposeau o vreme, pentru a le 
acorda audiență oamenilor şi pentru a le răspunde, în Homer 
şi în corurile tragediilor greceşti nu întâlnim decât rugăciuni 
adresate lui Apolo, care îşi glăsuieşte oracolul undeva în 
munţi, în cutare templu sau în cutare oraş; nu există în toată 
antichitatea nici cea mai mică urmă de rugăciune adresată 
unei statui. 

Aceia care se îndeletniceau cu magia, care o socoteau o 
ştiinţă sau pretindeau a crede asta, susțineau că posedă secre- 
tul de a-i face pe zei să coboare în statui; însă nu pe zeii 
mari, ci pe aceia mai mărunți, duhurile. Mercur Trismagister 
numeşte această operaţiune a face zei, ea este respinsă cu 
tărie de sfântul Augustin în Cetatea lui Dumnezeu. Dar şi 
acest aspect demonstrează tocmai faptul că simulacrii nu aveau 
în ei nimic divin, din moment ce era nevoie de intervenția 
unui magician pentru a-i însufleți. Si mi se parc mie că nu s-a 
prea întâmplat ca un magician să reuşească, prin iscusinţa 
lui, să dea viaţă unei statui sau să o facă să vorbească. 

Într-un cuvânt, imaginile zeilor nu erau zeii înşişi. Jupiter, 
şi nu imaginea sa, era cel care slobozea fulgerul; nu statuia 
lui Neptun era cea care ridica mările, şi nici cea a lui Apolo 
nu era cea care dădea lumină. Grecii şi romanii au fost păgâni 
şi politcişti, însă nicidecum idolatri. 


Dacă perşii, sabeenii, egiptenii, tătarii sau turcii au fost 
idolatri şi cât de veche este originea simulacrilor numiţi 
idoli. Istoria cultului lor 


Este o mare greşeală să dai numele de idolatre acelor 
popoare care au practicat cultul soarelui şi al stelelor. Aceste 
neamuri n-au avut vreme îndelungată nici simulacri, nici tem- 
ple. Dacă ele s-au înşelat, atunci au făcut-o acordând astrelor 
ceea ce trebuia, de fapt, să acorde creatorului astrelor. Dogma 
lui Zoroastru sau Zerdust, întâlnită în Sadder, propovăduieşte 
încă o Fiinţă supremă, răzbunătoare şi milostivă; este însă de- 
parte de a fi idolatră. Guvernarea Chinei n-a cunoscut nicio- 
dată nici un idol; a practicat întotdeauna cultul simplu al 
stăpânului cerului, King-tien. 

La tătari, Gengis-han nu a fost idolatru, şi nu a avut nici 
un simulacru. Musulmanii, care au împânzit Grecia, Asia 
Mică, Siria, Persia, India şi Africa, îi numesc pe creştini ido- 
latri sau ghiauri, întrucât ei consideră că creştinii aduc un cult 
imaginilor. Au distrus mai multe statui pe care le-au găsit la 
Constantinopol, în Sfânta Sofia, în biserica Sfinţilor Apostoli 
sau în alte lăcaşe pe care le-au transformat în moschei. Apa- 
renţa i-a înşelat şi pe ei, aşa cum ca îi înşală în general pe 
oameni, astfel încât ei au crezut că templele dedicate unor 
sfinţi, care au fost cândva oameni, imaginile acestor sfinţi, di- 
naintea cărora lumea îngenunchea, sau minunile săvârşite în 
aceste temple erau dovezi de netăgăduit ale celei mai pure 
idolatrii. Totuşi lucrurile nu stau deloc aşa. Creştinii nu adoră, 
într-adevăr, decât un singur Dumnezeu şi nu cinstesc în prea- 
fericiți decât însuşi harul lui Dumnezeu, care lucrează în sfin- 
ţii săi. Iconoclaştii şi protestanții au formulat acelaşi reproş de 
idolatrie la adresa Bisericii, şi li s-a dat acelaşi răspuns. 


Cum oamenii au avut doar rareori idei bine precizate şi 
cum şi-au exprimat încă şi mai rar ideile în cuvinte precise şi 
lipsite de echivoc, au dat numele de idolatri păgânilor şi mai 
ales pol me şti lor. S-au scris volume stufoase, s-a dat glas unor 
sentimente dintre cele mai diferite în legătura cu originea 
acestui cult închinat lui Dumnezeu sau mai multor zei sub 
forma unor figuri tangibile: aceste numeroase cărți şi opinii 
nu trădează decât ignoranță. 

Habar n-avem cine a inventat straiele şi încălțările şi am 
vrea să ştim cine a inventat idolii!! De ce să ne legăm de acel 
pasaj din Sanchoniathon, care a trăit înainte de războiul din 
Troia? La ce ne serveşte ci când ne spune că haosul, spiritul, 
adică suflul, fidel principiilor sale, a făcut lutul şi aerul lumi- 
nos, că vântul Colp şi femeia sa Bau l-au zămislit pe Eon, că 
Eon l-a zămislit pe Genos, că pruncul lor, Cronos, avea doi 
ochi în față şi alți doi ochi la spate, că el a devenit zeu şi că 
i-a oferit Egiptul fiului său Thot? Avem de-a face aici eu una 
dintre cele mai însemnate opere ale antichității. 

Orfeu, anterior lui Sanchoniathon, în Teogonia sa, trans- 
misă nouă de către Damascius, nu ne lămureşte mai mult. H 
prezintă principiul lumii sub figura unui dragon cu două 
capete, unul de taur, celălalt de leu, cu un chip la mijloc, pe 
care îl numeşte chip-zeu, si cu aripi aurite la umeri. 

Din aceste idei bizare puteți totuşi desprinde două mari 
adevăruri: în primul rând, că imaginile tangibile şi hieroglifele 
datează din cea mai îndepărtată antichitate; şi în al doilea 
rând, că toți filosofii din vechime au recunoscut existența unui 
principiu primordial. 

în ceea ce priveşte politeismul, bunul simţ vă va spune că, 
de-ndată ce au apărut oamenii, nişte fiinţe plăpânde, înzestrate 
cu rațiune, dar şi cu nebunie, supuse accidentelor, bolii şi 
morții, Ci şi-au dat seama de slăbiciunea şi de dependenţa lor; 
au recunoscut numaidecât că există ceva mai puternic decât 


ei; au simţit o forță în pământ care le furnizează alimentele, o 
alta în aer care adesea îi distruge, o alta în foc, care mistuie, 
si o alta în apă, care scufundă. Nimic mai firesc, din partea 
unor oameni neştiutori, decât să-şi închipuie că nişte ființe 
patronea/a toate aceste elemente. Nimic mai firesc decât să 
cinsteşti forța invizibilă care face ca soarele şi stelele să stră- 
lucească pentru ochii tai. Si, de-ndată ce a vrut să-şi formeze 
o opinie despre aceste forțe superioare lui, omul, în mod 
firesc, si le-a reprezentat sub o înfăţişare accesibilă simţurilor. 
Exista oare vreo altă cale de a proceda? Religia evreilor, care 
a precedat-o pe a noastră, şi care a fost dată chiar de Dum- 
nezeu, era înţesată de asemenea imagini care îl figurau pe 
Dumnezeu. Dintr-un tufiş, el vorbeşte chiar cu grai omenesc; 
apare apoi pe un munte; duhurile cereşti pe care le trimite au 
toate chip de om; în sfârşit, sanctuarul este plin de heruvimi, 
care au trupuri de oameni cu aripi şi capete de animale. Aşa 
se explică greşeala lui Plutarh, a lui Tacit, a lui Appian şi a 
atâtor altora, care îc reproşau evreilor ca adoră un cap de 
măgar. Dumnezeu, în pofida interdicției sale de a se picta sau 
sculpta vreun chip, a binevoit, aşadar, să coboare la nivelul 
slăbiciunii omului, care cerca ca simţurilor să li se vorbească 
prin imagini. 

în capitolul VI, Isaia îl vede pe Domnul aşezat pe un tron, 
poalele veşmântului său umplând templul. Domnul întinde 
mâna şi atinge gura lui Ieremia, în capitolul I al acestui pro- 
fet. Ezechiel, în capitolul III, vede un tron din safir, iar Dum- 
nezeu îi pare a fi un om aşezat pe acest tron. Aceste imagini 
nu au alterat niciodată puritatea religiei evreieşti, care nu a 
folosit nicicând tablouri, statui sau idoli, pentru a-l înfățişa pe 
Dumnezeu în ochii poporului. 

învățații chinezi, parşii sau vechii egipteni nu au avut nici 
ei idoli; însă nu peste mult timp, Isis şi Osiris au fost repre- 
zentați; curând, în Babilon, Bel a luat forma unui colos; iar 
în 


peninsula indiană, Brahma a fost figurat ca un monstru ciudat. 
Grecii au fost aceia care au înmulțit numele zeilor, statuile şi 
templele, acordându-i însă întotdeauna puterea supremă lui 
Zeus, Jupiter îa romani, stăpânul zeilor şi ai oamenilor. Ro- 
manii i-au imitat pe greci. Aceste popoare şi-au aşezat mereu 
zeii în cer, fără să ştie prea bine ce înțelegeau prin cer sau 
prin Olimp: nu existau motive pentru a crede că aceste ființe 
superioare ar fi locuit în nouri, care nu sunt altceva decât apă. 
Mai întâi şapte dintre ei au fost aşezaţi pe cele şapte planete, 
printre care se număra şi soarele; apoi reşedinţa tuturor 
zeilor a devenit nemărginirea cerurilor. 

Romanii au avut douăsprezece mari divinități, şase bărbaţi şi 
sase femei, pe care i-au numit Deii majorum gentium: Jupiter, 
Neptun, Apolo, Vulcan, Marte, Mercur, Junona, Vesta, Minerva, 
Cercs, Venus, Diana; Pluto a fost uitat, şi înlocuit cu Vesta. 

Urmau apoi zeii minorum gentium’, zeii autohtoni şi eroii, 
precum Bachus, Hercule sau Esculap; zeii din infern, Pluto şi 
Proserpina; cei ai mării, printre care se numărau Tetis, Am- 
fitrite, Nereidele şi Glaucus; veneau apoi Driadele şi Naiadele 
şi zeii grădinilor şi ai păstorilor. Fiecare profesie îşi avea zeul 
ei, de asemenea, fiecare acțiune din viață, copiii, fecioarele de 
măritat, miresele sau lăuzele; mai exista şi zeul Pet. în cele 
din urmă s-au divinizat şi împărații, însă nici împărații, nici 
zeul Pet, nici zeița Pertunda, nici Priap, nici Rumilia, zeița 
sânilor, nici Stercutius, zeul îmbrăcăminții, nu au fost socotiți 
adevărații stăpâni ai cerului şi ai pământului. Dacă împărații 
au beneficiat uneori de temple, zeii penați nu au avut parte de 
ele; toți au avut însă un chip, un idol. 

Erau acele statuete cu care se împodobeau odăile; le amu- 
zau pe femeile în vârstă şi pe copii, care nu erau admişi la 
nici un cult public. Superstiţia fiecărui individ putea acționa în 
voie, nestingherită. Şi astăzi se mai descoperă însă astfel de 
idoli în miniatură printre ruinele vechilor cetăți. 


Dacă nimeni nu ştie când au început oamenii să-şi con- 
fecționc/e idoli, se ştie totuşi că ei datează din cea mai înde- 
părtata antichitate, Terah, tatăl lui Avraam, confecționa idoli 
la Ur, în Caldeea. Rasela a furat şi a luat cu ea idolii socrului 
său Laban. Nu se poate cobori mai mult de atât în negura 
vremurilor. 

Dar ce anume gândeau semințiile din vechime despre toate 
aceste reprezentări? Ce virtuţi şi ce putere li se atribuiau? 
Credeau oare oamenii că zeii coborau din ceruri pentru a veni 
să se ascundă în aceste statui, că le transmiteau o parte din 
spiritul divin sau că nu Ic transmiteau absolut nimic? Este 
unul din subiectele despre care s-a scris mult şi inutil: este 
limpede că fiecare individ îşi avea propria opinie, în funcție 
de judecata sa, de credulitatea sau de fanatismul său. Neîn- 
doielnic, preoţii îşi înzestrau statuile cu cât mai multă divini- 
tate, pentru a obţine cât mai multe ofrande. Se ştie că filosofii 
dezaprobau aceste superstiții, că războinicii râdeau de ele, că 
magistrații le tolerau şi că poporul, absurd ca întotdeauna, nu 
ştia ce face. Pe scurt, aceasta este istoria tuturor popoarelor 
cărora Dumnezeu nu li s-a arătat. 

Aşa s-a întâmplat şi cu acel cult închinat de întregul Egipt 
unui bou sau pe care câteva oraşe le-au dedicat unui câine, 
unei maimuțe, unei pisici sau unor cepe. Se pare că la început 
au fost nişte embleme. Apoi au fost adoratt un anume bou 
Apis şi un câine Anubis; oamenii au mâncat în continuare 
carne de vită şi ceapa; însă mai greu putem şti ce gândeau 
bătrânele din Egipt despre cepele sacre şi boi. 

Idolii vorbeau destul de des. La Rorna, de sărbătoarea lui 
Cibelc, se aminteau în mod solemn frumoasele vorbe rostite 
de statuie cu ocazia plecării sale din palatul regelui Attalos. 


Ipsa peti volui; ne sit mora, mitte volentem: 
Digmis Roma locus quo deus omnis eat. 


Am vrut să plec, luați-mă repede de aici; 
Roma este demna să primească orice zeu. 


Si statuia zeiţei Fortuna a vorbit: ce-i drept, însă, indivizi 
precum Scipio, Cicero sau Cezar nu credeau nimic din toate 
aceste scorniri; dar bătrânica căreia Encolpe îi dăduse un scud 
să cumpere gâşte şi zei le credea negreşit. 

Idolii rosteau şi oracole, iar preoții, ascunşi în interiorul 
statuilor, vorbeau în numele Divinităţii. 

Cum se face însă că în acest noian de zei si teogonii di- 
ferite, de culturi deosebite, nu a existat nici un război în nu- 
mele religiei la popoarele numite idol/atrei Această pace a 
fost ceva bun născut din ceva râu, din greşeala însăşi; şi asta 
pentru că fiecare nație, recunoscând mai mulţi zei inferiori, 
tolera ca vecinii ei să aibă la rândul lor propnii lor zei. Cu 
excepţia lui Cambise, căruia i se reproşează că l-ar fi ucis pe 
boul Apis, nu întâlnim în toată istoria profană nici un cuceri- 
tor care să fi maltratat zeii unui popor supus. Păgânii nu au 
avut o religie exclusivistă, iar preoții erau interesați să-şi în- 
mulţească ofrandele şi sacrificiile. 

Primele ofrande au constat din fructe. Curând au fost nece- 
sare animale la mesele preoţilor; le ucideau ei înşişi, s-au 
transformat în nişte măcelari cruzi; în cele din urmă au intro- 
dus oribilul obicei de a se aduce jertfe omeneşti şi mai cu 
seamă copii şi fecioare. Nicicând chinezii, parşii sau indienii 
nu s-au făcut vinovaţi de asemenea fapte abominabile; însă la 
Hieropolis, în Egipt, potrivit relatărilor lui Porfiriu, s-au ucis 
bărbați. 

în Taurida se sacrificau străini; din fericire, preoţii din 
Taurida nu au avut prea mult de lucru, în timpurile cele mai 
îndepărtate, grecii, ciprioții, fenicienii, tirenienii si cartaginezii 
au împărtăşit şi ei această superstiție cumplită, Chiar şi ro- 
manii au căzut pradă acestor crime de ordin religios, iar 
Plutarh 


notează că au omorât doi greci şi doi gali pentru a face iertate 
galanteriile a trei vestale. Procopiu, contemporan cu regele 
francilor Theodcbert, afirmă că francii au ucis bărbaţi când au 
intrat în Italia împreună cu al lor prinț. Galii şi germanicii 
practicau frecvent asemenea jertfe oribile. Nu poți să citeşti 
istoria fără să te cutremuri de grozăveniile de care este capa- 
bil neamul omenesc. 

Iată, de pildă, la evrei, lefta şi-a sacrificat fiica, iar Saul a 
fost gata să-si ucidă fiul; adevărat că aceia care fuseseră 
închinați Domnului prin anatemă nu puteau fi răscumpăraţi, 
aşa cum se rascumpărau animalele, ei trebuind musai să piară. 
Samuel, un preot evreu, l-a tăiat în bucățele cu un sfânt satâr 
pe regele Agag, căzut prizonier de război, pe care altminteri 
Saul îl iertase; iar Saul a fost blestemat întrucât a respectat 
dreptul oamenilor în legătură cu acest rege. 

Insă Dumnezeu, stăpânul oamenilor, poate să îe ia viața 
oricând doreşte, cum doreşte şi prin cine doreşte; oamenii nu 
au a se aşeza în locul Stăpânului vieţii şi al morții, uzurpând 
astfel drepturile Fiinţei supreme. 

Pentru a consola neamul omencse de priveliştea oferită de 
acest oribil tablou şi de aceste pioase sacrilegii, este important 
de ştiut că, la aproape toate națiile numite idolatre, existau o 
teologie sacra a greşelii populare, cultul secret al ceremoniilor 
publice, precum şi o religie a înțelepților şi una a vulgului. 
Celor care se inițiau în mistere nu li se vorbea decât despre 
un singur Dumnezeu; pentru a vă convinge, aruncaţi o privire 
peste imnul atribuit bătrânului Orfeu, imn care se cânta în 
timpul misterelor Eleusiene închinate lui Ceres, atât de cele- 
bru deopotrivă în Europa şi în Asia: „Contemplă natura di- 
vină, luminează-ţi spiritul, stăpâneşte-ţi inima şi mergi pe 
calea justiției; Dumnezeul cerului şi pământului să fie mereu 
prezent în ochii tăi: el este unic, există prin el însuşi; toate 


ființele lui îi datorează existenţa; ci le ocroteşte pe toate; n-a 
fost nicicând văzut de muritori, dar el le vede pe toate”. 

Citiţi în continuare şi acest fragment din Scrisoare către 
sfântul Augustin, a filosofului Maxime de Nadaure: „Ce om 
poate fi într-atât de necioplit şi de neghiob încât să se îndoiască 
că există un Dumnezeu suprem, veşnic şi infinit, care nu a 
creat nimic ce să i se poată asemui, şi care este părintele 
comun al tuturor lucrurilor”. 

Există o mie şi una de dovezi care atestă că înţelepții au 
detestat nu numai idolatria, ci şi politeismul. 

Epictet, acest model de resemnare şi răbdare, acest om atât 
de mare şi redus la o condiţie atât de joasă, vorbeşte întot- 
deauna doar de un Dumnezeu unic. lată una dintre maximele 
sale: „Dumnezeu m-a creat, Dumnezeu este înăuntrul meu; îl 
port pretutindeni. Cum aş putea să-l pângăresc prin gânduri 
obscene, prin acțiuni nedrepte, prin dorințe infame? Datoria 
mea este să-i mulțumesc lui Dumnezeu pentru tot, să-l slăvesc 
pentru toate, şi să nu contenesc în a-l binecuvânta decât 
atunci când voi înceta să mai trăiesc". Toate ideile lui Epictet 
se întemeiază pe acest principiu. 

Marc Aureliu, poate la fel de măreț pe tronul Imperiului 
Roman pe cât era şi Epictet în sclavie, vorbeşte adesea, ce-i 
drept, despre zei, fie pentru a se conforma limbajului curent, 
fie pentru a exprima nişte ființe intermediare, între Fiinţa su- 
premă şi oameni; însă de câte ori nu lasă să se întrevadă că 
nu recunoaşte decât un singur Dumnezeu, veşnic şi infinit! 
„Sufletul nostru, spune el, este o emanaţie a Divinităţii. Co- 
piii mei, trupul meu, gândurile mele, toate vin de la Dum- 
nezeu." 

Stoicienii şi platonicienii admiteau o natură divină şi uni- 
versală; epicurienii însă o negau, în timpul misterelor, pontifii 


nu vorbeau decât de un Dumnezeu unic. Atunci unde erau 
idolatrii? 

Prin urmare, Dicționarul lui Moreri comite o mare gre- 
şeala atunci când afirmă că în epoca lui Teodosiu eel Tânăr 
nu mai existau idolatri decât în ținuturile îndepărtate ale Asiei 
şi Africii, Ori, chiar şi în secolul al şaptelea mai existau, în 
Italia, multe neamuri încă păgâne. Nordul Germaniei, dincolo 
de Wascr, nu se creştinase nici până în timpul lui Charle- 
magnc. Polonia şi toate țările de la miazănoapte au rămas o 
bucată bună de vreme după această domnie în ceea ce se 
cheamă idolatrie. Jumătate din Africa, toate regatele de din- 
colo de Gange, Japonia, populația Chinei şi sutele de hoarde 
de tătari si-au păstrat vechile lor culte, în Europa nu mai exis- 
tă decât o mână de laponi, de tătari şi de samoiczi care mai 
practică religia strămoşilor lor. 

Sa încheiem prin a remarca faptul că în timpurile numite 
de noi evul mediu, vorbeam despre ţara mahomedanilor ca 
despre Pagania| tratam drept idolatru, adorator de imagini, 
un popor care urăşte imaginile. Sa mărturisim, încă o dată, ca 
turcii pot fi iertați dacă ne cred pe noi idolatri, atunci când se 
uită la altarele noastre încărcate de icoane si statui. 


INUNDAȚIE (INONDATION) 


A existat oare o epocă în care globul să fi fost în între- 
gime cuprins de ape? Din punct de vedere fizic, acest lucru 
este cu neputinţă. 

Se poate ca marea să fi acoperit, rând pe rând, întregul us- 
cat; dar aşa ceva nu s-ar fi putut produce decât printr-o gra- 
dație lenta, pe durata unui număr uriaş de ani. în cinci sute 
de 


ani, marea s-a retras din zona Aigues-Mortes, Frejus sau Ra- 
venna, odinioară mari porturi, lăsând în urmă aproximativ 
două leghe de uscat. Potrivit acestei progresii, e limpede că 
i-ar trebui două milioane două sute cincizeci de ani pentru a 
da ocol globului nostru. Remarcabil este însă faptul că această 
perioadă se apropie foarte mult de timpul care i-ar fi necesar 
axei pământului pentru a se redresa şi a coincide cu ecuatorul: 
mişcare cât se poate de probabilă, pe care am început de vreo 
cincizeci de ani să o desluşim si care nu se poate efectua în 
mai puțin de două milioane trei sute de mii de ani. 

Straturile de cochilii descoperite la câteva leghe depărtare 
de marc sunt o dovadă incontestabilă a faptului că ea a depus 
aceste produse maritime pe nişte terenuri care odinioară au 
fost țărmuri ale Oceanului; însă de aici şi până la a afirma că 
apele au acoperit complet întregul glob, şi în acelaşi timp, 
este o distantă uriașă, o născocire absurdă din punct de vedere 
fizic, pe care legile gravitației şi ale fluidelor o neagă, ca de 
altminteri şi cantitatea insuficientă de apă. Să nu se înțeleagă 
prin asta că ne îndoim de marele adevăr referitor la potopul 
universal, relatat în Pentateuc; dimpotrivă, acesta este un mi- 
racol; prin urmare, trebuie să îl credem; este un miracol, 
aşadar nu s-a putut produce după legile fizici. 

în povestea potopului totul ține de miracol: a fost un mira- 
col faptul că a plouat preț de patruzeci de zile, apele acoperind 
pământul în lung şi-n lat, ridicându-se cu cincisprezece Co 
deasupra celor mai înalți munți; tot miracol au fost şi cas- 
cadele, porţile şi deschiderile din cer; miracol, de asemenea, 
faptul că animalele din toate colțurile lumii au venit în arcă; 
miracol şi faptul că Noe a avut cu ce să le hrănească timp de 
zece luni; miracol că toate animalele au rezistat cu proviziile 
lor în arcă; miracol că majoritatea a rămas în viață; miracol 
că au găsit ce să mănânce o dată ieşite din arcă; miracol, de 


asemenea, însă de o altă natură, că un anume Le Pelletier a 
crezut că poate să explice cum de toate animalele au reuşit să 
reziste şi să se hrănească natural în arca lui Noe. 

Or, cum povestea potopului este cel mai miraculos lucru 
care s-a auzit vreodată, încercarea de a o explica ar fi nesă- 
buită: există astfel de mistere pe care le credem în virtutea 
credinței; iar credința constă în a crede ceea ce rațiunea nu 
crede, fapt care reprezintă, la rândul său, un alt miracol. 

Aşadar povestea potopului universal este ca şi povestea 
Turnului Babei, a măgăriței lui Balaam, a căderii lerihonului 
din pricina sunetelor produse de trompete, a apelor preschim- 
bate în sânge, a traversării Mării Roşii, aidoma tuturor minu- 
nilor pe care Dumnezeu a binevoit să le săvârşească pentru 
aleşii poporului său; sunt de o profunzime pe care spiritul 
omului nu poate să o pătrundă. 


INCHIZIȚIE (INOUISITION) 


Inchiziția, după cum se ştie, este o minunată invenţie cât 
se poate de creştină, menită să dea mai multă putere papei şi 
călugărilor şi să facă un regat întreg ipocrit. 

îndeobşte sfântul Dominic este socotit a fi cel căruia îi da- 
torăm apariția acestei sfinte instituţii, într-adevăr, mai există 
încă o dezlegare dată de acest mare sfânt, concepută în urmă- 
torul fel: „Eu, fratele Dominic, îl reconciliez cu Biserica pe 
numitul Roger, purtătorul prezentului document, cu condiția 
să fie biciuit de către un preot, trei duminici de-a rândul, de 
la intrarea în oraş şi până la porțile bisericii, să povestească 
toată viaţa lui, să tină trei posturi din an, să nu bea niciodată 
vin, să poarte san-beniio cu cruci, să recite breviarul în 
fiecare 


zi, să spună câte zece pater pe zi şi douăzeci la miezul- 
nopții, să respecte din acest moment abstinența totală, sa 
se prezinte în fiecare lună la preotul din parohia sa etc., 
altminteri va fi tratat ca un eretic, sperjur şi impenitent". 

Deşi Dominic este adevăratul fondator al inchiziției, iată 
că Louis de Paramo, unul dintre cei mai respectabili 
scriitori şi strălucit reprezentant al tribunalului inchiziției, 
afirmă, în cea de-a doua carte a sa, la punctul al doilea, că 
Dumnezeu a fost cel dintâi ctitor al tribunalului 
inchizitorial, exercitând puterea fraților predicatori 
împotriva lui Adam. Adam este citat mai întâi la tribunal: 
Adam, ubi e.?? şi, într-adevăr, adaugă el, greşeala din 
citație ar fi făcut procedura lui Dumnezeu nula. 

Straiele din piele pe care Dumnezeu le-a făcut 
pentru Adam şi Eva au stat ca model pentru san-benilo, 
pe care ereticii trebuie să-l poarte, potrivit hotărârii 
tribunalului inchizitorial. E drept că acest argument 
demonstrează mai curând faptul că Dumnezeu a fost cel 
dintâi croitor; rezultă însă la fel de limpede că a fost 
deopotrivă şi cel dintâi inchizitor. 

Adam a fost privat de toate bunurile imobile pe care 
le poseda în marele paradis terestru; iată de ce tribunalul 
inchiziției confiscă toate bunurile celor pe care i-a 
condamnat. 

Louis de Paramo observă că locuitorii Sodomei au 
fost arşi ca fiind eretici, întrucât sodomia este o erezie 
manifestă. Autorul trece apoi la istoria evreilor si descoperă 
la tot pasul tribunale inchizitoriale. 

lisus Hristos este cel dintâi inchizitor al noii legi; 

papii au y fost inchizitori de drept divin, şi i-au transmis 
puterea lor n sfântului Dominic. 

Autorul nostru calculează apoi numărul tuturor acelora 
pe care inchiziția i-a trimis la moarte; constată că au fost 
mai bine de o sută de mii. 


Cartea sa a fost tipărită în anul 1598 Ia Madrid, bucurân- 
du-sc de acordul savanților, de elogiile episcopului si bunăvo- 
ința regelui. Astăzi cu greu ne putem închipui grozăvenii mai 
ciudate şi mai cumplite decât acestea; în acea epoca însă ele 
păreau cât se poate de fireşti şi de educative. Toţi oamenii 
seamănă cu Louis de Paramo atunci când devin fanatici. 

Acest Paramo a fost un om simplu, a notat cu precizie 
datele, si nu a omis nici un fapt interesant, amintind cu scru- 
pulozitate numărul victimelor omeneşti pe care sfântul tribu- 
nal le-a dus la pieire în toate țările. 

Povesteşte cu naivitate cum se prezenta instituția inchiziției 
în Portugalia şi este în deplin acord cu alți patru istorici care 
îi confirmă spusele. lată ce relatează ci ca într-un singur 
glas: 

Cu mult timp în urmă, la începutul secolului XV, papa 
Bonifaciu LX i-a delegat pe frații predicatori care cutreierau 
Portugalia, din oraş în oraş, să-i ardă pe eretici, pe mulsumani 
şi pe evrei; la acea vreme erau încă ambulanți şi chiar regii 
s-au plâns în câteva rânduri de neplăcerile pe care le provo- 
cau. Papa Clement VII a vrut să le pună la dispoziţie o reşe- 
dință stabilă, în Portugalia, aşa cum aveau de altfel şi în 
Aragon sau în Castilia. Au apărut atunci fricțiuni între curtea 
de la Roma şi cea din Lisabona; spiritele s-au încins; inchi- 
ziția a avut de suferit din această pricină, nereuşind să se in- 
staleze pe deplin. 

în 1539, a venit la Lisabona un delegat al papei, pentru a 
stabili, spunea el, sfânta inchiziție pe o temelie solidă. I-a 
înmânat regelui îoan HI scrisorile papei Paul III. Mai avea si 
alte scrisori adresate de Roma principalilor oficiali de la curte; 
împuternicirea sa ca legat era pecetluită şi semnată potrivit 
protocolului: a arătat că era învestit cu puteri depline să nu- 
mească un mare inchizitor si judecători ai tribunalului inchi- 
zitorial. Omul era însă un şmecher pe nume Saavedra, şi ştia 


să imite orice scriere, să fabrice şi să aplice peceţi şi sigilii 
false, învățase meseria aceasta la Roma şi se perfecţionase la 
Sevilla, de unde tocmai venise însoţit de alți pungaşi. Suita sa 
era nemaipomenită; număra mai bine de o sută douăzeci de 
servitori. Pentru a face fată acestor uriaşe cheltuieli, el si 
oamenii lui de încredere împrumutaseră la Sevilla sume fabu- 
loase, în numele camerei apostolice de la Roma; totul era 
pus la punct cu o artă extraodinarâ. 

Regele Portugaliei a fost la început uimit că papa îi trimi- 
tea un legat a latere, fără măcar să-l prevină. Legatul a răs- 
puns cu trufie că atunci când era vorba de un lucru atât de 
urgent precum stabilirea pe baze solide a inchiziției, Sancti- 
tatea sa nu admitea nici o întârziere, şi că regele trebuia să se 
simtă mai curând onorat că cel dintâi curier care îi aducea 
vestea era tocmai legatul Sfântului Părinte. Regele n-a mai 
îndrăznit să replice. Chiar în acea zi, legatul a numit un mare 
inchizitor si a trimis pretutindeni oameni să strângă dijma; şi 
înainte ca la curte să ajungă răspunsurile de la Roma, el arse- 
se deja două sute de oameni şi adunase mai bine de două sute 
de mii de scuzi. 

Intre timp, marchizul de Villanova, un senior spaniol de la 
care legatul împrumutase o sumă frumuşică la Sevilla, folo- 
sindu-se de înscrisuri false, se hotărâse să-şi facă singur drep- 
tate, tara să se mai compromită alături de pungaş la Lisabona. 
La acea vreme legatul îşi exercita misiunea la hotarele Spa- 
niei, însoțit de cincizeci de oameni înarmaţi, marchizul 1-a 
luat pe sus si l-a dus la Madrid. 

Ticăloşia a fost curând descoperită şi la Lisabona, iar con- 
siliul din Madrid a poruncit ca legatul Saavedra să fie biciuit 
şi condamnat la zece ani de galere; însă cu totul remarcabil 
este faptul că, ulterior, papa Paul IV a confirmat tot ceea ce 
fusese stabilit de escroc; a rectificat prin plenitudinea puterii 


sale divine toate micile 
nereguli de procedură şi a 
conferit sacralitate unor fapte 
pur omeneşti. 


Ce contează de braţul cui 
Domnul binevoieşte să se ser- 
vească? 


lată cum s-a statornicit 
inchiziția la Lisabona, întregul 
regat slăvind Providența. 

Altminteri, se cunosc destul 
de bine procedurile acestui tri- 


ghearele şi i-a pilit colții aces- 
tui monstru; însă el mai respiră 
încă. 


IEFTÂ SAU DESPRE SACRIFICIILE DE SÂNGE 
OMENESC (JEPHTE OU 
DES SACRIFICES DE SANG 
HUMAIN) 


Textul cărții Judecătorii arată destul de limpede că lefta a 
promis să jertfească cea dintâi persoană care îşi va părăsi casa 
pentru a veni să-l felicite pentru victoria lui asupra amoniţilor. 
Fiica sa, singura sa fiică, i-a ieşit în întâmpinare; i-a sfâşiat 
veşmintele şi a ucis-o, îngăduindu-i însă înainte să se ducă în 
munți să-şi plângă nefericirea de a muri fecioară. Tinerele 
evreice au sărbătorit mult timp această faptă, jelind-o pe fuca 
lui lefta patru zile-n şir. | 

Nu voi examina aici epoca în care a fost scrisă această 
poveste, nici dacă ea a imitat povestea greaca a lui Agamem- 
non sau Idomeneu, nici daca le-a servit drept model, nici dacă 
este anterioară sau posterioară poveştilor asiriene cu care se 


1) A Je vadea capitolul IX din Judecătorii. (Nota lui Voltaire.) 


aseamănă; mă voi opri strict asupra textului: lefta şi-a ucis fi- 
ica si şi-a îndeplinit promisiunea. 

Legea evreiască poruncea în mod expres omorârea oa- 
menilor destinati Domnului. „Nici un om făgăduit nu va fi 
răscumpărat, ci va fi trimis la moarte neîntârziat." Vulgata 
traduce: Non remeditur, şed morte morietur. (Leviticul, cap. 
XXVH, v. 29) 

în virtutea acestei legi Samuel 1-a tăiat în bucăți pe regele 
Agag, pe care, aşa cum am mai arătat, Saul îl iertase deja; ba 
mai mult, întrucât 1-a cruțat pe Agag, Saul a fost blestemat de 
Domnul şi şi-a pierdut regatul. 

Iată, aşadar, sacrificii de sânge omenesc clar stabilite; nu 
există moment în istorie mai bine atestat. O nație trebuie 
judecată după arhivele sale şi după ceea ce relatează ea însăşi 
despre sine. 


IOV (JOB) 


Ziua bună, prietene Iov; eşti unul dintre cei mai vechi 
strămoşi menționați în cărți; nu ai fost evreu: se ştie că acea 
carte care îți poartă numele este mai veche decât Peniateucul. 
Dacă evreii, care au tradus-o din araba, s-au servit de cuvântul 
lehova pentru a-l desemna pe DUMNEZEU, ei au împrumu- 
tat, la rândul lor, acest cuvânt de la fenicieni şi de la egipteni; 
iar adevărații învăţaţi nu se îndoiesc de asta. Cuvântul Satan 
nu era de origine ebraică, ci caldecană; şi acesta este un lucru 
bine ştiut. 

Ai trăit în Caldeca pe undeva, pe la hotarele ei. Unii comen- 
tatori, demni de profesia lor, pretind că ai crezut în reînviere, 
întrucât, pe când zăceai în bălegarul tău, ai spus, în al tău 


capitol XIX, ca te vei ridica într-o bună zi. Or un bolnav care 
speră să se însănătoşească nu speră, în consecință, si să învie; 
dar vreau să-ţi vorbesc mai bine despre altceva. 

Mărturiseşte că ai fost un mare guraliv; însă prietenii tăi 
te-au întrecut la vorbă. Se spune că posedai şapte mii de oi, 
trei mii de cămile, o mie de boi şi cinci sute de măgărițe. Hai 
să facem socoteala. 

Şapte mii de oi, la trei livre şi zece parale bucata, 
fac douăzeci şi două de mii cinci sute de livre, şi 


iată Că ŞI CH, 22.500 1. 
Să zicem că fiecare din cele trei mii de cămile 
valora cincizeci de scuzt,.. 450 000. 
O mie de boi n-au cum să prețuiască mai puţin 
EE 80.000 

Iar cinci sute de măgăriţe, la douăzeci de franci 
TNăGăTIța sesiza ce atatia dee atolul daca 10.000. 

în total avem... ceea 562.500 1. 


Fără să mai punem la socoteală mobilele, inelele, bijuteriile. 

Am fost mult mai bogat decât tine; şi deşi am pierdut o 
bună parte din bunurile mele, şi sunt bolnav, ca şi tine, nu am 
ridicat vocea împotriva lui Dumnezeu, aşa cum se parc că ţi-o 
reprosca/ă amicii tăi uneori. 

Nu sunt deloc mulţumit de Satan, care, pentru a te îm- 
pinge în păcat, si pentru a te face sa uiţi de Dumnezeu, cere 
încuviinţare să-ți ia bunurile şi să te umple de râie. Când 
ajung în această stare, oamenii recurg întotdeauna la Dum- 
nezeu: doar oamenii fericiţi îl uită. Satan nu prea cunoştea 
bine lumea; între timp s-a dat şi ci pe brazdă; iar când vrea să 
pună mâna pe cineva, îl numeşte şef al vistieriei sau chiar 
rnai ceva, dacă este cu putință. Prietenul Pope ne-a demon- 
strat limpede acest lucru în povestea cavalerului Balaam. 


II 


Nevasta ta a fost o neobrăzată; însă, aşa-zisii tăi prieteni, 
Eliphaz din Theman, în Arabia, Baldad din Suez şi Sophar 
din Naamath, au fost şi mai insuportabili ca ea. Te îndemnau 
să fii răbdător într-un mod care l-ar fi scos din sărite chiar şi 
pe cel mai blând dintre oameni: ți-au ţinut predici lungi şi 
mai plictisitoare decât discursurile şmecherului V...e la Am- 
sterdam sau ale lui.... etc. 

E adevărat că nu ştii ce spui când exclami: „Dumnezeule! 
sunt oare o marc sau o balenă, de m-ai închis ca într-o 
închisoare?" Dar nici prietenii tăi nu ştiu ce spun când îți 
răspund: „că ziua nu poate să înverzească fără umiditate, şi 
iarba din câmpie nu poate sa crească fără apă". Nimic nu 
mângâie mai bine ca această axiomă. 

Sophar din Naamath îţi reproşa că eşti flecar; însă nici 
unul dintre bunii tăi amici nu ţi-a împrumutat o para chioară. 
Eu unul nu m-aş fi purtat aşa cu tine. Nimic nu-i mai uşor de 
găsit decât oameni care să-ți dea sfaturi, si nimic mai greu de 
găsit decât oameni dispuşi să te ajute efectiv. Degeaba ai trei 
prieteni, dacă nici unul nu-ţi dă o lingură de supă când eşti 
bolnav, îmi închipui că atunci când Dumnezeu ţi-a înapoiat 
averea şi sănătatea, aceste personaje pline de elocvență n-au 
mai cutezat să vină dinaintea ta: iată de ce prietenii lui lov au 
devenit un proverb. 

Dumnezeu a fost tare nemulțumit de ei şi le-a spus fără 
ocolişuri, în capitolul XIII, că sunt plictisitori şi imprudenți; şi 
îi condamnă să plătească o amendă de şapte tauri si şapte ber- 
beci, pentru că a vorbit gura fără ei. Eu i-aş fi condamnat 
pentru că nu si-au ajutat prietenul, 

Spunc-mi, rogu-te, este adevărat că ai mai trăit o suta pa- 
truzeci de ani după această aventură? îmi place să văd că 


oamenii de treabă trăiesc mult; pesemne că oamenii de azi 
sunt tare ticăloşi, că prea trăiesc puţin! 

(Scrisă de către un bolnav, la băi la 

Aix-la-Chapelle.) 


Altminteri, cartea lui lov este una dintre cele mai prețioase 
cărți din antichitate. Este evident că această carte a fost 
scrisă de un arab care a trăit înainte de epoca în care îl 
situăm îndeobşte pe Moise. Se spune că Eîiphaz, unul dintre 
interlocutori, este de baştină din Theman, un vechi oraş din 
Arabia. Baldad era din Suez, un alt oraş din Arabia. Sophar era 
din Naamath, un ţinut şi mai oriental din Arabia. 

Şi mai remarcabil este faptul, care demonstrează că această 
legendă nu arc cum să fie scrisă de un evreu, că se vorbeşte 
despre trei constelații, pe care noi le numim astăzi Ursa, 
Orion şi Hiadele. Evreii n-au avut niciodată cunoştinţe de as- 
tronomie şi nu aveau nici măcar un cuvânt pentru a desemna 
această ştiinţă; tot ceea ce ţinea de artele spiritului le era 
necunoscut, chiar şi termenul de geometrie. 

Arabii, dimpotrivă, locuind în corturi şi fiind mereu gata 
să observe astrele, au fost poate primii care şi-au măsurat anii 
prin scrutarea cerului. 

O observaţie foarte importantă este aceea că în această 
carte nu se vorbeşte decât despre un singur Dumnezeu. Ar fi 
o mare greşeală să ne închipuim că evreii au fost singurii care 
au recunoscut un Dumnezeu unic; aproape întregul Orient cre- 
dea într-un Dumnezeu unic; si în acest sens, ca dealtminteri 
în multe altele, evreii s-au mulțumit să imite. 

In cel de-al treizeci şi optulea capitol, Dumnezeu i se adre- 
sează el însuşi lui Iov, din mijlocul unui vârtej; fapt preluat 
apoi în Geneză. Cărţile evreilor, şi am repetat acest lucru în 
nenumărate rânduri, sunt dintre cele mai recente. Ignoranţa si fa- 
natismul afirmă sus si tare ca Pentateucul este cea mai veche 


carte din lume. Or este evident ca cele ale lui Sanchoniathon 
sau ale lui Thot, anterioare cu opt sute de ani cărților lui San- 
choniathon, sau cele ale primului Zerdust, Shasta, sau Veidam 
ale indienilor, pe care le avem astăzi, sau Kings, ale chine- 
zilor, sau, în sfârşit, cartea lui lov, vin dintr-o antichitate mult 
mai îndepărtată decât orice carte a evreilor. S-a demonstrat 
deja că acest popor mic nu a putut avea anale decât după ce 
a beneficiat de o guvernare stabilă; şi n-a cunoscut o astfel de 
guvernare decât sub regii săi, iar limba şi-a format-o în timp, 
un amestec de feniciană şi arabă. Există dovezi incontestabile 
că fenicienii au cultivat literele mult înaintea evreilor. Aceştia 
erau de meserie tâlhari sau mett: n-au devenit scriitori decât 
printr-o întâmplare. Cărțile egiptenilor si fenicienilor s-au pier- 
dut; chinezii, brahmanii, perşii sau evreii şi le-au păstrat pe 
ale lor. Toate aceste monumente sunt foarte ciudate; dar ele 
nu sunt decât monumente ale imaginației omeneşti, din care 
nu poţi desprinde nici măcar un adevăr, fie el fizic sau istoric. 
Astăzi chiar şi cel mai mic manual de fizică este infinit mai 
util decât toate cărțile antichității. 

Bunul Calmet sau dom Calmet (întrucât benedictinilor le 
place să aibă un dom dinaintea numelui lor), acest naiv com- 
pilator al atâtor născociri şi doten, acest bărbat a cărui sim- 
plitate 1-a făcut atât de util celor ce vor să râdă de neghiobiile 
antice, relatează fidel opiniile indivizilor care şi-au propus să 
ghicească boala de care suferea lov, ca şi cum lov ar fi fost 
un personaj real. Nu ezită să afirme că lov avea sifilis si in- 
sistă aşa cum îi stătea în fire să demonstreze ceva ce nu 
există. Nu citise povestea lui Astruc referitoare la sifilis; 
întrucât Astruc nu era nici Părinte al Bisericii, nici doctor la 
Salamanca, ci un medic foarte învăţat, bunul Calmet nici 
măcar nu ştia că Astruc a existat: călugării compilatori sunt 
nişte indivizi tare săraci cu duhul. 


IOSIF (JOSEPH) 


Povestea lui losif, privită doar din punct de vedere literar 
sau ca o ciudățenie, este unul dintre cele mai prețioase monu- 
mente din antichitate care au ajuns până la noi. Ea pare să fie 
luată drept model de către toți scriitorii orientali, este mai 
înduioşătoare decât Odiseea, întrucât un erou capabil sa ierte 
este mai emoționant decât unul care se răzbună. 

îi socotim pe arabi drept cei dintâi autori ai acelor ficțiuni 
ingenioase intrate în toate limbile; însă eu unul nu găsesc în 
scrierile lor nici o aventură care să se poată compara cu cea a 
lui losif. Aproape totul în ea este minunat, iar sfârşitul te 
emoționează până la lacrimi. Este vorba despre un tânăr de 
şaisprezece ani, invidiat de fraţii săi; aceştia îl vând unei 
caravane de negustori ismaeliți, care îl duc în Egipt, unde este 
cumpărat de un eunuc al regelui. Acest eunuc avea o nevastă, 
fapt câtuşi de puţin uimitor: Kizlar-Aga, de pildă, un eunuc 
desăvârşit, căruia i s-a tăiat tot ce 1 se putea tăia, posedă 
astăzi un serai la Constantinopol; i s-au lăsat ochii şi mâinile, 
iar în adâncul sufletului său natura îşi cere drepturile. Ceilalți 
eunuci, cărora nu li s-au tăiat decât cei doi tovarăşi ai organu- 
lui procreării, folosesc încă destul de des acest organ; prin ur- 
mare Putiphar, căruia losif îi fusese vândut, putea foarte bine 
ŞI el să se înscrie în rândul acestor eunuci. 

Soţia lui Putiphar s-a îndrăgostit de tânărul losif care, fidel 
stăpânului si binefăcătorului său, respinge avansurile acestei 
femei. Ea se înfurie şi îl acuză pe losif că ar fi vrut să o se- 
ducă. Recunoaştem în toate acestea povestea lui Hipolit şi a 
Fedrei, a lui Belerofon şi a Stenebeei, a lui Hebrus şi a 


Damasizei, a lui Tanis şi a Peribeei, a lui Mirtil şi a Hipo- 
damiei, a lui Pclcu şi a Demenetei. 

E greu de spus care dintre aceste poveşti Ic-a inspirat pe 
celelalte; însă la vechii autori arabi există o găselniță, extrem 
de ingenioasă, referitoare la aventura lui Jost şi a soţiei lui 
Putiphar. Autorul presupune că Putiphar, şovăind între femeia 
sa şi losif, nu a socotit tunica lui losif, sfâşiată de soția sa, 
drept o dovadă a atentatului tânărului. 

în camera femeii se aflase un copil în leagăn; losif spunea 
că ea îi rupsese şi scosese haina în prezenţa acestui copil. Pu- 
tiphar s-a dus să-i ceară sfatul copilului, a cărui minte era 
foarte dezvoltată pentru vârsta lui cea fragedă; copilul i-a spus 
lui Putiphar: „Vezi dacă tunica este ruptă în iată sau în spate: 
dacă este sfâşiată în față, înseamnă că losif a vrut s-o prindă 
cu forța pe soția ta, care s-a apărat; dacă este sfâşiată în spate, 
înseamnă că soția ta a fugit după el". Putiphar, graţie geniului 
acestui copil, a recunoscut că sclavul său era nevinovat. 

Potrivit autorului arab, în acest fel este relatată această 
poveste în Aicoran. El nu se osteneşte totuşi să ne informeze 
al cui era copilul care judecase cu atâta înțelepciune; dacă 
era al femeii lui Putiphar, atunci losif nu era primul pe 
care aceasta căşunase. 

Oricum ar fi stat lucrurile, Geneza spune că losif a fost 
trimis la închisoare; aici i-a avut tovarăşi pe paharnicul şi pe 
brutarul regelui Egiptului. Aceşti prizonieri ai statului visează 
amândoi noaptea: losif le explica visurile; le prezice că în trei 
zile paharnicul va reintra în grațiile regelui, iar brutarul va fi 
spânzurat: ceea ce de altminteri se şi întâmplă. 

Doi ani mai târziu, regele Egiptului are şi el un vis; pa- 
harnicul îi spune că în temniță se găseşte un tânăr evreu care 
nu are seamăn pe lume în tălmăcirea viselor, regele îl 
cheamă 


pe tânăr, care îi prezice că va avea şapte ani de belşug şi 
şapte ani de penurie. 

Să întrerupem un pic firul povestirii pentru a vedea cât de 
străveche este interpretarea viselor. Bunăoară lui lacob i s-a 
arătat în vis acea misterioasă scară în vârful căreia se afla 
Dumnezeu însuşi; tot în vis el a învățat o metodă de a înmulți 
turmele, metodă care nu i-a dat rezultate decât lui. Chiar şi 
losif a aflat în vis că într-o bună /i îşi va domina frații. Cu 
mult timp înainte, Abimelec fusese vestit în vis că Sara era 
femeia lui Avraam. ' 

Dar să ne-ntoarcem la losif. Imediat după ce i-a explicat 
visul faraonului a şi"fost numit prim-ministru. Ne îndoim că 
am mai putea găsi astăzi, chiar şi în Asia, un rege care să 
ofere o asemenea dregătorie doar pentru tălmăcirea unui vis. 
Faraonul i-a dat-o de soție lui Jost pe una din fiicele lui Pu- 
tiphar. Se spune că acest Putiphar era mare-preot la Heliopo- 
lis; prin urmare nu era eunucul, primul său stăpân; sau dacă 
era el, atunci mai avea, negreşit, un alt titlu în afară de acela 
de mare-preot, iar nevasta lui fusese mamă de mai multe ori. 

între timp, s-a instalat foametea, aşa cum prezisese losif, 
iar losif, pentru a merita simpatia regelui, a silit poporul să-şi 
vândă toate pământurile faraonului; şi întreaga nație a intrat în 
sclavie pentru a avea grâu: se pare că aceasta este originea 
puterii despotice. Trebuie să recunoaştem că nicicând un rege 
nu încheiase un târg mai bun; dar pesemne că poporul nu îl 
binecuvânta pe primul ministru. 

în sfârşit, tatăl şi fraţii lui losif au avut şi ei nevoie de 
grâu, întrucât foametea pustia atunci icA pământul Nu vom 
mai povesti aici cum şi-a primit losif fraţii, cum i-a iertat şi 
cum i-a îmbogățit, întâlnim în această poveste toate elementele 


i) Ven articolul despre Vise, (Nota lui Voltaire.) 


unui interesant poem epic: expoziţiunc, intrigă, recunoştinţă, 
peripeții şi miraculos. Este cel mai marcant poem al geniului 
oriental. 

Răspunsul dat faraonului de bunul lacob, tatăl Iui Jost, îi 
va frapa, neîndoielnic, pe aceia care ştiu să citească: „Ce 
vârstă ai? l-a întrebat regele. — Am o sută treizeci de ani, a 
răspuns bătrânul, dar n-am avut parte nici măcar de o singură 
zi fericită în acest scurt pelerinaj”. 


IUDEEA (JUDEE) 


Slavă Domnului, nu am fost în ludeea şi nici nu mă voi 
duce vreodată. Am întâlnit însă oameni de toate națiile care 
s-au întors de acolo; toți mi-au spus că poziţia Ierusalimului 
este groaznică; ţinutul din împrejurimi este în întregime pie- 
tros; munţii sunt pleşuvi; vestiUil fluviu Iordan n-are mai mult 
de patruzeci şi cinci de picioare lățime; singurul canton mai 
acătării din zonă este lerihonul; în sfârşit, cu toţii vorbesc pre- 
cum sfântul leronim, care a locuit atât de mult timp în 
Bethlcern şi care zugrăveşte aceste meleaguri ca pe nişte 
rebuturi ale naturii. Spune că vara nu există nici măcar apă de 
băut. Acest ţinut Ic-a apărut totuşi evreilor ca un tărâm al 
deliciilor, în comparaţie cu deserturile de unde-şi trăgeau 
obârşia. Nişte amärän care ar fi lăsat în urmă Landele, 
pentru a locui în munţii Lampourdan, n-ar mai conteni să 
laude noua lor reşedinţă; iar dacă ar spera să ajungă până în 
frumoasele regiuni din Languedoc, le-ar socoti negreşit 
tărâmul făgăduinţei. 

Aşa s-au petrecut lucrurile şi în istoria evreilor; lerihonul 
şi Ierusalimul sunt un soi de Toulouse şi Montpellier, iar 


deşertul Sinai este precum ținutul cuprins între Bordeaux şi 
Bayonnc. 

Dar dacă Dumnezeu, care îi călăuzea pe evrei, ar fi vrut 
să le dea un pământ bun, şi dacă aceşti nefericiţi chiar au trăit 
în Egipt, atunci de ce nu i-a lăsat să rămână în Egipt? La 
această întrebare nu se răspunde decât prin fraze teologice. 

ludeea, se spune, era tărâmul făgăduit. Dumnezeu i-a spus 
lui Avraam: „Vă voi da toată această ţară care se întinde de 
la fluviul Egiptului până la Eufrat." 

Din păcate, prieteni, voi nu ați posedat nicicând malurile 
mănoase ale Eufratului sau ale Nilului. Aţi fost păcăliți. Stă- 
pânii Nilului şi cei ai Eufratului au fost, rând pe rând, şi 
stăpânii voştri. Aţi fost aproape întotdeauna sclavi. A 
promite şi a respecta promisiunea sunt două lucruri 
distincte, biet mei evrei. Aveţi un bătrân rabin, care, citindu- 
vă înţeleptele profeţii care vă promit o ţară unde curg laptele 
şi mierea, a exclamat că vi s-a promis mai mult unt decât 
pâine. Ştiţi voi oare că, dacă Marele Turc mi-ar oferi azi să fiu 
stăpân peste Ierusalim, 1-aş refuza? 

Frederic II, văzând aceste ținuturi cumplite, a declarat în 
mod public că Moise fusese prost sfătuit să îşi ducă acolo 
trupa de leproşi. „De ce nu s-a dus la Napoli?" spunea 
Frederic. Rămâneţi cu bine, dragii mei evrei; îmi parc rău că 
pământul făgăduit este un pământ pierdut. 

(Scris de către baronul de Broukana). 


1) Geneza, capitolul XV, venelul 18. (Nota Iui VolUure.) 


IULIAN FILOSOFUL - ÎMPĂRAT ROMAN 
(JULIEN LE PHILOSOPHE - EMPEREUR 
ROMAIN) 


Uneori dreptatea se face foarte târziu. Doi sau trei autori, 
fie mercenari, fie fanatici, vorbesc despre barbarul şi efeminatul 
Constantin ea despre un Dumnezeu, şi îl consideră scelerat pe 
dreptul, înțeleptul şi marele Iulian. Toţi ceilalți, copiindu-i pe 
cei dintâi, repeta linguşelile şi calomniile. Acestea devin parcă 
o profesiune de credință. A sosit, în sfârşit, vremea sănătoasei 
Critici, ŞI, la capătul a paisprezece secole, oameni luminați 
readuc în discuție procesul judecat odinioară de ignoranță. 
Constantin este privit ca un ambițios fericit care îşi râde de 
Dumnezeu şi de oameni. Pretinde cu insolență că Dumnezeu 
i-a trimis în văzduh un semn care îi asigură victoria. Se scal- 
dă în sângele tuturor neamurilor sale şi adoarme în moliciune; 
dar, fiind creştin, a fost canonizat. 

Iulian este sobru, cast, dezinteresat, curajos şi milostiv; 
însă, nefiind creştin, a fost socotit vreme îndelungată un mon- 
stru. 

Astăzi, după ce s-au comparat faptele, lucrările, scrierile 
lui Iulian şi cele ale duşmanilor săi, se cuvine să recunoaştem 
că, dacă nu a iubit creştinismul, merită totuşi să fie iertat că a 
urât o sectă pătată cu sângele întregii sale familii; că, deşi 
prigonit, întemnițat, exilat şi ameninţat cu moartea de către 
galileeni, în timpul domniei barbarului Constantin, el unul nu 
i-a persecutat niciodată; că, dimpotrivă, a iertat zece soldaţi 
creştini, care au conspirat să-i ia viaţa, îl admirăm citindu-i 
scrisorile: 


„Sub predecesorul meu, spune el, galileenii au îndurat exi- 
lul şi închisoarea; au fost deopotrivă măcelăriți cei care se nu- 
mesc unii pe alţii eretici; i-am chemat înapoi pe cei exilați din 
rândul lor şi le-am eliberat prizonierii; le-am redat bunurile 
celor proscrişi şi i-am silit să trăiască în pace. Dar furia gali- 
leenilor este atâta de înverşunată că ei se plâng că nu mai pot 
acum să se devoreze unii pe alţii." Ce scrisoare! ce sentință 
data de filosofie împotriva fanatismului persecutor! 

în sfârşit, discutând faptele, am fost obligaţi să admitem că 
Iulian avea toate calitățile lui Traian, mai puțin gustul grecilor 
şi romanilor; toate virtuțile lui Cato, mai puțin încăpăţânarea 
şi ursuzcnia acestuia; avea tot ceea ce era demn de prețuit la 
Cezar, însă nu avea nici unul dintre viciile lui; a fost la fel de 
reținut ca Scipio. în sfârşit, a fost în toate egalul lui Marc 
Aureliu, cel dintâi dintre oameni. 

Nu mai cutezăm să repetăm astăzi, după calomniatorul 
Thcodorct, că ar fi ucis o femeie în templul din Carres, pentru 
a-şi atrage bunăvoința zeilor. Nu se mai spune că, în clipa 
morții, a aruncat spre cer câteva picături din propriul lui sân- 
ge, adresându-i-sc lui lisus Hristos: „Ai învins, galileanulc!" 
de parcă s-ar fi luptat cu lisus, atunci când le-a declarat război 
perşilor; ca şi cum acest filosof, care a murit cu atâta demni- 
tate, l-ar fi recunoscut pe lisus; ca şi cum ar fi crezut că lisus 
era în văzduh, iar văzduhul era cerul! Aceste inepții ale unor 
oameni numiți Părinți ai Bisericii nu se mai repetă în zilele 
noastre. 

Acum putem să ne legăm cel mult de fileul pe care-l purta 
în păr, aidoma cetăţenilor frivoli din Antiohia. Ii mai re- 
proşăm barba nepieptănată sau modul în care mergea. Dar, 
domnule abate de La Bletterie, domnia voastră nu l-a văzut 
mergând, în schimb, (ap citit scrisorile, un monument de vir- 
tute. Ce mai contează ca a avut barba neîngrijită şi mersul 


grăbit, dacă inima lui a fost mare şi paşii lui s-au îndreptat 
necontenit spre virtute? 

Mai rămâne astăzi un singur fapt important de examinat. 
I se reproşează Jui Iulian că a vrut să dezmintă profeția lui 
lisus Hristos, reconstruind templul din Ierusalim. Se spune 
că au ţâşnit flăcări din pământ care au împiedicat începerea 
lucrării. Se spune că a fost un miracol, şi că acest miracol 
nu i-a reconvertit nici pe lulian, nici pe Alypius, 
responsabilul acestei operațiuni, după cum nu a reconvertit pe 
nimeni de la curtea sa; iată ce afirmă despre acestea abatele 
de La Blet-terie: „EI şi filosofii de la curtea sa au recurs, 
neîndoielnic, la toate cunoştinţele lor de fizică pentru a lipsi 
Divinitatea de o minune atât de strălucitoare. Necredincioşii au 
găsit întotdeauna un sprijin în natură, însă ea slujeşte atât de 
bine religia încât ei ar trebui să o bănuiască cel puţin de 
complicitate". 

Mai întâi de toate, nu este adevărat că în Evanghelie se 
spune că templul evreilor nu va fi nicicând reclădit. Evanghe- 
lia lui Matei, scrisă evident după distrugerea Ierusalimului de 
către Titus, profeţeşte, ce-i drept, că nu va rămâne piatră peste 
piatră din acest templu al idumeanului Irod; însă nici o Evan- 
ghelie nu spune că nu va fi nicicând reclădit. 

în al doilea rând, ce-i pasă Divinităţii că există un templu 
evreiesc sau un magazin sau o moschee pe acelaşi loc unde 
evreii ucideau boi şi vaci? 

în al treilea rând, nu se ştie dacă pretinsele focuri care, 
potrivit unora, i-au ars pe muncitori, au pornit din incinta 
zidurilor cetăţii sau chiar din incinta templului. Dar nu pri- 
cepem de ce lisus ar fi vrut să-i ardă taman pe muncitorii 
împăratului lulian şi nu pe cei ai califului Omar, care, la 
mult timp după aceea, a construit o moschee pe ruinele 
templului; sau pe ai marelui Saladin, care a refăcut mos- 
cheea cu pricina. Să fi avut oare îisus o asemenea afecțiune 
pentru moscheile musulmanilor? 


ANI 


în al patrulea rând, profețind că nu va rămâne piatră peste 
piatră în lerusalim, lisus Hristos nu a împiedicat reclădirea 
acestuia. 

In al cincilea rând, lisus a prezis mai multe lucruri a căror 
înfăptuire Dumnezeu nu a îngăduit-o. A prezis sfârşitul lumii 
şi urcarea sa la ceruri cu o forță uriaşă şi cu o măreție nease- 
muită, şi asta la sfârşitul generaţiei care trăia în acel moment. 
Totuşi lumea există şi azi, şi va mai continua sa existe multă 
vreme. (Luca, capitolul XXI.) 

în al şaselea rând, daca Iulian ar fi scris despre acest mira- 
col, aş zice că a fost înşelat printr-un fals ridicol; aş crede 
mai curând că totul a fost întreprins de creştini, pentru a se 
împotrivi intenției sale şi că ei i-au ucis pe muncitori, lasân- 
du-sc să se creadă că aceştia au murit datorita unui miracol. 
încă lulian nu spune absolut nimic despre toate acestea. La 
acea vreme era ocupat cu războiul împotriva perşilor. A 
amânat un timp edificarea templului şi s-a stins din viaţa 
înainte de a fi apucat să înceapă această construcție. 

In al şaptelea rând, această minune este relatată de Am- 
mianus Marcellinus, care era păgân. Este posibil să fi fost o 
interpunere a creştinilor: li s-au reproşat atâtea altele care s-au 
adeverit! 

însă pare la fel de cu putinţă ca, într-o epocă în care nu se 
vorbea decât despre minuni şi poveşti cu vrăjitori, Ammianus 
Marcellinus să fi relatat această legendă influenţat de vreun 
spirit credul. De la Titus Livius până la de Thou, inclusiv, 
toate cărțile de istorie sunt pline de minuni. 

în al optulea rând, dacă lisus săvârşea miracole o făcea 
oare pentru a împiedica reclădirea templului în care el însuşi 
a adus sacrificii şi a fost circumcis? N-ar fi fost mai degrabă 
normal să săvârşească miracole pentru a îndrepta spre creşti- 
nism atâtea nat) care îşi bat joc de creştinism, decât să-si îm- 
blânzească si să-şi umanizeze şi mai mult creştinii, care, încă 


de la Arie şi Atanasie şi până la Roland sau la Cavalerul din 
Ceveni, au vărsat râuri de sânge, şi s-au purtat ca nişte cani- 
bali? 

Din toate acestea eu trag concluzia ca Natura nu este într-un 
raport de complicitate cu Creştinismul, cum spune La Blettcrie, 
ci dimpotrivă, că La Bletterie este în raport de complicitate cu 
poveşti de babe, cum spune Tulian: Quibus cum stolidis anicu- 
lis negotium erat. 

După ce recunoaşte ca Iulian a avut şi unele virtuți, La 
Blettcrie încheie totuşi istoria acestui mare om spunând că 
moartea sa a fost rezultatul „răzbunării divine". Admițând 
acest lucru, ar însemna că toți eroii care au murit de tineri, de 
la Alexandru până la Gustav-Adolf, au fost pedepsiți de Dum- 
nezeu. Iulian a avut parte de o moarte dintre cele mai fru- 
moase, întrucât a murit urmărindu-şi duşmanii după un şir de 
victorii. Jovian, care i-a succedat, a domnit mai puțin ca el, 
şi a domnit într-un mod mai curând ruşinos. Nu văd unde este 
răzbunarea divină, iar în La Bletterie nu văd decât un guraliv 
mânat numai de rea-credință. Unde sunt oare oamenii care 
îndrăznesc să spună adevărul? 

Stoicul Libanius e unul dintre aceşti oameni rari; el l-a 
cinstit pe curajosul şi clementul Iulian dinaintea lui Teodosie, 
cel care a măcelărit populaţia din Salonic; dar Le Beau şi La 
Bletterie nu îndrăznesc să-l laude dinaintea unor clienți obiş- 
nuiți ai parohiei. 

(Extras din M. Boulanger) 


DESPRE CEEA CE ESTE DREPT ŞI NEDREPT 
(JUSTE (DU) ET DE L'INJUSTE) 


Cine ne-a dat sentimentul că ceva este drept sau nedrept? 
Dumnezeu, care ne-a dat şi un creier şi o inimă. Dar când 
anume vă spune oare rațiunea că ceva ţine de viciu sau de 
virtute? Tot atunci când ne învaţă că doi şi cu doi fac patru. 
Nu există o cunoaştere înnăscută, la fel cum nu există copac 
care să iasă din pământ purtând deja frunze şi fructe. Nimic 
nu este, cum se spune, înnăscut, adică născut deja dezvoltat; 
dar să mai repetăm încă o dată: Dumnezeu ne aduce pe lume 
cu organe care, pe măsură ce cresc, ne fac să simțim tot ceea 
ce specia noastră trebuie sa simtă astfel încât să-şi poată 
asigura perpetuarea. 

Cum funcționează oare acest mister continuu? 

Răspundeți-mi, voi, locuitori cu chipul galben din Insulele 
Sonda, voi, negri africani, voi, canadieni imbecili, şi voi, Pla- 
tou, Cicero, Epictet. Simţiţi cu toții, deopotrivă, că este mai 
bine să oferiţi prisosul vostru de pâine, de orez sau de manioc 
unui sărman care vi-l cere cu smerenie, decât să-i ucidcți sau 
să-i scoateţi ochii. Este limpede pentru întregul pământ că o 
faptă bună este mai potrivită decât o nelegiuire şi că blândeţea 
este preferabilă furiei. 

Prin urmare nu trebuie decât să ne folosim de rațiunea 
noastră pentru a distinge între ceea ce este cinstit şi ceea ce 
este necinstit. Binele şi răul sunt adesea vecine; doar pasiunile 
noastre le confundă; cine ne va lumina? noi înşine, atunci 
când vom fi liniștiți. Oricine a scris despre îndatoririle noas- 
tre, a scris pentru toate țările lumii, întrucât ceea ce a scris 


vine din rațiunea sa. Toţi aceşti autori au spus acelaşi lucru: 
Socrate, Epicur, Confucius şi Cicero, Antoninus si Amurath II 
au avut cu toţii aceeaşi morală. 

Să le repetăm în fiecare zi tuturor oamenilor: „Morala este 
una singură, căci ea vine de la Dumnezeu; dogmele sunt însă 
diferite, căci ele sunt făcute de noi”. 

lisus nu a predicat nici o dogmă metafizică; nu a scris nici 
un ceaslov teologic; şi nu a spus: „Eu sunt consubstanțţial; am 
două voințe şi două naturi într-o singură persoană". Le-a lăsat 
franciscanilor si iacobinilor, care aveau să apară la douăspre- 
zece veacuri după el, sarcina de a argumenta pentru a stabili 
dacă mama sa a fost concepută în păcatul originar; el n-a spus 
niciodată că mariajul este semnul vizibil al unui lucru invi- 
zibil; nu a spus o vorbă referitoare la grația concomitentă; el 
nu a creat nici călugării, nici inchiziția; şi ci nu a poruncit 
nimic din toate câte Ic vedem azi. 

Dumnezeu a dat omului capacitatea de a discerne ceea ce 
este drept şi ceea ce este nedrept din negura vremurilor care 
au precedat creştinismul. Dumnezeu nu s-a schimbat şi nu se 
poate schimba: adâncul sufletului nostru şi principiile noastre 
despre rațiune şi morală vor rămâne veşnic aceleaşi. La cc-i 
servesc virtuțile, distincțiile de natură teologică, dogmele în- 
temeiate pe aceste distincții sau persecuțiile întemeiate pe 
aceste dogme? Natura, înspăimântată şi revoltată împotriva tu- 
turor acestor invenții barbare, le strigă tuturor oamenilor: „Fiţi 
drepți şi nu sofişti prigonitori”. 

In Sadder, care rezumă legile lui Zoroastru, puteți citi 
această înțeleaptă cugetare: „Când nu este sigur dacă o ac- 
Dune care ţi se propune este dreaptă sau nedreaptă, mai bine 
stai deoparte". A dat cineva oare o regula mai minunată? care 
legiuitor a glăsuit mai bine? Nu acesta este sistemul opiniilor 
probabile, inventat de acei oameni care s-au numit tovarășii 
lui lisus. 


SCRIERI, SCRIITORI SAU ÎNVĂŢAŢI 
(LETTRES, GENS DE LETTRES OU LETTRES) 


In vremurile noastre barbare, pe când francii, germanicii, 
bretonii, lombarzii sau spaniolii supuşi de arabi nu ştiau niei 
să scrie, nici să citească, s-au înființat şcoli şi universităţi, 
alcătuite aproape toate din ecleziast!, care, necunoscând decât 
jargonul lor, au predat acest jargon tuturor acelora care au 
voit să-l înveţe; academiile au venit abia mult mai târziu; au 
disprețuit neghiobiile şcolilor, însă nu au cutezat întotdeauna 
să se ridice împotriva lor, întrucât există anumite neghiobii 
care se respectă, atâta vreme cât țin de lucrurile respectabile. 

Oamenii de litere care au adus cele mai multe servicii 
micului număr de fiinţe gânditoare răspândite pe acest pământ 
sunt acei învățați singuratici, adevărații savanți închişi în odă- 
ile lor de studiu, care nu au argumentat pe băncile univer- 
sităților şi nici nu au spus lucrurile pe jumătate în academii; 
iar aceştia au fost aproape cu toţii persecutați. Biata noastră 
seminție omenească este în aşa fel făcută încât cei care merg 


pe cărări deja umblate aruncă întotdeauna cu pietre în cei care 
deschid un drum nou. 

Montesquieu spune ca sciții le scoteau ochii sclavilor lor, 
astfel ca atunci când băteau untul să nu le mai fugă privirea 
în altă parte; la fel procedează şi inchiziția, şi toată lumea 
este 


oarba în ţările în care domneşte acest monstru. In Anglia, 
oamenii au de mai bine de doua sute de ani doi ochi; fran- 
cezii încep să deschidă un ochi; se mai găsesc însă unii 
dregători care nu vor nici măcar să ne îngăduie să fim chiori. 

Aceşti ben înalți dregători sunt aidoma doctorului Ba- 
louard din comedia italiană, care nu vrea să fie servit decât de 
necioplitul de Arlcquin, temându-se să nu aibă un valet prea 
ascuțit la minte. 

Lăudaţi-l în ode pe monseniorul Superbus Fadus, şi în ma- 
drigale, pe amanta sa; dedicați-i portarului său un manual de 
geografic şi ven fi bine primiţi; dar dacă-i luminaţi pe oa- 
meni, veţi fi zdrobiti. 

Descartes a fost obligat să-şi părăsească patria, Gassendi 
este calomniat, iar Arnauld îşi duce zilele în exil; orice filosof 
este tratat precum profeții la evrei. 

Cine şi-ar putea închipui că în secolul XVIII un filosof a 
fost târât dinaintea tribunalelor civile şi acuzat de nelegiuire 
doar pentru că ar fi spus ca oamenii nu se pot îndeletnici cu 
artele dacă nu au mâini? Nu m-ar mira sa fie trimis la galere 
primul care ar avea neobrăzarea să declare că un om nu poate 
gândi clacă nu are cap: „întrucât, i-ar replica un învățăcel, su- 
fletul este spirit pur, în vreme ce capul nu este decât materie; 
Dumnezeu poate să aşeze sufletul şi în călcâi, la fel de bine 
cum îl poate aşeza şi în creier; prin urmare, va denunţ drept 
un nelegiuit”. 

Cea mai mare nenorocire a unui om de litere s-ar putea să 
nu fie faptul că face obiectul invidiei confraților săi, că este 


XA 


victima unei cabale sau este disprețuit de mai marii acestei 
lumi; adevărata nenorocire este să fie judecat de nişte im- 
becili. Uneori imbecilii merg destul de departe, mai cu seamă 
atunci când fanatismului i se adaugă inepția, iar inepției spiri- 
tul de răzbunare. O altă mare nefericire a unui om de litere 
este că îndeobşte nu ţine de nimic şi de nimeni. Un burghez 
îşi cumpără o funcție, şi iată-l deodată susținut de confrații 
săi. Dacă i se face o nedreptate, îşi găseşte numaidecât apă- 
rători. Omul de litere este lipsit de apărare; seamănă cu un 
peşte zburător; dacă se ridică un pic, îl devorează păsările; 
dacă se cufundă, îl mănâncă peştii. 

Orice om public plăteşte un tribut răutății; dar primeşte în 
schimb bani şi onoruri. Scriitorul plăteşte acelaşi tribut, însă 
nu are nimic în schimb; coboară din propria-i inițiativă în 
arenă şi se condamnă singur să fie pradă fiarelor. 


DESPRE LIBERTATE (LIBERTE (DE L4)) 


A. — O baterie de tunuri şuieră pe la urechile noastre; ai 
libertatea să o auzi sau să nu o auzi? 

B. — Bineînţeles că nu pot sa nu o aud. 

A. — Vrei ca acest tun să-ţi zboare capul, precum şi 
capetele soţiei şi fiicei tale care se plimbă cu tine? 

B. — Ce fel de vorbe mai sunt şi astea? Atâta vreme cât 


nu mi-am pierdut minţile, cum aş putea să vreau una ca asta; 
e cu neputinţă. 

A. — E-n regulă; însă auzi negreşit tunul si nu vrei cu 
orice chip să mori, tu şi familia ta, lovit de tun, în timp ce te 


plimbi; nu-ţi stă în putere nici să nu auzi, nici să vrei sa 
rămâi pe loc. 

B. — E limpede. i 

A. — Prin urmare ai făcut vreo treizeci de paşi pentru a 
te 
feri de tun, ai avut puterea să mergi cu mine aceşti câțiva 
paşi? 

B. — Şi asta e cât se poate de limpede. 

A. — Dar daeă ai fi fost un paralitic, n-ai fi putut evita să 
rămâi expus tirului; n-ai fi avut puterea să te afli unde te afli: 
ai fi auzit negreşit şi chiar ai fi primit o ghiulea, aşadar ai fi 
murit, nu? 

B. — Nimic mai adevărat. 

A. — Atunci în ce constă libertatea, dacă nu în puterea pe 
care tu ea individ o ai dc-a face ceea ce voința ta cerea să 
taci dintr-o necesitate absolută? 

B. — M-ai încurcat definitiv; va să zică libertatea nu e 
altceva decât puterea de a face ce vreau? 

A. — Gândeşte-te şi judecă singur dacă libertatea poate 
fi 
înțeleasă altfel. 

B. — în acest caz, înseamnă că ogarul meu de vânătoare 
este la fel de liber ca şi mine; are, negreşit, voința de a 


1) Un om lipsit de minte, într-o micuță lucrare bine şlefuită, dar 
mai cu seamă bine ticluită, pretinde că, dacă prințul îi 
porunceşte lui B. să rămână în bătaia tunului, el o va face. 
Neîndoielnic, dacă simte mai mul! curaj sau mai curând teamă 
de ruşine decât dragoste de viată, lucru care se întâmplă ade- 
sea. Dar mai întâi ele toate, aici este vorba despre un caz total 
diferit. In al doilea rând, când instinctul fricii de ruşine învinge 
instinctul de conservare personal, omul se cuvine să o ia la 
fugă, atunci când nu este deloc ruşinos să o iei la fugă. Omul 
lipsit de minte se simţea dator să ridice obiecţii ridicole si să 
adreseze injurii, iar filosofii se simt datori să-si bată niţel joc 
de el şi să îl ierte. (Nota lui Voltaire, adăugată în 1765.) 


alerga, atunci când vede un iepure, şi puterea de a alerga, 
daca nu îl dor labele. Prin urmare nu am nimic mai mult 
decât ogarul meu: mă reduci la condiția de animal. 

A. — Toate acestea sunt doar biete sofisme ale unor bien 
sofişti care te-au instruit. Te-ai şi îmbolnăvit la gândul că eşti 
la fel de liber ca ogarul tău! Dar nu semeni tu cu ogarul tău 
în o mie şi una de privinţe? Foamea, setea, starea de veghe si 
de sornn, cele cinci simţuri nu le aveți deopotrivă amândoi? 
Ai vrea să mirosi altfel decât cu nasul? De ce vrei atunci ca 
libertatea ta să fie altfel decât a lui? 

B. — Dar eu am un suflet care judecă mult, în vreme ce 
câinele meu nu judecă. El nu are decât idei simple, iar eu ani 
o mie de idei metafizice. 

A. — Ei bine, atunci tu eşti de o mie de ori mai liber 
decât el: asta înseamnă că ai de o mic de ori mai multă 
putere de a gândi decât el; nu înseamnă însă că eşti liber alt 
fel decât el. 


B. — Ce spui? nu sunt liber să vreau ceea ce vreau? 

A. — Ce înţelegi prin asta? 

B. — înţeleg ce înţelege toată lumea. Nu se spune oare în 
fiecare zi că „voinţele sunt libere"? 

A. — Un proverb nu este o rațiune; explică-mi mai bine. 

B. — Ceea ce vreau să spun este că sunt liber să vreau 


aşa cum îmi place mic. 

A. — îngăduie-mi să-ți spun că toate astea sunt lipsite de 
sens; nu-ţi dai seama că e ridicol sa spui: „Vreau să vreau"? 
Prin urmare vrei în mod necesar nişte idei despre care ai cu 
noştință. Vrei să te căsătoreşti, da sau ba? 

B. — Dacă ți-aş răspunde că nu vreau nici una, nici alta? 

A. — Atunci ai vorbi ca acela care a spus: „Unii îl cred 
pe cardinalul Mazarin mort, alții îl cred în viață, iar eu nu 
cred nici una, nici alta". 

B. — Fie, vreau să mă căsătoresc. 


A. — Aşa mai merge. Dar de ce vrei să te căsătoreşti? 

B. — Pentru ca m-am îndrăgostit de o tânără, frumoasă, 
blândă, bine crescută, destul de bogată, care cântă foarte fai 
mos, ai cărei părinți sunt nişte oameni foarte cumsecade şi 
pentru că mă mândresc că mă iubeşte şi sunt bine venit în 
familia ci. 

A. — Asta da motiv. Pricepi, aşadar, că nu poţi să vrei 
fără motiv, îţi declar că eşti liber să te căsătoreşti; altfel spus, 
că ai puterea să semnezi contractul. 

B, — Cum adică nu pot să vreau fără motiv? Atunci cum 
rămâne cu celălalt proverb: Sit pro ratione vohmtas — voinţa 
mea este rațiunea mea, vreau pentru că vreau? 


A. — E absurd, dragă prietene: ar însemna că există în 
tine un efect fără cauză. 

B. — Cum aşa? Atunci când pariez pe par sau nu, am un 
motiv de a alege mai curând par decât impar? 

A. — Fireşte. 

B. — Si care este acest motiv, dacă nu ţi-e cu supărare? 


A. — Motivul este că în mintea ta ideea de par este mai 
prezentă decât ideca opusă. Ar fi nostim să existe cazuri în 
care să vrei pentru că există o cauză să vrei şi să existe alte 
cazuri în care să vrei fără nici un motiv. Atunci când vrei să 
te căsătoreşti, simţi, desigur, ideea aceasta ca fiind dominantă; 
nu o simți însă ca fiind dominantă atunci când mizezi pe par 
sau nu, totuşi este musai să existe o idee. 

B. încă o dată, vrei să spui aşadar ca nu sunt liber? 

A. — Voința ta nu este liberă, dar acțiunile tale sunt. Eşti 
liber sa faci ceva, când ai puterea de a face. 

B. — Bine, dar toate cărțile pe care le-am citit despre 
libertatea indiferenţei... 

A. — Sunt nişte bazaconii: nu există libertatea indiferenţei; 
este ceva lipsit de sens, inventat de oameni care nu aveau nici 
un strop. e f eeoo -""1*pimM 


LIBERTATEA DE A GÂNDI 
(LIBERTE DE PENSER) 


In jurul anului 1707, când englezii au câştigat bătălia de la 
Saragossa, au sprijinit Portugalia şi au dat, pentru un timp, un 
rege Spaniei, milord Boldmind, un general rănit în lupta, se 
afla la băi, la Bareges. L-a întâlnit acolo pe contele Medroso, 
care, căzând de pe cal în urma bagajelor, la o leghe şi ju- 
mătate de câmpul de bătălie, venise şi ci la băi. Era un apro- 
piat al inchiziţiei; milord Boldmind nu o cunoştea decât din 
auzite; într-o zi, după ce şi-au băut apa, a avut cu Medroso 
următoarea conversație: 


BOLDMIND 

Va să zică sunteţi în slujba dominicanilor. Urâtă misiune 
mai aveți. 
MEDROSO 

Aşa este; dar am preferat sa fiu valetul lor decât victima 
lor, şi am preferat să-mi ard aproapele decât să mă pună pe 
mine la frigare. 


BOLDMIND 

Cumplită alternativă! Eraţi de o sută de ori mai fericiți sub 
jugul maurilor, care vă lăsau să vă vedeţi în voie de super- 
stițiile voastre şi care, deşi învingători, nu şi-au arogat dreptul 
nemaipomenit de a ţine sufletele încătuşate. 


MEDROSO 
Ce vreţi, asta e! Nu ne este îngăduit nici să scriem, nici să 
vorbim, nici măcar să gândim. Dacă vorbim, e foarte simplu 


să ni se răstălmăcească spusele, darămite scrierile, în sfârşit, 
cum nu pot să ne condamne la un autodafe doar pentru gân- 
durile noastre secrete, suntem amenințați că vom arde veşnic 
din porunca lui Dumnezeu însuşi, dacă nu o să gândim pre- 
cum iacobinii. Au convins guvernarea ea daca am avea bun 
simţ, întregul stat ar fi într-o combustie, iar nația noastră ar 
fi cea mai nefericită de pe pământ. 


BOLDMIND 

Vi se pare cumva ca bunăoară noi, englezii, care străbatem 
mările cu vasele noastre şi câştigăm bătălii în numele vostru 
la celălalt capăt al Europei, vi se pare, aşadar, că noi suntem 
chiar atât de nefericiți? Socotiţi ca olandezii, care v-au răpit 
toate cuceririle din India şi care trec astăzi drept protectorii 
voştri, sunt blestemaţi de Dumnezeu, pentru că au acordat o 
libertate deplină presei şi pentru că lasă sa circule ideile 
oamenilor? Imperiul Roman a fost oare mai puţin puternic 
pentru că Cicero a scris cu o libertate neîngrădită? 


MEDROSO 

Cine este acest Cicero? N-am auzit niciodată vorbindu-se 
despre acest om; la noi nu se vorbeşte despre Cicero, ci 
despre sfântul părinte papa şi despre sfântul Anton din Pado- 
va, iar mie mi s-a spus întotdeauna că religia romano-catolică 
este pierdută dacă oamenii încep să gândească. 


BOLDMIND 

Nu se poate să credeţi asta, întrucât voi sunteți convinşi că 
religia voastră este divină şi că porțile infernului nu o pot 
birui. Dacă aşa stau lucrurile, atunci nimic nu o va putea 
nicicând distruge. 


MEDROSO 
Da, dar poate fi redusă la foarte puţin; şi asta pentru ca am 
crezut că Suedia, Danemarca, toată insula voastră şi jumătate 


din Germania urlă de cumplita durere de a nu mai fi supuşii 
papei. Ba mai mult, se spune că daca oamenii vor continua 
să îşi urmeze falsele lumini, vor ajunge în curând la o 
adorare simplă a lui Dumnezeu şi la virtute. Dacă porțile 
infernului vor înainta vreodată până la una ca asta, ce se va 
alege de sfântul tribunal al inchiziției? 


BOLDMIND 


Dacă cei dintâi creştini n-ar fi avut libertatea de a gândi, 
nu este oare limpede că nici creştinismul n-ar mai fi existat? 


MEDROSO 
Ce vreți să spuneți? Nu vă înţeleg, 


BOLDMIND 


E normal. Ceea ce vreau să spun este că dacă Tiberiu şi 
primii împărați ar fi avut nişte iacobini care să-i împiedice pe 
cei dintâi creştini să folosească pana şi cerneala, şi dacă în 
Imperiul Roman nu ar fi existat o lungă tradiţie de a gândi 
liber, creştinilor nu le-ar mai fi fost cu putinţă să-şi stabi- 
lească dogmele. Iar dacă creştinismul nu s-a format decât da- 
torită libertăţii de a gândi, atunci prin ce soi de contradicție şi 
prin ce nedreptate ar vrea ci să zdrobească astăzi tocmai 
această libertate pe care s-a întemeiat? 

Când vi se propune o afacere cât de cât interesantă, nu 
cumpăniți îndelung înainte de a o încheia? Există oare vreun 
interes mai mare în această lume decât cel legat de fericirea 
sau nefericirea noastră în veci? Există o suta de religii pe 
acest pământ, dar nu există nici una care să nu ne condamne 
dacă ne vedem în continuare de dogma noastră, pe care ele o 
socotesc absurdă şi nelegiuită; cercetaţi aşadar aceste 
dogme. 


MEDROSO + Cum aş putea să le cercetez? Nu sunt 
iacobin. 


BOLDMIND 
Dar sunteți om şi e de-ajuns. 


MEDROSO 
Vai mie! Sunt mult mai puțin om decât domnia voastră. 


BOLDMIND 

Nu ţine decât de dumneavoastră să învăţaţi să gândiţi; v-aţi 
născut înzestrat cu rațiune; sunteți o pasăre în colivia inchi- 
ziției; tribunalul său v-a tăiat aripile, dar ele pot sa crească din 
nou. Unul care nu cunoaşte geometria poate să o înveţe; orice 
om poate să se instruiască: e ruşinos să-ţi dai sufletul pe 
mâna unuia căruia nu i-ai încredința nici măcar banii tăi; 
cutezați să gândiţi prin voi înşivă, 


MEDROSO 
Se spune că dacă toată lumea ar gândi de capul ei, s-ar 
isca o extraordinară confuzie. 


BOLDMIND 

E taman invers. Când asistăm la un spectacol, fiecare îşi 
spune liber opinia, iar pacea nu e câtuşi de puţin tulburată; 
dar dacă un protector neobrăzat al te miri cărui poet slab ar 
vrea să le impună tuturor oamenilor cu gust să considere fru- 
mos ceva ce lor le parc urât, atunci fluierăturile n-ar întârzia 
să se audă, iar cele două tabere n-ar şovăi să-şi arunce cu 
mere în cap, după cum s-a şi întâmplat, de altminteri, o dată, 
la Londra. Aceşti tirani ai spiritului sunt cei care au produs o 
parte din nenorocirile care există în lume. în Anglia nu am 
devenit cu adevărat fericiți decât din clipa în care orice om a 
început să se bucure în voie de dreptul de a-şi exprima 
opinia. 
MEDROSO 

Şi noi suntem cât se poate de liniștiți la Lisabona, unde 
nimănui nu-i este permis să-şi exprime opinia. 


BOLDMIND 
Sunteţi liniştiţi, dar nu fericiţi; este acea fericire a unui 
osândit la galere, care vâsleşte în cadență şi în tăcere. 


MEDROSO 
Prin urmare consideraţi că sufletul meu este la galere? 


BOLDMIND 
Da, şi aş vrea să îl eliberez. 


MEDROSO 
Dar dacă eu mă simt bine la galere? 


BOLDMIND 
Atunci mett să îe afli acoto. 


DESPRE LEGI (LOIS (DES)) 


In epoca lui Vespasian şi Titus, în timp ce romanii îi 
căsăpeau pe evrei, un israelit extrem de bogat, care n-avea 
câtuşi de puțin chef să fie măcelărit, a fugit cu tot aurul câşti- 
gat de pe urma meseriei sale de cămătar, şi s-a îndreptat cu 
întreaga familie, compusă dintr-o nevastă bătrână, un fiu si o 
fucă, spre Eziongaber. 

în suita sa se numărau si doi eunuci, unul pe post de 
bucătar, celălalt muncind pământul şi via. Un bun esenian, 
care ştia pe de rost Pentateucul, îi servea drept duhovnic. 
Ajunşi la Eziongaber, s-au îmbarcat cu toţii pe un vas, au 
traversat marca numită cea Roşie, care altminteri nu mai este 


roşie şi au pătruns în Golful Persic, în căutarea ținutului lui 
Oft. neavând nici o idee unde s-ar putea găsi. Vă imaginaţi 
că s-a iscat o furtună năprasnică, care a împins familia ebraică 
spre coastele Indiilor; nava a naufragiat pe una din Insulele 
Maldive, numita astăzi Padrabranca, la acea vreme pustie. 

Bătrânul cel bogat cu femeia sa s-au înecat; fiul, fiica, cei 
doi eunuci şi preotul au scăpat cu viaţă; au recuperat ce 
brumă de provizii au putut de pe vas, au construit nişte colibe 
pe insulă şi au trăit acolo în tihna. Ştiţi că Insula 
Padrabranca se află la cinci grade de ecuator, şi are cele mai 
mari nuci de cocos şi cei mai buni ananaşi din lume; era 
plăcut sa trăieşti acolo, în vreme ce în alte părți restul nației 
mult iubite era măcelărit; dar esenianul plângea gândindu-se că 
poate ei erau ultimii evrei de pe pământ şi că seminţia lui 
Avraam avea să piară. 

„Nu depinde decât de tine să o reînvii, a spus tânărul 
evreu: casătoreşte-te cu sora mea. — Aş vrea eu, dar legea se 
împotriveşte. Eu sunt esenian şi am făcut legământ că nu mă 
voi căsători niciodată; legea cere să-ți respecţi jurământul; 
neamul evreiesc poate să dispară, dar eu nu o voi lua de soţie 
pe sora ta, oricât ar fi ea de frumoasă. 

— Dar eunucii mei nu-i pot dărui copii, a continuat evreul; 

o să mă ocup atunci cu de asta, iar tu vei binecuvânta 
căsăto 
ria. 

— Mai bine să mor de mâna soldaţilor romani, a spus 
preotul, decât să te sprijin să comiţi un incest; dacă 
ti-ar fi 
fost soră după tata, mai treacă-mearga, legea ar mai 
îngădul-o; 
dar ţi-e soră după mamă, prin urmare ar fi ceva 
cumplit. 

— Sunt de acord, a răspuns tânărul, că o asemenea faptă 
ar fi socotita o crima la Ierusalim, unde aş putea găsi 
şi alte 
fete; dar pe Insula Padrabranca, unde nu văd decât 
cocotieri, 
ananaşi şi stridii, cred că fapta ar putea fi permisă." 


Evreul s-a căsătorit aşadar cu sora lui şi a avut o fiică, în 
ciuda protestelor esenianului: a fost singura odraslă născută 
dintr-o căsătorie pe care unul o socotea cât se poate de le- 
gitimă, iar celălalt, abominabilă. Paisprezece ani mai târziu, 
mama a murit; tatăl i-a spus atunci preotului: „Tot nu te-ai 
dezbărat de vechile prejudecăți? N-ai vrea să te căsătoreşti cu 
fiica mea? — Feri-m-ar Dumnezeu! a spus esenianul. — Ei 
bine, atunci o să mă căsătoresc eu cu ea, a zis tatăl; fie ce-o 
fi; dar mai presus de toate nu vreau sa piară seminţia lui 
Avraam". Esenianul, înspăimântat de aceste vorbe cumplite, 
nu a mai dorit să trăiască alături de un om care încălca legea, 
aşa că a plecat. In zadar îl chema înapoi noul căsătorit: 
„Rămâi, prietene; mă supun legii naturale, slujesc patria, nu-ţi 
părăsi prietenii”. Celălalt l-a lăsat să strige şi, având necon- 
tenit legea în minte, a înotat până pe insula vecină. 

Aceasta era Insula Attol, foarte populată şi extrem de civi- 
lizată; de-ndată ce a ajuns pe țărm, a fost făcut sclav. A 
învăţat să vorbească niţel limba atol; s-a plâns amarnic de 
primirea urâtă de care avusese parte: 1 s-a răspuns însă că aşa 
voia legea, şi că, de când fuseseră atacați de locuitorii Insulei 
Ada, hotărâseră cu înțelepciune ca toţi străinii care ajungeau 
în Attol să fie trimişi în sclavie. „Asta nu poate să fie o lege, 
a spus esenianul, întrucât nu se află în Pentateuc.” 1 s-a răs- 
puns că se afla în Digestele ţării lor, aşa că a rămas sclav: din 
fericire, avea un stăpân foarte bun şi foarte bogat, care se 
purta bine cu el şi pe care l-a îndrăgit mult. 

într-o zi au apărut nişte asasini care voiau să-i ucidă stăpânul 
şi să-i fure comorile; i-au întrebat pe sclavi dacă omul era 
acasă si dacă avea mult bănet. „Vă jurăm că nu are bani şi 
nu este acasă." Dar esenianul a spus: „Legea nu îngăduie să 
minți, aşa că eu vă jur că este acasă şi are mulţi bani". Aşa 
că stăpânul a fost jefuit şi ucis. Sclavii J-au acuzat pe esenian 
dinaintea judecătorilor că îşi trădase stăpânul; esenianul a spus 


că el nu voia să mintă si ca nu va minți niciodată, pentru 
nimic în lume; a fost spânzurat. 

Această poveste, si multe altele asemănătoare, mi-a fost is- 
torisită în timpul ultimei mele călătorii, pe când mă întorceam 
din Indii în Franţa. Ajuns în ţară, m-am dus la Versailles cu 
nişte treburi; am întâlnit o frumoasă doamnă, însoțită de mai 
multe femei la fel de frumoase. „Cine este această frumoasă 
doamnă? l-am întrebat pe avocatul meu, membru în parla- 
ment, care venise cu mine; întrucât aveam un proces în Parla- 
mentul de la Paris, în legătură cu nişte haine pe care mi le 
făcusem în Indii, aşa că voiam să-l am întotdeauna pe avoca- 
tul meu alături. „Este fiica regelui, mi-a răspuns el; este 
încântătoare şi milostivă; păcat însă că, orice s-ar întâmpla, nu 
poate să fie regina Franţei. — Cum aşa? am zis eu, dacă 
printr-o nenorocire şi-ar pierde toate rudele şi prinții de sânge 
(feri-ne-ar Dumnezeu de una ca asta!), ea n-ar putea moşteni 
regatul tatălui sau? — Nu, a spus avocatul, legea salică o in- 
terzice cu desăvârşire. — Si cine a mai născocit si legea asta 
salică” l-am întrebat cu pe avocat. — Habar n-am, a spus el, 
se pare că un vechi popor, pe nume salieni, care nu ştiau nici 
să scrie, nici să citească, avea o lege scrisă care îi interzicea, 
pe pământ salian, unei fiice să moştenească o proprietate; si 
legea aceasta a fost adoptată şi în alte ținuturi nesalicne. — 
lar eu, am spus, eu o declar nulă; m-ai încredințat că această 
prinţesă este încântătoare şi milostivă; prin urmare, ca ar avea 
un drept incontestabil la coroană, dacă s-ar întâmpla vreo 
nenorocire şi n-ar mai rămâne decât ea în viață din osul re- 
gesc: mama mea şi-a moştenit tatăl, aşa că vreau ca si această 
prinţesa să-şi poată moşteni tatăl." 

A doua zi s-a judecat procesul meu într-una din camerele 
parlamentului, si am pierdut totul, pnntr-un vot în unanimita- 
te; avocatul mi-a spus că aş fi putut câştiga, tot cu unanimitate 
de voturi, într-o altă cameră. „E cât se poate de comic, i-am 


spus, prin urmare, fiecare cameră are legea ei. — Chiar aşa, 
mi-a spus el, există douăzeci şi cinci de comentarii asupra 
datinei din Paris; asta înseamnă că s-a dovedit de douăzeci şi 
cinci de ori că datina din Paris este echivocă; şi dacă ar fi 
douăzeci şi cinci de camere de judecători, ar exista douăzeci 
si cinci de jurispmdenţe diferite. La vreo cincisprezece leghe 
de Paris, în provincia numită Normandia, procesul tău s-ar fi 
judecat cu totul altfel decât aici." Am avut dintr-o dată chef 
să vizitez Normandia. M-am dus într-acolo însoțit de unul 
dintre frații mei. Am întâlnit la primul han un tânăr care se 
văicărea; l-am întrebat ce nenorocire se abătuse asupra lui, iar 
el mi-a răspuns că nenorocirea lui era că avea un frate mai 
marc. „Si cc-i aşa rău să ai un frate? i-am zis; fratele meu 
este mai în vârstă decât mine şi trăim în bună înţelegere. — 
Vai, domnule, mi-a spus el, aici legea le dă absolut tot fraților 
mai mari şi nu le lasă nimic mezinilor. ~- Ai dreptate să fii 
supărat, i-am zis; la noi se împarte totul în mod egal, totuşi 
uneori nu se iubesc mai mult." 

Aceste mici păţanii mi-au sugerat câteva reflecții profunde 
asupra legilor şi am constatat că s-a întâmplat cu ele la fel ca 
si cu vesmintele noastre; la Constantinopol a trebuit să port 
dolman, iar la Paris, o haină strânsă pe corp. 

Dacă toate legile omeneşti sunt nişte convenții, îmi spuneam 
eu, nu trebuie decât să faci un târg cât mai potrivit. Burghezii 
din Delhi şi Agra spun că au făcut un târg cât se poate de 
prost cu Tamerlan; burghezii din Londra se felicită pentru târ- 
gul avantajos încheiat cu Wilhelm de Orania. Un cetățean din 
Londra îmi spunea deunăzi. „Necesitatea este aceea care face 
legile, iar forța veghează să fie respectate". L-am întrebat 
dacă uneori forța însăşi nu impunea anumite legi, si dacă Wil- 
helm Cuceritorul şi Bastardul nu le dăduse cumva legi, fără a 
cădea la învoială cu ei. „Ba da, a spus el, dar atunci eram 
nişte boi; Wilhelm ne-a pus la jug şi ne-a mânat cu băţul de 


la spate; între timp ne-am transformat în oameni, însă coar- 
nele ne-au rămas, aşa că împungem cu ele pe oricine ar vrea 
să ne silească să trudim pentru el, şi nu pentru propriile noas- 
tre nevoi." 

Plin de toate aceste cugetări, mă bucuram la gândul că e- 
xistă o lege naturală, independent de toate convențiile ome- 
neşti: rodul muncii mele trebuie să-mi aparțină; trebuie să-mi 
cinstesc tatăl şi mama; n-am nici un drept asupra vieții aproa- 
pelui meu, iar aproapele meu nu are nici un drept asupra 
vieţii mele etc. Dar gândindu-mă că de la Chodorlahomor 
până la Mentzel, un colonel de husari, fiecare îşi omoară, le- 
gal, aproapele şi-3 jefuieşte, având o împuternicire în buzunar, 
m-a apucat o tristeţe uriaşă. 

Mi s-a spus că hoţii îşi au legile lor, şi că războiul îşi are 
şi el legile lui. Am întrebat în ce constau legile războiului. 
„„Constau, mi s-a răspuns, în a spânzura un ofiţer viteaz, care 
a rezistat într-un post ca vai de capul lui, fără de tunuri, îm- 
potriva unei întregi armate regale; constau în a spânzura un 
prizonier, dacă şi unul de-al tău a fost spânzurat; constau în a 
incendia şi a măcelări acele sate care nu şi-au adus întreaga 
rezervă de hrană în ziua fixată prin binevoitoarea poruncă a 
stăpânului locului. — Am priceput, am spus, iată aşadar Spi- 
ritul legilor”! 

După ce m-am informat cât mai bine, am descoperit că c- 
xistă nişte legi înțelepte, potrivit cărora un cioban este con- 
damnat la nouă ani de galere, doar pentru că le-a dat oilor 
sale un strop de sare adusă din străinătate. Vecinul meu s-a 
ruinat într-un proces pentru doi stejari care îi aparţineau şi pe 
care îi tăiase, în pădurea tot a lui, nerespectând o formalitate 
pe care de altminteri nici nu avea cum să o cunoască; nevasta 
lui a murit în mizerie, iar fiul său duce o viaţa dintre cele rnai 
amărâte. Sunt de acord că aceste legi sunt drepte, deşi pu- 
nerea lor în aplicare este niţel cam dură; însă nu sunt de 


acord cu acele legi care autorizează o sută de mii de oameni 
să meargă să ucidă o sută de mii de vecini de-ai lor, şi asta 
cu legea în mână. Mi se pare că cei mai mulți oameni au 
primit de la natură destulă minte pentru a face legi, însă 
putina lume are suficient simţ al dreptăţii pentru a face legi 
bune. 

Adunați laolaltă toți țăranii de la un capăt la celălalt al 
pământului: cu toții vor încuviința, negreşit, că trebuie să fie 
permis să le vinzi vecinilor surplusul de grâu şi că o lege care 
ar spune contrariul ar fi, desigur, absurdă; că monezile repre- 
zentative pentru merinde nu trebuie să fie mai alterate decât 
roadele pământului; ea un tată de familie trebuie să fie 
stăpân în casa lui; că religia trebuie să adune oamenii pentru 
a-i uni şi nu pentru a-i transforma în nişte fanatici sau 
prigonitori; că aceia care trudesc nu trebuie să se lipsească 
de rezultatele muncii lor în folosul superstiției şi trândăviei: 
într-o oră, țăranii cu pricina ar face treizeci de legi de soiul 
acestora, toate extrem de utile neamului omenesc. 

Dar daca Tamerlan ajunge şi cotropeşte India, atunci nu 
veți mai întâlni decât legi arbitrare. Una va năpăstui o provin- 
cie pentru a îmbogăţi un subaltern al lui Tamerlan; o alta va 
acuza de crima de lezmajestate pe oricine ar vorbi-o de rău pe 
metresa primului valet al unui rajah; o altă lege va lua cu 
japca jumătate din recolta unui agricultor, interzicându-i să 
folosească cealaltă jumătate; în sfârşit, vor mai apărea altele 
care vor autoriza orice slujbaş tătar să vă smulgă pruncii din 
leagăn, pentru a face din cel mai voinic un soldat, iar din cel 
mai plăpând, un eunuc, lăsând în urmă un tată şi o mamă 
lipsiţi de ajutor şi mângâiere. 

în acest caz ce este mai bine să fii: câinele sau supusul lui 
Tamerlan? Câinele sau are, neîndoielnic, o condiție mult su- 
perioară. 


II 


Oile trăiesc într-o comunitate extrem de blânda; se spune 
despre ele că au o fire dintre cele mai paşnice, şi asta pentru 
că noi nu vedem cantitatea uriaşă de animale pe care le de- 
vorează. Se poate presupune chiar ca le mănâncă fără să-şi 
dea seama, la modul inocent, aşa cum ni se întâmplă si nouă 
când ne înfruptăm dintr-o brânză de Sassenage. Republica 
oilor este imaginea fidelă a vârstei de aur. 

Un coteţ de păsări este, fără doar şi poate, cel mai de- 
săvârşit stat monarhic. Nu există rege care sa se poată com- 
para cu un cocoş. Dacă merge ţanțoş în mijlocul poporului 
său nu o face din vanitate. Când se apropie duşmanul, nu Ic 
porunceşte supuşilor săi să se jertfească pentru el, în virtutea 
ştiinţei sale extraordinare şi a puterii sale depline; el însuşi 
merge la război, îşi rânduieşte găinile în spatele său şi luptă 
pe viaţă şi pe moarte. Dacă iese învingător, cântă el însuşi Te 
Deitm-ul. In viaţa civilă nu există nimic mai galant, mai cum- 
secade şi mai dezinteresat decât un cocoş. Are toate virtuțile. 
Daca se întâmplă să aibă în regescul său cioc un bob de grâu 
sau un viermişor, atunci îl oferă celei dintâi dintre supusele 
sale pe care o întâlneşte în calc. Ce mai tura-vura, nici măcar 
Solomon cu seraiul său cu tot nu se poate asemui cu un 
cocoş dintr-o ogradă de păsări. 

Dacă este adevărat că albinele sunt guvernate de o regină, 
cu care toți supușii fac dragoste, avem atunci de-a face cu o 
cârmuire şi mai minunată. 

Lumea furnicilor trece drept o extraordinară democraţie. 
Este mai presus de toate celelalte state, întrucât toți membrii 
sunt egali, fiecare muncind pentru fericirea tuturor celorlalți. 

Republica castorilor este superioară chiar şi celei a furni- 
cilor, cel puţin dacă judecăm după construcţiile lor. 


Maimuţele seamănă mai curând cu nişte măscărici decât 
cu un popor civilizat; şi s-ar zice că nu se conduc după nişte 
legi stabile şi fundamentale, cum a fost cazul speciilor prece- 
dente. 

în ceea ce ne priveşte, noi semănăm mai mult cu mai- 
muţele decât cu vreun alt animal, datorită darului pe care-l 
avem de a imita, datorită inconsistenței ideilor noastre şi dato- 
rită nestatorniciei noastre, care nu ne-a îngăduit nicicând să 
construim legi uniforme şi durabile. 

Când natura a plăsmuit specia noastră, nc-a dat si câteva 
instincte, bunăoară amorul-propriu pentru conservarea propriei 
persoane, bunăvoința, pentru conservarea celorlalți, dragostea, 
pe care o întâlnim la toate speciile, şi un dar inexplicabil de a 
combina mai multe idei decât toate animalele Ia un loc; după 
ce nc-a pecetluit astfel destinul, ea nc-a spus: „Faceţi cum 
veți putea”. 

Nu există nici un cod bun în nici o ţară. Motivul este evi- 
dent; legile au fost făcute în timp, în funcție de moment, de 
loc, de nevoi etc. 

Când nevoile se schimbă, legile rămase încă în vigoare 
devin ridicole. lată, de pildă, legea care interzice să mănânci 
carne de porc şi să bei vin; ea era potrivită în Arabia, unde 
porcul şi vinul sunt dăunătoare, dar pare absurdă la Constan- 
tinopol. 

Legea care atribuie întreaga proprietate fratelui mai marc 
este foarte bună la ceas de anarhie şi jaf. Atunci fratele cel mare 
devine un soi de căpitan al castelului pândit de hoţi; mezinii 
vor fi primii săi ofițeri, iar fermierii, soldații săi. Există şi 
varianta de temut, ca mezinul să-şi asasineze sau să-şi otră- 
vească seniorul salian, mai vârstnicul său, pentru a lua în 
stăpânire coşmelia; dar asemenea cazuri sunt rare, întrucât na- 
tura ne-a combinat în aşa fel instinctele şi pasiunile încât 
resimțim mai multă groază la gândul de a ne asasina fratele 


decât ne ispiteşte ideea de a-i lua locul. Ori această lege, utilă 
unor posesori de donjoane în epoca lui Chilperic, este păgu- 
boasă când e vorba să împărți nişte rente într-un oraş. 

Spre ruşinea oamenilor, legile jocurilor sunt singurele care 
sunt pretutindeni juste, clare, inviolabile şi aplicate. De ce in- 
dianul care a fixat regulile şahului este oare ascultat pe tot 
cuprinsul pământului, în vreme ce decretele papei, de pildă, 
sunt astăzi dispreţuite sau resimţite ca ceva îngrozitor? Ei 
bine, pentru că inventatorul şahului a combinat totul cu mă- 
sură, întru satisfacția jucătorilor, în schimb, papii, în decretele 
lor, nu au avut în vedere decât propriul lor avantaj. Indianul a 
vait deopotrivă şi să le pună oamenilor mintea la contribuţie, 
şi sa le producă o plăcere; papii au vrut să abrutizeze mințile 
oamenilor. lată de ce principiile esenţiale ale jocului de şah 
au rămas neschimbate de cinci mii de ani, şi sunt aceleaşi 
pentru toți locuitorii pământului; cât despre decrete, ele nu 
sunt recunoscute decât la Spoleto, la Orvietto şi Loreta, unde 
chiar şi cel mai nepriceput jurisconsult le detestă şi le dis- 
prețuieşte în secret. 


LEGI CIVILE ŞI ECLEZIASTICE 
(LOIS CIVILES ET ECCLESIASTIOQUES) 


în hârțoagele unui jurisconsult s-au găsit următoarele în- 
semnări, care ar merita, poate, o scurtă examinare. 


Nici o lege ecleziastică să nu poată fi aplicată decât atunci 
când are încuviințarea guvernului. Aşa se explică faptul că la 
Atena şi la Roma n-au existat niciodată dispute religioase. 


Asemenea certuri sunt apanajul naţiilor barbare sau devenite 
barbare. 


Magistratul singur să fie cel care hotărăşte dacă în zilele 
de sărbătoare este permis sau nu să se muncească, întrucât 
preoții n-au nici o cădere să le interzică oamenilor să-şi cul- 
tive ogoarele. 


Tot ceea ce are vreo legătură oarecare cu căsătoria trebuie 
să depindă strict de magistrat; preoților le revine doar augusta 
sarcină de a o binecuvânta. 


împrumutul cu dobânda trebuie să facă doar obiectul legii 
civile, întrucât ea singură reglementează comerțul. 


Feţele bisericeşti trebuie să se supună în orice condiții gu- 
vernării, întrucât sunt şi ele subiecți ai statului. 


Nicicând sa nu mai existe situația ridicolă şi ruşinoasă de 
a 1 se plăti unui preot străin primele venituri obținute din cul- 
tivarea unui ogor, pe care cetăţenii i l-au dat unui preot con- 
cetăţean. 


Nici un preot să nu poată nicicând anula prerogativele vre- 
unui cetățean sub pretextul că acesta este păcătos, întrucât 
preotul păcătos trebuie să se roage pentru păcătoşi, nu să-i 
judece. 


Magistraţii, fermierii şi preoții trebuie să plătească în egală 
măsură dările către stat, întrucât şi ei aparțin statului. 


Să nu mai existe decât o singură unitate pentru greutate şi 
măsură şi o singură cutuma. 


Pedepsele aplicate criminalilor trebuie sa se dovedească 
utile. Un om spânzurat nu mai serveşte la nimic, în vreme ce 


un om condamnat să execute lucrări publice îşi serveşte astfel 
patria şi este o pildă vie. 


Legea trebuie să fie limpede, uniformă şi precisă: a o in- 
terpreta înseamnă aproape întotdeauna a o corupe. 


Doar viciul să fie socotit infam. Impozitele 
să fie întotdeauna proporționale. 


Legea să nu se afle niciodată în contradicţie cu obiceiul; 
daca obiceiul este bun, legea nu serveşte la nimi® : 


LUX (LUXE) 


De două mii de ani luxul nu conteneşte să fie înfierat, în 
versuri şi în proză, totuşi el a fost întotdeauna iubit. 

Câte nu s-au mai spus la adresa romanilor? Când acești 
briganzi au pustiit şi prădat recoltele vecinilor lor şi când, 
pentru a-şi mări cătunele, au distrus satele volscilor şi sam- 
niților, erau, atunci, nişte oameni dezinteresaţi şi virtuoşi: nu 
au furat nici aur, nici argint şi nici pietre preţioase, întrucât 
aşa ceva nu exista încă în micile oraşe jefuite. Pădurile şi 
mlaştinile lor nu produceau nici potârnichi, nici fazani; cum- 
pătarea acestor oameni este demnă de toata lauda. 

Când, puţin câte puțin, de la golfurile Adriaticii până la 
Eufrat au jefuit tot ce se putea jefui, şi când au început să 


1) Vezi poemul Legea naturala. (Nota lui Voltaire.) 


aibă destul spirit pentru a se bucura de roadele incursiunilor 
lor, preţ de şapte-opt sute de ani, şi când, în sfârşit, au culti- 
vat toate artele, s-au înfruptat din toate plăcerile şi le-au 
îngăduit şi celor învinşi de ei să cunoască aceste desfătări, ei 
bine, atunci, se spune, au încetat să mai fie înţelepţi şi oameni 
de bine. 

Toate acuzările care li se aduc se rezumă să dovedească 
faptul că un hoț nu trebuie să se atingă niciodată de 
mâncarea pe care a furat-o, să nu poarte o haină pe care a 
luat-o de la un altul sau să-şi împodobească degetul cu un 
inel prădat. Ar fi trebuit, se spune, ca ei să arunce toate astea 
în râu pentru a putea continua să trăiască ca nişte oameni 
cinstiţi. Condamnaţi-j pe tâlhari când jefuiesc, dar nu-i etichetaţi 
drept nebuni atunci când se desfată. La drept vorbind acum, ' 
după ce un mare număr de marinari englezi s-a îmbogățit 
asediind Pondichery sau Havana, au greşit ei cu ceva când s- 
au bucurat la Londra de roadele strădaniilor lor din Asia şi 
America? 

Declamatorii ar vrea probabil să se renunţe la bogăţiile 
adunate cu armele sau datorită agriculturii, comerțului şi in- 
dustriei? Ei citează cazul Lacedemoniei; de ce nu citează 
deopotrivă şi cazul republicii San-Marino? Ce a dăruit Sparta 
Greciei? A avut ea vreodată un Demostene, un Sofocle, un 
Apelles sau un Fidias? Luxul Atenei a născut mari oameni în 
toate domeniile; Sparta a avut o mână de căpitani, chiar mai 
puțini decât alte oraşe. Dar se socoteşte demn de laudă faptul 
că o republică atât de mică precum Lacedemonia a ştiut să 


1) Omul cu putină minte pe care t-am mai pomenit deja, citind 
acest palaj într-o ediție mai proastă, în care era un punct 
după cuvintele la drept vorbind, a crezut că autorul a vrut să 
spună că hoţii erau de bună-credinţă. Ştim că acest om sărac 
cu duhul este rău, dar, la drept vorbind, el nu poate sa fie 
periculos, (Nola Iui Voltaire.) 


rămână săracă. Moartea nu ne iartă nici dacă ne lipsim de 
toate cele, nici dacă ne bucurăm de tot ce poate sa facă viața 
plăcută. Un sălbatic din Canada rezistă si atinge vârsta bă- 
trâneții la fel ca şi un cetăţean din Anglia, care are un venit 
de cincizeci de mii de guinee. Insă cine va cute/a să compare 
ținutul irochezilor cu Anglia? 

Dacă republica Ragusa şi cantonul Zug au legi stricte în 
privinţa cheltuielilor, este un lucru bun, întrucât săracul nu 
trebuie să cheltuiască mai mult decât îi permite punga; însă 
am citit undeva: 


Aflaţi ca luxul îmbogăţeşte 
Un mare stat, dar îl pierde pe cel mic. 


Dacă prin lux înţelegeți exces, atunci, într-adevăr, e lucru 
bine ştiut că excesul este dăunător în toate privinţele: în absti- 
nență ca şi în lăcomie, în restricții ca şi în libertăți. Nu ştiu 
cum se face ca în satele mele, unde pământul este sterp, im- 
pozitele grele şi interdicția de a exporta grâul semănat intole- 
rabilă, ei bine, cu toate acestea, nu există acolo ţăran care să 
nu aibă o haina bună din postav, încălțări zdravene şi ce pune 
pe masă. Dacă acest țăran ar munci câmpul îmbrăcat în fru- 
mosul său veşmânt alb, cu parul ondulat şi pudrat, atunci da, 
lux, şi încă unul dintre cele mai exorbitante şi impertinente; 
dar dacă un burghez din Paris sau Londra s-ar duce la specta- 
col îmbrăcat precum un ţăran, atunci am avea de-a face cu 
cea mai grosolană şi mai ridicolă formă de zgârcenie. 


Est modus in rebus, sunt cert? denique fines, 
Quos ultra citraque nequit consistere rectum. 


Când s-au inventat foarfecele, care nu datează, desigur, din 
cea mai îndepărtată antichitate, câte nu s-au mai spus la 
adresa primilor oameni care şi-au retezat unghiile şi şi-au tăiat 


o parte din pletele ce le cădeau pe nas? Au fost socotiți, 
neîndoielnic, drept sclivisiţi sau risipitori, care cumpărau cu 
bani grei un instrument al vanităţii, pentru a strica lucrarea 
Creatorului. Ce păcat uriaş să-ţi scurtezi unghia pe care Dum- 
nezeu a aşczat-o la capătul degetelor noastre! O adevărată jig- 
nire la adresa Divinităţii! Si mai rău a fost când s-au inventat 
cămăşile şi papucii. Se ştie cu ce mânie au strigat bătrânii 
consilieri, care nu mai purtaseră nicicând aşa ceva, împotriva 
tinerilor magistrați care au căzut în acest lux funest. 


STÂPAN (MAITRE) 


Cum poate un om să devină stăpânul altui om şi prin ce 
soi de magie de neînțeles a putut el deveni stăpânul mai mul- 
tor oameni? S-au scris numeroase volume pe marginea acestui 
fenomen; preferința mea se îndreaptă însă către o legendă in- 
diană, întrucât este scurtă, şi legendele spun totul. 

„Adimo, părintele tuturor indienilor, a avut doi fii şi doua 
fiice de la nevasta sa Procriti. Fiul cel mare era un uriaş 
viguros, iar mezinul era un cocoşat mic de statură; fetele erau 
frumoase. De-ndata ce uriaşul şi-a dat seama de forța sa, s-a 
culcat cu surorile sale şi i-a poruncit cocoşatului să-l slu- 
jească. Una dintre surori i-a devenit bucătăreasă, cealaltă, 
grădinăreasa. Când uriaşul voia să doarmă, începea prin a-şi 
înlănţui micul frate cocoşat de un copac; iar când acesta o lua 
la sănătoasa, îl prindea din urmă făcând doar patru paşi co- 
losal de mari şi îi aplica douăzeci de lovituri cu o vână de 
bou. 

Cocoşatul a devenit ascultător şi cel mai cuminte supus din 
lume. Uriaşul, mulțumit să-l vadă că-şi îndeplineşte 
sarcinile 


de sluga, i-a îngăduit să se culce cu una dintre surori, de care 
el se plictisise. Copiii născuţi din această împreunare nu au 
fost total cocoşaţi; dar aveau o înfăţişare destul de diformă. 
Au fost crescuţi cu frica de Dumnezeu şi de uriaş. Au primit 
o educaţie excelentă; li s-a spus că unchiul lor era un uriaş de 
drept divin şi putea face cu toată familia lui tot ce i-ar fi tre- 
cut prin cap; bunăoară, dacă ar fi avut o nepoată frumuşică 
sau strănepoată, ea ar fi fost doar a lui, nimănui nefiindu-i 
îngăduit să se culce cu ea, afară de cazul în care ci n-ar mai 
fi vrut-o. 

Când uriaşul a murit, fiul său, care nu era nici pe departe 
la fel de puternic şi mare ca tatăl său, a socotit totuşi că este, 
ca şi acesta, uriaş de drept divin. A poruncit ca toţi oamenii 
să muncească pentru el şi le-a cerut tuturor fetelor să se 
culce cu el. Familia s-a aliat împotriva lui, l-au snopit în 
bătaie şi au declarat republica." 

Siamezii pretindeau, din contră, că familia începuse prin 
a fi republicană, uriaşul neapărând decât după un mare 
număr de ani de disensiuni; însă toți autorii din Benarcs şi 
Siam sunt de acord că oamenii au trăit o infinitate de secole, 
înainte de a avea destulă minte pentru a face legi; şi au 
dovedit acest lucru printr-un argument ce nu poate fi 
contestat, şi anume că nici până în zilele noastre, când tot 
omul se împăunează cu spiritul său, ei bine, nici până în 
zilele noastre nu s-a găsit calea de a face măcar douăzeci de 
legi cât de cât acceptabile. 

în India este o problemă încă nerezolvată aceea de a stabili 
dacă republicile au fost întemeiate înainte sau după monarhii 
şi dacă dezordinea li s-a părut oamenilor mai cumplită decât 
despotismul. Eu unul nu ştiu cum s-au petrecut lucrurile pe 
firul timpului; însă în ordinea naturii trebuie să convenim că 
oamenii se nasc toți egali, violenţa şi iscusința creând cei din- 
tâi stăpâni; iar legile au făcut ultimii stăpâni. 


MARTIRI (MARTYRS) 


Ni se tot cinstesc atâta martirii, de ne vine să pufnim în 
râs. în schimb, Titus, Traian sau Marc Aureliu, aceste modele 
de virtute, ne sunt zugrăviți ca nişte monştri plini de cruzime. 
Fleury, abate de Loc-Dieu, şi-a pângărit istoria ecleziastică in- 
troducând nişte povestiri pe care nici măcar o bătrânică, cu 
ceva bun-simt, nu le-ar spune nepoților ei. 

Putem oare repeta, la modul serios, că romanii au condam- 
nat şapte fecioare, în vârstă de şaptezeci de ani fiecare, să 
treacă prin mâinile tuturor tinerilor din oraşul Ancyra, ei care 
îşi pedepseau cu moartea vestalele pentru cel mai mic semn 
de galanterie? 

Pasămite pentru a le face plăcere cârciumarilor s-a născocit 
povestea potrivit căreia un cârciumar creştin, pe nume Theo- 
dot, s-a rugat la Dumnezeu mai bine să le omoare pe cele 
şapte fecioare cu pricina decât să îngăduie ca ele să-şi piardă 
această foarte veche feciorie. Dumnezeu 1-a ascultat pe cârciu- 
marul pudibond, iar consulul le-a înecat pe cele şapte domni- 
şoare într-un lac. Imediat după ce s-au înecat, ele au venit să 
i se plângă lui Theodot de farsa pe care le-o jucase rugându-l 
insistent să facă ce-o face, astfel încât ele să'nu sfârşească 
prin a fi mâncate de peşti. Theodot a luat arunci cu el trei 
beţivi din cârciuma sa, a pornit spre lac cu ei, precedaţi fiind 
de o făclie celesta şi de un cavaler al cerurilor, a pescuit cele 
şapte bătrâne şi a isprăvit prin a fi spânzurat. 

Dioclețian se întâlneşte cu un băiețel pe nume sfântul Ro- 
main, care era bâlbâit; vrea să-l ardă, întrucât micuțul era 
creştin; trei evrei care se aflau de faţă se pun pe râs că lisus 


Hristos îngăduie ca un băiat care îi aparținea să De ars de 
viu; se laudă că religia lor preţuieşte mult mai mult decât 
cea creştină, întrucât Dumnezeul lor i-a salvat pe Sidrac, Misac 
şi Abdenago de Ia a fi mistuiţi de flăcări; atunci, focul care îl 
înconjura pe tânărul Romain, fără însă a-l răni, se îndreaptă 
spre cei trei evrei şi îi arde. 

împăratul, extrem de uimit, declară că nu vrea să aibă ni- 
mic de-a face cu Dumnezeu; însă un judecător dintr-un sat, 
pesemne ceva mai puţin scrupulos, îl condamnă pe micuțul 
bâlbâit să i se taie limba. Cel dintâi medic al împăratului este 
destul de cinstit şi se oferă să efectueze el operaţia; dar nici 
n-a apucat bine să-i taie limba micuţului Romain, că el se şi 
pune pe tăifăsuit, cu o volubilitate ce uluieşte întreaga asis- 
tență. 

în martirologii întâlnim sute de poveşti de soiul acestora. 
Intenția a fost de a-i prezenta pe romani ca pe nişte indivizi 
odioşi, dar în final autorii s-au făcut ei înşişi de râs. Dacă 
chiar vreți barbarii în toată puterea cuvântului, masacre con- 
statate, râuri de sânge care au curs în realitate, taţi, mame, 
soți, soţii sau prunci abia născuţi efectiv măcelăriți şi mor- 
mane de cadavre, ei bine, monştri prigonitori, căutați atunci 
aceste adevăruri în propriile voastre anale; le veți găsi în cru- 
ciadele împotriva locuitorilor din Afbigeois, în masacrele 
săvârşite la Merindol şi Cabrieres, în înfiorătoarea zi a Sfântu- 
lui Bartolomeu, în măcelurile din Irlanda sau în văile cantonu- 
lui Vaud. Bine vă mai sade, barbari ce sunteți, să-l învinuiți 
pe cel mai bun dintre împărați de cruzimi nemaiauzite, voi 
care aţi inundat Europa de sânge şi aţi acopcrit-o cu trupuri 
muribunde, pentru a dovedi că aceste trupuri se pot afla într-o 
mie de locuri în aceeaşi clipă şi pentru a dovedi, de aseme- 
nea, că papa poate vinde indulgente! încetați să-i mai calom- 
niați pe romani drept legiuitorii noştri şi cereți-i iertare lui 
Dumnezeu pentru nelegiuirile părinților voştri. 


Voi spuneţi că nu supliciul este acela care face martiriul, 
ci cauza. Ei bine, vă dau dreptate că victimele voastre nu tre- 
buie să fie numite martiri, cuvânt care înseamnă martor; însă 
ce nume putem să le dăm călăilor voştri? Indivizi precum 
Phalaris sau Busiris au fost cei mai blânzi dintre oameni în 
comparaţie cu voi; inchiziţia, care mai dăinuie încă, nu cutre- 
mură ea oare rațiunea, natura, religia? Dumnezeule mare! dacă 
am face pulbere infernalul tribunal, am cădea cumva în diz- 
graţia privirilor tale răzbunătoare? 


MATERIE (MATIERE) 


înțelepții cărora li se pune întrebarea ce anume este su- 
fletul răspund ca nu ştiu. Dacă sunt întrebaţi ce este materia, 
ei dau acelaşi răspuns. Nu-i însă mai puțin adevărat că unii 
profesori, dar mai cu seamă elevii ştiu tot în legătură cu 
aceste subiecte; iar după ce au repetat că materia este întinsă 
si divizibilă, îşi închipuie că au spus tot ce se putea spune; 
dar când li se cere să spună ce este acest lucru întins se văd 
puşi în încurcătură. „Este compus din părți”, spun ei atunci 
Si aceste părţi, din ce sunt ele compuse!* Elementele acestor 
părți sunt divizibile? în acest moment, ei fie devin complet 
muţi, fie se apucă să turuie, fapt care este şi el suspect. 
Această ființă necunoscută, numită materie, este oare eternă? 
întreaga antichitate a crezut că este eternă. Are oare o forță 
activă prin ea însăşi? Mai mulți filosofi au socotit că aşa este. 
Dar cei care o neagă, sunt îndreptățiți oare să o facă? Nu con- 
cepeţi că materia poate să aibă ceva prin ea însăşi. Cum 
puteți garanta că nu are prin ea însăşi proprietățile care îi sunt 
necesare? Ignoraţi care este natura ei, şi îi refuzați moduri 


care sunt totuşi în natura sa; întrucât, ce mai tura-vura, de-ndaiă 
ce există, trebuie să fie şi ea de un fel sau altul, să fie con- 
figurată, şi, de-ndată ce este în mod necesar configurata, este 
oare imposibil să existe şi alte moduri legate de configurația 
ci? Materia există, şi nu o cunoaşteţi decât prin senzaţii. Vai! 
la ce servesc oare toate aceste subtilități ale spiritului de când 
am început să judecăm? Geometria ne-a învăţat o mulțime de 
adevăruri, însă metafizica, doar foarte puţine. Cântărim mate- 
ria, o măsurăm, o descompunem;, dacă vrem însă să avansăm 
dincolo de aceste operaţiuni elementare, constatăm că nu ne 
este cu putință şi ne găsim dinaintea unei prăpăstii. 

Jean, rogu-vă, întregul univers care s-a înşelat crezând ca 
materia există prin ea însăşi. Dar putea el să procedeze altfel? 
Cum să-şi imagineze ca ceea ce este fără de succesiune nu a 
fost dintotdeauna? Dacă nu ar fi fost necesar ca materia să 
existe, atunci de ce există? Si dacă trebuia să fie, atunci de ce 
n-ar fi fost dintotdeauna? Nici o axiomă nu a fost mai unanim 
acceptată ca aceasta: Nimic nu se face din nimic. Contrariul ar 
fi, într-adevăr, de neînțeles. La toate popoarele, haosul a pre- 
cedat rânduirea pe care o mână divină i-a dat-o lumii întregi. 
La nici un popor, veşnicia materiei nu a dăunat cultului Divi- 
nității. Religia nu s-a speriat niciodată de faptul că un Dum- 
nezeu etern ar putea fi recunoscut drept stăpânul unei materii 
veşnice. Suntem fericiți că ştim astăzi datorită credinţei că 
Dumnezeu a scos materia din neant; şi nici o nație nu a avut 
cunoştinţă de această dogmă; până si evreii au ignorai-o. 
Primul verset din Geneză spune ca zeii Eloim, şi nu Eloi, au 
făcut cerul şi pământul; versetul cu pricina nu spune că cerul 
şi pământul au fost create din nimic. 

Filon, care a apărut în singura epocă în care evreii au fost 
cât de cât erudiţi, spune următoarele în capitolul despre 
creație: „Dumnezeu, fiind prin natura sa milostiv, nu i-a pur- 
tat pică substanţei, materiei, care prin ea însăşi n-avea nimic 


bun, care nu are prin ca însăşi decât inerție, contuzie şi dezor- 
dine. El a binevoit să o facă bună, din rea cum era". 

Ideca de haos rânduit de către un Dumnezeu se întâlneşte 
în toate teogoniile din vechime. Hesiod repeta ce gândea Ori- 
entul, atunci când spunea în Teogonia sa: „„Haosul este ceea 
ce a existat întâi". Ovidiu glăsuia în numele întregului Im- 
periu roman: 


Sic ubi dispositam, quisquis fuit iile deorum 
Congeriem secuit... 


Materia era aşadar socotită în mâinile lui Dumnezeu pre- 
cum argila sub roata olarului, dacă ne este îngăduit să ne 
folosim de acest palide imagini pentru a exprima forța 
divină. 

Materia, fiind veşnică, trebuia să aibă şi proprietăți veş- 
nice, ca de pildă configuraţia, forța inerției, mişcarea şi divizi- 
bilitatea. însă această divizibilitate nu este decât o urmare a 
mişcării; întrucât fără mişcare nimic nu se divide, nici nu se 
separă şi nici nu se orânduiește. Mişcarea a fost astfel consi- 
derată ca fiind esenţială materiei. Haosul fusese o mişcare 
confuză, iar rânduirea universului, o mişcare regulată, impri- 
mată tuturor corpurilor de stăpânul lumii. Dar cum ar putea 
oare materia să aibă mişcare prin ea însăşi? La fel de bine 
cum are şi întindere sau impenetrabilitate, spun la unison an- 
ticii. 

Poate fi concepută fără întindere, în schimb nu poate fi 
concepută fără mişcare. La aceasta se răspundea: „Este im- 
posibil ca materia să nu fie permeabilă; fiind permeabilă, 
înseamnă că ceva poate să treacă în mod continuu prin porii 
săi; la cc-ar servi aceste treceri, dacă nimic nu poate să trea- 
că?" 

Ținând-o tot aşa cu replicile, n-am mai termina niciodată; 
sistemul materiei veşnice prezintă mari dificultăți, ca de alt- 
minteri toate sistemele. Cel al materiei formate din nimic nu 


este mai puţin greu de priceput. El trebuie admis, dar 
nu trebuie să ne mândrim că îl pricepem; filosofia 
nu lămureşte chiar totul. Câte alte lucruri cu neputinţă 
de înțeles nu le admitem totuşi, chiar în domeniul 
geometriei? Putem noi să concepem două linii care se 
apropie necontenit, dar care nu se vor întâlni 
niciodată? 

Geometrii ne vor răspunde, şi pe bună dreptate: 
„Proprietățile asimptotelor v-au fost demonstrate; n- 
aveți cum să nu Ic admiteţi; creaţia nu a fost însă 
demonstrată; atunci de ce o admiteţi? Ce vă împiedică 
să credeți, împreună cu întreaga antichitate, că materia 
este veşnică?" Pe de altă parte, teologul va insista şi 
vă va spune: „Dacă credeţi că materia este veşnică, 
înseamnă că recunoaşteți două principii, şi anume 
Dumnezeu şi materia; cădeți astfel în greşeala lui 
Zoroastru şi Manes". 

Nu Ic vom răspunde nimic geometrilor, întrucât 
aceştia oricum nu se interesează decât de liniile lor, de 
suprafețele şi corpurile lor. însă i-am putea spune 
teologului: „Din ce motiv sunt eu manihcist? lată nişte 
pietre pe care nu îc-a făcut un arhitect; el a ridicat însă 
o clădire uriaşă cu ele; nu admit doi arhitecți; pietrele 
brute s-au supus forței şi geniului”. 

Din fericire, oricare ar fi sistemul la care aderăm, 
nici unul nu dăunează moralei; la urma urmei ce 
contează că materia a fost făcută sau rânduită? 
Dumnezeu este oricum stăpânul nostru absolut. 
Trebuie să fim la fel de virtuoşi într-un haos rânduit 
sau într-unul creat din nimic; aproape nici una din 
aceste chestiuni metafizice nu influenţează conduita 
în viață: disputele au aceeaşi soartă ca discursurile 
zadarnice care se țin în timpul mesei: după cină, toți 
uită ce au spus şi se duc acolo unde îi cheamă 
interesele şi pasiunile. 


RÂU (MECHANT) 


Ni se spune sus şi tare ca natura omenească este esențial- 
mente perversă, că omul se naşte copil al diavolului şi rău. 
Nimic mai neadevărat, căci, prietene, tu care îmi predici că 
toată lumea se naşte perversă, mă avertizezi astfel că şi tu te-ai 
născut pervers, şi că trebuie să mă feresc de tine ca de o 
vulpe sau de un crocodil. — Nicidecum! îmi spui tu, cu sunt 
regenerat, nu sunt nici eretic, nici necredincios, poţi aşadar 
să ai încredere în mine. — Atunci înseamnă că restul neamului 
omenesc care este fie eretic, fie necredincios, aşa cum îl 
numeşti tu, nu este decât o adunătură de monștri; şi ori de 
câte ori vei vorbi cu un luteran sau cu un turc, vei fi convins 
că te vor fura sau că te vor ucide: căci, nu-i aşa, sunt copii ai 
diavolului; s-au născut răi; unul nu este regenerat, iar celălalt 
este degenerat. Ar fi mult mai potrivit şi mai frumos să li se 
spună oamenilor aşa: Cu toții v-ati născut bum; gânditi-vă ce 
cumplit ar fi ca puritatea ființei voastre să fie coruptă. Ar fi 
trebuit ca unul si acelaşi discurs să 1 se aplice deopotrivă în- 
tregului neam omenesc şi fiecărui individ luat în parte. Daca 
un călugăr duce o viață scandaloasă, i se spune: „Este posibil 
să dezonorați demnitatea de călugăr?" Unui magistrat i se 
aminteşte că are onoarea de a fi consilier al regelui si trebuie, 
aşadar, sa fie un model Unui soldat i se spune, pentru a-l 
încuraja: „Gândeşte-te ca apart regimentului din Champagne". 
Ar trebui ca fiecărui individ să i se spună doar atât: „Amin- 
teşte-ti de demnitatea ta de om”. 

Şi într-adevăr, oricc-ar fi, ne întoarcem mereu în acelaşi 
punct; ce vor să însemne oare aceste vorbe atât de frecvent 


întrebuințate la toate naţiile: întoarceli-vă la voi înşivă? Dacă 
te-ai născut copil al diavolului, dacă originea îţi este criminală 
şi dacă sângele ţi-ar fi alcătuit dintr-un lichid infernal, aceste 
vorbe întoarceți-vă la voi înşivă ar însenina: consultă-ți şi ur- 
mează-ți natura diabolică, fii impostor, hoţ şi asasin, căci asta-i 
legea tatălui tău. 

Omul nu se naşte rău; ci se înrăieşte, aşa cum bunăoară se 
şi îmbolnăvește. Se prezintă nişte medici şi-i spun: „Te-ai 
născut bolnav”. E limpede că orice ar mai spune şi ar mai 
face aceşti medici, ei nu îl vor putea vindeca, dacă boala este 
inerentă naturii sale; aceşti consilieri sunt ei înşişi bolnavi. 

Aduceţi laolaltă toţi copiii din univers şi nu veţi vedea la 
ci decât inocenţă, blândeţe şi teamă; dacă s-ar fi născut răi, 
nelegiuiți şi cruzi, ar trăda vreun semn în acest sens, aşa după 
cum şerpii cei mici încearcă şi ei să muşte, iar puii de tigru, 
să sfâşie. Dar cum natura nu i-a dat omului mai multe arme 
ofensive decât le-a dat porumbeilor sau iepurilor, nu le-a pu- 
tut da nici un instinct care să-i împingă să distrugă. 

Prin urmare, omul nu este rău din naştere. Atunci de ce 
sunt oare unii infectați cu această ciumă care este răutatea? Ei 
bine, pentru că aceia care se află în fruntea lor, fiind loviți de 
această boală, îi molipsesc şi pe ceilalți oameni, la fel cum o 
femeie, contaminată cu molima adusă de Cristofor Columb 
din America, o răspândeşte de la un capăt la celălalt al 
Europei. Cel dintâi dintre cei ambiţioşi a molipsit pământul. 

O să-mi spuneți că acest prim monstru a sădit sămânţa or- 
goliului, jafului, fraudei şi cruzimii care zace în toți oamenii. 
Mărturisesc că mai toţi confrații noştri pot dobândi aceste 
calități. Dar să sufere oare toată lumea de fierbințeală, de gan- 
grena sau de pietre Ia rinichi, întrucât toată lumea este ex- 
pusă? 


Există nati întregi care nu sunt deloc rele: filadelfienii sau 
banianii nu au ucis niciodată pe nimeni; chinezii, populațiile 
din Tonquin, din Laos, din Siam şi chiar din Japonia nu au 
mai cunoscut războaie de mai bine de o sută de ani. Si de-abia 
de mai auzim, în vreo zece ani, despre crime din acelea care 
cutremură ființa omenească, în oraşe precum Roma, Veneţia, 
Paris, Londra sau Amsterdam, oraşe în care cupiditatea, iz- 
vorul tuturor crimelor, este totuşi extrem de mare. 

Dacă oamenii ar fi esențialmente răi şi dacă s-ar naşte toți 
supuşi acelei creaturi pe cât de nelegiuite pe atât de nenoro- 
cite, care pentru a se răzbuna pentru supliciul său le-ar trans- 
mite toate furiile sale, ei bine, am vedea atunci în fiecare 
dimineață soți ucişi de nevestele lor şi taţi asasinați de copiii 
lor, aşa cum vedem în zorii zilei găini sugrumate de dihori 
veniţi să le sugă sângele. 

Dacă există un miliard de oameni pe pământ, ceea ce este 
mult, rezultă că avem în jur de cinci sute de milioane de fe- 
mei care cos, torc, îşi hrănesc pruncii şi țin casa ori coliba 
curată, şi care le mai bârfesc niţel pe vecinele lor. Nu înţeleg 
ce mare rău fac pe pământ aceste biete ființe nevinovate. Din 
totalul locuitorilor globului vreo două sute de milioane, pe 
puţin, sunt copii, care cu siguranță nici nu ucid, nici nu jefu- 
iesc, şi cam tot atâția bătrâni sau bolnavi, cărora, oricum, aşa 
ceva nu Ic mai stă în putință. Rămân cel mult o sută de 
milioane de tineri robuşti, în stare să comită o crimă. Din 
aceşti o sută de milioane de tineri, nouăzeci de milioane sunt 
necontenit ocupați să-i stoarcă pământului, printr-o muncă 
grea, hrană şi veşminte; aceştia chiar că nu mai au timp să se 
țină de rele. 

In restul de zece milioane sunt incluşi oamenii care îşi per- 
mit să lenevească şi să se bucure de viaţă într-o companie 
agreabilă, oamenii înzestrați cu te miri ce talente, ocupați cu 


profesiile lor, apoi magistrații şi preoții, vizibil interesați să 
ducă o existență curată, cel puțin m aparenţă. Nu mai rămân, 
aşadar, cu adevărat rai, decât câţiva oameni politici, laici sau 
ecleziasti, care vor întruna să tulbure lumea, şi câteva mii de 
vagabonzi, care îşi vând serviciile acestor politicieni. Or acest 
milion de bestii feroce nu acționează niciodată simultan; iar în 
această cifră includ şi tâlharii la drumul mare. Prin urmare 
există, cel mult, si în cele mai furtunoase epoci, un om din- 
tr-o mie care poate fi numit cu adevărat rău: şi nici chiar 
acest individ nu este rău tot timpul. 

Va sa zică pe pământ există infinit mai puţin rău decât ni 
se spune şi decât ne imaginăm. Neîndoielnic, există încă prea 
mult rău: vedem doară nenorociri şi crime oribile; însă plă- 
cerea de a se tângui şi de a exagera este atât de mare încât la 
cea mai inofensivă zgârietură strigați că întreg pământul este 
acoperit de sânge. Aţi fost înşelați, toți oamenii sunt nişte 
sperjuri. O fire melancolică, care a suferit o nedreptate, vede 
universul întreg, înțesat de condamnaţi, aşa după cum un tânăr 
voluptuos, care ia cina alături de aleasa inimii sale, după 
ce-au ieşit de la Operă, nu îşi poate închipui că mai există pe 
îume si oameni sărmani. 


MESIA (MESSIE) 


Messiah sau Meshiah, în ebraică; Hristos sau Eleimmenos, 
în greceşte; Unctus, în latină; Uns. 

Constatăm în Vechiul Testament că numele de Mesia a 
fost adesea dat unor prinți idolatri sau necredincioşi. Se 


spune ' că Dumnezeu a trimis un profet pentru a-l unge pe 
lehu, rege al Israelului. A anunţat ungerea sacră lui Hazael, 
rege al Damascului şi al Siriei, aceşti doi prinți fiind Mesia 
celui Atotputernic pentru a distruge casa lui Ahab. 

în capitolul XLV din Isaia, numele de Mesia n este atri- 
buit în mod expres lui Cinis. „Aşa a grăit Cel Veşnic către 
Cirus, unsul sau, Mesia lui, a cărui mâna dreaptă am luat-o 
pentru a zdrobi naţiile dinaintea lui etc " 

Ezechiel, în capitolul XXVIII din ale sale revelații dă nu- 
mele de Mesia regelui din Tyr, pe care-l mai numeşte şi He- 
ruvim. „Fiu al omului, îi grăieşte Cel Veşnic profetului, ros- 
teşte cu glas tare o plângere la adresa regelui din Tyr şi 
spune-i: Aşa a grăit Domnul, Cel Veşnic. Frai pecetea vie a 
asemănării cu Dumnezeu, plin de înţelepciune şi desăvârşit ca 
frumuseţe; ai fost grădina Edenului a Domnului sau (conform 
altor versiuni) tu ai fost toate deliciile Domnului. Veşmintele 
tale erau din sardomx, din topaz, din jasp, din crisolit, din 
onix, din berii, din safir, din rubin, din smarald şi din aur. 
Cele mai minunate sunete ale tobei şi flautului la tine s-au 
aflat; erau gata în ziua în care ai fost creat; ai fost un Heru- 
vim, un Mesia." 

Numele de Messiah, Chist, li se dădea regilor, profeților 
si marilor preoţi ai evreilor. Citim în capitolul I din Regi, XH, S: 
„Domnul şi Mesia lui sunt martori”, adică „Domnul şi regele 
pe care l-a aşezat". Altminteri „Nu vă atingeţi de unşii mei şi 
nu le faceți vreun rău profeților mei”. David, însuflețit de 
spiritul lui Dumnezeu, îi dă în mai multe rânduri lui Saul, 
socrul său cel blestemat, care îl persecuta, numele şi 
calitatea de uns, de Mesia al Domnului. „Să mă ferească 
Dumnezeu, 


1) m din Regi, capitolul XIX, versetele 15 .u 16. (Nota lui Voi- 
taire) 


spune el adesea, să îmi îndrept mâna asupra unsului Domnu- 
lui, Mesia lui Dumnezeu!" 

Irod, fiind uns, a fost numit şi el Mesia de către irodieni, 
care au alcătuit, o vreme, o sectă. 

Dacă numele de Mesia, unsul Celui Veşnic, a fost dat unor 
regi idolatri, unor blestemaţi, el a fost foarte des întrebuințat 
în oracolele noastre pentru a-l desemna pe adevăratul uns al 
Domnului, acest Mesia prin excelență, Hristos, fiul lui Dum- 
nezeu, în sfârşit, Dumnezeu însuşi. 

Dacă se apropie toate diferitele oracole care se aplică 
îndeobşte lui Mesia, pot să rezulte unele dificultăți aparente, 
de care s-au prevalat evreii, pentru a-şi justifica, atâta cât se 
putea, extraordinara lor încăpățânare. Unii mari teologi le dau 
întrucâtva dreptate, deoarece, ținând seama de starea de opre- 
siune în care gemea poporul evreu, şi după toate promisiunile 
pe care Cel Veşnic li Ic făcuse atât de frecvent, acest popor 
era îndreptățit să suspine după venirea unui Mesia biruitor şi 
eliberator, şi i se poate oarecum scuza faptul că nu l-a re- 
cunoscut pe acest eliberator în persoana lui lisus, cu atât mai 
mult cu cât nu există nici măcar un singur pasaj în Vechiul 
Testament care să spună: „Credeţi în Mesia”. 

Făcea parte din planul înțelepciunii celei veşnice ca ideile 
spirituale ale adevăratului Mesia să rămână necunoscute mul- 
țimii celei oarbe; şi au rămas într-atât de necunoscute încât 
doctorii evrei s-au hotărât să nege că pasajele invocate de noi 
drept mărturie se referă la Mesia. Unii spun că Mesia a venit 
deja în persoana lui Ezcchias; aşa credea şi vestitul Hillel. 
Alţii, în număr mare, pretind că credința în venirea unui 
Mesia nu este o dovadă de credință şi că, această dogmă ne- 
figurând nici în Decalog, nici în Levitic, ea nu este decât o 
speranță dătătoare de mângâiere. 

Unii rabini vă spun că ei nu se îndoiesc nici o clipă că, 
potrivit vechilor oracole, Mesia a venit în vremurile 
indicate; 


dar el nu îmbătrâneşte şi stă ascuns pe pământ, aşteptând, 
pentru a se manifesta, ca Israelul să sărbătorească, aşa cum se 
cuvine, Sabatul. 

Faimosul rabin Salomon Jarchi sau Raschi, care a trăit la 
începutul secolului XII, spune în 7a/mudice că vechii evrei 
credeau că Mesia se născuse în ziua ultimei distrugeri a Ieru- 
salimului de către armatele romane; e ca şi cum ai chema 
doctorul după ce ai murit. 

Rabinul Kimchi, care a trăit şi el tot în secolul XII, declara 
că Mesia, a cărei venire o credea foarte apropiată, îi va izgoni 
din ludeea pe creştinii care o stăpâneau la acea vreme; e drept 
că creştinii au pierdut Tara Sfântă; însă cel care i-a învins a 
fost Saladin; puțin a lipsit ca acest cuceritor să-i protejeze pe 
evrei şi să le țină partea, astfel încât, în entuziasmul lor, ei ar 
fi putut foarte bine face din el Mesia cel aşteptat. 

Autorii sacri, şi chiar Domnul nostru lisus Hristos, au 
comparat adesea domnia lui Mesia şi fericirea veşnică cu o 
nuntă sau cu un ospăț; însă talmudiştii au abuzat în mod ciu- 
dat de aceste parabole; în opinia lor, Mesia îi va oferi poporu- 
lui său, adunat în ținutul Canaanului, o masă al cărei vin va fi 
fost făcut de Adam însuşi în Paradisul terestru, vin conservat 
în vaste pivnițe, săpate de îngeri în centrul pământului. 

La aperitiv se va servi vestitul peşte numit marele Levia- 
than, care înghite dintr-o dată un peşte mai mic decât el, dar 
care măsoară nu mai puţin de trei sute de leghe lungime: tot 
noianul de ape este revărsat asupra lui Leviathan. La început, 
Dumnezeu a creat un peşte mascul şi un altul femelă; dar, 
temându-se că ei vor da pământul peste cap şi vor umple uni- 
versul eu semeni de-ai lor, Dumnezeu a ucis femela şi i-a ser- 
vit-o saramură lui Mesia. 

Rabinii adaugă că pentru acest ospăț se va sacrifica taurul 
Behemoth, care este atât de mare încât mănâncă zilnic fânul 
de pe o mie de munți; femela acestui taur a fost ucisă la 


începutul lumii, pentru ca o specie atât de uluitoare să nu se 
înmulțească, fapt care Ic-ar fi dăunat, negreşit, celorlalte crea- 
turi; însă rabinii ne garantează ea pe ea Dumnezeu nu a sărat-o, 
întrucât saramura de vacă nu este la fel de bună ca cea de 
Leviathană. Evreii sunt încă atât de convinşi de toate aceste 
plăsmuiri ale rabinilor încât adesea chiar se jură pe bucata ce 
Ic revine din carnea lui Behemoth. 

Ținând seama de aceste idei mai curând grosolane legate 
de venirea lui Mesia şi domnia lui, trebuie oare să te mai miri 
că evreii, deopotrivă antici si moderni, şi nu puţini dintre cei 
dintâi creştini, din păcate pătrunşi de aceste născociri, nu au 
reuşit să se ridice până la ideea că unsul lui Dumnezeu este 
de natură divină şi nu i-au atribuit lui Mesia calitatea de Jeu? 
In lucrarea intitulată Judaei Lusitani Quaestiones ad chris- 
tianos puteţi vedea cum se exprimă evreii în legătură cu 
această problemă. „A recunoaşte un om-Dumnezeu înseamnă 
să te amăgeşti singur, să făureşti un monstru, un centaur, un 
compus straniu de două naturi care nu pot să se alieze." Ei 
mai adaugă şi faptul ca profeţii nu au propovăduit niciodată 
că Mesia ar fi un om-Dumnezcu, ca ei operează clar distincția 
dintre Dumnezeu si David si î] declara pe primul stăpân, iar 
pe cel de-al doilea servitor etc. 

Se ştie foarte bine că evreii, sclavi ai scrierilor, nu au 
pătruns nicicând sensul Scripturilor, aşa cum am făcut-o noi. 

De-îndată ce a apărut Mântuitorul, prejudecățile .evreilor 
s-au şi ridicat împotriva lui. lisus Hristos însuşi, pentru a nu 
Ic întărâta minţile oarbe, pare extrem de rezervat în privința 
divinității sale: „Voia, spune sfântul Chrysostom, sa-şi obiş- 
nuiască treptat auditoriul să creadă un mister atât de mult dea- 
supra rațiunii”. Dacă îşi asumă autoritatea unui Dumnezeu, 
iertând păcatele, atunci fapta cu pricina ridică împotrivă-i 
mulțimea care este de față; nici măcar cele mai evidente mi- 
racole ale sale nu reuşesc să îi convingă de divinitatea sa pe 


aceia asupra cărora el săvârşeşte aceste miracole. lar când 
mărturiseşte, dinaintea tribunalului, cu un oarece ocoliş, ce-i 
drept, că este fiul lui Dumnezeu, marele preot îşi sfâşie roba 
şi strigă că este o blasfemie, înainte de trimiterea Duhului 
Sfânt, apostolii nu au bănuit câtuşi de puţin divinitatea învăţă- 
torului lor; îi întreabă ce crede poporul despre el; i se 
răspunde că unii îl iau drept Ilie, alții drept Ieremia sau te 
miri ce alt profet. Sfântul Petru are chiar nevoie de o revelaţie 
specială pentru a crede că lisus este Hristos, fiul lui Dum- 
nezeu pe pământ. 

Evreii, revoltați împotriva divinității lui lisus Hristos, au 
recurs la tot soiul de mijloace pentru a distruge acest mare 
mister; deformează sensul propriilor lor oracole sau nu i le 
aplica lui Mesia”, pretind că numele lui Dumnezeu, Eloi, nu 
este specific Divinităţii, el fiind dat de către autorii sacri 
chiar şi judecătorilor sau magistraților, îndeobşte tuturor 
acelora care sunt Invest cu o autoritate; şi, într-adevăr, ei 
citează un mare număr de pasaje din Sfintele Scripturi ce le 
justifică această afirmaţie, dar care nu vizează în mod expres 
termenii folosiți în vechile oracole, cu privire la Mesia. 

în sfârşit, ei pretind că, dacă Mântuitorul şi după el evan- 
gheliştii, apostolii şi cei dintâi creştini îl numesc pe lisus fiul 
lui Dumnezeu, acest termen august nu semnifica, în timpurile 
evanghelice, decât opusul fiului lui Belial, adică om de bine, 
slujitor al lui Dumnezeu, în opoziție cu nelegiuit, om care nu 
se teme de Dumnezeu. 

Contestându-i lui lisus Hristos calitatea de Mesia şi divini- 
tatea sa, evreii nu au omis nimic care l-ar fi putut face demn 
de dispreţ, aruncând asupra naşterii sale, asupra vieţii şi morții 
sale tot ridicolul şi tot oprobriul pe care le-a putut imagina 
înverşunarea lor criminală. 

Dintre toate lucrările născute din această orbire a evreilor, 
nu există alta mai odioasă şi mai extravagantă decât vechea 


carte intitulată: Sepher Toldos Jeschut, scoasa din uitare de 
către M. Wagenseil, în cel de-al doilea tom al lucrării sale in- 
titulate: Tela ignea ctc. 

în acest Sepher Toldos Jeschut putem citi o monstruoasă 
istorie a vieții Mântuitorului nostru, rodul unei extraordinare 
înverşunări şi al unei credințe inimaginabile. Ei au cutezat să 
scrie, de pildă, că un anume Panther sau Pandera, locuitor al 
Bethleemului, s-a îndrăgostit de o tânără căsătorită cu Jocha- 
nan. Din această împreunare nelegiuită a avut un fiu, care a 
fost numit Jesua sau Jesu. Tatăl copilului a fost silit să fugă 
şi s-a refugiat la Babilon. Cât despre tânărul Jesu, el a fost 
trimis să se şcolească; însă, adaugă autorul, a avut insolența 
de a ridica si de a-şi descoperi capul dinaintea sacrificatorilor, 
în loc să apară dinaintea lor cu capul în pământ şi chipul 
acoperit, după cum era obiceiul: cutezanță care a fost dojenită 
cu asprime; acest episod a dus la cercetarea naşterii sale, care 
a fost găsită necurată, expunându-l numaidecât dispreţului şi 
batjocurii. 

Această odioasă carte Sepher Toldos Jeschut era cunoscută 
încă din cel de-al doilea secol; Celsus o citează ca pe o lu- 
crare demnă de încredere, iar Origene o respinge din capitolul 
al nouălea. 

Mai există o carte intitulată Toldos Jeschut, publicată în 
anul 1705 de către M. Huldrich, care urmăreşte mai îndea- 
proape Evanghelia consacrată copilăriei, dar şi în ea se ob- 
servă frecvente anacronisme şi erori dintre cele mai grosolane. 
Spune această carte că lisus s-a născut şi a murit în vremea 
Iui Irod cel Marc şi pretinde că plângerile referitoare la adul- 
terul lui Panther şi al Măriei, mama lui lisus, i-au fost adre- 
sate acestui prinţ. 

Autorul, locuitor al Ierusalimului, care ia numele de Jona- 
than şi se vrea contemporan cu lisus Hristos, avansează faptul 
că Irod i-a consultat în legătură cu lisus Hristos pe senatorii 


unui oraş din ţinutul Cezareei. Nu vom urmări însă un autor 
atât de absurd în toate contradicţiile sale. 

Totuşi, toate aceste calomnii nu fac decât să întrețină ura 
nestinsă a evreilor împotriva creştinilor şi a Evangheliei; ei nu 
au neglijat nici un amănunt care ar fi putut altera cronologia 
Vechiului Testament şi semăna îndoieli şi neclarități referi- 
toare la momentul venirii Mântuitorului nostru. 

Ahmed-ben-Cassum-al-Antlacousi, un maur din Granada, 
care a trăit la sfârşitul celui de-al şaisprezecelea veac, 
citează un vechi manuscris arab, descoperit într-o peşteră din 
apropierea Granadei, împreună cu şaisprezece larnc de plumb, 
gravate cu caractere arabe. Dom Pedro J. Quinones, 
arhiepiscop de Granada, a depus el însuşi mărturie în 
această privință. Aceste lame de plumb, numite din 
Granada, au fost apoi duse la Roma, unde, după o 
examinare ce a durat preţ de mai mulți ani, au fost 
considerate ca fiind apocrife, sub pontificatul lui Alexandru 
VII; aceste lame nu conţin decât nişte poveşti fabuloase 
legate de viața Măriei şi a fiului său. 

Numele de Mesia, însoțit de epitetul fals, se mai dă şi 
acelor impostori care, de-a lungul vremii, au încercat să păcă- 
lească neamul evreilor. Au existat asemenea falşi Mesii înainte 
chiar de venirea adevăratului uns al lui Dumnezeu, înțeleptul 
Gămăliei vorbeşte ` despre un anume Theodas, a cărui istorie 
poate fi citită în Antichităţile iudaice ale lui Josefus, cartea 
XX, capitolul II. Theodas se mândreşte că poate traversa Ior- 
danul păşind peste ape; i s-a alăturat multă lume, însă romanii 
au dat de urma micii sale trupe, au risipit-o şi i-au tăiat capul 
nefericitului şef, expunându-l apoi în Ierusalim. 

Gămăliei vorbeşte şi despre Iuda galileanul, care este neîn- 
doielnic, acelaşi personaj cu cel amintit de Josefus în capitolul 


1) Faptele Apostolilor, capitolul V, versetele 34, 35, 36. (Nota lui 
Voltaire.) 


XII din cartea a doua a Războiului evreilor. Fi spun că acest 
fals profet a adunat în jur de treizeci de mii de oameni; însă 
acest istoric evreu are obiceiul de a folosi mult prea adesea 
hiperbola. 

încă din timpurile apostolice, îl putem vedea pe Simon, 
supranumit Magicianul, ' care a ştiut să-i seducă pe locuitorii 
Samarici în aşa măsură încât ei îl socoteau virtutea lui Dum- 
nezeu, 

In secolul următor, în anii 178 şi 179 ai erei creştine, sub 
imperiul lui Hadrian, a apărut, în fruntea unei armate, falsul 
Mesia Barcho-Kheba. împăratul 1-a trimis împotriva acestuia 
pe lulius Severus, care, după mai multe încleştări, i-a încercuit 
pe revoltați în oraşul Bither; după un asediu încrâncenat, ora- 
şul a cedat; Barcho-Kheba a fost capturat şi trimis la moarte. 
Hadrian a considerat că cel mai bun mijloc de a preveni ne- 
contenitele revolte ale evreilor era de a-i împiedica, prin de- 
cret imperial, să se mai ducă la Ierusalim; a aşezat chiar gărzi 
la porţile acestui oraş care să oprească venirea acolo a popo- 
rului lui Israel. 

Istoricul ecleziastic ' Socrate spune că în anul 434 a apărut 
în Insula Candia un fals Mesia pe nume Moise. EI se declară 
a fi vechiul eliberator al evreilor, înviat pentru a-i mai elibera 
o dată. 

Un secol mai târziu, în anul 530, a existat în Palestina un 
fals Mesia cu numele de Iulian; pretindea că este un mare 
cuceritor, care, în fruntea nației sale, va distruge cu ajutorul 
armelor întregul neam al creştinilor; seduşi de promisiunile 
sale, evreii s-au înarmat şi au masacrat mai mulți creştini. 


2. Faptele Apostolilor, capitolul VHÎ, venetul 9 (Nota lui Vol- 
taire.) 

3. Socrate. Istoria ecleziastică, cartea H, capitolul XXXVIII. 
(Nota Iui Voliaire.) 


împăratul lustinian şi-a trimis trupele împotriva lui şi i-a de- 
clarat război falsului Hristos; acesta a fost prins şi 
condamnat la supliciul de pe urmă. 

La începutul secolului VEI, Screnus, un evreu spaniol, s-a 
dat drept Mesia, a predicat, a avut discipoli şi a murit 
precum ei, în mizerie. 

Si în secolul XII au existat câțiva fa/şi Mesia, în Franţa a 
apărut unul sub domnia lui Ludovic cel Tânăr; el şi adepții 
săi au fost spânzurați, fără a se cunoaşte vreodată nici numele 
discipolilor, nici numele învățătorului. 

Secolul XÎÎI a fost bogat în falși Mesia; s-au înregistrat 
şapte sau opt în Arabia, Persia, Spania şi Moravia. Unul din- 
tre ei, pe nume David el Re, trecea drept un extraordinar ma- 
gician; le-a luat minţile evreilor şi a ajuns în fruntea unei 
grupări numeroase: însă acest Mesia a fost asasinat. 

Jacques Zieglerne, care a trăit în Moravia, la mijlocul se- 
colului XVI, vestea următoarea manifestare a lui Mesia, care, 
spunea el sus şi tare, se născuse în urmă cu paisprezece ani. 
Pretindea că îl văzuse la Strasbourg şi păstra cu grijă o 
sabie şi un sceptru pentru a i le înmâna, de-ndată ce va fi 
ajuns la vârsta de a predica. 

în anul 1624, un alt Zieglerne a confirmat prezicerea 
celui de mai sus. 

în 1666, Sabathai-Scvi, născut în Alep, s-a declarat a fi 

Mesia prezis de cei doi Zieglerne. A început prin a predica 
de-a lungul drumurilor importante şi la ţară; turcii îşi băteau 
joc de el, în vreme ce discipolii săi îl admirau. Se pare că în 
centrul intereselor sale nu se afla grosul nației evreilor, întru- 
cât şefii sinagogii din Smirna l-au osândit la moarte; dar s-a 
ales numai cu o spaimă zdravănă şi un surghiun. 

A contractat trei căsătorii, dar se pretinde că nici una nu a 
fost consumată, întrucât, spunea el, aşa ceva era mai presus de 
el. S-a întovărăşit cu un anume Nathan-Levi, care juca rolul 


profetului Ilic, cel care trebuia să îi premeargă lui Mesia. S-au 
dus la Ierusalim, iar Nathan l-a vestit pe Sabathai-Sevi ca 
eliberator al naţiilor. Populația evreiască i-a primit bine; însă 
aceia care ar fi avut ceva de pierdut de pe urma lor i-au ana- 
temizat. 

Pentru a scăpa de prigoană, Sevi s-a refugiat la Constanti- 
nopol, iar de acolo a plecat spre Smirna. Nathan-Levi i-a 
trimis patru ambasadori care l-au recunoscut şi salutat 
public în calitate de Mesia: această ambasadă a impresionat 
poporul şi chiar pe unii doctori, care l-au declarat pe 
Sabathai Levi Mesia şi rege al evreilor. Totuşi sinagoga din 
Smirna şi-a condamnat regele să fie tras în țeapă. 

Sabathai s-a pus sub protecția cadiului din Smirna, şi a 
avut în curând de partea lui întregul popor evreu. A înălţat 
două tronuri, unul pentru sine, iar celălalt pentru soția sa fa- 
vorită; a luat titlul de rege al regilor şi şi-a numit fratele, pe 
Joseph Sevi, rege al iudeilor. Le-a promis evreilor ca va cu- 
ceri negreşit imperiul otoman. A mers cu obrăznicia până la a 
şterge din liturghia evreiască numele împăratului, înlocuindu-l 
cu al său. 

A ajuns în închisoare la Dardanele. Evreii au lansat zvonul 
ca i se cruțase viaţa, întrucât turcii ştiau foarte bine că era 
nemuritor. Guvernatorul Dardanelelor s-a îmbogățit din cado- 
urile pe care le primea de la evreii care voiau să-şi viziteze 
regele, pe Mesia al lor prizonier, care, deşi în lanţuri, îşi păs- 
trase întreaga demnitate şi cerea să i se sărute tălpile picioare- 
lor. 

Numai că sultanul, care îşi avea curtea la Adrianopole, a 
decis să isprăvească această comedie; l-a chemat pe Sevi şi 
i-a spus că, dacă era într-adevăr Mesia, era invulnerabil; Sevi 
a încuviințat. Marele Stăpân l-a aşezat apoi pe post de ţintă a 
săgeților icoglanilor săi; Mesia a recunoscut că nu era invul- 
nerabil şi a susținut că, de fapt, Dumnezeu îl trimisese pentru 


a depune mărturie despre sfințenia religiei musulmane. Biciuit 
de miniştrii legii, a trecut la mahomedanism; a trăit şi a murit 
disprețuit deopotrivă de evrei şi de musulmani: toate acestea 
au discreditat atât de puternic profesiunea de fals Mesia încât 
Sevi a fost cel din urmă care a practicat-o. 


METAMORFOZA, METEMPSIHOZĂ 
(METAMORPHOSE, METEMPSYCOSE) 


Nu este oare cât se poate de firesc ca toate metamorfozele, 
de care pământul este plin, să fi fost imaginate de Orient, 
unde se poate imagina orice, metamorfoze potrivit cărora su- 
fletele noastre trec dintr-un corp într-altul? Un punct aproape 
imperceptibil devine un vierme, iar acest vierme devine un 
fluture; o ghindă se transformă în stejar, un ou, într-o pasăre; 
apa devine nor şi trăsnet; o bucată de lemn se transformă în 
foc şi cenuşă; în sfârşit, totul pare metamorfozat în natură. 
încă din cele mai vechi timpuri, sufletelor, care erau ca nişte 
figuri uşoare, li s-a atribuit ceea ce se putea discerne cu 
ajutorul simţurilor ca fiind proprii corpurilor, socotite mai 
grosolane. Metempsihoză este poate cea mai veche dogma din 
universul cunoscut, şi ea dăinuie încă într-o bună parte din In- 
dia şi China. 

Este, de asemenea, cât se poate de firesc ca toate meta- 
morfozele la care suntem martori să fi inspirat legendele din 
vechime, adunate de Ovidiu în minunata sa lucrare. Şi evreii 
îşi au metamorfozele lor. Daca Niobe a fost preschimbată în 
marmură, Edith, nevasta lui Lot, a fost transformată într-o 
statuie din sare. lar dacă Euridice a rămas în infern, întrucât a 
privit în urmă, din aceeaşi indiscreţie comisă, soția lui Lot a 


fost privată de natura umană. Orăşelul unde locuiau Baucis şi 
Filemon în Frigia a fost transformat într-un lac; acelaşi lucru 
se întâmplă şi cu Sodoma. Fiicele lui Anius preschimbau apa 
în ulei; în Scriptură avem o metamorfoză asemănătoare, însă 
mult mai adevărată şi mai sacră. Cadmus a fost preschimbat 
în şarpe; nuiaua lui Aaron a devenit şi ea tot şarpe. 

Zeii se transformau adesea în oameni; evreii nu şi-au 
imaginat îngerii decât cu chip de om; îngerii au mâncat în 
casa lui Avraam. în Epistola căfre corinteni, Pavel spune că 
îngerul lui Satan La păîmuit; Angelos Satana me colaphiset. 


MIRACOLE (MIRACLES) 


Un miracol, potrivit energici din acest cuvânt, este ceva 
admirabil, în acest caz totul este un miracol. Extraordinara or- 
dine din natură, mişcarea de rotaţie a o sută de milioane de 
globuri în jurul unui milion de sori, acțiunea luminii, viaţa 
animalelor, toate sunt miracole neîntrerupte. 

In conformitate cu ideile primite, numim miracol violarea 
legilor divine şi eterne. Fie că este vorba de o eclipsă de 
soare în timpul lunii pline, fie că un mort parcurge un drum 
lung de două leghe purtându-şi pe braţe propriul cap, pe 
toate le numim miracole. 

Unii fizicieni susțin că în această privință nu există mira- 
cole; şi iată care sunt argumentele lor. 

Un miracol este violarea legilor matematicii, divine, imua- 
bile, eterne. Prin această formulare, un miracol este o con- 
tradicție în termeni. O lege nu poate să fie în acelaşi timp 
imuabilă şi violată, însă o lege, le-am spune noi, fiind sta- 
bilită de Dumnezeu însuşi, n-ar putea fi oare suspendată de 


către autorul său? Au cutezanţa să ne răspundă ca nu, că este 
cu neputinţă ca Fiinţa infinit de înţeleaptă să fi făcut legi pen- 
tru ca apoi să le încalce. Nu putea, spun ei, să-şi deregleze 
maşina pentru a o face să meargă mai bine; ori este limpede 
că fiind Dumnezeu, el a construit această maşină cât se 
poate de bine; dacă a văzut ca ar putea apărea vreo 
imperfecţiune, rezultată din natura materiei, a remediat-o încă 
de la început; prin urmare, nu va schimba, niciodată, nimic. 

în plus, Dumnezeu nu face nimic fără o rațiune; şi ce 
rațiune l-ar putea îndemna să-şi desfigureze opera, chiar şi 
pentru o vreme? 

Ar fi spre binele oamenilor, le răspundem noi. Ar trebui, 
ne răspund ei, să fie spre binele tuturor oamenilor; întrucât 
este cu neputinţă de conceput că natura divină lucrează 
pentru o mână de oameni şi nu pentru întreaga seminţie 
omenească; chiar şi aşa, seminția omenească tot nu reprezintă 
mare lucru: este mult mai mică decât un muşuroi de furnici, în 
comparație cu toate ființele care umplu imensitatea. Nu este 
oare cea mai absurdă dintre nebunii să-ți imaginezi că Ființa 
nemărginită ar putea modifica, spre binele a vreo trei-patru 
sute de furnici, aflate pe acest bot de tină, jocul veşnic al 
acestor uriaşe resorturi, datorită cărora se mişcă întregul 
univers? 

Dar să presupunem că Dumnezeu a vrut sa ofere nişte fa- 
voruri speciale unui număr redus de oameni: ar trebui oare în 
acest caz să schimbe ceea ce a stabilit pentru toate timpurile 
şi în toate locurile? Neîndoielnic, nu are nevoie de această 
schimbare, de această inconsecvență, pentru a-şi favoriza crea- 
turile: căci favorurile sale se oferă chiar în legile sale. A 
prevăzut totul şi a rânduit totul pentru ele; toate se supun 
irevocabil forței pe care a imprimat-o de-a pururi în natură. 

De ce-ar săvârşi Dumnezeu un miracol? Pentru a atinge o 
anumită țintă pe seama câtorva fiinţe vii! Păi asta e ca şi 
cum ar spune: „Nu am reuşit prin fabricarea universului, 
prin 


divinele mele decrete, prin legile mele veşnice să îndeplinesc 
un anumit scop; voi schimba atunci ideile-mi eterne şi legile 
imuabile, străduindu-mă să desăvârşesc ceea ce nu am izbutit 
cu ajutorul lor”. Ar însemna să-şi mărturisească slăbiciunea şi 
nicidecum puterea. Ar fi o contradicţie cu adevărat de necon- 
ceput din partea lui. Prin urmare, dacă îl bănuiți pe Dum- 
nezeu capabil de miracole, înseamnă să-l jigniți de-a dreptul 
(dacă nişte oameni pot să-l jignească pe Dumnezeu); e ca şi 
cum i-ai spune: „Eşti o ființă slabă şi inconsecventă". Aşadar, 
a crede în miracole echivalează întrucâtva cu a nu cinsti Divi- 
nitatea. 

Insistăm pe lângă aceşti filosofi şi le spunem: „Degeaba 
exaltaţi voi imuabilitatea Fiinţei supreme, veşnicia legilor sale 
sau regularitatea lumilor sale infinite; boţul nostru de tină a 
fost mereu acoperit cu miracole; istoriile sunt deopotrivă pline 
de minuni şi de evenimente naturale. Fiicele marelui-preot 
Anius preschimbau tot ce voiau în grâu, vin sau ulei; Atha- 
lida, fiica lui Mercur, a înviat de mai multe ori, Esculap I-a 
înviat pe Hipolit; Hercule a smuls-o pe Alceota din ghearele 
morţii; Heres a revenit în această lume după ce a petrecut 
cincisprezece zile în infern; Romulus şi Remus s-au născut 
dintr-un zeu şi o vestală; Palladiumul a căzut din ceruri în 
cetatea Troici; părul lui Berenice s-a transformat într-un mă- 
nunchi de stele; coliba lui Baucis şi Filemon a fost preschim- 
bată într-un templu superb; capul lui Orfeu dădea oracole 
după moartea acestuia; zidurile Thebei s-au construit singure 
în sunetul flautului, sub ochii grecilor; tămăduirile produse în 
templul lui Esculap erau extraordinar de numeroase si există 
şi astăzi ziduri pline cu numele martorilor care au asistat la 
miracolele înfăptuite de Esculap”. 

Spuneti-mi un singur popor care să nu fi cunoscut minuni 
incredibile, mai cu seamă în acele vremuri când oamenii abia 
ştiau să scrie si să citească. 


SNE 

La aceste obiecţii filosofii nu pot să răspundă decât zâm- 
bind şi ridicând din umeri; însă filosofii creştini spun: „Noi 
credem în miracolele înfăptuite în sfânta noastră religie; le 
credem datorită credinţei, şi nu datorită rațiunii, căreia ne 
ferim să-i dam ascultare; căci, se ştie prea bine, atunci când 
vorbeşte credinţa, rațiunea nu trebuie să mai scoată nici un 
cuvânt. Avem o credință fermă şi deplină în miracolele săvâr- 
ste de lisus Hristos şi apostolii săi, dar îngăduiţi-ne să ne 
îndoim niţel de alte câteva miracole; permiteţi-ne să ne oprim 
cu judecata noastră asupra relatărilor unui om simplu căruia i 
s-a dat numele de mare. El ne asigură că un călugăr mărunt 
era atât de obişnuit să înfăptuiască miracole încât starețul i-a 
interzis în cele din urmă să-şi mai exerseze talentul. Călugărul 
s-a supus; văzând însă o dată că un biet țiglar era pe punctul 
de a cădea din vârful unui acoperiş călugărul nostru a ezitat 
între dorința de a-i salva viaţa şi sfânta supunere. S-a mărginit 
să-i poruncească tiglarului să rămână în aer până la noi ordine 
şi a dat fuga să-i povestească starețului păţania cu pricina. 
Starețul I-a iertat de păcatul de a fi început să înfăptuiască un 
miracol fără a avea permisiunea de a face acest lucru şi i-a 
îngăduit să-l ducă la bun sfârşit, cu condiţia să n-o mai ia de 
la capăt. Le dăm dreptate filosofilor că trebuie să manifestăm 
oarece rezerve față de această istorioară". 

însă cum ap îndrăzni să negaţi, le spunem noi, faptul că 
sfântul Gervais şi sfântul Protais i s-au arătat în vis sfântului 
Ambroise, indicându-i locul unde se aflau relicvele lor? apoi 
faptul că sfântul Ambroise Ic-a dezgropat şi că aceste relicve 
au vindecat un orb? Sfântul Augustin se găsea pe-atunci la 
Milano; el este cel care a relatat acest miracol: Immenso po- 
pulo teste, spune el în Cetatea lui Dumnezeu, cartea XXII. 
Este unul dintre cele mai bine constatate miracole. Filosofii 
spun că ci nu cred nimic din toate acestea; că Gervais şi Pro- 
tais nu s-au arătat nimănui; că neamului omenesc nu-i pasă 


nici un pic unde se află resturile trupurilor lor; că ei nu se 
încred mai mult în acest orb decât în orbul lui Vespasian; că 
este un miracol inutil; că Dumnezeu nu face nimic inutil; şi 
sunt fermi în principiile lor. Respectul pe care li-l port sfin- 
ților Gervais şi Protais nu-mi îngăduie să împărtăşesc opinia 
acestor filosofi; eu constat doar incredulitatea lor. Fac mare 
caz de acel pasaj din Lucian care se găseşte în Moartea lui 
Peregrinus. „Când un şarlatan priceput devine creştin, e sigur 
că va face avere." însă cum Lucian este un autor profan, nu 
trebuie să aibă nici o autoritate asupra noastră. 

Aceşti filosofi se încăpăţânează să nu creadă miracolele 
săvârşite în secolul II. în zadar scriu martori oculari că epis- 
copul din Smirna, sfântul Policarp, fiind condamnat să ardă 
pe rug şi aruncat în flăcări, aceşti martori au auzit o voce din 
ceruri strigându-i; „Curaj, Policarp! fii tare, poartă-te ca un 
bărbat!" că în clipa aceea flăcările s-au îndepărtat de trupul 
său şi au alcătuit un soi de flamură de foc în jurul capului 
său, din vâlvătaia rugului ieşind o porumbiță; în final a trebuit 
să-i taie capul lui Policarp. „La ce serveşte acest miracol? 
spun incredulii; de ce flăcările si-au pierdut natura lor de 
flăcări şi de ce securea călăului nu şi-a pierdut şi ea natura? 
Cum se face că atâţia martiri au scăpat vii şi nevătămați din 
uleiul clocotind, însă n-au reuşit să scape şi de tăişul săbiei?" 
Li se răspunde că aşa a fost voia Domnului. Dar filosofii ar 
vrea să vadă cu ochii lor toate acestea, înainte de a le da 
crezare. 

Cei care îşi întăresc raționamentele cu ajutorul ştiinţei vă 
vor spune că Părinţii Bisericii au mărturisit adesea ei înşişi 
că în zilele lor deja nu se mai înfăptuiau miracole. Sfântul 
Chrysostom grăieşte cât se poate de limpede: „Chiar şi cei 
nedemni erau înzestrați cu daruri extraordinare, întrucât la 
acea vreme Biserica avea nevoie de miracole; astăzi, nici 
măcar cei demni nu mai au asemenea daruri, întrucât 
Biserica 


nu mai are nevoie de miracole." După care mărturiseşte că 
nimeni nu mai învie morții, şi nimeni nu-i mai vindecă nici 
măcar pe cei bolnavi. 

Sfântul Augustin însuşi, în pofida miracolului lui Gervais 
şi Protais, spune în Cetatea lui Dumnezeu: „De ce oare mira- 
colele care se săvârşeau odinioară astăzi nu se mai îniapaiiesc?" 
Şi motivează şi el la fel: Cur, inquiunt, nune lila miracula 
quae praedicatis facta esse non fiunt? Possem quidem dicere 
necessaria prius fuisse quam crederet mundus, ad hoc ut 
crederet mundus. 

Li se obiectează filosofilor că Sfântul Augustin, în ciuda 
acestei mărturisiri, aminteşte totuşi de un bătrân cârpaci din 
Hippone, care, picrzându-şi straiele, s-a dus să se roage în 
capela celor douăzeci de martiri’, că pe drumul de întoarcere 
a găsit un peşte, în trupul căruia se afla un inel din aur, iar 
bucătarul care a fript peştele i-a spus cârpaciului: „lată ce 
ți-au dăruit cei douăzeci de martiri". 

Filosofii răspund atunci că nu există nimic în această isto- 
rioară care să contrazică legile naturii, că fizica nu este con- 
trariată de faptul că un peşte a înghițit un inel din aur şi că un 
bucătar 1-a putut da acest inel cârpaciului; nu există nici un 
miracol în toate acestea. 

Dacă le amintim acestor filosofi că, potrivit sfântului le- 
ronim, în a sa Viaţă a pustnicului Paul, acest pustnic a purtat 
mai multe conversații cu satiri şi fauni, că un corb i-a adus zi 
de zi, preţ de treizeci de ani, o jumătate de pâine pentru cină, 
şi o pâine întreagă în ziua în care sfântul Anton a venit sa-l 
vadă, ei ar putea şi de astă dată să răspundă că nimic din 
toate acestea nu sfidează fizica, că satirii şi faunii au putut e- 
xista, şi că, în orice caz, daca această poveste este o copilărie, 
ea n-are nimic comun cu adevăratele minuni ale Mântuitorului 
şi apostolilor săi. Mai mulți buni creştini au combătut istoria 
sfântului Simeon Stilitul, scrisă de Theodoret. Multe miracole 


care trec drept autentice în Biserica greacă au fost puse sub 
semnul îndoielii de cea latina, la fel cum ceea ce este socotit 
miracol în Biserica latină pare suspect în Biserica greacă; au 
venit apoi protestanții şi au masacrat deopotrivă miracolele 
ambelor biserici. 

Un savant iezuit % care a predicat vreme îndelungată în In- 
dii, se plânge de faptul că nici el, nici confrații lui nu au pu- 
tut nicicând săvârşi vreun miracol. Xavier se tânguie, în mai 
multe scrisori, că nu are darul limbilor; spune că se simte 
printre japonezi precum o statuie mută. Totuşi iezuiţii au scris 
că el a înviat opt morţi; este destul de mult; însă trebuie avut 
în vedere că îi învia la şase mii de leghe depărtare de noi. 
între timp au apărut unii oameni care au pretins că abolirea 
iezuiţilor în Franţa este un miracol mult mai mare decât mira- 
colele săvârşite de Xavier şi Ignațiu. 

în orice caz, cert este că toți creştinii sunt de acord că mi- 
nunile înfăptuite de lisus Hristos şi apostoli sunt adevăruri in- 
contestabile; ne putem însă îndoi de unele miracole săvârşite 
în timpurile noastre recente, ele neavând o autenticitate sigură. 

Ne-am dori, de pildă, pentru ca un miracol să fie constatat 
cum se cuvine, ca el să se producă dinaintea Academiei de 
ştiinţe din Paris, dinaintea Societăţii regale din Londra sau a 
Facultăţii de medicină, asistate toate de un detaşament din 
regimentul gărzilor, care să ţină piept mulțimii poporului, 
acesta putând, prin indiscreția sa, să împiedice săvârşirea mi- 
racolului. 

Un filosof a fost într-o zi întrebat ce ar spune dacă ar 
vedea că soarele se opreşte, adică daca mişcarea pământului 
în jurul acestui astru ar înceta, dacă toți morții ar învia sau 
dacă toți munții s-ar arunca în mare, toate acestea pentru a 
dovedi un adevăr important, ca de pildă harul versatil. „Ce- 
aş 


1) Ospmiam; pagina 230. (Nota lui Voltaire.) 


spune? a răspuns filosoful; păi m-aş face maniheist; aş spune 
că există un principiu care desface ce a făcut celălalt." 


MOISE (MOISE) 


în zadar au crezut unii savanţi că Pentateucul nu poate sa 
fi fost scris de Moise. 


1) Este oare sigur ca a existat un Moise? Dacă a existat ia egip- 
teni un om care poruncea întregii naturi, nişte evenimente atât 
de extraordinare n-ar fi constituit ele oare partea esențială a 
istoriei Egiptului? Sanchoniaihon Manethon, Megastene sau 
Herodot le-ar fi putut oare trece sub tăcere? Istoricul Josefus, 
a adunat toate mărturiile cu putinţă în favoarea evreilor, el nu 
cutează însă să spună că vreun autor pe care îl citează a scris 
măcar un cuvânt referitor la miracolele săvârşite de Moise. 
Cum aşa? Să fi fost oare Nilul preschimbat în sânge, să fi ucis 
un înger toți pruncii din Egipt, să se fi despicat marea în două, 
apele sale sa se fi aşezat la dreapta şi la stânga, si nici un 
autor să nu vorbească despre toate acestea?! iar naţiile sa fi 
uitat oare asemenea minuni?! si doar un mic popor de sclavi 
barbari să consemneze aceste evenimente, la mii de ani după 
ce s-au petrecut! 

Cine este aşadar acest Moise, rămas necunoscut lumii întregi 
până în momentul în care un Ptolemeu a avut, se spune, cu- 
riozitatea de a cere să se traducă în grecește scrierile evreilor? 
De multe secole deja, legendele orientale îi atribuiau lui 
Bachus tot ceea ce povestesc evreii despre Moise. Bachus pre- 
schimbase apele în sânge, si tot Bachus săvârşise zilnic mira- 
cole cu nuiaua sa; toate aceste isprăvi erau cântate în orgiile 
lui Bachus înainte să existe cea mai mică legătură cu evreii şi 
înainte sa se ştie măcar dacă acest popor sărac avea sau nu 
cărți. Nu pare oare extrem de plauzibil ca acest popor atât de 


Ei spun că însăşi Scriptura adevereşte faptul că primul e- 
xemplar cunoscut a fost descoperit în timpul regelui Josias, şi 
că acest exemplar unic i-a fost adus regelui de secretarul Sa- 
phan. Ori între Moise şi această istorie a secretarului Saphan 
s-au scurs o mie o sută şaizeci şi şapte de ani, potrivit calculelor 
ebraice. Căci Dumnezeu i s-a arătat lui Moisc în tufa arzândă 
în anul 2213, an al lumii, iar secretarul Saphan a publicat cartea 
legii în anul 3380, an al lumii. Această carte descoperită în 
timpul lui Josias a rămas necunoscută până la întoarcerea din 
captivitatea babiloniană; şi se spune că Esdra a fost cel care, 
inspirat de Dumnezeu, a adus la lumină toate Sfintele Scripturi. 

însă nu mai contează dacă Esdra sau un altul a fost cel 
care a redactat această carte, din moment ce ea este inspirată. 
Nu se spune în Pentateuc că Moise este autorul ei: prin ur- 
mare ea poate fi atribuită unui alt om, căruia i-ar fi fost dic- 
tată de Duhul divin, fireşte dacă Biserica nu decisese deja ca 
această carte să fie opera lui Moise. 

Unii cârcotaşi adaugă că nici un profet nu a citat cărțile 
din Pentateuc, că ele nu sunt pomenite nici în psalmi, nici în 
cărțile atribuite lui Solomon şi, în sfârşit, în nici o carte cano- 
nică a evreilor. Cuvintele care semnifică Geneza, Exodul, Nu- 
merii, Leviticul şi Deuteronomul nu se regăsesc în nici o altă 
scriere recunoscută de ei drept autentică. 


recent, atât de îndelung rătăcitor, atât de târziu cunoscut, şi 
stabilit atât de târziu în Palestina să fi luat o dată cu limba 
feniciană si legendele feniciene, pe marginea cărora a mai 
brodat si el un pic, aşa cum procedează de altminteri toți imi- 
tatorii grosolani? Un popor atât de sărac, atât de ignorant si 
atât de străin de tot ce înseamnă artă, putea el oare face 
altceva decât să-şi copieze vecinii? Nu se ştie oare prea bine 
că, în afară de numele lui Adonai, Ihaho, Eloi sau Eloa, care 
înseamnă Dumnezeu la evrei, totul era fenician? (Notă 
adăugată de Voltaire în 1765.) 


Alţii, mai îndrăzneți, au pus următoarele întrebări: 


1. în ce limbă va fi scris Moise, atunci când se găsea în- 
tr-un deşert sălbatic? Nu putea să fi scris decât în egipteană; 
căci vedem în această carte faptul că Moise şi tot poporul 
său 
se născuseră în Egipt. Probabil că nici nu vorbeau altă limbă. 
Egiptenii nu se serveau încă de papirusuri, îşi gravau hiero 
glifele în marmură sau lemn. Se spune chiar că poruncile au 
fost gravate în piatră. Prin urmare ar fi trebuit să se graveze 
cinci volume pe nişte pietre şlefuite, fapt care ar fi cerut 
efor 
turi uriaşe şi mult timp. 


2, Este oare cu putinţă ca, într-un deşert în care poporul 
evreu nu avea nici pantofar, nici croitor, şi în care Dumnezeul 
universului era obligat să înfăptuiască un miracol necontenit, 
pentru a conserva vechile straie şi încălțări ale evreilor, să se 
fi găsit oameni destul de iscusiţi pentru a grava în marmură 
sau lemn cele cinci cărți ale Pentateuculuil Se va spune ca 
s-au găsit ei muncitori care să facă un vițel din aur într-o 
noapte, şi care au transformat apoi aurul în praf, operaţie im 
posibilă potrivit chimiei ordinare şi încă neinventată; care au 
construit tabernacolul şi l-au împodobit cu treizeci si patru de 
coloane din bronz, cu capiteluri din argint; care au urzit şi 
brodat voaluri din in, în vioriu, purpură şi stacojiu; dar toate 
acestea nu fac decât să-i întărească pe cârcotaşi în opinia lor. 
Ei răspund că nu este cu putinţă ca într-un deşert unde nu 
existau de nici unele sa se construiască lucruri atât de compli 
cate; că ar fi trebuit sa înceapă prin a-şi confecționa încălțări 
şi tunici; că acelora cărora le lipsesc obiectele strict necesare 
nu au cum să cadă în lux; că este evident lipsit de sens să 
spui că existau topitori, gravori, ţesători, când nu existau nici 
haine, nici pâine. 


4. Dacă Moise ar fi scris primul capitol din Geneză, le 
va 
fi fost interzis tuturor tinerilor să citească acest prim 
capitol? 
să 1 se fi arătat oare atât de puţin respect legiuitorului? 
Dacă 
Moise ar fi spus că Dumnezeu pedepseşte nelegiuirile 
taților 
până la a patra generaţie, Ezechiel ar fi cutezat el 
oare să 
spună taman contrariul? 


5. Dacă Moise ar fi scris Leviticul, ar fi putut oare să se 
contrazică pe sine în Deuteronoml Leviticul interzice 
să iei în 
căsătorie femeia fratelui, iar Deuteronomul poruncește 
acest 
lucru. 


6. Moise ar fi putut el oare să pomenească în cartea sa 
despre nişte oraşe care nu existau pe vremea lui? Ar 
fi spus 
el oare că oraşe, care se aflau faţă de el la est de 
Iordan, se 
aflau la apus? 


7. Lc-ar fi atribuit oare leviţilor patruzeci şi opt de oraşe 
într-un ţinut în care n-au existat nicicând zece oraşe şi 
într-un 
deşert în care a rătăcit fără a avea vreodată o casă? 


8. Ar fi prescris el oare reguli pentru regii evrei într-o 
epocă în care nu numai că acest popor nu avea regi, 
ba mai 
mult, ideea de rege era detestată, fiind foarte probabil 
că nu 
va avea nicicând regi? Cum aşa? Să fi dat oare 
Moise pre 
cepte pentru conduita unor regi care nu vor veni 
decât la 
aproximativ cinci sute de ani după el, şi să nu le fi 
adresat 
nici un cuvânt judecătorilor şi pontifilor care s-au 
succedat? 

Acest raționament nu ne arată oare că Pentateucul 
a fost 

compus în timpul regilor şi că ceremonialul instituit de 
Moise 

nu era decât o legendă? 


9. Se poate oare să le fi spus el evreilor: „V-am scos în 
număr de şase sute de mii de luptători din ţara 
Egiptului, 


sub ocrotirea Dumnezeului vostru?" La care evreii nu 
i-ar fi 


răspuns oare: „Tare timid trebuie că ai mai fost astfel încât să 
nu ne conduci împotriva faraonului Egiptului; el nu ar fi putut 
să ne opună nici măcar o armată de doua sute de mii de 
oameni. Nicicând n-a avut Egiptul o armată atât de nu- 
meroasă; l-am fi învins fără greutate şi am fi devenit stăpânii 
lui. Cum vine asta? Dumnezeul care îți vorbeşte a măcelărit, 
pentru a ne face plăcere, toți primii născuţi ai Egiptului, iar 
dacă în această țară există trei sute de mii de familii, în- 
seamnă ca trei sute de mii de oameni au murit într-o singură 
noapte pentru a ne răzbuna? şi tu nu l-ai secondat pe dum- 
nezeul tău! nu ne-ai dat acest ținut fertil total lipsit de 
apărare! ne-ai pus să plecăm din Egipt ca nişte escroci şi ca 
nişte laşi, pentru a ne duce sa pierim în pustiuri între 
prăpăstui şi munți! Ai fi putut să ne conduci măcar pe drumul 
cel mai scurt spre ţinutul Canaanului, asupra căruia de 
altminteri nu avem nici un drept, tărâm pe care ni l-ai 
făgăduit şi în care nu am putut încă să pătrundem. 

Ar fi fost mai firesc ca din ţinutul Gessen să ne îndreptăm 
spre Tyr şi Sidon mergând de-a lungul țărmului Mediteranei; 
însă tu ne pui să traversăm aproape tot istmul Suez; ne pui să 
intrăm din nou în Egipt, sa urcăm până spre Memfis, aşa că 
ne vedem la Beel-Sephon, pe malul Mării Roşii, lăsând în 
urma ținutul Canaanului, după ce-am cutreierat vreo optzeci 
de leghe prin acest Egipt pe care voiam de fapt să-l evităm, 
cât pe ce să pierim, prinşi între mare şi armatele faraonului! 

Dacă ai fi vrut sa ne dai pe mâna duşmanilor noştri, ai fi 
apucat oare pe alt drum şi ai fi luat oare alte măsuri? Dum- 
nezeu ne-a scăpat printr-un miracol, zici tu; marea s-a despi- 
cat dinaintea noastră pentru a ne lăsa să trecem; dar după o 
asemenea favoare chiar trebuia să ne laşi să murim de foame 
şi de oboseală în cumplitele deserturi Etham, Cades-Barne, 
Mara, Elim, Horeb şi Sinai? Toţi părinţii noştri au pierit în 
aceste pustiuri îngrozitoare şi tu vii acum, după patruzeci de 


ani, să ne spui că Dumnezeu a vegheat cu o neasemuită grijă 
asupra taților noştri! 

Aceste vorbe evreii cârcotaşi, copii nedrepţi ai unor evrei 
rătăcitori, morţi în deserturi, i le-ar fi putut spune lui Moise, 
dacă el le-ar fi citit Exodul şi Geneza. Si ce i-ar mai fi zis şi 
făcut în legătură cu viţelul de aur? „Asta-i bună! îndrăzneşti 
să afirmi că fratele tău le-a făurit un vițel părinților noştri, în 
vreme ce tu erai cu Dumnezeu sus pe munte, tu care când 
spui că ai vorbit cu Dumnezeu față-n față, când spui că nu 
l-ai văzut decât din spate! Dar hai să zicem că tu erai cu acest 
Dumnezeu, în vreme ce fratele tău turna un vițel de aur într-o 
singură zi, dăruindu-ni-l apoi spre adorare; şi în loc să-ți 
pedepseşti fratele nedemn, îl numeşti mare pontif al nostru şi 
Ic porunceşti leviţilor să măcelărească douăzeci şi trei de mii 
de oameni din sânul poporului tău! Cum au îndurat părinții 
noştri una ca asta? s-au lăsat ei oare ucişi ca nişte victime de 
către preoții sângeroşi? Spui că, nemulțumit de acest măcel de 
ncimaginat, ai mai trimis la moarte alți douăzeci şi patru de 
mii de tovarăşi de-ai tăi, doar pentru că unul dintre ei s-a cul- 
cat cu o madianită, când tu însuți te-ai însurat cu o 
madianită; şi mai spui că eşti cel mai blând dintre oameni! 
încă vreo câteva acțiuni la fel de blânde şi n-ar mai fi rămas 
nimeni. 

„Nu, dacă ai fi fost capabil de asemenea cruzime, dacă ai 
fi fost în stare să o săvârşeşti, ai fi cel mai barbar dintre 
oameni şi toate chinurile cu putință n-ar fi de-ajuns să ispă- 
şeşti o crimă atât de nemaipomenită." 

Cam aşa ar suna obiecțiile pe care le aduc savanții acelora 
care consideră că Moise este autorul Pentateucului. Dar li se 
răspunde că ale Domnului căi nu sunt ca ale oamenilor; că 
Dumnezeu şi-a încercat, călăuzit şi abandonat poporul dintr-o 
înțelepciune care nouă ne este necunoscută; că evreii înşişi, de 
mai bine de două mii de ani, au crezut că Moise este autorul 
acestor cărți; că Biserica, care i-a urmat Sinagogii, şi care, 


aidoma ei, este infailibilă, a soluționat această controversă, 
hotărând că savanții trebuie să tacă atunci când vorbeşte Bi- 
serica. 


MORALA (MORALE) 


Tocmai am citit aceste cuvinte într-o disertaţie de pai- 
sprezece volume, intitulată Istoria Imperiului de Jos: 

„Creştinii aveau o morală; păgânii, însă, nu." 

Vai, domnule Le Beau, autor al acestor paisprezece volu- 
me, de unde ați mai scos şi această bazaconie? Ce se alege 
atunci de morala lui Socrate, Zeleucos, Charondas, Cicero, 
Epictet sau Antoninus? 

Nu există decât o singură morală, domnule Le Beau, aşa 
după cum nu există decât o singură geometrie. Mi se va re- 
plica însă că majoritatea oamenilor nu au habar de geometrie. 
Aşa este; dar de-ndată ce o studiezi cât de cât, constați că 
toata lumea este de acord. Fermierii, muncitorii sau artizanii 
nu au luat lecţii de morală; nu au citit nici de Finibus a lui 
Cicero, nici Etica lui Aristotel; totuşi, când aceşti oameni 
cugetă, ei devin fără să ştie discipolii lui Cicero: vopsitorul 
indian, ciobanul tătar şi corăbierul englez fac deosebirea din- 
tre ceea ce este drept şi ceea ce este nedrept. Confucius n-a 
inventat un sistem de morală, aşa cum se construieşte de pildă 
un sistem în fizică. El 1-a găsit în inimile tuturor oamenilor. 

Această morală exista şi în sufletul pretorului Festus, când 
evreii l-au bătut la cap să-l omoare pe Pavel, care adusese 
străini în templul lor. „Aflaţi, le-a spus el, că romanii nu con- 
damnă niciodată pe cineva fără a-l asculta mai întâi." 


Dacă evreii nu aveau morală sau nu se supuneau moralei, 
romanii, în schimb, o cunoşteau şi o țineau la mare stimă. 

Morala nu stă nici în superstiții, nici în ceremonii şi nu are 
nimic comun cu dogma. Repetăm şi iar repetăm că toate dog- 
mele sunt diferite unele de altele, dar că morala este aceeaşi 
la toți oamenii care fac apel la rațiune. Prin urmare morala 
vine de la Dumnezeu, ca şi lumina. Superstiţiile nu sunt decât 
întuneric. Gândeşte-te, cititorule: mergi mai departe cu acest 
adevăr; apoi trage tu însuţi concluziile. 


NECESAR (N&CESSAIRE) 
OSMIN 
Nu spui tu oare că totul este necesar? 
SELIM 


Dacă n-ar fi aşa, ar însemna că Dumnezeu a făcut lucruri 
inutile. 


OSMIN 


Altfel spus că îi era necesar naturii divine să facă tot ceea 
ce a făcut? 


SELLM 

Cred că da sau cel puțin aşa presupun. Există oameni care 
gândesc altfel; eu unul nu îi pricep; s-ar putea însă să aibă 
dreptate. Nu-mi plac disputele pe marginea acestui subiect. 


OSMIN 
De fapt despre un alt tip de necesar vreau să-ți vorbesc. 


SELIM 

Care anume? ce-i este necesar unui om cumsecade ca să 
trăiască? sau despre nefericirea care ne cuprinde atunci când 
ne lipsesc cele necesare? 


OSMIN 

Nu. întrucât ceea cc-i este necesar unui om nu-i este nea- 
părat necesar altuia: unui indian îi este necesar să aibă orez, 
iar unui englez îi este necesară carnea; un rus are nevoie de o 
haină de blană, iar un arab, de o pânză uşoară; unul socoteşte 
că-i sunt necesari doisprezece cai la trăsură, un altul se măr- 
gineşte la o pereche de pantofi, iar un altul merge voios şi-n 
picioarele goale: vreau să-ţi vorbesc despre ceea ce le este ne- 
cesar tuturor oamenilor. 


SELIM 

Eu unul gândesc ca Dumnezeu i-a dăruit acestei specii tot 
ce-i era de trebuință: ochi pentru a vedea, picioare pentru a 
merge, o gură pentru a mânca, un esofag pentru a înghiți, un 
stomac pentru a digera, un creier pentru a gândi şi organe 
pentru a-si reproduce semenii. 


OSMIN 
Cum se face totuşi că unii oameni se nasc lipsiți de o 
parte din aceste lucruri necesare? 


SELIM 

Explicația ar fi că în legile generale ale naturii se mai 
întâmplă şi accidente, în urma cărora se nasc monştri; însă 
îndeobşte omul este înzestrat cu tot ce-i trebuie pentru a trai 
în societate. 


OSMIN 
Exista noţiuni comune tuturor oamenilor care îi ajută să 
trăiască în societate? 


SELIM 

Desigur. Am călătorit cu Paul-Lucas şi pe oriunde am tre- 
cut, am constatat că tatăl şi mama sa erau respectați, că oa- 
menii se simțeau obligați sa-şi tina promisiunea, că arătau 
compasiune față de inocenții oprimați, că detestau persecuția 
şi că socoteau libertatea de a gândi un drept de la natură, iar 
cei care erau duşmanii acestei libertăți erau priviți ca nişte 
duşmani ai întregii seminții omeneşti; cei ce gândesc altfel mi 
s-au părut nişte creaturi prost alcătuite, nişte monştri, mai 
ceva decât nenorociţii care se nasc fără ochi sau fără mâini. 


OSMIN 
Acele lucruri necesare nu există oare în toate timpurile şi 
în toate locurile? 


SELIM 
Ba da; altminteri, n-ar mai fi necesare întregului neam 
omenesc. 


OSMIN 

Prin urmare o nouă credință nu-i mai era necesară acestui 
neam. Oamenii au putut foarte bine să trăiască în societate şi 
să se achite de datoriile lor față de Dumnezeu, chiar înainte 
de a crede că Mohamed a avut dese întâlniri cu îngerul Ga- 
brieî. 
SELIM 

Nimic mai adevărat: ar fi ridicol să-ți închipui că oamenii 
nu şi-au putut îndeplini obligațiile de oameni înainte de ve- 
nirea pe lume a lui Mahomed; neamului omenesc nu-i era 
câtuşi de puțin necesar sa creadă în Alcoran: lumea şi-a văzut 
de-ale ei şi înainte de Mahomed, cum o face de altminteri şi 
astăzi. Daca mahomedanismul ar fi fost necesar omenirii, atunci 
el ar fi existat încă de la începuturile lumii şi ar fi existat pre- 
tutindeni; Dumnezeu, care ne-a dat tuturora ochi pentru a-i 


vedea soarele, ne-ar fi dat negreşit tuturora şi acea inteligență 
necesară pentru a vedea adevărul religiei musulmane. Prin 
urmare, aceasta sectă este aidoma legilor pozitive care se 
schimbă în funcție de timpuri şi de locuri, aidoma modelor şi 
aidoma opiniilor fizicienilor, care se succed unele altora. 

Secta musulmană nu putea, aşadar, să fie esențialmente ne- 
cesară omului. 


OSMIN 


Dar din moment ce există, înseamnă că Dumnezeu a fost 
de acord. 


SELIM 

Da, aşa cum este de acord ca lumea să fie plină de 
neghiobii, de greşeli şi de calamităţi. Asta nu înseamnă totuşi 
că oamenii sunt cu toții esențialmente făcuți pentru a fi proşti 
sau nenorociţi. El îngăduie de altfel şi ca unii oameni să fie 
muscaţi de şerpi; dar nu putem spune: „Dumnezeu a făcut 
omul pentru a fi muşcat de şerpi”. 


OSMIN 

Ce înţelegi prin: „Dumnezeu îngăduie"? poate oare să se 
întâmple ceva fără ca acel ceva să fi fost poruncit de către 
el? a îngădui, a vrea şi a face nu sunt unul şi acelaşi lucru 
pentru el? 


SELÎM 
El îngăduie să existe crima, dar nu o face. 


OSMIN 

A comite o crimă înseamnă a acționa împotriva Justiției di- 
vine, înseamnă a nu-l asculta pe Dumnezeu. Ori Dumnezeu 
nu poate să nu se asculte pe sine, el nu poate săvârşi o crimă; 
dar l-a făcut în aşa fel pe om încât acesta săvârşeşte multe 
crime: cum se explică una ca asta? 


SELIM 

Există oameni care ştiu de ce, eu unul însă, nu. Tot ce ştiu 
este că Alcoranul este ridicol, deşi din când în când mai dai 
şi peste lucruri bune. Negreşit, A/coranul nu-i era neapărat ne- 
cesar omului; eu zic doar atât: văd limpede ceea ce este fals 
şi cunosc foarte puţin din ceea ce este adevărat. 


OSMIN 

Credeam că o să mă lămureşti, dar constat că nu mă înveți 
nimic. 
SELIM 


Nu este oare destul să recunoşti oamenii care te înşala şi 
erorile grosolane şi periculoase pe care ţi le debitează? 


OSMIN 
Nu m-ar mulțumi ca un medic să-mi prezinte doar plantele 
dăunătoare, fără să-mi arate şi una benefică. 


SELIM 

Eu nu sunt medic, iar tu nu eşti bolnav; dar după părerea 
mea ţi-aş da o reţetă excelentă spunându-ți: „Fii cu băgare de 
seamă la toate invențiile şarlatanilor, adora-l pe Dumnezeu, fii 
om bun şi crede că doi şi cu doi fac patru”. 


ORGOLIU (ORGUEIL) 


într-una din scrisorile sale, Cicero îi spune familiar priete- 
nului său: „Inştiinţează-mă cui vrei să-i dau pe gali." într-o 
altă scrisoare se plânge ca îl obosesc scrisorile nu ştiu căror 
prinți care îi mulțumesc că a ajutat să li se ridice provinciile 
la rangul de regate şi adaugă faptul că nici măcar nu are 
habar unde se află aceste regate. 

S-ar putea ca Cicero, care a fost de altminteri adesea apla- 
udat şi ascultat de poporul roman, poporul rege, şi căruia regi 
pe care nu-i cunoştea i se arătau îndatoraţi, să fi avut oarece 
înclinații către orgoliu şi vanitate. 

Deşi acest sentiment nu este potrivit unui animal atât de 
plăpând precum omul, l-am putea totuşi ierta unui Cicero, 
unui Cezar sau unui Scipio; dar ca în străfundurile unei pro- 
vincii de-ale noastre, pe jumătate barbare, un individ, care şi-a 
cumpărat te miri ce dregătorie şi care a imprimat şi el nişte 
versuri amărâte, să se apuce să se arate orgolios, ei bine, e 
mai mare râsul. 


DESPRE PAPISM (PAPISME (SUR LE)) 


Dialog 


PAPISTAŞUL 

Monseniorul are în principatul său luterani, calvinişti, 
quakeri, anabaptişti şi chiar evrei, şi mai doreşti sa-i admită şi 
pe unitarieni! 


VISTIERNICUL 

Dar dacă aceşti unitarieni aduc cu ei meşteşuguri şi bani, 
cu ce te-ar deranja? Ai fi chiar mai bine plătit în onorariile 
dumitale. 


PAPISTAŞUL 

Mărturisesc că scăderea onorariilor mele m-ar îndurera mai 
mult decât primirea acestor domni; totuşi ei nu cred că lisus 
Hristos este fiul lui Dumnezeu. 


VISTIERNICUL 

Cen pasă, dacă-ţi este permis s-o crezi şi dacă eşti bine 
hrănit, bine îmbrăcat şi bine adăpostit? Si evreii sunt departe 
de a crede ca el este fiul lui Dumnezeu şi totuşi te bucuri să 
vezi aici evrei, la care-ţi plasezi banii cu o dobândă de şase la 
sută. 

Sfântul Pavel nu a vorbit nici el, niciodată, despre divinitatea 
lui lisus Hristos; îl numeşte pur şi simplu un om: „Moartea, 
spune el, a domnit prin păcatul unui singur om, iar cei drepți 
vor domni printr-un singur om care este lisus Hristos. Voi 
sunteți ai lui lisus, iar lisus este al lui Dumnezeu..." Toţi cei 
dintâi Părinți ai Bisericii au gândit precum sfântul Pavel: c 
limpede că vreme de trei sute de ani lisus s-a mulțumit cu 
această calitate de om; închipuie-ţi că eşti un creştin din 
primele trei secole. 


PAPISTASUL 
Domnule, dar ei nu cred în veşnicia pedepselor. 


VISTIERNICUL 


Nici eu; n-ai decât să fii blestemat pe vecie dacă aşa vrei; 
eu unul n-am de gând sa fiu. 


PAPISTASUL 


Vai, domnule! e cumplit să nu-i poți blestema în voie pe 
toți ereticii din lumea asta! însă patima unitarienilor de a face 
într-o bună zi toate sufletele fericite nu este singura mea du- 
rere. Ştii doar că monştrii aceştia cred la fel de puţin în învi- 
erea trupurilor ca şi saduceenii; spun că noi suntem cu toții 
antropofagi, că particulele care-i alcătuiau pe bunicul sau pe 
străstrăbunicii dumitale, fiind musai răspândite în atmosferă, 
s-au transformat în morcovi şi sparanghel şi e cu neputinţă să 
nu fi mâncat o bucăţică din străbunii dumitale. 


VISTIERNICUL 

Fie: şi nepoţii mei vor proceda la fel cu mine; nu va fi 
decât o restituire; la fel li se va întâmpla şi papistaşilor. Dar 
nu este un motiv să vă alunge din statele monseniorului, şi nu 
este nici un motiv ca el să-i alunge pe unitarieni. N-ai decât 
să învii cum oi putea; nu-mi pasa câtuşi de puţin dacă uni- 
tarienii vor învia sau nu, atâta vreme cât ne sunt folositori în 
timpul vieții. 


PAPISTASUL 

Ce veţi spune despre păcatul originar pe care ci îl neaga 
cu neruşinare? Nu te scandalizează faptul că ei afirmă cu tărie 
că Pântateucul nu pomeneşte o vorbă despre asta; că episco- 
pul de Hippona, sfântul Augustin, este cel dintâi care a pro- 
povăduit aceasta dogmă, deşi ea a fost neîndoielnic indicată 
de sfântul Pavel? 


VISTIERNICUL 

Daca Pentateucul n-a pomenit nimic în legătură cu asta, 
nu e vina mea, zău aşa; de ce n-aţi adăuga o vorbă, două 
despre păcatul originar în Vechiul Testament, aşa cum ap 
adăugat, se spune, atâtea alte lucruri? Nu pricep nimic din 
toate subtilitățile astea. Treaba mea este să-ți plătesc regulat 
onorariile când am bani... 


PATRIE (PATRIE) 


O patrie este alcătuită din mai multe familii; şi aşa cum îţi 
susții îndeobşte familia din amor propriu, dacă nu ai vreun 
interes contrar, din acelaşi amor propriu trebuie să îţi sust) 
şi oraşul sau satul, căruia îi dam numele de patrie. Cu cât 
această patrie devine mai mare, cu atât o iubim mai puţin, 


întrucât o dragoste îmbucătățită slăbeşte. E cu neputinţă să 
iubeşti cu foe o familie prea numeroasă, pe care abia de-o 
cunoşti. 

Acela care arde de ambiţie să devină edil, tribun, pretor, 
consul ori dictator strigă sus şi tare că-şi iubeşte patria, când 
de fapt nu se iubeşte decât pe sine. Orice om vrea să fie sigur 
că poate să doarmă în casa lui, fără ca un altul sa-şi aroge 
puterea de a-l trimite să doarmă în altă parte; fiecare vrea să 
De sigur de averea şi de viaţa sa. Toţi nutrind aceleaşi dorințe, 
sc-ntâmplă ca interesul individual să devină interes general; 
nă/,uim ceva pentru republică, dar de fapt nu năzuim decât 
pentru noi înşine. 

N-a existat pe pământ stat care să fi fost cârmuit la în- 
ceputurile sale altfel decât ca o republică: e mersul firesc al 
naturii umane. Câteva familii se grupează, mai întâi împotriva 
urşilor şi a lupilor; cea care are grâne le dă la schimb alteia 
care nu are decât lemn. 

Când am descoperit America, am constatat că toate popu- 
laţiile erau divizate în republici; în toată această parte a lumii, 
nu existau decât două regate. Dintr-o mie de nații n-am găsit 
decât două subjugate. 

La fel s-a întâmplat şi în lumea veche; în Europa nu erau 
decât republici înainte de micile regate ale Etruriei şi Romei. 
Si astăzi se mai întâlnesc republici în Africa. Tripoli, Tunis şi 
Alger, mai aproape de noi, spre miazănoapte, sunt nişte re- 
publici de tâlhari. Hotentoţii, spre miazăzi, trăiesc încă aşa 
cum se trăia în primele epoci ale acestei lumi, liberi, egali 
între ei, fără de stăpâni, fără de supuşi, fără bani, şi aproape 
fără nevoi. Carnea oilor lor îi hrăneşte, pieile acestora îi îm- 
bracă, iar colibele din lemn sau din chirpici le servesc drept 
adăpost; duhnesc mai rău ca oricare alți oameni, dar ei nu-şi 
dau seama de asta; trăiesc şi mor mai tihniți decât noi. 


în Europa de azi au rămas opt republici fără monarhi: 
Veneţia, Olanda, Elveţia, Geneva, Lucea, Ragusa, Genova şi 
San-Marino. Putem socoti că şi Polonia, Suedia şi Anglia sunt 
nişte republici sub un rege; însă Polonia este singura care ia 
acest nume. 

Acum să vedem cum e mai bine: ca patria noastră să fie 
un stat monarhic sau unul republican? De patru mii de ani 
această întrebare se tot pune fără-ncetare. întrebaţi-i pe bogaţi 
şi ei vă vor răspunde cu toţii că preferă aristocrația; întrebaţi 
şi poporul şi veți constata că el vrea democraţia: doar regii se 
pronunță pentru regalitate. Cum se face atunci că aproape tot 
pământul este cârmuit de monarhi? întrebaţi-i pe şobolani, 
care au propus să se atârne un clopoțel de gâtul pisicii, în re- 
alitate, adevărata rațiune este că oamenii, după cum am mai 
spus-o, sunt rareori demni să se guverneze singuri. 

Păcat însă că adesea, pentru a fi un bun patriot, trebuie să 
devii duşmanul celorlalți oameni. Bătrânul Cato, acest bun 
cetăţean, spunea întruna luând cuvântul în senat: „Aceasta 
este părerea mea: Cartagina trebuie distrusă”. A fi un bun pa- 
triot înseamnă să-ţi doreşti ca oraşul tău să se îmbogăţească 
prin comerţ şi să devină puternic cu ajutorul armelor. E lim- 
pede că o ţară nu poate sa câştige fără ca o alta sa piardă, iar 
aceasta nu poate să învingă fără a produce nenorociri. 

Asta-i condiția omului: dorind măreția patriei sale doreşte, 
de fapt, răul vecinilor săi. Acela care şi-ar dori ca patria sa să 
nu fie nicicând nici mai mare, nici mai mică, nici mai bogată, 
dar nici mai săracă, ei bine, acela ar fi un cetățean al univer- 
sului. 


PAVEL (PAUL) 


întrebări legate de Pavel (Questions sur Paul) 


Pavel a fost cetățean roman aşa cum. se lăuda? Dacă era de 
baştină din Tars, în Cilicia, Tarsul n-a devenit colonie romană 
decât la o sută de ani după el; toți specialiştii în domeniul an- 
tichității sunt de acord cu acest lucru. Dacă a fost de baştină 
din micul oraş sau târg Giscal, aşa cum a crezut sfântul Ic- 
ronim, acest oraş era în Galilcca; iar galileenii, cu siguranță, 
n-au fost cetăţeni romani. 

E adevărat că Pavel nu a intrat în cercul, ce abia se înfi- 
ripa, al creştinilor, la acea vreme pe jumătate creştini, decât 
pentru faptul că Gămăliei, al cărui discipol fusese, a refuzat să 
i-o dea pe fiica sa în căsătorie? Mi se parc că această acuzație 
nu se găseşte decât în Faptele Apostolilor culese de ebioniţi, 
fapte relatate şi respinse de episcopul Epifan, în cel de-ai 
treizecelca capitol al său. 

E adevărat că sfânta Tecla a venit să-l întâlnească pe sfân- 
tul Pavel fiind deghizată în bărbat? iar Faptele sfintei Tecla 
pot fi oare crezute? Tertulian, în cartea sa despre botez, capi- 
tolul XVII, pretinde că această istorie a fost scrisă de un preot 
legat de Pavel. Ieronim şi Ciprian, respingând legenda cu leul 
botezat de către sfânta Tecla, susțin adevărul acestor Fapte, 
întâlnim aici un portret destul de ciudat al sfântului Pavel: 
„Era gras, scund şi lat în umeri; sprâncenele lui negre se 
împreunau deasupra nasului său acvilin, avea picioarele crăcă- 
nate, era chel şi plin de harul lui Dumnezeu." 


Cam aşa este zugrăvit de Lucian în Philopatris, cu barul 
Domnului, despre care, din păcate, Lucian nu avea cunoştinţă. 

î] putem oare ierta pe Pavel că l-a mustrat pe Petru pentru 
faptul ca a propovăduit iudaismul, când el însuşi s-a dus în 
templul din Ierusalim unde a practicat legea iudaică preț de 
opt zile? 

Când Pavel a fost adus de către evrei dinaintea guverna- 
torului din ludeea, pe motiv că lăsase nişte străini să intre în 
templu, a procedat el oare bine spunându-i guvernatorului ca 
„i se intenta acest proces pentru învierea morților", când nu 
era câtuşi de puţin vorba despre învierea morților H 

Oare a procedat bine Pavel tăindu-şi împrejur discipolul, 
pe Timotei, după ce le scrisese galatenilor: „Dacă vă tăiați 
împrejur, lisus n-o să vă ajute cu nimic"? 

A procedat bine scriindu-le corintenilor, capitolul IX: „Nu 
avem oare dreptul să trăim pe seama voastră şi să luăm cu 
noi o femeie? etc." A procedat bine scriindu-le corintenilor în 
cea de-a doua Epistola a sa: „Nu voi ierta pe nimeni dintre 
cei care au păcătuit, şi nici pe ceilalți"? Ce-am crede astăzi 
despre un om care ar pretinde să trăiască pe spinarea noastră, 
el si femeia Iui, un om cârc ne-ar judeca, ne-ar pedepsi şi l-ar 
confunda pe cel vinovat cu cel inocent? 

Ce se înțelege prin răpirea lui Pavel în cel de-al treilea 
cer? Ce înseamnă un al treilea cer? 

Ce este mai demn de crezare (omeneşte vorbind), faptul că 
Pavel s-a făcut creştin întrucât a fost doborât de pe cal de o 
lumină puternică în toiul zilei, o voce din ceruri strigându-i 
„Saul, Saul, de ce mă persecuţi?" sau faptul ca Pavel a fost 
stârnit împotriva fariseilor de refuzul lui Gămăliei de a-i da 
fiica sau de cine ştie ce altă cauza? 


i) Faptele Apostolilor, capitolul XXIV. (Nota lui Voltaire.) 


In orice altă poveste, refuzul lui Gămăliei n-ar părea oare 
mai firesc decât o voce din ceruri, cu condiţia de a nu fi siliți 
să credem acest miracol? 

Pun toate aceste întrebări doar din dorința de a mă instrui 
şi rog pe oricine ar vrea să mă lămurească sa-mi vorbească 
rațional. 


PĂCATUL ORIGINAR (PECHE ORIGINEL) 


lată în ce constă pretinsul triumf al socinienilor sau uni- 
tarienilor. Ei socotesc această temelie a religiei creştine drept 
păcatul său originar. A cuteza să afirmi că Dumnezeu a creat 
toate generaţiile de oameni pentru a Ic chinui în suplicii veş- 
nice, sub pretextul că primul lor părinte a mâncat dintr-un 
fruct îhtr-o grădină, înseamnă, spun ei, a-l ultragia pe Dum- 
nezeu şi a-l acuza de cea mai absurdă dintre barbarii. Această 
învinuire pângăritoare este cu atât mai de neiertat la creştini 
cu cât nu există nici măcar un singur cuvânt referitor la 
această născocire numită păcat originar nici în Pentateuc, nici 
în Profeții, nici în Evanghelii, fie ele apocrife sau canonice, şi 
în nici unul din scriitorii aşa-?isi cei dintâi Părinți ai Bise- 
ricii. 

Nici măcar în Geneză nu se pomeneşte ca Dumnezeu l-ar 
fi condamnat pe Adam la moarte pentru că a înghițit un măr. 
El îi spune: „Vei muri negreşit în ziua în care vei mânca din 
măr"; dar în aceeaşi Geneză Adam mai trăieşte încă nouă 
sute treizeci de ani după acest prânz criminal. Animalele si 
plantele, care nu s-au înfruptat din acest fruct, au murit în 
timpul prescris de natură. Ca toate celelalte fiinţe, omul se 
naşte şi el pentru a muri. 


în sfârşit, pedeapsa lui Adam nu intra de nici un fel în 
legea evreiască. Adam nu a fost mai curând evreu decât per- 
san sau caldean. Primele capitole din Geneză (oricând vor fi 
fost ele compuse) au fost considerate de toți savanții evrei 
drept o alegorie şi chiar o legendă periculoasă, întrucât 
citirea ei înaintea împlinirii vârstei de douăzeci şi cinci de ani 
a fost interzisă. 

într-un cuvânt, evreii nu au cunoscut păcatul originar, aşa 
cum nu au cunoscut niei ceremoniile chinezilor; şi, deşi teolo- 
gii găsesc tot ce vor în Scriptură, altfel spus, totidem verbis 
sau fotidem litteris, este de netăgăduit faptul ca uri teolog re- 
zonabil nu va găsi nicicând pomenit acolo acest mister sur- 
prinzător, 

Să spunem că sfântul Augustin a fost cel dintâi care a 
acreditat această stranie idee, demnă de căpăţâna înflăcărată şi 
romantică a uniri african dezmăţat si pocăit, manihean si creş- 
tin, indulgent şi prigonitor, care-şi petrece viața contrazicân- 
du-se pe sine. 

„Ce oroare, exclama unitarienii rigizi, să calomniezi auto- 
rul naturii, mergând până la a-i atribui miracole necontenite 
pentru a osândi veşnic nişte oameni pe care tot el îi aduce pe 
lume, pentru atât de puţin timp! Fie el a creat sufletele din 
cea mai adâncă negură a vremurilor, sistem în care, fiind infi- 
nit mai străvechi decât păcatul lui Adam, nu au nici o legă- 
tură cu el, fie aceste suflete se formează ori de câte ori un 
bărbat se culcă cu o femeie, situaţie în care Dumnezeu sta în- 
truna să pândească toate întâlnirile din întregul univers, pentru 
a crea nişte spirite pe care le va face în veci nefericite, fie, în 
sfârşit, Dumnezeu este el însuşi sufletul tuturor oamenilor, caz 
în care se condamnă singur. Care este cea mai oribilă şi mai 
nebunească dintre aceste trei supoziții? O a patra nu există; 
întrucât a presupune că Dumnezeu aşteaptă sase săptămâni 
pentru a crea un suflet osândit într-un făt înseamnă a reveni 
la 


ipoteza potrivit căreia îl creează în momentul împreunării: 
ce mai contează şase săptămâni în plus sau în minus?" 

Am relatat sentimentul unitarienilor, iar oamenii au ajuns 
la un asemenea nivel în materie de superstiții încât mă cutre- 
mur relatându-]. 


(Acest articol îi aparține răposatului 
M. Boulanger.) 


PERSECUŢIE (PERSECUTION) 


Nu pe Dioclețian 1-aş numi eu prigonitor, întrucât, pret de 
optsprezece ani mari şi lați, el i-a ocrotit pe creştini; iar dacă 
în ultima parte a domniei sale nu i-a scăpat de resentimentele 
Iui Galerius, explicația consta în faptul că n-a fost decât un 
prinţ sedus şi antrenat de o cabală, mai presus de caracterul 
său, cum au fost de altminteri atâția alţii ca el. 

Cu atât mai puțin Las numi prigonitori pe acei indivizi de 
soiul unui Trăiau sau al Antoninilor; aş rosti atunci o blas- 
femie. 

Dar ce este un prigonitor? Este un tip al cărui orgoliu 
rănit şi al cărui fanatism turbat îi aţâță pe prinți sau pe 
magistrați împotriva unor oameni nevinovaţi, a căror singură 
crima stă în faptul că nu îi împărtăşesc opiniile. „Nelegiuitule, 
adori un Dumnezeu, predici virtutea şi o practici; i-ai slujit 
pe oameni Şi i-ai mângâiat; ai rânduit orfana, l-ai ajutat pe 
sărac şi ai transformat deserturile unde o mână de sclavi îşi 
țârâiau amărâtele lor zile în ogoare mănoase, populate de 
familii fericite; am descoperit însă că mă dispreţuieşti şi nu mi- 
ai citit niciodată cartea de contraversă; ştii ca sunt un tâlhar, că 
am contrafăcut scrisul lui G*** si am furat nişte ****; ai 
putea 


să mă pârăşti, aşa că trebuie sa te împiedic. Mă voi duce 
aşadar la confesorul primului ministru sau la guvernator; le 
voi arăta, aplecându-mă dinaintea lor şi schimonosindu-mi 
buzele, că ai o părere greşită despre celulele unde a fost în- 
chisă Septuaginta; că în urmă cu zece ani ai vorbit într-o 
manieră lipsită de respect despre câinele lui Tobit, despre care 
tu pretindeai că este un sârmos, în vreme ce eu dovedeam că 
este un ogar; te voi acuza că eşti un duşman al lui Dumnezeu 
şi al oamenilor." Aşa sună discursul unui persecutor; iar dacă 
aceste vorbe nu-i ies până la urma pe gură, ele rămân gravate 
în inima sa, gravate cu dalta fanatismului impregnat de ve- 
ninul urii. 

Aşa a cutezat iezuitul Le Tellier să-l prigonească pe cardi- 
nalul de Noailles şi aşa I-a persecutat Jurien pe Bayle. 

Când a început în Franţa prigoana protestanților, nici Fran- 
cisc I, nici Henric II, nici Francisc H, nu ei au fost cei care 
i-au pândit pe aceşti nefericiți, nu ei s-au înarmat împotriva 
lor cu o furie bine plănuită şi nu ei i-au aruncat în flăcări 
pentru a-şi împlini răzbunarea. Francisc I era prea ocupat cu 
ducesa d'Etampes, Henric II, cu vechea sa Diană, iar 
Francisc II era prea copil. Atunci cine a început prigoana? 
Nişte preoți invidioşi care au hrănit prejudecățile magistraţilor 
şi politica miniştrilor. Dacă regii nu ar fi fost înşelați şi dacă 
ar fi prevăzut că această prigoana va produce cincizeci de 
ani de războaie civile, jumătate din populaţie fiind 
exterminată de cealaltă jumătate, ei ar fi stins cu lacrimile lor 
focul primelor ruguri pe care le-au lăsat să se aprindă. 

O Dumnezeule al milei! daca vreun om poate să semene 
cu acea ființă făcătoare de râu, care ne este zugrăvită îndclet- 
nicindu-se necontenit cu distrugerea operelor tale, atunci nu 
este oare acea ființa prigonitorul? 


FILOSOFIA (PHILOSOPHIE) 


Filosof, iubitor al înțelepciunii, adică al adevărului. Toţi 
filosofii au avut acest dublu caracter; nu există nici unul în 
antichitate care să nu fi fost o pildă de virtute pentru ceilalți 
oameni sau care să nu le fi dat lecţii despre adevărurile mo- 
rale. S-au înşelat poate cu toţii în ceea ce priveşte fizica; dar 
ea este atât de puţin necesară în călăuzirea vieții încât filosofii 
nu aveau nevoie de ea. A trebuit să treacă multe secole pentru 
ca oamenii să cunoască o parte din legile naturii. Unui înţe- 
lept îi este însă de ajuns o singură zi pentru a cunoaşte dato- 
riile omului. 

'Filosoful nu este un înflăcărat, el nu se erijează în profet şi 
nu pretinde a fi inspirat de zei; prin urmare nu-i voi aşeza în 
rândul filosofilor nici pe străvechiul Zoroastni, nici pe Hermes, 
nici pe anticul Orfeu, pe nici unul dintre acei legiuitori cu 
care se făleau naţiile din Caldeea, Persia, Siria, Egipt sau Grecia. 
Cei care s-au numit copii ai zeilor au fost părinții imposturii; 
şi dacă s-au servit de minciună pentru a predica adevăruri, 
erau nedemni de a le predica; nu erau filosofi: au fost, cel 
mult, nişte mincinoşi iscusiţi. 

Prin ce fatalitate, ruşinoasă, fără doar şi poate, pentru occi- 
dentali, trebuie să ajungem până în adâncul Orientului pentru 
a găsi un înţelept simplu, lipsit de fast şi impostură, care i-a 
învăţat pe oameni să trăiască fericiţi, si asta cu sase sute de 
ani înainte de era noastră vulgară, într-o epocă în care întreg 
Septentrionul ignora scrierea, iar grecii abia de începeau să 
se distingă prin înţelepciune? Acest înțelept se numeşte Con- 
fucius; fiind legislator, ci nu a voit niciodată să-i înşele pe 


oameni. A cunoscut oare întreg pământul, după el, vreo regulă 
mai frumoasă pentru a se călăuzi? „Rânduiţi un stat aşa cum 
rânduiți o familie; nu-ți poţi conduce familia dacă nu-i ser- 
veşti drept exemplu. 

Virtutea trebuie să fie aceeaşi, atât la omul care lucrează 
pământul cât şi la monarh. 

Ai grijă să previi crimele pentru a reduce grija de a le 
pedepsi. 

Sub bunii regi Yao şi Xu, chinezii au fost buni; sub regii 
răi Kie şi Chu, ei au fost răi. 

Poartă-te cu altul aşa cum te-ai purta cu tine însuţi. 

Iubeşte oamenii în general; dar îndrăgeşte-i pe oamenii de 
bine. Uită injuriile, dar nu uita niciodată binefacerile. 

Am întâlnit oameni care nu aveau înclinații pentru ştiinţă, 
dar nu am întâlnit nici unul care să nu De înclinat spre vir- 
tute," 

Să recunoaştem ca nu a existat legiuitor care să enunțe 
adevăruri mai utile întregului neam omenesc. 

A urmat apoi o mulțime de filosofi greci care au 
predicat o morală la fel de pură. Daca s-au arătat limitați în 
privinţa bietelor lor sisteme fizice, nu le-am mai roşii azi 
numele decât pentru a râde de ei. însă dacă îi mai respectăm 
încă este pentru că au fost drepți şi i-au învăţat şi pe oameni 
sa fie aşa. 

Nu putem citi anumite pasaje din Platon şi mai ales ad- 
mirabilul exordiu al legilor lui Zeleucos fără a ne simți inima 
plină de dragoste pentru faptele cinstite şi generoase. Romanii 
l-au avut pe Cicero, care preţuieşte poate singur cât toți filo- 
sofii Greciei. După el urmează bărbaţi încă şi mai respectabili, 
pe care îi imităm cu disperare: Epictet, în sclavie, Antoninii şi 
Iulian, pe tron. 

Există vreun cetăţean printre noi care s-ar priva, aidoma 
lui Iulian, Antoninus sau Marc Aureliu, de toate desfătările 
vieții noastre molcome şi efeminate? care ar dormi precum 
ei 


pe o scândură? care ar voi să-şi impună frugalitatca meselor 
lor? care ar mărşalui precum ci pe jos şi cu capul gol în frun- 
tea armatelor, expuşi fie arşițelor, fie gerului? care şi-ar struni, 
aidoma lor, toate pasiunile? Există printre noi oameni cuvioşi; 
dar unde sunt înţelepţii? unde sunt sufletele nezdruncinate, 
drepte şi tolerante? 

Există în Franţa filosofi de cabinet; toţi, cu excepția lui 
Montaigne, au fost persecutați. După părerea mea, a voi să-i 
oprimi tocmai pe aceşti filosofi care doresc să corecteze na- 
tura noastră omenească este cel din urmă grad al malignității 
sale. 

Pot să concep faptul că fanaticii unei secte îi măcelăresc 
pe entuziaştii dintr-o altă sectă, că franciscanii îi urăsc pe 
dominicani sau că un artist mediocru organizează o cabală 
pentru a-şi distrage confratele care îl depăşeşte; dar ca înțelep- 
tul Ctiarron să fie amenințat că îşi va pierde viața, ca 
savantul şi generosul Ramus să fie asasinat, ca Descartes să 
fie obligat să se refugieze în Olanda pentru a scăpa de furia 
ignoranților, ca Gassendi să fie silit de mai multe ori să se 
retragă la Digue, departe de calomniile Parisului, ei bine toate 
acestea înseamnă oprobriul veşnic al unei nații. 

Unul dintre cei mai persecutați filosofi a fost nemuritorul 
Bayle, care este o onoare pentru natura omenească. Dacă mi 
se va spune că numele lui Jurien, calomniatorul şi prigonitorul 
sau, a devenit detestabil, voi fi de acord cu acest lucru; la fel 
s-a întâmplat şi cu numele iezuitului Le Tellier; dar asta nu 
înseamnă că marii oameni pe care i-a oprimat nu şi-au sfârşit 
zilele în exil si sărăcie. 

Unul dintre pretextele la care s-a recurs pentru a-l zdrobi 
pe Bayle şi pentru a-l reduce la o sărăcie lucie a fost articolul 
dedicat lui David în utilul său dicţionar, î s-a reproşat că 
nu a adus laude unor acţiuni care în ele însele sunt nedrepte, 


sângeroase, atroce, contrare bunei credințe sau care rănesc 
pudoarea. 

într-adevăr, Bayle nu 1-a lăudat pe David că a adunat, po- 
trivit cărților evreieşti, şase sute de vagabonzi înglodaţi în da- 
torii şi crime, că şi-a jefuit compatrioţii în fruntea acestor 
bandiți, că a voit să-l ucidă pe Nabal împreună cu întreaga sa 
familie, întrucât a refuzat să plătească contribuţiile, pentru că 
s-a dus să-şi vândă serviciile regelui Achs, duşmanul naţiei 
sale, pentru că I-a trădat pe regele Achiş, binefăcătorul său, 
pentru că a prădat satele aliate cu acest rege, pentru că a 
măcelărit în aceste sate până şi pruncii de la sânul mamelor, 
de frică să nu se găsească într-o bună zi cineva care i-ar putea 
recunoaşte nelegiuirile, de parcă un prunc i-ar fi putut divulga 
crimele, pentru că a dus la picire locuitorii altor câtorva sate, 
spintecându-i cu fierăstrăul, săpăliga sau măciucile de fier sau 
arzându-i de vii în cuptoare din cărămidă, pentru că i-a furat 
tronul lui Isboşet, fiul lui Saul, pnntr-o perfidie, pentru că l-a 
jefuit si ucis pe Mefiboşct, nepotul lui Saul şi fiul prietenului 
si protectorului său Ionatan, pentru că le-a predat ghibeoniUlor 
alți doi copii si cinci nepoți ai lui Saul, care au murit spân- 
zurați. 

Nu rna refer la extraordinara incontinență a lui David, la 
concubinele sale, la adulterul cu Batşeba şi nici la uciderea lui 
Urie. 

Cum aşa?! duşmanii lui Bayle ar fv vrut oare ca Bayle să 
elogieze toate aceste cruzimi si toate aceste crime? Ar fi tre- 
buit oare să spună: „Prinți ai acestui pământ, imitați-l pe 
bărbatul pe placul lui Dumnezeu; macelăriți-i fără milă pe 
aliații binefăcătorului vostru; ucidcți sau porunciți să fie ucisă 
întreaga familie a regelui vostru; împreunaţi-vă cu toate fe- 
meile, vărsând sângele bărbaților lor; si veţi fi un model de 
virtute, atunci când se va spune despre voi că aţi scris psalmi?" 


Oare Baylc nu avusese dreptate spunând că, dacă David 
era pe placul lui Dumnezeu, era aşa datorită penitenţei sale şi 
nicidecum pentru mişeliile sale? Bayle a adus un serviciu nea- 
mului omenesc afirmând că Dumnezeu, care a dictat, fără 
doar şi poate, întreaga istorie a evreilor, im a canonizat toate 
crimele relatate în această istoric. 

Totuşi Bayle a fost persecutat; de către cine? de către nişte 
oameni persecutați ei înşişi în alte părți, nişte fugari care ar fi 
fost aruncaţi în flăcări în patria lor; iar aceşti fugari erau com- 
bătuţi de alți fugari numiţi jansenişti, izgoniți din ţara lor de 
iezuiți, aceştia fiind, în sfârşit, şi ei alungați. 

Astfel, toți prigonitorii si-au declarat război pe viaţă şi pe 
moarte, în vreme ce filosoful, oprimat de toţi, s-a mulțumit 
să îi plângă. 

Să nu uitam că Fontenelle, în 1713, a fost pe punctul de 
a-si pierde veniturile, poziţia si libertatea, pentru că a redactat 
în Franţa, în urmă cu douăzeci de ani, Tratatul despre Ora- 
cole al savantului Van Dale, din care eliminase, precaut, tot 
ceea ce ar fi putut să alarmeze fanatismul. Un iezuit a scris 
împotriva lui Fontenelle, iar acesta nu a catadicsit să-i răs- 
pundă; a fost de-ajuns ca iezuitul Le Tellier, confesorul lui 
Ludovic XIV, sa îl acuze pe Fontenelle de ateism dinaintea 
regelui. 

Dacă n-ar fi intervenit M. d'Argenson, s-ar fi putut întâm- 
pla ca fiul unui escroc sa pângărească bătrâneţea nepotului lui 
Corneille. 

Este atât de uşor să-ți seduci penitentul încât se cuvine să-l 
binecuvântăm pe Domnul că acest Le Tellier nu a săvârşit şi 
mai multe nelegiuiri. Există două lăcașuri pe lumea asta în 
care nu te poți împotrivi seducţiei şi calomniei; acestea sunt 
patul şi confesionalul. 

Ştim că dintotdeauna filosofii au fost persecutați de fana- 
tici; dar cum este oare cu putință ca oamenii de litere să se 


amestece şi ci în această afacere, ca ei înşişi sa ascută, 
adesea, împotriva confraţilor lor, armele care îi străpung pe 
toți, unul câte unul? 

Nefericiți oameni ai scrisului! este oare de datoria 
voastră să fiți delatori? Gândiţi-vă dacă la romani au existat 
vreodată indivizi de teapa unor Garasse, Chaumeix sau 
Hayer, care să îi acuze pe Lucrețiu, Posidonius Varro sau 
Pliniu?! 

Cât este de josnic să fii ipocrit! dar să fu şi ipocrit şi rău, 
Doamne, ce oroare! N-au existat nicicând ipocriţi în vechea 
Roma, care ne socotea şi pe noi o mică parte a supuşilor săi. 
Existau şarlatani, ce-i drept, însă nu ipocriți în materie de 
religie, care sunt cea mai laşă şi mai crudă dintre toate 
speciile de ipocriţi. De ce nu îi întâlnim şi în Anglia şi 
cum se face că în Franţa ei încă mişună pretutindeni? 
Filosofi, v-ar fi foarte uşor să rezolvaţi această problemă. 


PETRU (PIERRE) 


în italiană, PIERO sau PIETRO, în spaniolă, PEDRO; 
în latină, PETRUS; în greacă, PETROS; în ebraică, 
CEPHA. 

De ce oare succesorii lui Petru au atâta putere în 
Occident şi deloc, în Orient? E ca şi cum te-ai întreba de 
ce episcopii de Wurtzburg şi Salzburg şi-au atribuit 
drepturi de regi în epocile de anarhie, în vreme ce episcopii 
greci au rămas întotdeauna supuşi. Timpul, ocazia şi ambiția 
unora, precum şi slăbiciunea altora, au făcut şi vor face 
totul în această lume. 

Anarhiei i s-a alăturat opinia, iar opinia este regina 
oamenilor. Asta nu înseamnă însă că ei au o opinie bine 
definită, ci pur şi simplu înşiruie cuvinte pe post de 
opinii. 


Se menţionează în Evanghelie că lisus i-a spus lui Petru: 
„Iti voi da cheile împărăției cerurilor”. Partizanii episcopului 
Romei au susţinut, prin secolul al unsprezecelea, că acela care 
dă cel mai mult dă de fapt cel mai puțin; că cerurile încon- 
joară pământul şi că Petru, având cheile conţinătorului, avea, 
de asemenea, si cheile conținutului. Dacă prin ceruri înţele- 
gem toate stelele şi toate planetele, este evident, potrivit lui 
Thomasius, că acele chei date lui Simon Barjone, supranumit 
Petru, erau un soi de şperaclu. lar dacă prin ceruri înțelegem 
văzduhul, atmosfera, eterul, spațiul unde se învârt planetele, 
atunci, potrivit lui Mcrsius, nu există lăcătuș care să poată 
face o cheie-pentru astfel de porți. 

In Palestina cheile arătau ca nişte piroane din lemn, care se 
legau cu o curea. lisus îi spune lui Barjone: „Ceea ce vei lega 
pe pământ va fi legat şi în cer”. Teologii papei au tras de aici 
concluzia că papii primiseră dreptul de a lega şi de a dezlega 
popoarele de legământul de credință făcut regilor lor şi de a 
dispune după bunul lor plac de toate regatele. Straşnică con- 
cluzie! în cadrul stărilor generale din Franţa anului 1302, co- 
munele i-au spus regelui următoarele în petiția pe care i-au 
adresat-o: „Bonifaciu VIII este un b... care crede că Dum- 
nezeu leagă si întemnițează în ceruri ceea ce Bonifaciu leagă 
pe pământ". Un vestit luteran din Germania (pasămite Me- 
lanchton) nu se împăca cu ideca că lisus i-ar fi spus lui Si- 
mon Barjone, Cepha sau Cephas: „Tu eşti Petru şi pe această 
piatră îmi voi clădi Biserica". Omul nostru nu putea concepe 
că Dumnezeu a putut folosi un asemenea joc de cuvinte, de 
un haz extraordinar, şi că puterea papei s-a întemeiat pe o 
asemenea glumă. 

Se consideră că Petru a fost episcopul Romei; ori este bine 
ştiut faptul ca în acele vremuri, şi mult după aceea, nu a exis- 
tat nici un episcopat ca atare. Societatea creştină nu s-a contu- 
rat decât la sfârşitul secolului al doilea. 


Se prea poate ca Petru să fi călătorit la Roma; se prea 
poate, de asemenea, ca el sa fi fost răstignit cu capul în jos,, 
deşi nu se obişnuia aşa ceva; nu există însă nici o dovadă în 
acest sens. Avem o scrisoare cu numele lui, în care ci spune 
că se află la Babilon: nişte canonici foarte judicioşi au pretins 
că prin Babilon trebuie sa înțelegem, de fapt, Roma. Prin ur- 
mare, presupunând că el ar fi datat din Roma, am putea con- 
chide că scrisoarea fusese redactată în Babilon. Mult timp 
s-au tras astfel de concluzii şi aşa a fost guvernată lumea. 

A existat un om sfânt care a plătit scump un beneficiu la 
Roma, care se cheamă o simonie; întrebat dacă credea că Si- 
mon Petru fusese acolo, el a răspuns: „Nu ştiu daca Petru a 
fost, dar sunt sigur de Simon". 

în ceea ce priveşte persoana lui Petru, trebuie mărturisit 
faptul că Pavel nu a fost singurul care a scandalizat prin pur- 
tarea sa; 1 s-a opus rezistență pe față, lui si succesorilor lui. 
Pavcl îi reproşa dur că se înfrupta din cărnuri interzise, adică 
porc, caltaboş, iepure, anghile, ixion şi grifon; Petru se apăra 
spunând că văzuse cerul deschizându-sc în jurul orei şase, o 
uriaşă faţă de masă coborând din cele patru colţuri ale cerului, 
toată plină eu anghile, patrupede şi păsări, şi o voce de înger 
strigându-i: „Ucideţi şi mâncaţi!" Pasămite c vorba despre 
aceeaşi voce care le-a strigat atâtor pontifi: „Ucideţi tot şi 
înfruptați-vă din sudoarea poporului", spunea Wollaston. 

Casaubon nu putea aproba purtarea lui Petru fată de bunul 
Anania şi Safira, femeia lui. Cu ce drept, spunea Casaubon, 
un evreu, sclav al romanilor, le poruncea sau îngăduia ca toți 
aceia care vor crede în lisus să-si vândă averile şi să aştearnă 
banii la picioarele sale? Dacă un anabaptist din Londra le-ar 
cere fraților săi să aşeze la picioarele sale toţi banii agonisiți 
de aceştia, n-ar fi el oare numaidecât arestat şi trimis la Ty- 
burn, socotit vinovat de instigare la răzmeriță sau tâlhărie? Nu 
este oare îngrozitor să-l ucizi pe Anania pentru că, după ce 


şi-a vândut averea şi i-a oferit banii lui Petru, şi-a oprit şi el, 
dosindu-i, câțiva bănuţi pentru nevoile sale şi ale femeii sale? 
Imediat după ce Anania şi-a dat sufletul, a apărut şi nevasta 
lui. Petru, în loc să o prevină milos că tocmai i-a ucis soţul, 
pentru că păstrase câţiva oboli, şi să îi spună să aibă grijă de 
fiinţa ei, o atrage şi pe ea în cursă. O iscodeşte dacă bărbatul 
le dăduse toți banii sfinților. Femeia răspunde că da şi moare 
pe loc. Dură treabă. 

Coringius se întreabă de ce Petru, care îi ucidea astfel pe 
cei care îi dădeau de pomană, nu i-a ucis mai degrabă pe toţi 
savanții care l-au trimis la moarte pe lisus Hristos şi care au 
poruncit în mai multe rânduri să fie el însuşi biciuit? Vai, 
Petru! Omori doi creştini care ti-au dat de pomană şi îi laşi să 
trăiască pe aceia care l-au răstignit pe Dumne7eul tău! 

Pesemne Coringius nu se găsea într-o ţară a inchiziției 
când îşi punea aceste întrebări îndrăznețe, în legătură cu 
Petru, Erasmus remarca un lucru tare ciudat: şeful religiei 
creştine şi-a început apostolatul prin a se lepăda de lisus Hris- 
tos, iar cel dintâi pontif al evreilor şi-a început misiunea prin 
a construi un vițel din aur şi prin a se închina lui. 

Oricum, Petru ne este zugrăvit ca un sărac care îi catehiza 
pe săraci. Seamănă cu acei fondatori de ordine, care au trăit 
într-o sărăcie extremă şi ai căror urmaşi au devenit mari se- 
niori. 

Papa, succesorul lui Petru, a câştigat si a pierdut, rând pe 
rând; i-au mai rămas totuşi în jur de cincizeci de milioane de 
oameni pe pământ, supuşi legilor lui din mai multe puncte de 
vedere, başca supuşii imediaţi. 

A-ţi alege un stăpân care se află la trei-patru sute de 
leghe de casa ta; a gândi numai după ce acest om a părut că 
gândeşte; a nu îndrăzni să judeci un proces între câţiva 
cetățeni de-ai tăi decât prin mijlocirea unor comisionari 
numiți de acest străin; a nu cuteza să intri în posesia 
câmpurilor şi viilor 


obţinute de la propriul tău rege decât după ce i-ai plătit aces- 
tui stăpân străin o sumă considerabilă; a viola legile țării tale, 
care îţi interzic să te căsătoreşti cu nepoata ta, şi a o putea lua 
legitim de nevastă, după ce i-ai plătit acestui stăpân străin o 
sumă încă şi mai considerabilă; a nu îndrăzni să-ţi lucrezi 
ogorul în ziua în care acest străin doreşte să se sărbătorească 
memoria unui necunoscut pe care el l-a aşezat în cerul auto- 
rității sale private: cam asta înseamnă, în linii mari, să fu de 
acord cu un papă; acestea sunt libertăţile Bisericii galicane. 

Există popoare care merg chiar mai departe cu supunerea. 
Am văzut recent un suveran care i-a cerut papei permisiunea 
de a judeca, de către tribunalul său regal, nişte călugări învi- 
num de paricid, suveran care, neobținând această autorizație, 
nu a îndrăznit în final să-i judece. 

Se ştie însă ca odinioară drepturile papilor mergeau şi mai 
departe; ei erau mult deasupra zeilor din antichitate; căci de- 
spre aceşti zei se spunea că dispun de imperii, în vreme ce 
papii chiar dispun efectiv. 

Potrivit lui Sturbinus, aceia care se îndoiesc de divinitatea 
papei şi de infailibilitatea sa pot fi iertați, întrucât, dacă ne 
gândim că: 

Patruzeci de schisme au profanat scaunul sfântului Petru şi 
douăzeci şi şapte l-au umplut de sânge; 

Ştefan VII, fiul unui preot, a dezgropat trupul predecesoru- 
lui său Fcrmosa şi a tăiat capul cadavrului; 

Sergiu III, învinuit de asasinate, a avut un fiu cu Marozia, 
fiu care a moştenit papalitatea; 

loan X, amantul Theodorei, a fost ucis în patul său; 

loan XI, fiul Iui Sergiu III, nu a rămas cunoscut decât pen- 
tru desfrâul său; 

loan XII a fost asasinat în casa metresei sale; 

Benedict IX şi-a cumpărat şi vândut pontificatul; 


Grigore VII a fost autorul unor războaie civile care au du- 
rat cinci sute de ani şi au fost susținute de urmaşii săi; 

Că, în sfârşit, printre atâția papi ambiţioşi, cruzi şi des- 
frânați, a mai existat şi un Alexandru VI, al cărui nume este 
rostit cu aceeaşi oroare ca numele unor Nero sau Caligula. 

Se spune că este o dovadă a divinității caracterului lor fap- 
tul că ea a dăinuit cu atâtea crime la activ; având o purtare 
încă şi mai îngrozitoare, califii sunt, aşadar, şi mai divini. 
Aşa a judecat Dermius; însă iezuiţii i-au dat răspuns. 


PREJUDECĂȚI (PREJUGES) 


O prejudecată este o opinie lipsită de judecată. Astfel, pe 
tot cuprinsul pământului li se insuflă copiilor tot soiul de 
opinii, înainte ca ei să poată judeca. 

Există prejudecăţi universale, necesare, care sunt întruchi- 
parea virtuţii, în orice ţară, copiii sunt învăţaţi să recunoască 
un Dumnezeu care răsplăteşte şi răzbună; să-şi respecte şi 
să-şi iubească tatăl şi mama; să privească furtul ca pe o 
crimă, iar minciuna interesată ca pe un viciu, şi toate acestea 
înainte chiar de a putea deosebi viciul de virtute. 

Există, aşadar, prejudecăţi foarte benefice: pe-acestea jude- 
cata noastră le ratifică atunci când judecăm. 

Sentimentul nu este o simpla prejudecată, este ceva mult 
mai puternic. O mamă nu-şi iubeşte fiul doar pentru că i s-a 
spus că trebuie să-l iubească; îl îndrăgeşte fericită, aproape 
faYă să-şi dea seama de asta. Nu datorită unei prejudecăţi vă 
repeziţi în ajutorul unui copil necunoscut pe punctul de a 
cădea într-o prăpastie sau de a fi devorat de o fiară sălbatică. 


însă datorită unei prejudecăţi respectaţi un bărbat îmbrăcat 
într-o anumită ținuta, care merge şi vorbeşte cu gravitate. Pă- 
rinții v-au spus că trebuie să vă înclinați dinaintea acestui 
bărbat: îl respectaţi înainte de a şti dacă el merită cu-adevărat 
respectul vostru; creşteți în vârstă şi cunoaştere: va daţi seama 
că omul cu pricina este un şarlatan construit din orgolii, interes 
şi artificiu; dispreţuiți ceea ce odinioară va stârnea conside- 
rația, iar judecata biruie prejudecata. Datorită unei prejudecăți 
ați crezut în legendele care v-au legănat copilăria: vi s-a spus 
că Titanii s-au luptat cu zeii şi că Venus s-a îndrăgostit de 
Adonis; la doisprezece ani luaţi aceste legende drept ade- 
văruri, iar la douăzeci de ani le priviţi ca pe nişte alegorii in- 
ferioare. 

Să examinăm în câteva cuvinte diferitele tipuri de prejude- 
căți, pentru a lămuri un pic lucrurile. Ne vom asemăna, mai 
ştii, cu acei indivizi din epoca sistemului lui Law, care şi-au 
dat seama că de fapt calculaseră nişte bogății imaginare. 


PREJUDECĂȚI ALE SIMŢURILOR 
(PREJUGES DES SENS) 


Nu-i nostim că ochii noştri ne înşală întotdeauna, deşi ve- 
dem foarte bine, în vreme ce, dimpotrivă, urechile nu ne 
înşală deloc? Urechea ta armonios conturată să audă exact: 
„Eşti frumoasă, te iubesc"; e limpede că nu ţi s-a spus: „Ie 
urăsc, eşti urâtă". Priviţi acum o oglindă şlefuită: este demon- 
strat faptul că vă înşelaţi, întrucât suprafaţa ei este extrem de 
denivelată. Va uitaţi la soare şi ziceți că arc un diametru de 
aproximativ două picioare: dar este demonstrat faptul că el e 
de un milion de ori mai mare decât pământul. 

Se pare că Dumnezeu a aşezat adevărul în urechi şi eroa- 
rea în ochi; studiați însă optica şi veți constata că 
Dumnezeu 


nu v-a păcălit si ca este imposibil ca obiectele să vă apară 
altfel decât le vedeți în starea actuala a lucrurilor. 


PREJUDECĂȚI FIZICE 
(PREJUGES PHYSIQUES) 


Soarele răsare, luna, deopotrivă, iar pământul este imobil: 
acestea sunt prejudecăţi fizice naturale. Dar a pretinde că racii 
fac bine la sânge, întrucât Dem devin roşii ca el; că anghilele 
vindecă paralizia, întrucât tremură întruna; sau că luna ne in- 
fluenţează bolile, pentru că s-a observat o dată că unui bolnav 
i-a crescut febra în timpul fazei de descreştere a lunii, ci bine, 
toate aceste idei şi o mie şi una ca ele sunt erorile unor şarla- 
tani care au gândit fără să judece şi care, înşelându-se ei 
înşişi, i-au înşelat şi pe ceilalți. 


PREJUDECĂȚI ISTORICE 
(PREJUGES HISTORIQUES) 


Cele mai multe istorii au fost crezute fără a fi cercetate, iar 
această încredere este o prejudecată. Fabius Pictor povesteşte 
că odinioară, în urmă cu multe secole, o vestală din cetatea 
Elba, ducându-se să ia apă în ulciorul său, a fost violată; i-a 
adus apoi pe lume pe Romulus şi Rernus, care au fost hrăniți 
de o lupoaică etc. Poporul roman a crezut această legendă; el 
nu s-a întrebat dacă în acele vremuri existau vestale în La- 
tium, dacă era cu putinţă ca fiica unui rege să iasă din chilia 
sa cu un ulcior sau dacă era normal ca o lupoaică să alăpteze 
doi copii, în loc să-i devoreze. Aşa s-a instalat prejudecata. 

Un călugăr scrie că în timpul bătăliei de la Tolbiac, aflân- 
du-se într-un marc pericol, Clovis a jurat să treacă la creşti- 
nism dacă scapă cu bine; dar este oare firesc sa te adresezi 
unui zeu străin când te găseşti într-o asemenea situație? Nu 
în 


asemenea momente trebuie oare să acționeze eel mai puternic 
religia în care te-ai născut? Ce creştin, într-o bătălie împotriva 
turcilor, s-ar adresa mai curând lui Mahomed decât Sfintei 
Fecioare? Se mai povesteşte că un porumbel a adus în cioc 
sfânta fiolă pentru a-l unge pe Clovis, şi că un înger a purtat 
flacăra pentru a-l călăuzi. Prejudecata a crezut toate poves- 
tioarele de acest gen. Cei ce cunosc firea omenească ştiu prea 
bine că atât uzurpatorul Clovis cât şi uzurpatorul Rolon sau 
Rol au trecut la creştinism doar pentru a guverna mai în sigu- 
ranță nişte creştini, aşa după cum uzurpatorii turci s-au făcut 
musulmani pentru a guverna mai în siguranță nişte musul- 
mani. 


PREJUDECĂȚI RELIGIOASE 
(PREJUGES RELIGIEUX) 


Dacă doiea v-a spus că Ceres veghează asupra grânelor; 
sau că Vişnu şi Xaca s-au făcut oameni de mai multe ori; sau 
că Sammonocodom a venit să taie o pădure; sau că Odin vă 
aşteaptă în sala sa în drum spre lutlanda; sau că Mahomed ori 
cine ştie cine a călătorit până în cer: în sfârşit, dacă mai apoi 
preceptorul vă îndeasă bine în creier ceea ce v-a gravat doica, 
ei bine, toate acestea vă vor însoți întreaga viață. lar dacă 
judecata voastră ar dori cumva să se ridice împotriva acestor 
prejudecăţi, atunci vor sări numaidecât vecinii şi mai cu sea- 
mă vecinele şi vă vor striga că sunteţi un nelegiuit şi vă vor 
înspăimânta; dervişul şi cadiul vor începe să înţeleagă că 
prostia nu duce la nimic bun şi că persecuția este ceva abomi- 
nabil. 


PREOŢI (PR&TRES) 


într-un stat, preoții sunt asemenea preceptorilor în familiile 
cetățenilor, meniți sa educe, să se roage, să dea un exemplu; 
ei nu pot să aibă nici o autoritate asupra stăpânilor casei, până 
când nu se va dovedi faptul ca acela care plăteşte trebuie să 
se supună celui ce primeşte. Dintre toate religiile, aceea care 
Ic înlătură cel mai ferm orice autoritate civilă preoților este, 
de netăgăduit, religia lui lisus. Daţi-i cezarului ce este al 
cezarului. — Nu va exista printre voi nici cel dintâi, nici cel 
de pe urmă. — împărăţia mea nu este în această lume. 

Certurile dintre Imperiu şi sacerdoțiu, care au însângerat 
Europa mai bine de zece secole, n-au fost decât nişte rebeli- 
uni ale preoților împotriva lui Dumnezeu şi a oamenilor şi un 
păcat necontenit împotriva Duhului Sfânt. 

De la Calchas, care a asasinat-o pe fiica lui Agamemnon, 
şi până la Grigore XII sau Sixtus V, doi episcopi ai Romei 
care au vrut să-i răpească marelui Henric IV regatul Franţei, 
puterea sacerdotală s-a dovedit fatală omenirii. 

Rugăciunea nu înseamnă a domina; exortația nu înseamnă 
despotism. Un bun preot trebuie să fie un medic al sufletelor. 
Dacă Hipocrate îe-ar fi poruncit bolnavilor săi să ia iarba ne- 
bunului, altminteri riscând să fie spânzurați, atunci Hipocrate 
ar fi fost mai nebun şi mai barbar decât Phalaris şi n-ar mai 
fi avut clienți. Când un preot spune: „lubiţi-l pe Dumnezeu, 
fiți drepți, îngăduitori şi milostivi", atunci este el un bun me- 
dic. lar când spune: „Credeţi-mă, altfel ven fi arşi de vii”, 
atunci devine un asasin. 


Magistratul trebuie să-l susțină si să-l domolească pe preot, 
aşa după cum capul familiei trebuie să mențină neştirbită 
autoritatea preceptorului dinaintea copiilor săi, dar si sa ve- 
gheze ca acesta să nu abuzeze de ea. înțelegerea dintre sacer- 
doțiu si Imperiu este cel mai monstruos sistem cu putinţă; 
căci de-ndată ce recurgi la un acord înseamnă că s-a creat un- 
deva o divizare; ar trebui spus protecția acordată de Imperiu 
sacerdoțiului. 

Dar ce te faci cu ţările în care sacerdoțiul deţine Imperiul, 
ca de pildă Salem, unde Melhisedcec era preot şi rege, sau 
Japonia, unde dairi a fost atâta vreme şi împărat? Vă 
răspund că urmaşii lui Melhisedec şi ai dairilor au fost 
deposedați. 

Din acest punct de vedere turcii sunt înţelepţi. Purced, ce-i 
drept, în călătorie spre Mecca; dar nu-i permit şerifului din 
Mocca să-l excomunice pe sultan. Nu se duc la Mecca să 
cumpere autorizaţia de a nu respecta Ramadanul sau pe aceea 
de a se căsători cu verii şi nepoatele lor; nu sunt judecaţi de 
un iman trimis de şerif; şi nu-i plătesc şerifului veniturile 
obținute în ultimul an. Câte nu sunt de spus despre toate 
acestea?! Cititorule, tu însuţi trebuie să le spui. 


PROFEŢI (PROPHE TES) 


Profetul Jurieu a fost huiduit, profeții din Ceveni au fost 
spânzurați sau traşi pe roată, profeţii veniţi la Londra din 
Languedoc sau Dauphine au fost puşi la stâlpul infamiei, 
profeţii anabaptişti au fost condamnați la fel şi fel de suplicii, 
profetul Savonarola a fost ars la Florenţa, iar profetului loan 


Botezătorul i s-a tăiat capul. „t „n, 'im. 


Se spune că Zaharia a fost asasinat; din fericire, fapta nu a 
fost dovedită. Profetul leedo sau Addo, care a fost trimis la 
Bethel, cu condiţia sa nu mănânce şi să nu bea nimic, în- 
ghițind din nefericire o bucăţică de pâine, a fost Ia rândul lui 
înfulecat de un leu; i-au fost găsite osemintele la drumul 
mare, între acest leu şi măgarul sau. lona a fost înghițit de un 
peşte; ce-i drept n-a rămas în burta peştelui decât trei zile şi 
trei nopți; totuşi, înseamnă să petreci şaptezeci şi două de ore 
în condiţii nu tocmai confortabile. 

Habacuc a fost tras de păr prin aer până în Babilon. Nu-i 
o marc nenorocire, la drept vorbind; însă este o trăsură cât se 
poate de incomodă. N-are cum să nu te doară să stai atârnat 
de propriul păr, pe o distantă de trei sute de mile. Eu unul aş 
fi preferat o pereche de aripi, iapa Borac sau un hipogrif. 

Michee, fiul lui Irnla, văzându-l pe Domnul aşezat pe tron, 
având de-a stânga si de-a dreapta oştirile cerului, şi Domnul 
chemând pe cineva pentru a se duce să-l păcălească pe regele 
Ahab; apoi văzând că diavolul se prezintă dinaintea Domnului 
si se oferă să îndeplinească el misiunea, ei bine, Michee i-a 
povestit atunci regelui Ahab toată această aventură cerească. E 
drept că a fost răsplătit doar cu o palmă zdravănă trasă de 
mâna profetului Schedia; e drept, de asemenea, că nu a 
rămas în temniță decât câteva zile: totuşi nu-i pica bine unui 
om inspirat să fie pălmuit şi vârât într-o prăpădită de 
văgăună. 

Se presupune că regele Amasia i-a smuls dinţii profetului 
Amos pentru a-l împiedica sa vorbească. Asta nu înseamnă că 
nu poţi vorbi absolut deloc fără dinţi; s-au văzut atâtea bă- 
trâne ştirbe foarte vorbăreţe; dar o proteţie trebuie rostită cât 
mai distinct, iar un profet ştirb nu este ascultat eu respectul 
care 1 s-ar cuveni. 

Baruch a omis o mulțime de persecuții. Ezechiel a fost 
lapidat de tovarăşii săi de robie. Nu se ştie dacă Ieremia a 
fost lapidat sau sfârtecat în două. 


Cât despre Isaia, se socoteşte adesea că a fost sfâşiat din 
ordinul lui Mânase, un regişor din ludeea. 

Trebuie sa recunoaştem că e grea meseria de profet. Daca 
a mai existat câte unul, ca de pildă Ilie ce se plimbă de pe o 
planetă pe alta, într-o frumoasă caleaşca de lumină, trasa de 
patru cai albi, cei mai mulţi, cu sutele, umblă pe jos şi sunt 
siliți să bată din uşă în uşă pentru a primi câte ceva de mân- 
care. Ei seamănă cu Homer, care a fost nevoit, se spune, să 
cerşească în cele şapte oraşe care şi-au disputat ulterior cin- 
stea de a-l fi văzut născându-se. Comentatorii săi i-au 
atribuit o infinitate de alegorii, care lui nici măcar nu i-au 
trecut vreodată prin minte. Aceeaşi onoare li s-a făcut adesea 
şi profeților. Nu vreau să spun prin asta că ei nu cunoşteau 
viitorul. Nu trebuie decât să-i laşi sufletului un oarecare grad 
de exaltare, aşa cum excelent şi-a imaginat un filosof sau un 
nebun din zilele noastre, care voia să străpungă o gaura până 
la antipozi şi să ungă bolnavii cu smoala aromată. 

Evreii şi-au exaltat atât de bine sufletul încât ei au văzut 
toate evenimentele din viitor: este însă greu de ghicit, fără să 
greşeşti, dacă prin Ierusalim profeții înțeleg în continuare via- 
tă veşnică; sau dacă Babilon înseamnă Londra sau Paris; dacă, 
atunci când ei vorbesc despre o mare cină, aceasta trebuie ex- 
plicată printr-un post; daca vinul roşu semnifica sânge; dacă o 
mantie roşie înseamnă credință, iar o mantie albă, caritate. 
Toate eforturile spiritului omenesc se concentrează în a-i înţe- 
lege pe profeți. lata de ce nu voi spune mai multe. 


RELIGIE (RELIGION) 


Prima chestiune (Premiere question) 


Episcopul de Glocester, Warburton, autorul uneia dintre 
cele mai savante lucrări redactate vreodată, se exprimă astfel, 
la pagina 8, în tomul I; 

„O religie, o societate, care nu este întemeiată pe credința 
într-o viață de apoi trebuie susţinută de o providență extraor- 
dinară. Iudaismul nu este întemeiat pe credinţa într-o viață de 
apoi; prin urmare, iudaismul a fost susținut de o providență 
extraordinară." 

Mai mulți teologi s-au ridicat împotriva lui; şi cum toate 
argumentele sunt sucite şi învârtite pe toate părțile, şi cu al 
său s-a întâmplat Ia fel; i s-a replicat astfel: 

„Orice religie care nu este întemeiată pe dogma nemuririi 
sufletului şi pe pedepsele şi recompensele veşnice este în mod 
necesar falsă; iudaismul nu a cunoscut aceste dogme; prin ur- 
mare iudaismul, departe de a fi susținut de Providenţă, a fost, 


potrivit principiilor voastre, o religie falsă şi barbară, care a 
atacat Providența." 

Acest episcop a mai avut si alți adversari care i-au demon- 
strat că nemurirea sufletului era cunoscută de evrei chiar în 
timpul lui Moise; el le-a dovedit foarte limpede că nici De- 
calogul, nici Leviticul, nici Deuteronomul nu au pomenit măcar 
un cuvânt în legatară eu această credință, şi este ridicol să 
răstălmăceşti şi să denaturezi câteva pasaje dm celelalte cărți, 
pentru a extrage un adevăr care nu este enunțat în însăşi car- 
tea legii. 

Domnul episcop, care a scris patru volume pentru a demonstra 
că legea iudaică nu propunea nici pedepse, nici recompense 
după moarte, nu a putut nicicând să le răspundă adversarilor 
săi de o manieră satisfăcătoare. Aceştia îi spuneau: be Moi- 
se cunoştea această dogmă, şi în acest caz i-a înşelat pe evrei 
nemanifestând-o; fie o ignora, caz în care el nu avea sufi- 
ciente cunoştinţe pentru a întemeia o religie bună. într-adevăr, 
dacă religia ar fi fost bună, de ce ar mai fi trebuit să fie abo- 
lită? O religie adevărată trebuie să dăinuie în timp şi spațiu; 
ca trebuie să fie precum lumina soarelui, care luminează toate 
popoarele şi toate generaţiile”. 

Acest prelat, deşi extrem de luminat, a ieşit cu greu din 
toate aceste dificultăți; dar există oare vreun sistem scutit de 
aşa ceva? 


A doua chestiune (Seconde question) 


Un alt savant, mult mai filosof, unul dintre cei mai pro- 
funzi metafizicieni din zilele noastre, aduce argumente puter- 
nice pentru a dovedi că politeismul a fost cea dintâi religie a 
oamenilor, aceştia crezând la început în mai mulți zei, 
înainte ca raţiunea să le fie suficient de luminată pentru a nu 
recunoaşte decât o singură Fiinţă supremă, itv <. „>. 
-V1- 


Dimpotrivă, eu îndrăznesc să cred că oamenii au început 
prin a recunoaşte un singur Dumnezeu, urmând ca slăbiciunea 
omenească să adopte, mai târziu, mai mulţi zei; şi iată cum 
văd cu lucrurile. 

Este de netăgăduit faptul că au existat mai întâi mici târ- 
guşoare, înainte de a se construi oraşe mari, şi că oamenii au 
fost împărțiți în mici republici, înainte de a se grupa în mari 
imperii. E cât se poate de normal ca un târguşor, speriat de 
trăsnet, mâhnit de pierderea recoltelor sale, maltratat de târgul 
vecin, simțindu-şi în fiecare zi slăbiciunea şi simțind pretutin- 
deni o putere invizibilă, c normal, aşadar, ca el să-şi fi spus: 
„Există o fiinţă mai presus de noi, care ne face deopotrivă 
bine şi rău". 

Mi se pare cu neputinţă ca el sa fi spus: „Există două 
puteri". De ce-ar fi fost mai multe? în orice domeniu, se trece 
de la simplu Ja complex şi se revine în fina] la simplu, dato- 
rită unor lumini superioare. Acesta este demersul spiritului 
omenesc. 

Care să fi fost această ființă invocată la începuturi? Să fi 
fost soarele? să fi fost luna? N-aş prea crede. Să examinăm 
un pic cum se petrec lucrurile la copii; ei se aseamănă destul 
de mult cu oamenii ignoranţi. Ei nu sunt frapaţi nici de fru- 
museţea, nici de utilitatea astrului care animă natura, nici de 
ajutorul pe care ni-l dă luna, nici de variațiile sale regulate; 
copiii nu se gândesc la toate astea, sunt mult prea obişnuiţi cu 
aceste aspecte. Nu adorăm, nu invocăm şi nu vrem să îmbu- 
näm decât acel ceva de care ne temem; toți copiii privesc 
cerul cu indiferență; dar ia să se apuce tunetul să bubuie, că 
si încep să tremure şi se duc numaidecât să se ascundă. 
Neîndoielnic, cei dintâi oameni au procedat şi ei la fel. Doar 
anumiţi filosofi au remarcat mersul astrelor şi au făcut în aşa 
fel încât ele să fie admirate şi adorate; însă simplii cultivatori 


ai pământului nu erau destul de luminați şi 
cunoscători pentru a îmbrățişa o eroare atât de 
nobilă. 

Prin urmare, un sat s-a mărginit a spune: „Există o 
putere care tună, care trimite grindină asupra noastră 
şi care face să ne moară pruncii: să o îmbunăm; dar 
cum sa o îmbunăm? Constatăm că am reuşit să 
domolim mânia oamenilor furioşi cu ajutorul unor 
mici cadouri; să-i oferim aşadar şi acestei puteri 
niscaiva daruri. Trebuie să-i dăm, negreşit, şi un nume. 
Primul care apare este acela de set de stăpân, de 
domn; şi iată că această forță este numita Domnul, 
Probabil că acesta este motivul pentru care primii 
egipteni şi-au numit zeul Knef; sent, Adonai, 
popoarele vecine lor, Baal sau Bel sau Melch sau 
Moloch, iar sciții, Pape: toate aceste cuvinte 
semnifică senior, stăpân. 

Aşa se explică faptul că în momentul descoperirii 
Americii ea era împărțită într-o multitudine de 
neamuri mici, fiecare avându-și zeul ocrotitor. Chiar 
mexicanii sau peruanii, care erau nişte nații mari, nu 
aveau decât un singur zeu: unii îl adorau pe Manko 
Kapac, iar ceilalți îl adorau pe zeul războiului. 
Mexicanii îi dăduseră războinicului lor zeu numele de 
VitzHputzli, aşa cum evreii îşi numiseră dumnezeul 
Savaot. 

Nu datorită unei rațiuni superioare şi cultivate au 
început popoarele, în ansamblul lor, prin a recunoaşte o 
singură divinitate. Daca ar fi fost nişte filosofi, aceşti 
oameni ar fi adorat un zeu al întregii naturi, şi 
nicidecum zeul unui cătun; ar fi examinat legăturile 
infinite dintre toate ființele, legături care dovedesc 
existența unei fiinţe creatoare şi conservatoare; dar ei 
nu au examinat nimic, ei au simțit. Slaba noastră 
înțelegere reprezintă, totuşi, un progres; fiecare orăşel 
îşi simţea slăbiciunea şi nevoia de a avea un ocrotitor 
puternic, îşi închipuia că această ființă protectoare 
locuia în pădurea din apropiere, în munţi sau în 
văzduh. Nu avea în minte decât o singură ființă 
protectoare, întrucât orăşelul însuşi nu avea decât o 
singură 


căpetenie în război, îşi imagina că această ființă avea un trup, 
căci îi era cu neputinţă să şi-o reprezinte altfel. Nici n-ar fi 
conceput ca târguşorul vecin să nu aibă şi el un zeu al său. 
lată de ce le-a spus lefta locuitorilor din Moab: „Posedaţi în 
mod legitim ceea ce zeul vostru Chamos v-a ajutat să cuceriti; 
trebuie să ne lăsaţi să ne bucurăm de ce ne-a dăruit zeul nos- 
tru prin victoriile sale". 

Acest discurs, rostit de un străin altor străini, este într-a- 
devar extraordinar. Evreii şi moabiţii îi deposedaseră pe băş- 
tinaşii din acel ținut; atât unii cât şi ceilalți nu aveau alt drept 
decât dreptul pe care ţi-l dă forţa, iar primii le spun celorlalți: 
„Zeul vostru v-a ocrotit în uzurparea voastră, înduraţi acum 
ca zeul nostru să ne ocrotească în uzurparea noastră”. 

leremia şi Amos se întreabă amândoi „ce motiv a avut 
zeul Malchom să pună stăpânire pe ținutul Gad". Aceste pa- 
saje dovedesc cât se poate de limpede faptul că antichitatea 
atribuia fiecărui ţinut un zeu protector. Urme ale acestei teolo- 
gii se regăsesc şi la Homer. 

E firesc ca o dată ce imaginația oamenilor a început sa se 
înfierbânte, iar spiritul lor a dobândit ceva cunoştinţe confuze, 
ei sa-şi fi înmulțit repede numărul zeilor şi să atribuie protec- 
tori elementelor, mărilor, pădurilor, fântânilor sau câmpurilor. 
Cu cât vor fi cercetat mai mult astrele, cu atât vor fi nutrit 
mai multă admiraţie. Cum să nu adori soarele când adori 
divinitatea unui pârâu? O dată făcut primul pas, pământul se 
acoperă numaidecât de zei; si se coboară aşa de la astre până 
la pisici şi cepe. 

Trebuie totuşi ca rațiunea să se perfecționeze; timpul for- 
mează treptat filosofi care înțeleg că nici cepele, nici pisicile, 
nici chiar astrele nu au făcut ordinea naturii. Toţi filosofii ba- 
bilonieni, perşi, egipteni, sciți, greci şi romani au admis un 
Dumnezeu suprem, care răspândește şi răzbună. 


La început ei nu îşi împărtăşesc gândurile poporului; întru- 
cât oricine ar fi vorbit de rău cepele şi pisicile dinaintea 
bătrânelor şi preoților ar fi fost lapidat; oricine le-ar fi re- 
proşat anumitor egipteni că-şi mănâncă zeii ar fi fost el însuşi 
mâncat, aşa cum relatează Juvenal că un egiptean a fost ucis 
şi mâncat crud, în urma unei dispute. 

Atunci cum s-a procedat? Orfeu şi alții ca el au creat mis- 
tere, pe care inițiaţii se jura cu tărie că nu le vor dezvălui, iar 
cel dintâi mister de acest gen este tocmai adorarea unui singur 
Dumnezeu. Acest mare adevăr se răspândeşte pe jumătate din 
cuprinsul pământului; numărul celor inițiați devine uriaş. E 
drept însă că vechea religie continuă să existe; dar cum ea nu 
este contrară dogmei unității lui Dumnezeu, este lăsată aşadar 
să trăiască. La urma urmei de ce-ar fi abolită? Romanii re- 
cunoşteau un Deus optimus maximus; grecii îl aveau şi ei pe 
Zeus, Dumnezeul suprem. Toate celelalte divinități nu sunt 
decât nişte creaturi intermediare: eroii şi împărații sunt aşezaţi 
în rândul zeilor, adică al celor preafericiţi; totuşi e limpede că 
Claudius, Octavian, Tiberiu sau Caligula nu sunt câtuşi de 
puţin consideraţi drept creatorii cerului si ai pământului. 

într-un cuvânt, pare de netăgăduit faptul ca, în timpul lui 
Augustus, toţi cei care aveau o religie recunoşteau un Dum- 
nezeu superior şi veşnic, şi mai multe ordine de zei secundari, 
al căror cult a fost ulterior numit idolarrie. 

Legile evreilor nu favorizaseră nicicând idolatria; căci, deşi 
ei îi recunoşteau pe malakhim, îngerii, ființe celeste de un 
rang inferior, legea lor nu le poruncea sa le dedice acestor 
divinități secundare vreun cult. Ei adorau îngerii, e adevărat, 
adică se prosternau când vedeau vreunul, dar cum acest lucru 
nu se întâmpla prea des, nu exista nici ceremonial, nici cult 
special instituit pentru ei. Heruvimii din arcă nu au primit 
omagii. E cert că evreii, cel puţin după Alexandru, au adorat 


în mod deschis un singur Dumnezeu, aşa cum mulțimea ne- 
numărată a inițiaților îl adora în taină în misterele sale. 


A treia chestiune (Troisieme question) 


Religia creştină s-a născut în aceste timpuri în care cultul 
unui Dumnezeu suprem era universal răspândit printre toți 
înțelepții din Asia, Europa şi Africa. 

Platonismul a ajutat mult la înțelegerea dogmelor sale. Lo- 
gos, care la Platon semnificase înțelepciune, rațiunea Fiinţei 
supreme, a devenit la noi Cuvânt, şi o a doua ființă a lui 
Dumnezeu. O metafizică profundă şi mai presus de capaci- 
tatea de înţelegere a omului a devenit un sanctuar inaccesibil 
care a învăluit religia. 

Nu vom repeta aici cum a fost declarată Măria drept ma- 
ma lui Dumnezeu, cum s-a stabilit consubstanțialitatea Tatălui 
şi a Cuvântului, şi întruparea Pneumei, organ divin al divinu- 
lui Logos, două naturi şi două voințe ce purced din ipostază, 
şi, în sfârşit, mâncarea supremă, sufletul şi trupul hrănite din 
mădularele şi sângele Omului-Dumnezeu, adorat şi mâncat 
sub formă de pâine, văzul de ochi, simţit de gust şi totuşi 
necuprins. Toate preceptele au fost sublime. 

încă din veacul al doilea, oamenii au început să-i alunge 
pe demoni rostind numele lui lisus; odinioară îi alungaseră cu 
numele lui lehova sau Ihaho; sfântul Matei relatează că, spu- 
nând duşmanii lui lisus că el îi alunga pe demoni în numele 
prințului demonilor, el le-a răspuns: „Dacă eu îi alung pe de- 
moni cu Belzcbut, arunci cu cine îi alungă copiii voştri?" 

Nu ştim când anume l-au recunoscut evreii pe Belzsbut 
drept prinţ al demonilor, acesta fiind un zeu străin; ştim însă 
(ne-o spune chiar Josefus) că existau la Ierusalim exorcişti 
însărcinaţi să alunge demonii din trupurile celor posedați, adică 
ai oamenilor loviți de boli ciudate, care pe aproape întreg 


pământul erau atribuite în acele vremuri unor duhuri rău- 
făcătoare. 

Demonii erau aşadar alungaţi prin rostirea cu-adevarat co- 
rectă a numelui lui lehova, rostire astăzi pierdută, dar şi cu 
ajutorul altor ceremonii, astăzi uitate. 

Această exorcizare prin rostirea numelui lui lehova sau a 
altor nume ale lui Dumnezeu se practica încă în primele se- 
cole ale Bisericii. Origene, în disputa cu Celsus, la numărul 
262, îi spune: „Dacă, invocându-l pe Dumnezeu sau jurând 
pe el, îl numim Dumnezeul lui Avraam, Isaac şi lacob, vom 
produce oarece efect cu aceste nume, a căror natură şi a căror 
forță sunt atât de puternice încât demonii se supun celor care 
Ic pronunță; dar dacă îl invocăm cu un alt nume, de pildă 
Dumnezeu al mării învolburate sau uzurpator, atunci aceste 
vorbe nu vor avea nici o virtute. Numele lui Israel tradus în 
greceşte uu va putea săvârşi nimic; pronunţaţi-l însă în ebra- 
ică, împreună cu celelalte cuvinte cerute şi veţi obține negreşit 
efectul dorit”. 

Acelaşi Origene, la numărul XIX, face nişte afirmaţii abso- 
lut remarcabile: „Există nume înzestrate în mod natural cu 
virtuți, precum acele cuvinte de care se servesc înțelepții egip- 
tenilor, magii din Persia şi brahmanii din India. Ceea ce numim 
magie nu este o artă deșartă şi iluzorie, după cum pretind 
stoicii şi epicurienii: nici numele Savaot, nici Adonai nu au 
fost făcute pentru ființe create; ele aparțin însă unei teologii 
misterioase care este legată de Creator; aşa se explică virtuțile 
acestor nume atunci când sunt aşezate şi rostite potrivit regu- 
lilor etc." 

Vorbind astfel, Origene nu exprimă sentimentul sau, per- 
sonal, ci relatează opinia general răspândită. Toate religiile 
acelor vremuri admiteau un soi de magic; se opera distincția 
între magia celestă şi magia infernală, între necromanţic şi 
teurgie; totul ținea de miraculos, de divinaţie şi oracol. Perşii 


nu negau miracolele egiptenilor, după cum nici egiptenii nu 
negau miracolele săvârşite de perşi; Dumnezeu nu se împo- 
trivea faptului că cei dintâi creştini fuseseră convinşi de ora- 
colele atribuite sibilelor şi le lăsa câteva erori nesemnificative, 
care nu alterau fondul religiei. 

Si încă ceva absolut remarcabil: creştinii din primele două 
secole resimţeau oroare față de temple, altare şi imaginile 
zeilor. Cel puţin aşa mărturiseşte Origene, la numărul 374. De 
atunci lucrurile s-au schimbat complet, o dată cu disciplina, 
când Biserica a primit o formă constantă. 


A patra chestiune (Quatrieme question) 


De-ndată ce o religie a fost stabilită legal într-un stat, tri- 
bunalele veghează să împiedice înnoirea majorității lucrurilor 
care se înfăptuiau în această religie înainte ca ca sa fie accep- 
tată public, întemeietorii se adunaseră odinioară în taină în 
pofida magistraților; nu s-au mai permis apoi decât întrunirile 
publice sub ochii legii, şi orice asociaţie care nu se supune 
legii este interzisă. Vechea maximă spunea că c mai bine să 
asculți de Dumnezeu decât de lege; a pătruns o maximă opu- 
să, potrivit căreia a-l asculta pe Dumnezeu înseamnă să ur- 
mezi legile statului. Altădată nu se vorbea decât de obsesii şi 
posedaţi, de ai fi zis că toți diavolii se dezlănţuiseră pe pă- 
mânt; astăzi diavolul nu-si mai părăseşte reşedinţa. Odinioară 
miracolele şi prezicerile erau absolut necesare; astăzi numai 
sunt admise. Un individ care s-ar apuca într-o piață publică să 
prevestească cine ştie ce calamități ar fi numaidecât vârât la 
nebuni, întemeietorii primeau în taină bani de la fideli; un om 
care ar strânge bani pentru a dispune de ei fără a fi autorizat 
de lege în această privință ar fi dat pe mâna justiţiei. Prin ur- 
mare, nu ne mai servim de nici unul dintre eşafodajele care 
au servit la ridicarea edificiului. 


A cincea chestiune (Cinquieme question) 


După sfânta noastră religie, care este, neîndoielnic, singura 
bună, care ar fi cea mai puţin rea? 

N-ar trebui să fie oare cea mai simplă'? N-ar trebui să fie 
oare cea care ar propovădui mai mult morala şi mai deloc 
dogmele? Cea care ar voi să-i facă pe oameni drepţi, fără a-i 
face însă absurzi? Cea care nu le-ar porunci să creadă lucruri 
imposibile, contradictorii, injurioase la adresa Dinivităţii şi 
periculoase pentru neamul omenesc, şi care nu ar cuteza să 
amenințe cu pedeapsa veşnică pe oricine ar da dovada de 
bun-simt? N-ar fi oare aceea care nu şi-ar sprijini credinţa pe 
călăi şi nu ar acoperi pământul cu sânge pentru nişte sofisme 
cu neputinţa de înţeles, cea în care un echivoc, un joc de cu- 
vinte şi două-trei pretinse documente nu ar face un suveran şi 
un zeu dintr-un prelat adesea incestuos, dintr-un criminal şi 
un individ ce nu se sfieşte să recurgă la otravă? aceea care nu 
ar subordona regii acestui preot? aceea care nu ar propovădui 
decât închinarea la un Dumnezeu, venerarea justiției, tole- 
rantei şi omeniei? 


l A şasea chestiune (Sixieme question) 


S-a spus că religia păgânilor este absurdă din mai multe 
puncte de vedere, că este contradictorie şi periculoasă; nu i s-au 
imputat oare mai multe rele decât a tăcut în realitate şi mai 
multe neghiobii decât a propovăduit efectiv? 


Căci a-l vedea pe Jupiter cu chip de taur, 
De şarpe, lebădă sau te miri ce balaur, Eu 
imul nu găsesc asta frumos Si nu mă miră 
că de bârfă e subiect stufos. 
(Prolog la Amfitrion) 


Este, desigur, cât se poate de impertinent; dar să mi se 
arate în toată antichitatea măcar un templu dedicat Ledei 
împreunându-se cu o lebădă sau cu un taur! A existat la Ate- 
na sau la Roma vreo predică care să încurajeze fetele să 
aducă pe lume copii cu lebedele din ogradă? Legendele adu- 
nate şi împodobite de Ovidiu sunt oare ele o religie? Nu 
seamănă ele cu Legenda aurită sau cu Floarea sfinților de la 
noi? Dacă vreun brahman sau vreun derviş ne-ar spune po- 
vestea sfintei Măria egipteanca, care, neavând cu ce să-i plă- 
tească pe corăbicrii care o aduseseră în Egipt, Je-a oferit 
fiecăruia dintre ei ceea ce se cheamă favorurile sale, în chip 
de bani peşin, i-am spune brahmanului cu pricina: „Bunule 
părinte, vă înşelați, religia noastră nu este Legenda aurita". 

Le reproşam anticilor oracolele şi minunile lor; dacă s-ar 
putea întoarce în această lume şi s-ar putea număra miracolele 
de la Notre-Dame din Lorcttc şi cele de la Notre-Dame din 
Efes, în favoarea cui s-ar înclina balanța? 

Sacrificiile de vieți omeneşti au fost instituite la aproape 
toate popoarele, însă s-a recurs rar la ele. Nu întâlnim decât 
sacrificiul fiicei lui Icfta şi al regelui Agag la evrei, întrucât 
Isaac şi Jonaţhas nu au fost sacrificați. Povestea Ifigenici nu 
este clar dovedită la greci; la vechii romani sacrificiile de 

vieți omeneşti au fost foarte rare. Intr-un cuvânt, religia pă- 
gână a vărsat foarte puţin sânge, în vreme ce a noastră a 
acoperit pământul cu sânge. A noastră este, fireşte, singura 
buna, singura adevărată; dar am săvârşit atâta rău prin mijlo- 
cirea ei încât, atunci când vorbim de alții, ar trebui să ne 
arătam smeriţi. 


A şaptea chestiune (Septieme question) 


Dacă un om ar vrea să insufle credința sa unor străini sau 
unor compatrioți, n-ar trebui el oare sa recurgă la cea mai 


insinuantă bländete şi la cea mai convingătoare moderație? 
Dacă va începe prin a spune că ceea ce va rosti el este de- 
monstrat, se va lovi de o mulțime de increduli; dacă va în- 
drăzni să le spună să nu-i respingă doctrina de vreme ce ea le 
condamnă pasiunile, dacă le va spune ca inimile lor le-au 
corupt sufletele sau ca raţiunea lor este falsă şi trufaşă, 
atunci îi va stârni împotriva sa şi va dărâma singur ceea ce 
a dorit să construiască. 

Daca religia pe care o vesteşte el este adevărată, va deveni 
ea oare şi mai adevărată datorită enervării şi insolenţei sale? 
Trebuie oare să te înfurii tocmai atunci când spui că trebuie 
să fii blând, răbdător, binevoitor, drept şi supus îndatoririlor 
față de societate? Fireşte că nu, întrucât toată lumea îţi împăr- 
tăşeşte opinia. Atunci de ce îți ocărăşti fratele când îi predici 
o metafizică misterioasă? Pentru ca bunul lui simţ îți lezează 
amorul propriu. Ai orgoliul de a-i cere fratelui tău să-şi sub- 
ordoneze inteligenţa inteligenţei tale; orgoliul umilit naşte fu- 
rie, iar aceasta nu are altă sursă. Un bărbat ciuruit de douăzeci 
de gloanţe într-o bătălie nu se mai înfurie. Dar un scolast 
rănit de refuzul cuiva de a-i da sufragiul devine mânios şi im- 
placabil. 


A opta chestiune (Huitieme question) 


N-ar trebui oare să operăm atent o distincţie între religia 
statului si religia teologică? Religia statului cere ca imanul să 
tina registrele celor tăiați împrejur, iar preoții sau pastorii să 
țină registrele cu cei botezați; să existe moschei, biserici şi 
temple, zile consacrate rugăciunii şi odihnei, precum şi rituale 
stabilite de lege; ca persoanele ce săvârşesc aceste rituale să 
se bucure de consideraţie, nu însă şi de putere; ca ele să 
înveţe poporul o morală sănătoasă şi ca slujitorii legii să 
vegheze 


asupra moravurilor slujitorilor din temple. Această religie a 
statului nu poate nicicând să producă vreo tulburare. 

Nu ja fel se întâmplă şi cu religia teologică; ea stă la baza 
tuturor neghiobiilor şi tuturor tulburărilor care se pot imagina; 
este mama fanatismului şi a discordiei civile; este duşmanul 
seminției omeneşti. Un bonz pretinde că Fo este un zeu; că a 
fost proorocit de fachiri; că s-a născut dintr-un elefant alb; că 
orice bonz poate să-l imite pe Fo făcând nişte strâmbături. Un 
preot budist spune că Fo a fost un om sfânt, a cărui doctrină 
a fost coruptă de bonzi şi că de fapt Sammonocodom este 
adevăratul zeu. După sute de argumente şi contradicții, cele 
doua facțiuni hotărăsc să-i supună problema lui dalai-lama, 
care locuieşte la o depărtare de trei sute de leghe şi care este 
nemuritor si chiar infailibil. Cele două facțiuni trimit o solie 
solemnă. Potrivit obiceiului său divin, dalai-lama începe prin 
a le oferi scaunul său găurit. 

Cele două secte rivale îl primesc mai întâi cu acelaşi res- 
pect, îl pun să se usuce la soare şi îl prind în mătănii pe care 
le sărută cu pioşenie; dar de-ndată ce dalai-lama şi sfatul său 
au deliberat în numele lui Fo, iată că partidul condamnat 
aruncă şiragul de mătănii în nasul semizeului si vrea să-i apli- 
ce o sută de lovituri de curea. Celălalt partid îşi apără lama, 
de la care a primit terenuri mănoase; şi se bat aşa vreme 
îndelungată; iar când obosesc să se tot extermine, asasineze şi 
să se otrăvească unii pe alţii, continuă adresându-şi cuvinte 
grele; dalai-lama râde de toate acestea; şi îşi distribuie din 
nou scaunul găurit oricui ar dori să primească dejecțiile bunu- 
lui părinte lama. 


ÎNVIERE (RESURRECTION) 


Se povesteşte că egiptenii nu şi-au construit piramidele de- 
cât pentru a face din ele morminte, şi că trupurile lor îmbăl- 
sămate şi pe dinăuntru şi pe dinafară aşteptau ca sufletele lor 
să vină să le readucă la viaţă la capătul a o mic de ani. Dar 
dacă trupurile lor urmau să învieze, de ce prima operaţie a 
spiţerilor era aceea de a le găuri craniul cu un cârlig şi de a 
le extrage creierul? Ideea de a renaşte fără creier atrage presu- 
punerea (dacă ne e îngăduit să folosim acest cuvânt) că egip- 
tenii nu aveau creier nici în timpul vieții; trebuie însă luat în 
considerare faptul că cei mai mulți antici credeau că sufletul 
se află în piept. Si de ce-ar fi sufletul mai curând în piept 
decât în oricare alt loc? Pentru că, într-adevăr, atunci când ue 
încearcă nişte sentimente mai puternice, simțim în regiunea 
inimii un soi de dilatare sau de strângere, fapt care a lăsat să 
se creadă că acolo era sălaşul sufletului. Acest suflet era ceva 
aerian; era o figurina uşoară, care se plimba şi ea pe unde 
putea, până ce îşi regăsea trupul. 

Credinţa în înviere este mult mai veche decât timpurile is- 
torice. Atalida, fiica lui Mercur, putea să moară şi să renască 
ori de câte ori voia; Esculap i-a redat viaţa lui Hipolit, iar 
Hercule, Alcestei; Pelops, după ce a fost sfârtecat în bucățele 
de tatăl său, a fost înviat de zei. Platon povesteşte că Hercs a 
revenit la viaţă, însă doar pentru cincisprezece zile. 


Fariseii, la evrei, nu au adoptat dogma învierii decât la 
mult timp după epoca lui Platon. 

în Faptele Apostolilor se găseşte un episod extrem de ciu- 
dat şi demn de a ne opri atenţia asupra lui. Sfântul lacov 
alături de mai mulți tovarăşi de-ai săi îl sfătuiesc pe sfântul 
Pavel să se duca în templul din Ierusalim şi să participe acolo 
la toate ceremoniile prescrise de vechea lege, deşi era deja 
creştin, „pentru ca toată lumea să ştie, spuneau ei, că tot ce se 
vorbeşte pe seama ta este fals şi că tu respecţi în continuare 
legea lui Moise". Altfel spus: „Du-te să minţi, să juri strâmb 
şi să negi în public religia pe care o propovăduieşti”. 

Sfântul Pavel s-a dus aşadar preţ de şapte zile la templu, 
dar în a şaptea zi a fost recunoscut. A fost acuzat că a adus 
în templu străini în scopul de a-l profana. lată cum a ieşit el 
din încurcătură: 

„Pavel, ştiind că o parte dintre cei prezenţi era din neamul 
saduceilor, iar cealaltă parte din neamul fariseilor, a grăit 
răspicat în adunare: Fraților, sunt eu însumi fariseu şi fiu de 
fariseu; vor sa mă condamne din pricina speranţei într-o altă 
viață şi în învierea morților." ' în toată această tărăşenie nu 
fusese nicidecum vorba despre învierea morților; Pavel nu a 
pomcnit-o decât pentru a-i întărâta pe farisei şi pe saducei 
unii împotriva altora. 


V.7. „Vorbind astfel, Pavel a semănat gâlceava între fa- 
risei şi saducei, iar adunarea a fost dezbinata." 

V.8. „Căci saduceii spun că nu există nici înviere, nici 
îngeri, nici suflet, în vreme ce fariseii le recunosc pe toate 
deopotrivă cte." 


1) Faptele Apostolilor, capitolul XXHI, versetul 6. (Nota lui Vol- 
taire). 


S-a pretins că lov, care este foarte străvechi, cunoştea deja 
dosma învierii. Se citează în acest sens următoarele: „Ştiu că 


o 
mântuitorul meu este viu, şi că într-o zi mântuirea lui se va 
pogorî asupra mea, că eu mă voi ridica din țărână şi îmi va 
creşte la loc carnea şi în trupul meu îl voi revedea din nou pe 
Domnul”. 

însă mai mulți comentatori consideră că lov voia să-şi ex- 
prime de fapt speranţa că se va însănătoşi în curând, şi că nu 
va rămâne de-a pururi culcat pe pământ, aşa cum era. Con- 
tinuarea dovedeşte destul de limpede că aceasta este interpre- 
tarea corectă, întrucât le grăieşte de-ndata falşilor şi asprilor 
săi prieteni: „De ce spuneți: Să-l prigonim?" sau: „Pentru că 
veți spune: căci l-am prigonit". Nu înseamnă oare aceasta 
destul de clar: „Când mă veţi vedea sănătos şi bogat ca altă- 
dată vă ven căi că m-aţi insultat". Când un bolnav spune: 
„Mă voi scula”, el nu spune: „Voi învia." A forța sensul unor 
pasaje limpezi este o cale sigură de a nu cădea niciodată de 
acord sau de a fi priviți ca nişte oameni de rea credinţă de 
către cei cinstiți. 

Potrivit sfântului leronirn secta fariseilor a apărut cu foarte 
puţin timp înainte de lisus Hristos. Rabinul Hillcl este socotit 
întemeietorul sectei fariseilor, iar acest Hillel era contemporan 
cu Gămăliei, dascălul sfântului Pavel. 

Unii farisei credeau că doar evreii învie şi că restul oame- 
nilor nu meritau aşa ceva. Alții au susținut că numai în 
Palestina era cu putință această înviere, trupurile celor îngro- 
pați în alte ţinuturi fiind transportate în taină la Ierusalim, 
pentru a se alătura acolo sufletelor lor. Sfântul Pavel, scri- 
indu-le locuitorilor din Salonic, le spune că „a doua venire a 
lui lisus Hristos se va înfăptui pentru ei şi pentru el, şi că vor 
fi martori la ca". 

V.16. „Căci, de-ndată ce va fi dat semnalul de către ar- 
hanghel şi de către sunetul trâmbiţei lui Dumnezeu, Domnul 


însuşi va cobori din cer, iar cei morți întru lisus Hristos vor 
învia primii." 

VII „Apoi, noi cei care suntem în viață şi care vom fi 
trăit până atunci, vom fi şi noi purtați alături de ei în văzduh, 
pentru a-l întâmpina pe Domnul în puterea cerurilor şi vom 
trai astfel de-a pururi împreună cu Domnul." 

Acest important pasaj nu dovedeşte oare destul de limpede 
ca primii creştini credeau că vor vedea sfârşitul lumii, aşa 
cum de altminteri este prezis în sfântul Luca a se petrece 
chiar în timpul vieții sfântului Luca? Dacă ei nu au văzut 
atunci sfârşitul lumii şi dacă nimeni nu a înviat de atunci, asta 
nu înseamnă că ceea ce este amânat este musai şi pierdut 
pentru totdeauna. 

Sfântul Augustin credea că pruncii, şi chiar cei născuţi 
morți, vor învia la vârsta maturității. Origene, Ieronim, Ala- 
nasie, Vasilc şi alții ca ei socoteau că femeile nu trebuie să 
învieze o data cu sexul lor. 

în sfârşit, au existat întotdeauna dispute legate de ce am 
fost, de ce suntem şi de ce vom fi. 


N 


Malebranche demonstrează învierea cu ajutorul omizilor 
care se transformă în fluturi. Această dovadă este, se vede, la 
fel de uşoara ca aripile insectelor la care recurge. Gânditorii 
care calculează aduc obiecții aritmetice împotriva acestui 
adevăr atât de bine dovedit. Ei spun că oamenii şi toate 
celelalte animale se hrănesc realmente şi cresc datorită sub- 
stanței strămoşilor lor. Transformat în cenuşă, trupul unui om 
se răspândeşte în aer şi, căzând pe pământ, devine o legumă 
sau grâne. Astfel, Cain a mâncat o parte din Adam; Enoh s-a 
înfruptat din Cain; Irad 1-a mâncat pe Enoh; Maviael, pe Irad; 
Matusalem, pe Maviael; prin urmare, nu există nimeni 
printre 


noi care să nu fi înghițit o părticică cât de mică din cel dintâi 
părinte al nostru. lata de ce s-a spus că suntem cu toţii antro- 
pofagi. Acest lucru devine evident după o bătălie; nu numai 
că ne ucidem frații, dar, după doi-trei ani, îi şi mâncăm, 
atunci când adunăm recolta de pe un fost câmp de luptă; cu 
toții vom fi astfel mâncaţi, la rândul nostru. lar când va trebui 
să înviem, cum îi vom înapoia fiecăruia trupul care i-a apar- 
ținut, fără a pierde astfel o bucată din propriul nostru trup? 

Acestea sunt argumentele celor ce nu cred în înviere; însă 
adepții învierii le-au răspuns cât se poate de pertinent. 

Un rabin pe nume Samai demonstrează învierea cu aju- 
torul acestui pasaj din Exod: „Am aparţinut lui Avraam, lui 
Isaac şi lui lacob; şi Ic-am promis prin legământ că le voi 
dărui pământul Canaan". lar Dumnezeu, în pofida acestui 
legământ, spune marele rabin, nu le-a dăruit pământul cu 
pricina; prin urmare ei vor învia într-o zi, pentru a se bucura 
de el si ca legământul să se împlinească. 

Profundul filosof dom Calmet descoperă în vampiri o do- 
vadă încă şi mai convingătoare. El a văzut vampiri ieşind din 
cimitire pentru a le suge sângele celor adormiti; e limpede că 
nu puteau suge sângele celor vii, din moment ce erau încă 
morți; drept pentru care înseamnă că înviasera: e limpede ca 
bună ziua. 

Un alt lucru sigur este acela că toți morții, în ziua judecății 
de apoi, vor merge pe sub pământ ca nişte cârtițe, cel puţin 
aşa spune Talmudul, pentru a compărea în valea numită losa- 
fat, care se află între cetatea Ierusalimului şi Muntele Măs- 
linilor. Vom fi pasămite tare înghesuiți în această vale; va 
trebui să reducem proporțional trupurile, ca diavolii lui Milton 
în sala Pandemoniumului. 

Această înviere se va produce în sunetul trâmbiţei, după 
cum ne spune sfântul Pavel. Vor fi însă necesare mai multe 
trâmbiţe, întrucât nici măcar tunetul nu răzbate la mai mult de 


trei sau patru leghe. La întrebarea câte trompete vor fi nece- 
sare, teologii răspund că nu au făcut încă socoteala; dar o vor 
face. 

Evreii povestesc că regina Cleopatra, care credea, neîn- 
doielnic, în înviere, asemenea tuturor doamnelor din acea 
epocă, l-ar fi întrebat pe un fariseu dacă, în clipa învierii, 
înviai gol-goluț. Savantul i-a răspuns că vom fi foarte bine 
îmbrăcaţi, din moment ce grâul pe care îl semănăm, morții fi- 
ind sub pământ, renaşte în spic purtând o cămaşă şi mustăți. 
Acest rabin a fost un teolog extraordinar; raționa aidoma lui 
dom Calmet. 


SOLOMON (SALOMON) 


Numele lui Solomon a fost întotdeauna cinstit în Orient. 
Lucrările care îi sunt atribuite, analele evreilor si legendele 
arabilor, i-au purtat faima până în Indii. Domnia lui reprezintă 
marea epocă a evreilor. 

A fost al treilea rege al Palestinei. Prima carte din Regi 
spune că Batşeba, mama sa, a obținut din partea lui David 
promisiunea că îl va încorona pe Solomon, fiul sau, în locul 
fiului cel mare Adonias. Nu trebuie sa ne surprindă că o fe- 
meie, care a uneltit pentru a-şi ucide primul soţ, dispunea încă 
de destule artificii pentru a dărui moştenirea rodului adulteru- 
lui său, şi pentru a-l dezmoşteni pe fiul legitim, care, în plus, 
mai era şi fiul cel mare. 

E remarcabil faptul că profetul Nathan, care venise să-i 
reproşeze lui David adulterul, uciderea lui Urie, precum şi 
căsătoria care a urmat acestei crime, era unul şi acelaşi profet 
care a ajutat-o pe Batseba să îl aşeze pe tron pe Solomon, 
născut din această căsătorie însângerată şi infamă. Această 
purtare, dacă judecăm doar după legile cărnii, ar putea dovedi 


că profetul Nathan avea, în funcție de moment, două greutăți 
şi două măsuri. Cartea nu spune că Nathan ar fi primit o 
misiune specială de la Dumnezeu cu scopul de a-l detrona pe 
Adonia. Dacă primise într-adevar o misiune, trebuia să o res- 
pecte; însă noi nu putem accepta decât ceea ce este scris ne- 
gru pe alb. 

Adonia, alungat de pe tron de către Solomon, i-a cerut o 
singură favoare, şi anume aceea de a-i îngădui să se căsăto- 
rească cu Abişag, tânăra care-i fusese oferită lui David pentru 
a-l încălzi bătrânețile. Scriptura nu spune dacă Solomon o îm- 
părţea cu Adonia pe concubina tatălui sau, dar spune că Solo- 
mon, în urma acestei simple cereri, l-a omorât pe Adonia. Se 
pare că Dumnezeu, care l-a înzestrat cu înțelepciune, i-a re- 
fuzat atunci spiritul dreptății şi al omeniei, aşa cum i-a refuzat 
ulterior şi darul continenței. 

In aceeaşi carte a Regilor se spune că era stăpân peste un 
mare regat, care se întindea de la Eufrat până la Marea Roşie 
şi Mediterana; dar din păcate se spune deopotrivă că regele 
Egiptului, care cucerise ținutul Gazer din Canaan, i l-ar fi dă- 
ruit fiicei sale în chip de zestre, fiică pe care Solomon se pare 
că ar fi luat-o de nevastă; se mai spune că la Damasc era un 
rege; regatele din Sidon şi Tyr înfloreau: înconjurat de state 
puternice, ci şi-a manifestat întreaga înțelepciune, rămânând în 
termeni de bună înţelegere şi pace cu toate. Abundenţa ex- 
traordinară care i-a îmbogățit țara nu putea fi decât rodul 
acestei înțelepciuni profunde, din moment ce în epoca lui Saui 
nu exista nici un muncitor în temniţă în toată ţara, şi nu s-au 
găsit decât două săbii atunci când a trebuit ca Saul să le de- 
clare război filistenilor, cărora evreii le erau supuşi. 

Saul, care la început nu poseda decât două săbii în statele 
sale, a încropit numaidecât o armată de trei sute treizeci de 
mii de oameni. Sultanul turcilor n-a avut nicicând armate atât 
de numeroase; aveai cu ce porni să cucereşti pământul. Aceste 


contradicții par să excludă orice rațiune; dar celor care vor sa 
judece li se pare greu de crezut că David, care i-a urmat lui 
Saul, învins de filisteni, a reuşit, în timpul cârmurii sale, să 
întemeieze un vast imperiu. 

Bogăţiile pe care i le-a lăsat lui Solomon sunt încă si mai 
incredibile; i-a dăruit trei sute de mii de talanţi din aur şi un 
milion treisprezece mii de talanţi din argint, bani peşin, Talan- 
tul de aur al evreilor valorează aproximativ şase mii de lire 
sterline; iar talantul de argint, aproximativ cinci sute de lire 
sterline. Suma totaiă a moştenirii în bani peşin, fără a mai 
pune la socoteală piețele preţioase şi alte mărunțişuri, şi fără 
venitul obişnuit, proporțional, desigur, cu această comoară, se 
ridica la un miliard o sută nouăsprezece milioane cinci sute 
de mii de lire sterline sau la cinci miliarde cinci sute nouăzeci 
si şapte de milioane de scu7,i, în Germania, sau la douăzeci şi 
cinci de miliarde sase sute patruzeci şi opt de milioane, în 
Franţa, în acele vremuri nu exista atâta bănet adunat la un 
loc în toată lumea. 

Nu pricepem, după toate acestea, de ce s-a mai chinuit 
atâta Solomon să-şi trimită flota în ţinuturile din Ofir pentru a 
aduce de acolo aur. încă şi mai puţin pricepem cum se face 
că acest puternic monarh nu avea în vastele sale state măcar 
un singur om care să ştie să taie lemne în pădurea din Liban. 
Aşa că a fost obligat să-l roage pe Hiram, regele Tyrului, să-i 
împrumute nişte tăietori de copaci şi nişte muncitori care să 
lucreze lemnul. Trebuie să mărturisim că aceste contradicții 
dau de furcă geniului comentatorilor. 

în fiecare zi, la prânz şi la cină, în casa lui se serveau cinci- 
zeci de vite şi o sută de oi, precum şi păsări şi vânat pe 
măsură; asta însuma zilnic şaizeci de mii de livre de carne; 
pasămite avea o casa mare. 

Să adăugăm la toate acestea patruzeci de mii de grajduri şi 
tot atâtea hangare pentru carele sale de război, însă 
numai 


douăsprezece mii de grajduri pentru cavaleria sa. Cam multe 
care pentru o ţară muntoasă; şi un fast cam mare pentru un 
rege al cărui predecesor nu avusese în momentul încoronării 
decât o măgăriță, şi pentru un teren care de-abia de hrăneşte 
asinii. 

Nu se putea ca un prinț ce avea atâtea care de război să se 
mărginească la un număr redus de soții; se spune că avea 
şapte sute cu titlul de regine; pare ciudat însă că nu avea 
decât trei sute de concubine, fapt care contrazice obiceiul 
regilor de a avea îndeobşte mai multe metrese decât neveste. 

întreținea patru sute doisprezece cai, neîndoielnic pentru 
a-şi plimba femeile pe malul lacului Gcnezareth sau poate 
spre Sodoma sau spre albia râului Cedron, unul dintre cele 
mai minunate locuri de pe pământ, dacă râul cu pricina n-ar 
seca preț de nouă luni pe an şi dacă ținutul n-ar D niţel cam 
pietros. 

Cât despre templul pe care l-a construit şi pe care evreii 
l-au socotit cea mai frumoasă lucrare din univers, dacă Bra- 
mante, Michelangelo sau Palladio ar fi văzut această con- 
strucție, pesemne nu ar fi admirat-o. Era un soi de fortăreață 
micuță şi pătrată, în jurul unei curți, în care se aflau un edifi- 
ciu de patruzeci de coți lungime şi un altul de douăzeci de 
coți; se spune doar despre acest al doilea edificiu, care era 
templul propriu-zis, oracolul, sfântul sfinților, că măsura două- 
zeci de con în lățime şi în lungime şi tot atâția în înălțime. 
Orice arhitect din Europa ar considera o asemenea clădire 
drept o lucrare ridicată de barbari. 

Cărţile atribuite lui Solomon au dăinuit mai mult decât 
templul său. E poate una dintre cele mai izbitoare dovezi ale 
forței prejudecăților şi ale slăbiciunii spiritului omenesc. 

Aceste cărți s-au bucurat de respect doar datorită numelui 
autorului lor: au fost socotite bune, întrucât au fost opera unui 
rege, rege care trecea drept cel mai înțelept om din lume. 


Prima lucrare care i se atribuie este cea a Proverbelor: 
Este o culegere de maxime triviale, necioplite, incoerente, lip- 
site de gust, de discernământ şi scop. Cum să-ţi închipui că 
un rege luminat a putut compune o culegere de sentințe, însă 
nici măcar una nu se referă la actul de guvernare, la politică, 
la moravurile curtenilor sau la obiceiurile de la curte, întâlnim 
în schimb capitole întregi în care nu se vorbeşte decât despre 
prostituate care invită trecătorii să vină să se culce cu ele. 

Să luăm la întâmplare câteva dintre aceste proverbe: 

„Există trei lucruri care nu se mai satură şi un al patrulea 
care nu spune niciodată Gata, ajunge: mormântul, uterul şi 
pământul care nu se satură nicicând de apă; iar focul, care 
este al patrulea, nu spune niciodată Gata, ajunge. 

Există trei lucruri dificile, însă îl ignor cu desăvârşire pe al 
patrulea: zborul unui vultur în văzduh, şerpuirea unui şarpe pe 
o piatră, mersul unei corăbii pe apă şi înaintarea unui bărbat 
în femeie. 

Există patru lucruri care sunt cele mai mici de pe pământ, 
dar care sunt mai înțelepte decât înţelepţii: furnicile, mic 
norod care-şi adună hrana în timpul secerişului; iepurele, no- 
rod slab ce doarme pe pietre; lăcusta, care neavând rege, 
călătoreşte în roiuri; şi şopârla care lucrează cu mâinile şi lo- 
cuieşte în palatele regilor." 

Cum să cutezi a-i atribui unui mare rege, celui mai înțelept 
dintre muritori, asemenea neghiobii josnice şi absurde? Cei 
care îl socotesc autorul acestor copilării searbede şi care 
cred că le admiră nu se numără, cu siguranță, printre cei 
mai înţelepţi oameni. 

Proverbele le-au fost atribuite lui Isaia, Elzia, Sobna, Elia- 
cin, Joacke şi multor altora; însă oricine ar fi compilat această 
culegere de sentințe orientale nu pare să fi fost un rege care 
să-şi fi dat cea mai mică osteneală. A spus el că „furia unui 
rege este precum răgetul leului"? Păi aşa vorbeşte orice servitor 


sau sclav care tremură văzându-şi stăpânul furios. Solomon ar 
fi vorbit el oare atât de mult de femeia lipsita de pudoare? Să 
fi spus el: „Nu priviți vinul când pare limpede şi când îi 
străluceşte culoarea în pahar" ? 

Mă îndoiesc ca existau pahare speciale de băut în timpul 
lui Solomon; sunt o invenţie destul de recentă; toată antichi- 
tatea a băut din căni de lemn sau de metal; acest scurt pasaj 
indică limpede că această rapsodie a evreilor a fost compusă 
la Alexandria, ca de altminteri atâtea alte cărți ale evreilor. ' 

Ecleziastul, atribuit şi el lui Solomon, are o ordine şi un 
gust total diferite. Cel care vorbeşte în această lucrare pare să-şi 
fi pierdut iluziile legate de putere şi măriri, un om sătul de 
plăceri şi scârbit de ştiinţă. Este glasul unui filosof cpicurian 
care repetă pagină de pagină că cel drept şi cel nelegiuit sunt 
deopotrivă supuşi accidentelor, că omul nu are nimic în plus 
față de animal, că e mai bine să nu te fi născut decât să 
exişti, că nu există o altă viaţă şi ca nimic nu este mai bun şi 
mai cu minte decât să te bucuri în pace de roadele muncii 
tale alături de femeia pe care o iubeşti. 

întreaga operă este pătrunsă de un materialism în egală 
măsură senzual şi dezgustat. Ai zice că s-a pus în ultimul ver- 
set un cuvânt pilduitor despre Dumnezeu doar pentru a dimi- 
nua scandalul pe care o asemenea carte avea să îl stârnească. 

Criticilor nu le vine a crede că această carte a fost scrisă 
de Solomon. Nu pare firesc ca el să fi spus: „Vai de pămân- 
tul care arc un copil drept rege!" Evreii nu avuseseră încă 
astfel de regi. 


1) Un pedant şi-a imaginat că a găsii o eroare în acest pasaj; 
pretindea că nu s-a tradus bine, prin cuvântul pahar, cănile 
care erau, spune el, din lemn sau din metal, dar cum ar fi 
putut oare vinul sa strălucească într-o cană de metal sau de 
lemn? si la urma urmelor, ce mai contează? (Nota lui Vol- 
taire.) 


Nu este normal ca el să fi spus: „Privesc obrazul regelui”. 
Parc mai plauzibil ca autorul să fi vrut să-i dea glas lui Solo- 
raon şi că, prin această alienare spirituală, care se întâlneşte în 
toate lucrările evreilor, el a uitat în corpul textului că, de fapt, 
dăduse glas unui rege. 

Ceea ce nu conteneşte sa ne surprindă este faptul că aceas- 
tă opera neruşinată a fost aşezată în rândul cărților canonice. 
Daca ar fi să stabilim astăzi canonul Bibliei, n-am mai in- 
clude, în mod sigur, şi Ecleziastul, dar el a fost inserat într-o 
epocă în care cărțile erau foarte rare şi mai mult admirate 
decât citite. Tot ce mai putem face astăzi este să-i ascundem, 
atât cât se poate, epicureismul ce domneşte pretutindeni în 
aceasta lucrare. S-a întâmplat şi cu Ecleziastul aşa cum s-a 
întâmplat cu atâtea alte lucrări care revoltă peste măsură. Au 
fost instituite în nişte timpuri de ignoranță; şi suntem siliți, 
spre ruşinea raţiunii, să le menţinem, în nişte timpuri lumi- 
nate, deghizându-le absurditatea şi grozăveniile sub masca ale- 
goriilor. 

Cântarea cântărilor este şi ea atribuita lui Solomon, întru- 
cât numele regelui apare în vreo două trei locuri, apoi pentru 
că se spune despre amantă că este frumoasă precum pielea lui 
Solomon şi pentru că amanta spune că este neagră, astfel 
încât s-a crezut ca Solomon se referea la soția sa egipteancă. 

Toate aceste motive sunt la fel de ridicole: 

1. Când amanta, adresându-i-se amantului său, îi spune: 
„Regele m-a dus în beciurile sale", ea vorbeşte în mod vizibil 
despre un altul decât despre amantul său; prin urmare nu re- 
gele este acest amant: ea se referă de fapt la regele festinu- 
lui, la paranimf, la stăpânul casei; iar această evreică este 
atât de departe de a fi iubita unui rege încât, în tot cuprinsul 
lucrării, pare că mai curând o păstoriță sau o fecioară a 
câmpurilor îşi caută iubitul în mijlocul naturii sau pe străzile 
orașului, 


sfârşind prin a fi oprită dinaintea porţilor de străjeri, care îi 
fură veşmântul. 
10.Sunt frumoasă precum pielea lui Solomon par mai 
curând vorbele unei ţărănci care ar spune la fel de 


bine: 

„Sunt frumoasă precum tapiseriile regelui"; şi tocmai 
pentru 

că numele lui Solomon figurează în această lucrare, ea 
nu ar 

putea să-i aparțină. Ce monarh ar face o comparaţie 
atât de 

ridicolă: „Priviţi-l, spune amanta în al treilea capitol, 
priviți-1 

pe regele Solomon purtând diadema cu care mama 
sa l-a 

încoronat în ziua nunții." Cine nu recunoaşte în aceste 
vorbe 

comparația pe care obişnuiesc să o facă fetele din 
popor refe- 

rindu-se la drăguţii lor? Ele zic: „E frumos ca un 
prinţ, sea 


mănă cu un rege, el..." 
11.E adevărat că această ciobănită care glăsuieşte în acest 
cântic de dragoste spune despre sine că este arsă de 


soare şi 

că este brună. Dar daca ar fi fost într-adevar fiica 
regelui 

Egiptului, ea n-ar fi putut să fie chiar aşa de arsă de 
soare. 


Tinerele de vază din Egipt sunt albe. Cleopatra, de 
pildă, avea 

pielea albă; pe scurt, acest personaj nu poate să fie, în 
acelaşi 

timp, o țărăncuţă si o regina. 

S-ar putea ca un monarh care avea o mie de femei să-i fi 
spus vreuneia dintre ele: „Să mă sărute cu buzele sale, căci 
sânii tăi sunt mai dulci decât vinul". Un rege şi un cioban, 
când e vorba să sărute pe gură, se pot exprima în acelaşi fel. 
Este însă destul de ciudat să pretinzi că tânăra a grăit în acest 
pasaj, ea lăudând sânii iubitului său. 

Nu neg nici faptul că un rege galant şi-ar pune iubita să se 
exprime astfel: „Iubitul meu este ca un buchet de mirt, el va 
rămâne prins de sânii mei". Nu prea pricep însă ce este acela 
un buchet de mirt; altminteri pricep foarte bine ce vrea când 
îşi îndeamnă iubitul să o cuprindă cu braţul stâng pe după 
gât, iar cu cel drept să o mângâie. Ka 


Ar trebui să-i cerem niscaiva explicaţii autorului Cântării 
atunci când spune: „Buricul tău este ca o cupă în care se află 
mereu ceva de băut; pântecele tău este ca o tufă de grâu; sânii 
tăi sunt ca doi pui de căprioară, iar nasul tău este precum tur- 
nul Muntelui Liban”. 

Mărturisesc că eglogele lui Vergiliu sunt de un cu totul alt 
stil; dar fiecare cu stilul său, iar un evreu nu este obligat să 
scrie precum Vergiliu. 

Trebuie să fii înzestrat cu o extraordinară elocvenţă orien- 
tală pentru a spune: „Sora noastră este încă micuță, nici nu 
i-au dat încă sânii. Ce-o să facem cu sora noastră? Dacă este 
un zid, să construim deasupra; dacă este o uşa, să o închi- 
dem". 

E foarte bine că Solomon, cel mai înțelept dintre oameni, 
s-a exprimat în acest fel în glumele lui, însă nişte rabini au 
susținut nu numai că această mica eglogă voluptoasă nu-i 
aparține regelui Solomon, ba mai mult, că ea nu ar fi auten- 
tică. Theodore de Mopsucste împărtăşea această opinie, iar 
vestitul Grotius cataloga Cântarea cântărilor drept o lucrare 
libertină, flagitiosus; este totuşi o lucrare consacrată, 
socotită o alegorie perpetuă a cununiei lui lisus Hristos cu 
Biserica sa. Trebuie să mărturisim că alegoria aceasta este 
cam forțată, şi nu pricepem bunăoară ce vrea să spună 
Biserica atunci când autorul afirmă că micuța lui soră nu are 
încă sâni. 

Una peste alta, acest cântic este o mărturie prețioasă a an- 
tichității, este singura carte despre dragoste pe care ne-au 
transmis-o evreii. Este o rapsodie ineptă, ce-i drept, dar este 
plină de voluptate. E toată numai sărutări pe buze, sâni mai 
dulci decât vinul şi obraji ce au culoarea turturelelor. Se vor- 
beşte adesea despre plăcere. Este o eglogă ebraică. Stilul este 
cel folosit în toate lucrările despre elocvenţă ale evreilor, lipsit 
de unitate şi coerenţa, plin de repetiţii, confuz şi metaforic 


până la a cădea în ridicol; însă în anumite fragmente pulsează 
naivitatea şi dragostea. 

Cartea despre înțelepciune este de un gust mai riguros; dar 
nici ea nu-i aparține lui Solomon mai mult decât Cântarea 
cântărilor. Cel mai adesea îi este atribuită lui lisus, fiul lui 
Sirah; alții spun că este a lui Filon din Biblos; dar oricine i- 
ar fi autorul, se pare că în vremea lui nu exista încă 
Pentaieucul; întrucât el spune, în capitolul X, că Avraam a 
vrut să-l sacrifice pe Isaac în timpul potopului, iar într-alt 
loc vorbeşte despre losif ca despre un rege al Egiptului. 

Cât despre Ecleziast, la care ne-am referit deja, Grotius 
pretinde că a fost scris sub Zorobabel. Am văzut cât de liber 
se exprimă autorul Ec/eziastului; ştim deja ce spune: ca „omul 
nu are nimic în plus fața de animal; că e mai bine să nu te fi 
născut decât să exişti; că nu există o altă viață şi că nimic nu 
este mai bun şi mai cu minte decât să te bucuri în pace de 
roadele muncii tale alături de femeia pe care o iubeşti”. 

S-ar putea ca Solomon să le fi adresat astfel de discursuri 
unora dintre femeile sale; s-a pretins că ar fi obiecții pe care 
şi Ic face sieşi; dar aceste maxime, cu un aer uşor libertin, nu 
seamănă câtuşi de puţin cu nişte obiecții şi a pretinde că vezi 
într-un autor taman contrariul a ceea ce spune înseamnă să-ți 
baţi joc de lume. 

Unii Părinţi au susținut că Solomon a făcut penitență, ast- 
fel încât îl putem ierta. 

N-ar fi deloc exclus ca Solomon sa fi fost bogat şi foarte 
învăţat pentru epoca şi poporul său. Exagerarea, tovarăşă 
de nedespărțit a vulgarității, i-a atribuit nişte comori pe care 
n-avea cum să le posede şi nişte cărți pe care n-avea cum să 
le scrie, între timp respectul pentru antichitate a consacrat 
aceste erori. 101, 


Dar ce contează că aceste cărți au fost redactate de un 
evreu? Religia noastră creştină se întemeiază pe religia evre- 
iască, nu însă şi pe toate cărțile scrise de evrei. 

De ce-ar fi pentru noi Cântarea cântărilor mai sacră decât 
legendele din Talmud? Pentru ca, se spune, ani inclus-o în 
canonul ebraic. Si ce este acest canon? Este o culegere de 
lucrări autentice. Ei şi! Daca o lucrare este autentică, asta nu 
înseamnă musai că ca este şi divină; istoria unor mici regi din 
ludeea sau Sichem, de pildă, reprezintă oare mai mult decât o 
istorie? Avem de-a face aici cu o prejudecată tare stranie. Nu 
îi prețuim pe evrei, în schimb vrem ca tot ceea ce a fost scris 
şi cules de ei să poarte, fără tăgadă, amprenta Divinităţii. 
Nicicând n-a existat o contradicție mai evidentă. 


SECTA (SECTE) 


Orice sectă, indiferent de domeniul în care s-ar manifesta, 
este o îmbinare a îndoielii şi a erorii. Scotişti, tomişti, realişti, 
nominalişti, papişti, calvinist', molinişti, jansenişti, cu toții poartă 
numele unui război. 

în geometrie nu există secte; nu spunem despre unul că 
este euclidian, iar despre un altul că este arhimedian. 

Când adevărul este evident, nu e cu putință să se formeze 
partide sau facțiuni. Nu s-a pus nicicând sub semnul întrebării 
dacă prânzul e în miezul zilei. 

O data ce a fost cunoscută acea parte a astronomiei care 
determină mersul astrelor si producerea eclipselor, nu au mai 
existat dispute în rândul astronomilor. 

Nimeni nu spune în Anglia: „Eu sunt newtonian, eu sunt 
lockian, iar eu sunt halleyan"; de ce? pentru că oricine i-a citit 


nu poate sa nu aprobe adevărurile predicate de aceşti mari 
oameni. Cu cât Newton este mai respectat, cu atât mai puțin 
oamenii se declară newtonieni; acest cuvânt ar lăsa loc presu- 
punerii ca ar exista în Anglia si antincwtonieni. în Franţa poa- 
te mai avem încă unii cartezieni; asta doar pentru că sistemul 
lui Descartes este o țesătură de născociri eronate şi ridicole. 

La fel se întâmplă şi cu micul număr de adevăruri care 
sunt constatate fără de tăgadă. Actele din Turnul Londrei fiind 
înregistrate la modul autentic de către Rymer, nu exista rymc- 
rieni, întrucât nimănui nu-i trece prin cap să combată această 
culegere. Nu întâlnim în ea nici contradicții, nici absurdități, 
nici minuni; nimic care ar putea stârni revolta rațiunii, prin 
urmare nimic care i-ar putea determina pe sectanți să susțină 
sau să dărâme cu ajutorul unor raționamente absurde. Toată 
lumea este aşadar de acord că Actele lui Rymer sunt demne 
de încredere. 

Dacă sunteți mahomedan, înseamnă că există oameni care 
nu sunt mahomedani, drept pentru care s-ar putea să greşiţi. 

Dacă n-ar exista creştinismul, care ar fi religia cea adevă- 
rată? Pesemne aceea în care nu ar exista secte; aceea în care 
toate spiritele ar ajunge negreşit Ja un acord. 

Dar în ce dogmă au ajuns oare toate spiritele la un acord? 
în aceea care predică adorarea unui Dumnezeu şi probitatea. 
Toţi filosofii din această lume care au avut o religie au spus 
întotdeauna: „Există un Dumnezeu şi trebuie să fim drepţi”. 
lată aşadar o religie universală, recunoscută la toți oamenii, 
indiferent de epocă. 

înseamnă că punctul asupra căruia ei sunt de acord este 
adevărat, iar sistemele prin care ei se deosebesc sunt false. 

„Secta mea este cea mai bună", îmi spune un brahman. 
Prietene, dacă secta ta este bună, atunci ea este şi necesară; 
întrucât dacă n-ar fi absolut necesară, mi-ai mărturisi că este 
inutilă; iar dacă este absolut necesară, atunci este absolut 


necesara tuturor oamenilor; cum se face însă ca nu toți 
oamenii au ceea ce le este absolut necesar? Cum e cu putință 
ca restul oamenilor de pe pământ să-şi bată joc de tine si de 
Brahma al tău? 

Când Zoroastru, Hermes, Orfeu, Minos, alături de toți cei- 
lalți mari oameni spun: „Să-l iubim pe Dumnezeu şi să fim 
drepți”, ei bine, atunci nimeni nu râde; dar întregul pământ îl 
fluieră pe cel ce pretinde că nu îi poți fi pe plac lui Dum- 
nezeu decât dacă în clipa morții ţii în mână o coada de vacă 
sau pe acela care impune tăierea împrejur sau pe acela care 
sacralizează crocodili şi cepe sau pe acela care condiționează 
mântuirea veşnica de nişte oase de mort purtate pe sub căma- 
şă sau de o indulgență absolvitoare, cumpărată la Roma cu 
două parale şi jumătate. 

Cum se explică aceste fluierături şi aceste batjocuri care se 
aud de la un capăt la celălalt al universului? înseamnă ca acele 
lucruri de care toată lumea îşi bate joc nu sunt de un adevăr 
extrem de evident. Ce-am spune despre un secretar al lui Seian 
care i-a dedicat lui Petroniu o carte scrisă într-un stil 
bombastic, intitulată: Adevărul oracolelor sibiline, dovedit 
prin faptei 

Acest secretar începe prin a vă demonstra că era necesar 
ca Dumnezeu să trimită pe pământ mai multe sibile, unele 
după altele; căci nu dispunea de alte mijloace pentru a-i instrui 
pe oameni. Se arată că Dumnezeu le vorbea acestor sibile, 
întrucât însuşi cuvântul sibilă semnifică povata lui Dumnezeu. 
Ele trăiau, desigur, mult timp, căci este de la sine înțeles că 
nişte ființe cărora Dumnezeu le adresează cuvântul său să se 
bucure de acest privilegiu minimal. Au fost în număr de 
douăsprezece, acest număr fiind sacru. Ele preziseseră, neîn- 
doielnic, toate evenimentele din lume, întrucât Tarquinius Su- 
perbus a cumpărat trei dintre cărțile lor plătind unei bătrâne o 
sută de scuzi. Ce incredul, adaugă secretarul, ar îndrăzni să 


nege toate aceste fapte evidente care s-au petrecut într-un 
colțişor de pe acest pământ? Cine ar putea nega îndeplinirea 
profeţiilor lor? N-a citat oare Vergiliu însuşi prezicerile si- 
bilelor? Daca nu avem primele exemplare ale cărților sibiline, 
scrise într-o epocă în care nu se cunoştea nici scrisul, nici ci- 
titul, nu dispunem noi oare de copiile lor autentice? Impie- 
tatea trebuie să tacă dinaintea acestor dovezi. Aşa îi grăia 
Hutevilus lui Sean. El spera să obțină funcția de augur, care 
i-ar fi adus o renta de cincizeci de mii de livre, însă n-a obți- 
nut nimic. 

„Ceea ce predică secta mea este obscur, sunt de acord cu 
asta, spune un fanatic; dar tocmai datorită acestei obscurități 
ea trebuie crezută; căci recunoaşte ea însăşi că este plină de 
obscurităţi. Secta mea este extravagantă, prin urmare este di- 
vina; altminteri cum ar fi putut să fie îmbrățişat de atâtea 
popoare un lucru ce parc aşa de trăsnit, daca nu ar fi avut 
ceva divin? Taman aşa-i si cu Coranul, despre care sont 
spun că are un chip de înger şi un chip de fiară; nu vă lăsaţi 
scandalizați de botul fiarei, ci venerați obrazul îngerului." Aşa 
grăieşte acest nesocotit;, iar un fanatic dintr-o altă sectă îi 
răspunde acestui fanatic: „Tu eşti fiara şi cu sunt îngerul". 

Acum, cine va judeca acest proces? Cine va hotărî între 
aceşti doi energumeni? Omul cu minte, imparțial şi savant 
într-o ştiinţă care nu este cea a cuvintelor; omul eliberat de 
prejudecăţi şi iubitor de adevăr şi dreptate; ei bine, omul care 
nu este fiara, dar care nu-şi închipuie nici că este înger. 


SIMŢUL COMUN (SENS COMMUN) 


Există uneori în limbajul curent câte o expresie care reda 
ceea ce se întâmplă în străfundul inimii tuturor oamenilor. Sen- 
sus communis semnifica la romani nu numai simţul comun, ci 
şi omenie, sensibilitate. Cum noi nu suntem la înălțimea ro- 
manilor, la noi cuvântul nu mai semnifică decât jumătate din 
ceea ce semnifica la romani. Adică bun-simţ, rațiune groso- 
lană, rațiune încropită, noțiune primară despre lucrurile ordi- 
nare, stare intermediară între prostie şi deşteptăciunc. „Acest 
om nu are simţul comun" este o insultă gravă. „Acest om are 
un simţ comun" este deopotrivă o insultă; înseamnă că nu 
este chiar idiot, dar îi lipseşte ceea ce se cheamă duh. De 
unde vine această expresie simț comun, dacă nu de la simţuri? 
Când au inventat acest cuvânt, oamenii erau convinşi că ni- 
mic nu intră în suflet altcumva decât prin simţuri; altfel spus, 
să fi utilizat ei oare cuvântul sim; pentru a semnifica rațiunea 
comună? 

Se spune uneori: „Simţul comun este ceva foarte rar"; ce 
înseamnă această propoziție? înseamnă că la unii oameni o 
judecată începută este oprită în progresul ei de anumite pre- 
judecăţi; că un om, care judeca foarte cu minte într-o anumită 
problemă, se va înşela întotdeauna amarnic într-o altă proble- 
mă. Bunăoară acest arab, care ştie să calculeze de minune şi 
care este un bun chimist şi un astronom extrem de exact, va 
crede totuşi că Mahomed are jumătate din lună în mâneca sa. 

De ce depăşeşte el simţul comun în cele trei ştiinţe mai 
sus amintite şi de ce rămâne sub simțul comun când c vorba 
de jumătatea lunii? Pentru că, în primul caz, el a văzut cu 


propriii săi ochi şi şi-a perfecționat inteligenţa, în vreme ce 
în al doilea caz el a văzut cu ochii altcuiva, i-a închis pc-ai 
lui şi şi-a pervertit simţul comun care zace în el. 

Cum se produce oare această stranie răsturnare a spiritului? 
Cum se face că ideile, care înaintează în creier cu un pas atât 
de ferm şi de regulat pe un mare număr de obiecte, se împot- 
molesc sărmanele atât de rău când e vorba de ceva mult mai 
palpabil şi mai lesne de înţeles? Un om are întotdeauna în el 
aceleaşi principii de înțelegere; înseamnă atunci că există 
vreun organ viciat, aşa cum se întâmplă uneori cu cel mai 
rafinat dintre gurmanzi, care poate să aibă gustul deformat în 
legătură cu un soi anume de mâncare. 

Ce a dus la vicierea organului acestui arab care vede jumă- 
tate din lună în mâneca lui Mahomed? Frica. I s-a spus că 
dacă nu crede în această mânecă, imediat după moartea lui, 
sufletul, traversând un podet extrem de îngust, îi va cădea pe 
veci în abis; ba mai mult, i s-a spus: „Dacă te vei îndoi vreo- 
dată de această mânecă, un derviş te va declara nelegiuit; un 
altul va dovedi că eşti un nebun care, deşi arc toate motivele 
de a crede, nu a vrut să-şi supună minune de judecată evi- 
dente: un al treilea te va trimite dinaintea divanului unei mici 
provincii, şi vei fi tras în ţeapă în mod legal”. 

Toate acestea îl bagă în sperieţi pe bietul arab şi, împreună 
cu el, pe femeia sa, pe sora sa şi toată liota familiei sale. Dau 
dovadă de bun-simţ în toate cele, în schimb, când vine vorba 
despre acest aspect, imaginația le este ştirbită, aidoma imagi 
nației lui Pascal, care vedea tot timpul o prăpastie lângă fo 
toliul său. Oare arabul nostru crede într-adevăr în mâneca lui 
Mahomed? nu; face eforturi pentru a crede; spune: „Este cu 
neputinţă, dar este adevărat, cred ceea ce nu cred." Mintea sa 
alcătuieşte, despre această mânecă, un noian de idei şi-i este 
frică să le descurce; tocmai asta înseamnă să nu ai simţ 
comun. .t/ 


SENZAȚIE (SENSATION) 


Se spune că stridiile au două simţuri; cârtițele, patru; iar 
celelalte animale, precum oamenii, cinci: una lume admite 
chiar şase; dar este evident că acea senzație voluptoasă la care 
se referă se reduce la sentimentul tactului, şi că omul trebuie 
să se mulțumească cu cinci simțuri. Nu ne este cu putință să 
ne imaginăm dincolo de acestea şi să dorim mai mult. 

S-ar putea ca pe alte globuri să existe simţuri de care noi 
nici măcar să nu avem habar; s-ar putea ca numărul simțurilor 
să crească de la o planetă la alta, iar ființa care posedă simţuri 
nenumărate şi desăvârşite să fie culmea tuturor ființelor. 

Dar cum stau lucrurile cu noi ceilalți, care avem doar cinci 
organe? Simțim întotdeauna în pofida noastră şi niciodată 
pentru că vrem să simţim; ne este imposibil să nu avem 
senzația pe care ne-o hărăzeşte natura noastră, în momentul în 
care intram în contact cu un obiect. Sentimentul este în noi, 
dar nu depinde de noi. îl primim; şi cum îl primim? Se ştie 
prea bine că nu există nici o legătură între aerul lovit, cuvin- 
tele care mi se cântă şi impresia pe care aceste cuvinte o pro- 
duc în creierul meu. 

Suntem uimiți de gând; însă sentimentul este ceva la fel de 
minunat. O forța divină izbucneşte în senzația celei mai neîn- 
semnate dintre insecte, la fel ca şi în creierul lui Newton. 
Totuşi, dacă o mie de animale mor sub ochii voştri, nu vă 
nelinişteşte ce se va întâmpla cu facultatea lor de a simţi, deşi 
această facultate este opera Fiinţei ființelor; le priviţi ca pe 
nişte maşinării ale naturii, care se nasc pentru a pieri, şi pen- 
tru a lăsa locul altora. 


De ce şi cum va dăinui senzația lor atunci când ele nu vor 
mai exista? De ce i-ar mai trebui autorului a toate câte sunt să 
păstreze nişte proprietăţi al căror subiect a dispărut? E ca şi 
cum ai spune că forța plantei numite senzitive, de a-şi îndrepta 
frunzele spre ramuri, dăinuie şi după ce planta nu mai este. 
O să întrebaţi, desigur, cum se face că, din moment ce senza- 
Da animalelor piere o dată cu ele, gândul omului nu piere o 
dată cu ci. Nu pot să răspund la această întrebare şi nu ştiu 
destule pentru a o lămuri. Autorul etern al senzației şi al gân- 
dului este singurul care ştie cum o dă şi cum o păstrează. 

întreaga antichitate a susţinut faptul că tot ce se găseşte în 
mintea noastră se regăseşte şi în simțurile noastre, în lucrările 
sale, Descartes pretindea că avem idei metafizice înainte chiar 
de a cunoaşte sânul doicii; o facultate de teologic a proscris 
această dogmă, nu însă pe motiv că ar fi fost o bazaconie, ci 
pentru ca era ceva nou; după care a adoptat această baza- 
conie, pentru că a fost distrusă de Locke, un filosof englez, şi 
trebuia, nu-i aşa, ca un englez să comită o greşeală, în sfârşit, 
după ce a schimbat de mai multe ori opinia, a proscris acest 
străvechi adevăr, potrivit căruia simţurile sunt porțile înțelege- 
rii. A procedat aidoma guvernelor înglodate în datorii, care 
uneori acceptă anumite bancnote, alteori le refuză; însă s-a 
scurs mult timp de când nimeni nu mai vrea bancnotele acestei 
facultăți. 

Toate facultățile din lume, chiar de şi-ar uni eforturile, nu 
vor putea nicicând să-i împiedice pe filosofi să constate că 
începem prin a simţi şi că memoria noastră nu este decât o 
senzație continuă. Un om care s-ar naşte fără cele cinci sim- 
Dm ar fi lipsit total de orice idee, şi asta în condiţiile în care 
chiar ar putea trăi. Ideile metafizice ne vin doar cu ajutorul 
simțurilor; cum să masori un cerc sau un triunghi, dacă nu ai 
văzut sau nu ai atins niciodată un cerc sau un triunghi? Cum 
să-ți faci o idee, chiar dacă imperfectă, despre infinit, altfel 


decât înlăturând hotarele? şi cum să treci de 
un hotar dacă n-ai văzut sau simţit nici unul? 

Senzaţia învăluie toate facultățile noastre, 
spune un mare filosof. 

Ce concluzie se poate trage din toate 
acestea? Spuneţi voi, voi care citiți şi gândiţi. 

Grecii au inventat facultatea Psyche, pentru 
senzații, şi facultatea Nous, pentru gânduri. Din 
păcate ignorăm ce anume reprezintă aceste 
două facultăţi; le avem, însă originea lor nu 
ne este mai cunoscută nouă decât le este 
cunoscută, de pildă, stridiilor, urzicii de mare, 
polipului,  viermisorilor sau plantelor. 
Datorită cărui mecanism  nedesluşit 
sentimentul se afla oare în tot corpul meu, iar 
gândul doar în capul meu!? Dacă ţi se taie 
capul, pasămite nu mai poți rezolva o 
problemă de geometrie: totuşi glanda pineală 
şi corpul calos, în carc-ți adăposteşti sufletul, 
dăinuie îndelung, fără vreo alterare; capul tăiat 
este atât de plin de spirite animalice încât 
adesea face salturi după ce a fost despărțit de 
trunchi: s-ar zice că are în acele clipe nişte 
idei extrem de vii, semănând cu capul lui Or- 
fcu care o cânta pe Euridice în timp ce ea 
se prăbuşea în apele Hebrusului. 

Dacă nu mai gândiţi când nu mai aveţi 
cap, cum se face că inima rămâne sensibilă 
după ee este smulsă? 

Simțiţi, spuneţi voi, pentru că toţi nervii îşi 
au originea în creier; totuşi, dacă vi se 
efectuează o trepanație sau dacă vi se arde 
creierul, nu simțiți nimic. Oamenii care 
cunosc toate aceste cauze sunt tare pricepuţi. 


VISE (SONGES) 


Somnia, qtiae mentes ludunt volitantibus umbris, Non 
delubra deum nec ah aethere numina mittunt, Șed sibi 
qmsque facit. 


Cum se face oare că, toate simțurile fiind moarte în timpul 
somnului, există un simț intern care este viu? Cum se explică 
faptul că, deşi ochii nu mai văd şi urechile nu mai aud, totuşi 
vedeți şi auziți în timp ce visați? Câinele visează că se află Ia 
vânătoare; latră, îşi fugăreşte prada şi se înfruptă din mărun- 
taiele ci. Poetul compune versuri în somn; matematicianul 
vede figuri geometrice; metafizicianul raționează bine sau rău; 
există exemple cu duiumul. 

Să fie doar organele maşinii cele care acționează"? Sau 
poate că sufletul pur, eliberat de sub imperiul simțurilor, se 
bucură atunci în voie de drepturile sale? 

Daca doar organele sunt cele care produc visele nopţii, 
atunci de ce nu ar produce tot ele singure şi ideile de peste 
zi? Dacă sufletul pur, liniştit în odihna simţurilor şi acționând 
singur, este cauza unică şi subiectul unic al tuturor ideilor pe 
care le aveţi în somn, de ce sunt oare toate aceste idei aproa- 
pe întotdeauna neregulate, nesăbuite si incoerente? Cum aşa? 
In clipele în care acest suflet este cel mai puţin tulburat, 
taman atunci în toate imaginațiile se manifestă cea mai marc 
dezordine! Sufletul este liber, dar este nebun! Dacă s-ar fi 
născut cu idei metafizice, aşa cum au spus atâția scriitori care 
visau cu ochii deschişi, ideile sale pure şi luminoase referi- 
toare la fiinţă, la infinit şi la toate principiile primordiale ar 
trebui să se trezească în el cu o extraodinarâ energie atunci 


când trupul sau ar fi adormit: ar însemna ca nu poți fi un bun 
filosof decât atunci când visezi. 

Orice sistem ați îmbrățişa şi oricât v-aţi strădui să dovediți 
că memoria vă întărâtă creierul, iar creierul va întărâta su- 
fletul, trebuie să admiteţi ca toate ideile va vin în somn fără 
ca voi sa participaţi cu ceva şi în pofida voastră: voința 
voastră nu joaca nici un rol. Prin urmare este limpede că puteţi 
gândi şapte-opt ore în şir, fără să aveţi nici cea mai mică 
dorință de a gândi şi fără să fiţi măcar siguri că gândiţi. 
Gândiţi-vă la asta şi încercaţi să ghiciţi cum stau lucrurile la 
animale. 

Visele au fost dintotdeauna asociate îndeaproape cu super- 
stițiile; nimic mai firesc. Un bărbat afectat puternic de boala 
iubitei sale visează că o vede dându-și sufletul; a doua zi ea 
chiar moare: prin urmare zeii i-au dat de veste că ea va muri. 

Un general visează ca iese învingător într-o bătălie; şi, în- 
tr-adevăr, o câştigă: zeii i-au arătat că va fi biruitor. 

Nu ţinem seama decât de visele care se împlinesc; pe 
celelalte, le dam uitării. Visele ocupă un loc important în isto- 
ria antică, la fel ca oracolele. 

Iată cum traduce Vulgata sfârşitul versetului 26 din capi- 
tolul XIX din Levitic: „Nu veți da ascultare viselor", însă cu- 
vântul vis nu este în ebraică, iar respingerea viselor ar putea 
să para destul de ciudată taman în cartea în care se spune că 
losif a devenit binefăcătorul Egiptului şi al familiei sale dato- 
rită faptului că a explicat trei vise. 

Tălmăcirea viselor era ceva atât de obişnuit încât oamenii 
au mers dincolo de această înțelegere: trebuia uneori să se 
ghicească ce a visat un alt om. Nabucodonosor, uitând o dată 
ce a visat, le-a poruncit magilor să-i ghicească visul, ame- 
ninţându-i cu moartea daca nu izbuteau; însă evreul Daniel, 
şcolit în arta magilor, le-a salvat viaţa ghicind care fusese 
visul regelui şi talmăcindu-l. Această poveste, şi atâtea 
altele 


ca ca, ar putea dovedi faptul că legea evreilor nu interzicea 
oniromantia, adică ştiinţa viselor. 


SUPERSTIȚIE (SUPERSTITION) 


Capitol extras din Cicero, Seneca si Plutarh 


Tot ce merge dincolo de adorarea unei Fiinţe supreme şi 
de supunerea inimii față de poruncile sale eterne ţine de do- 
meniul superstiției. Iertarea crimelor prin intermediul anumitor 
ceremonii este o superstiție dintre cele mai periculoase. 


Et nigras mactant pecudes, et manibus divis 
Inferias mittuni. ° 


Ah! nimium facties qui tristia crimina caedis 
Fluminea tolli posse putatis aqua! 


Socoti că Dumnezeu îți va uita crima dacă te scalzi într-un 
fluviu, dacă jertfeşti o oaie neagră sau dacă se rostesc asupra 
ta anumite cuvinte. O a doua crimă îţi va fi, aşadar, iertată 
plătind acelaşi preţ, apoi o a treia, aşa că o sută de crime nu 
te vor costa decât o sută de oi negre şi o sută de abîuțiuni! 
Procedaţi altfel, oameni nenorociţi: renuntat la crime si la 
oițele negre, 

Nu exista idee mai infamă decât aceea că un preot al lui 
Isis sau al lui Cibele te poate reconcilia cu Dumnezeu cântând 
pur si simplu la țimbal şi pocnind din castaniete! Si mă rog 


cine este acest preot al lui Cibele, acest eunuc hoinar care 
trăieşte de pe urma slăbiciunii tale, cum de se poate el socoti 
mijlocitor între ceruri si tine? Ce împuterniciri a primit ci de 
la Dumnezeu? El primeşte, de fapt, bani de la tine pentru a 
bolborosi nişte cuvinte şi tu îți închipui că Fiinţa ființelor 
încuviințează vorbele acestui şarlatan? 

Există şi superstiții nevinovate: dansezi în zilele de sărbă- 
toare în cinstea Dianei sau a Pomonei sau a cine ştie cărui 
zeu mai mic, zile de care e plin calendarul tău: foarte bine, 
n-ai decât. Dansul e foarte plăcut, face bine trupului, bucură 
sufletul şi nu dăunează nimănui; dar nu cumva să-ţi închipui 
ca Pomona sau Vertumnus îți vor fi recunoscători că ai ţopăit 
în onoarea lor şi te vor pedepsi dacă nu ai făcut-o. Nu există 
altă Pomona şi nici alt Vertumnus decât săpăliga şi cazmaua 
grădinarului. Nu fi într-atât de smintit încât să-ți imaginezi că 
grădina ta va fi bântuită de grindină doar pentru ca tu ai ratat 
ocazia de a dansa pyrrhique sau cordace, 

Există poate o superstiție scuzabilă şi chiar benefică pentru 
virtute: mă gândesc la aşezarea în rândul zeilor a marilor 
oameni care au fost binefăcători ai neamului omenesc. Ar fi 
mai bine, fără doar şi poate, dacă ne-am mărgini să-i privim 
pur şi simplu ca pe nişte oameni demni de a fi preţuiți şi, mai 
ales, demni de a li se urma exemplul. Cinstiţi-i însă fără 
vreun cult special pe acei oameni de soiul unui Solon, Tales 
sau Pitagora; dar nu îl adorați pe Hercule doar pentru că a 
curățat grajdurile lui Augias sau pentru că s-a împreunat cu 
cincizeci de tinere într-o singură noapte. 

Şi mai presus de toate feriți-vă să Ie dedicați vreun cult 
unor ticăloşi care n-au avut alt merit decât ignoranta, înflăcă- 
rarea şi mizeria; care şi-au făcut o datorie şi o glorie din lene 
şi desfrâu: cei care, în cel mai bun caz, au fost inutili întreaga 
lor viață să merite oare o apoteoză după moarte? 


Remarcați faptul că în timpurile cele mai superstițioase s-au 
comis cele mai oribile crime. 


II 


Superstiţiosul joacă pe lângă ticălos rolul pe care îl joacă 
sclavul pe lângă tiran. Ba mai mult; superstițiosul este condus 
de fanatic şi devine el însuşi fanatic. Apărută la păgâni, super- 
sta a fost adoptată de iudaism şi a infestat Biserica creştină 
încă din primele momente. Toţi părinții Bisericii, fără excepție, 
au crezut în puterea magiei. Biserica a condamnat întotdeauna 
magia, dar a crezut întotdeauna în ca: nu i-a excomunicat pe 
vrăjitori pentru că ar fi fost nişte nebuni, ci pentru că socotea 
că întrețin efectiv legături cu diavolii, 

Astăzi, jumătate din Europa consideră că cealaltă 
jumătate a fost vreme îndelungată şi mai este încă 
superstițioasă. Protestanţii privesc moaştele, indulgenţele, 
mortificările, rugăciunile pentru morți, apa sfințită şi aproape 
tot ritualul Bisericii romane ca pe o demenţă superstițioasă In 
opinia lor, superstiţia constă în a lua nişte practici inutile drept 
practici necesare. Există printre catolicii romani unii mai 
luminați decât strămoşii lor, care au renunțat la multe din 
obiceiurile socotite odinioară sacre; şi se scuză pentru cele pe 
care le-au păstrat, spunând: „Sunt lipsite de importanță şi tot ce 
este lipsit de importanţă nu are cum sa dăuneze”. 

E greu să trasezi hotarele superstiției. Unui francez care 
călătoreşte în Italia i se pare că totul ţine de superstiție, si nu 
se însală. Arhiepiscopul din Canterbury pretinde că arhiepis- 
copul din Paris este superstițios; presbiterienii îi adresează 
acelaşi reproş monseniorului din Canterbury şi sunt ei înşişi 
tratați drept superstițioşi de quakeri, care sunt, în ochii celor- 
lalți creştini, cei mai superstițioşi dintre toți. 


Prin urmare, societățile creştine nu se pun de 
acord în legătură cu ceea ce este socotit a fi 
superstiție. Secta care pare cel mai puţin afectată 
de această boală a spiritului este aceea care arc 
cele mai puţine ritualuri. Dacă în pofida 
puţinelor sale ceremonii, ea este puternic ataşată 
de o credință absurdă, această credință absurdă 
echivalează, ea singura, cu toate practicile 
superstițioase care au existat de la Simon 
magicianul si până la prelatul Gauffridi. 

Este aşadar limpede că fondul religiei unei 
secte este cel care trece drept superstiție în ochii 
unei alte secte. 

Musulmanii le reproşează superstiția tuturor 
societăților creştine, dar sunt ei înşişi catalogați 
drept superstițioşi. Cine va judeca acest mare 
proces? Va fi oare raţiunea? toate sectele pretind 
însă că au rațiunea de partea lor. Atunci să judece 
forța, nouă nemairămânându-ne decât să aşteptăm 
momentul când rațiunea va reuşi să pătrundă în 
capetele cât mai multor oameni pentru a dezarma 
forţa. 

A existat în Europa creştină o epocă în care 
unui cuplu proaspăt căsătorit nu îi era îngăduit să 
se bucure de drepturile cununiei înainte de a fi 
cumpărat acest drept de la episcop şi de la preotul 
paroh. 

Orice individ care nu îi lăsa Bisericii prin 
testament o parte din bunurile sale era 
excomunicat şi lipsit de îngropăciune. Se chema 
că mori deconfes, adică nemărturisind religia 
creştină. lar dacă un creştin murea infestat, 
Biserica anula excomunicarea mortului, redactând 
un testament în numele lui, prin care îşi adjudeca 
moştenirea pioasă pe care ar fi trebuit să i-o lase 
defunctul. 

Acesta este motivul pentru care papa Grigore 
ÎX şi Ludovic cel Sfânt au hotărât, după conciliul 
de la Narbona, ținut în anul 1235, ca orice 
testament la redactarea căruia nu asistase şi un 
preot să fie declarat nul; iar papa a decretat că 
testatorul si notarul vor fi altminteri 
excomunicați. 


Taxa asupra păcatelor a reprezentat un moment încă şi mai 
scandalos, dacă aşa ceva este cu putinţă. Forţa a fost cea care 
a impus toate aceste legi de care asculta superstiția popoare- 
lor; în timp, însă, rațiunea a abolit aceste practici ruşinoase, 
timp în care rațiunea a mai îngăduit totuşi menținerea multor 
altora. 

Până în ce punct politica va accepta oare prăbuşirea super- 
stiției'? Iată o întrebare într-adevăr spinoasă; e ca şi cum ai 
întreba până unde poți să mergi cu puncția la un bolnav ce 
suferă de hidropizic, ştiut fiind faptul că el poate să moară în 
timpul operației. Totul depinde de prudența medicului. 

Există oare vreun popor eliberat total de prejudecățile su- 
perstiției? Si asta e tot ca şi cum ai întreba: Există oare vreun 
popor de filosofi? Se spune că în magistratura Chinei nu există 
nici o superstiție. N-ar fi exclus ca ea să dispară definitiv şi 
din magistratura câtorva oraşe din Europa. 

Atunci magistrații în cauză vor veghea ca superstiţia popo- 
rului să nu devină periculoasă. Pilda acestor magistrați nu-i va 
lumina pe cei săraci, dar ca se va prinde de burghezii de 
frunte. Nu există poate nici măcar o singură tulburare sau a- 
tentat religios în care să nu fi fost, odinioară, implicaţi şi bur- 
ghezii, întrucât burghezii cu pricina erau la acea vreme ei 
înşişi săraci; însă rațiunea şi timpul îi vor fi schimbat. Mora- 
vurile lor îmblânzite vor îmblânzi, la rândul lor, pătura de jos, 
sărmană şi necioplită; şi există în acest sens exemple în mai 
multe ţări. Pe scurt, mai puţine superstiții înseamnă mai puțin 
fanatism; si mai puţin fanatism înseamnă mai puţine nenoro- 
ciri. 


TEIST (THEISTE) 


Teistul este un individ ferm convins de existenţa unei Fi- 
inte supreme, deopotrivă bună si puternică, care a creat toate 
fiinţele târâtoare, vegetale, simţitoare şi gânditoare; o Fiinţa 
care le perpetuează specia, care pedepseşte fără cruzime cri- 
mele si răsplăteşte cu bunătate faptele virtuoase. 

Teistul nu ştie cum pedepseşte, cum încurajează si cum 
iartă Dumnezeu; căci el nu este destul de temerar pentru a se 
încumeta să ştie cum acționează Dumnezeu; el ştie însă că 
Dumnezeu acţionează şi este drept. Greutățile cu care se con- 
fruntă Providența nu îl zdruncină în credinţa sa, întrucât acestea 
nu sunt decât nişte dificultăți şi nicidecum nişte dovezi; el se 
supune acestei Providenţe, deşi nu-i zăreşte decât unele dintre 
efectele sale şi învelişul exterior; şi, judecând lucrurile pe care 
nu le vede în funcție de lucrurile pe care le vede, el socoate 
că această Providenţă se manifestă pretutindeni şi în toate 
epocile. 

Alăturându-se în privința acestui principiu cu restul uni- 
versului, el nu îmbrățişează nici una dintre sectele care se 


contrazic unele pe altele. Religia sa este cea mai veche si cea 
mai răspândită; căci venerarea simpla a unui Dumnezeu a pre- 
cedat toate sistemele din lume. El vorbeşte o limba pe care 
toate popoarele o pot pricepe, chiar dacă nu se înțeleg între 
ele. Arc fraţi de Ia Pekin până la Cayenne şi toţi înțelepții se 
număra printre frații lui. El consideră că religia nu constă mei 
în exprimarea unei metafizici ininteligibile, nici în pompa de- 
şartă, ci în iubire şi dreptate. A face bine, accsta-i cultul sau; 
a asculta de Dumnezeu, aceasta-i doctrina sa. Mahomedanul îi 
strigă: „Vai şi amar ţie, dacă nu mergi în pelerinaj la Mecca!" 
„Nenorocire ţie, îi spune şi un franciscan, dacă nu te duci la 
Notre-Dame din Lorette!" El însă râde de Mecca şi Lorette; 
dar îl ajută pe cel nevoiaş şi îl apără pe cel oropsit. 


TEOLOG (THEOLOGIEN) 


Am întâlnit un teolog în adevăratul sens al cuvântului, 
stăpânea limbile Orientului şi cunoştea, atâta cât este cu pu- 
tință, toate ritualurile străvechi ale naţiilor. Ii cunoştea pe 
brahmani, pe caldeeni, pe adoratorii focului şi ai astrelor, pe 
sirieni sau pe egipteni la fel de bine ca pe evrei; diferitele 
pilde din Biblie îi erau familiare. Preţ de treizeci de ani încer- 
case să împace Evangheliile şi să-i pună de acord pe Părinţi. 
A căutat să afle cu precizie când anume fusese redactat sim- 
bolul atribuit apostolilor şi cel ce poartă numele lui Atanasie; 
cum au apărut tainele, unele după altele; care era diferența 
dintre sinaxă si mesa; cum s-a împărțit Biserica creştină ime- 
diat după nașterea sa în diferite ramuri şi cum le-a tratat so- 
cietatea dominantă drept eretice pe toate celelalte. A cercetat 
în profunzime politica, care s-a amestecat întotdeauna în aceste 


neînțelegeri; şi a operat distincţia între politică si înțelepciune, 
între orgoliul care vrea să subjuge spiritele şi dorința de a se 
lumina pe sine, între zel şi fanatism. 

Dificultatea întâmpinată de mintea sa de a pune ordine în 
atâtea lucruri aşa de lesne confundabile şi de a aduce putină 
lumină în noianul de nori l-a îndemnat de multe ori să re- 
nunțe; dar cum aceste cercetări erau o datorie pentru el, s-a 
consacrat lor în pofida dezgustului pe care îl resimţise. A 
ajuns într-un final să dobândească cunoştinţe ignorate de ma- 
joritatea confraților săi. Cu cât devenea mai savant, cu atât se 
îndoia mai mult de tot ce ştia. în timpul vieţii a fost îngădui- 
tor; înainte să moară, a mărturisit că şi-a trăit viaţa în zadar. 


TOLERANȚA (TOLERANCE) 


Ce este toleranța? Este apanajul umanității. Suntem cu toții 
plămădiți din slăbiciune şi greşeli; cea dintâi lege a naturii ne 
cere să ne iertăm unii altora erorile pe care le săvârşim. 

La bursa din Amsterdam, Londra, Surat sau Basra, zoroas- 
tricnii, brahmanii, evreii, mahomedanii, chinezii, indienii, or- 
todocşii, catolicii, protestanții şi quakcrii lucrează împreună: ei 
nu vor ridica nicicând pumnalul unii asupra celorlalți pentru a 
câştiga noi suflete întru religia lor. Atunci noi de ce ne-am 
măcelărit unii pe alții aproape fără-ncetare după primul con- 
ciliu de la Niceea? 

Constantin a început prin a da un edict care accepta toate 
religiile şi a sfârşit prin a le persecuta, înaintea lui au existat 


HHliim 


unele manifestări împotriva creştinilor pentru că 
începuseră să constituie un curent de opinie în stat. 
Romanii îngăduiau toate cultele, chiar si pe ale 
evreilor şi egiptenilor, faţă de care nutreau atâta 
dispreţ. De ce a tolerat Roma toate aceste culte? 
Pentru că nici egiptenii şi nici măcar evreii nu încercau 
să extermine vechea religie a imperiului şi nu 
cutreierau mările şi uscatul pentru a atrage noi 
prozeliți: tot ceea ce-i preocupa pe ei era să câştige 
bani; creştinii voiau însă, fără doar şi poate, ca 

ă pe Capitoliu. Sfântul Toma, de bună credință, 
mărturiseşte că împărații nu au fost detronați de creş- 
tini pentru simplul motiv că nu au putut să o facă. în 
opinia lor, tot pământul trebuia să fie creştin. S-au 
declarat aşadar duşmanii întregului pământ, până în 
clipa în care el avea să se convertească. 

S-au duşmănit unii pe alţii în toate punctele 
controversei lor. Trebuie oare ca lisus Hristos să fie 
socotit Dumnezeu? cei care neagă acest lucru sunt 
anatemizați sub numele de ebio-niţi, eretici, iar 
aceştia, la rândul lor, îi anatemizează pe adoratorii lui 
lisus. 

Unii vor ca toate bunurile să fie împărțite în 
comun, cum se spune că se obişnuia în timpul 
apostolilor, adversarii lor îi numesc atunci nicolaiti şi 
îi acuza de cele mai infame crime. Alţii care se dedau 
unei devoțţiuni mistice sunt numiţi gnostici şi înfierați 
cu o furie oarbă. Marcian, ridicând problema Trinității, 
este etichetat drept idolatru. 

Tertuhan, Praxeas, Origene, Novatus, Novaţian, 
Sabellius sau Donatus sunt cu toții persecutați de frații 
lor înainte de Constantin; şi nu apucă bine Constantin 
să întroneze religia creştină, că atanasienii şi 
cuscbienii se şi desprind de ea; şi din acel moment, 
Biserica creştină nu a încetat, până în zilele noastre, să 
fie acoperită de sânge. 


Evreii au fost, mărturisesc, un popor barbar. Ucideau fără 
milă locuitorii te miri cărui stătuleţ, asupra căruia nu aveau 
mai multe drepturi decât bunăoară asupra Parisului sau Lon- 
drei. Totuşi, când Naaman se vindecă de lepră pentru că a in- 
trat de şapte ori în apele Iordanului şi când, pentru a-şi dovedi 
recunoştinţa față de Elisei care îi destăinuise acest secret, îi 
spune că îl va adora, în semn de gratitudine, pe Dumnezeul 
evreilor, ci îşi rezervă libertatea de a-l adora în acelaşi timp şi 
pe Dumnezeul regelui său; îi cere în acest sens permisiunea 
lui Elisei, care nu ezită să i-o acorde. Evreii îl venerau pe 
Dumnezeul lor; totuşi nu păreau a se mira că fiecare neam îşi 
are Dumnezeul său. Socoteau că e bine că Chamos le dăduse 
un ținut moabiţilor şi-ar fi fost foarte mulțumiți dacă Dum- 
nezeul lor le-ar fi dat şi lor unul. lacob nu a şovăit să ia de 
neveste fiicele unui idolatru. Laban îşi avea Dumnezeul său, 
după cum lacob îşi avea şi el Dumnezeul său. Toate acestea 
sunt exemple de toleranță, toleranță manifestată de cel mai in- 
tolerant şi mai crud popor din antichitate: l-am imitat în furi- 
ile sale absurde, nu însă şi în privinţa indulgenţei sale. 

E limpede că orice individ care persecută un alt individ, 
fratele său, pentru ea nu îi împărtăşeşte opinia, este un mon- 
stru. Nu există obiecții în acest sens. Dar cârmuirea, dar ma- 
gistrații, dar prinții, cum vor proceda ei oare cu aceia care au 
un alt cult decât al lor? Dacă c vorba despre străini puternici, 
prințul va face negreşit o alianţă cu ei. Francisc I, un bun ca- 
tolic, se va uni cu musulmanii împotriva lui Carol Quintul, şi 
ci un bun catolic. Francisc I le va oferi bani luteranilor din 
Germania pentru a-i sprijini în revolta lor împotriva împăratu- 
lui; dar, potrivit obiceiului, va începe prin a-j arde pe luterani 
la ci acasă. Din rațiuni politice îi plăteşte în Saxa, şi tot din 
rațiuni politice îi arde la Paris. Unde se va ajunge? Persecu- 
tiile nasc prozeliți; în curând Franţa va fi înțesată de noi şi 
noi protestanți. Mai întâi se vor lăsa spânzurați, după care 
Vor 


spânzura şi ei la rândul lor. Vor izbucni războaie civile, apoi 
va veni Sfântul Bartolomcu, şi acest colţ de pe pământ va 
arăta mai rău decât tot ce şi-au imaginat anticii şi modernii în 
legătură cu infernul. 

Nesăbuiţilor, voi care nu ap fost nicicând în stare sa-i 
aduceți un cult pur Dumnezeului care v-a făcut! Nefericiților, 
voi care nu v-ati lăsat nicicând călăuziți de pilda unor învățați 
chinezi sau parsi! Monştrilor, voi care aveți nevoie de super- 
stiții, aşa cum are nevoie pipota corbului de cadavre! Vi s-a 
spus deja şi nu vi se va spune altceva: dacă acasă la voi ven 
avea două religii, ele îşi vor tăia beregata una alteia; dacă veţi 
avea treizeci, vor trăi în pace. Priviți-l pe Marele Turc: el 
domneşte peste zoroastrieni, indieni, ortodocşi, nestorieni şi 
catolici. Cel dintâi care ar plănui să iste vreo răzmeriță ar fi 
numaidecât tras în țeapă, după care toată lumea ar trăi în 
pace. 


II 


Dintre toate religiile, religia creştină este, neîndoielnic, cea 
care ar trebui să insufle cea mai mare toleranță, deşi până 
acum creştinii s-au arătat cei mai intoleranți dintre toți oa- 
ment. 

lisus, născut în sărăcie şi umilință, la fel ca fraţii săi, nu a 
practicat niciodată arta scrisului. Evreii aveau deja o lege sta- 
bilită până în cele mai mărunte detalii, iar noi nu avem nici 
măcar un singur rând scris de mâna lui lisus. Apostolii s-au 
destrămat din multe puncte de vedere. Sfântul Petru şi sfântul 
Barnabas mâncau soiuri de carne interzisă, împreună cu noii 
creştini venetici, dar se abţineau dinaintea creştinilor evrei. 
Sfântul Pa vel le reproşa această purtare, acelaşi sfânt Pavel 
fariseu, discipol al fariseului Gămăliei, acelaşi sfânt Pavel care îi 
prigonise aprig pe creştini, şi care, despărțindu-se de Gămăliei 


a trecut el însuşi la creştinism, ei bine, acelaşi sfânt Pavel s-a 
dus totuşi sa aducă jerfa în templul din Ierusalim, şi asta chiar 
în timpul apostolatului său. Preţ de opt zile s-a supus tuturor 
ceremoniilor legii iudaice, la care de fapt renunțase; a adăugat 
chiar devoţiuni şi purificări din belşug; a ascultat pe deplin 
legea iudaică. Cel mai mare apostol al creştinilor a înfăptuit 
preţ de opt zile aceleaşi lucruri pentru care oamenii sunt con- 
damnaţi la mg în cea mai mare parte a lumii creştine. 

Theuda şi Iuda au pretins a fi mesii înainte de lisus. Dosi- 
theu, Simion şi Menandru au pretins a fi mesii după lisus. 
încă din primul secol al Bisericii şi înainte chiar ca numele de 
creştin să fie cunoscut, existau deja vreo douăzeci de secte în 
ludeea. 

Gnosticii contemplativi, dositeenii sau cerintienii apăruseră 
înainte ca discipolii lui lisus să-şi fi luat numele de creştini. 
Au apărut apoi treizeci de Evanghelii, fiecare aparținând unei 
secte distincte; şi încă de la sfârşitul primului veac putem 
număra treizeci de secte de creştini în Asia Mică, în Siria, la 
Alexandria şi chiar la Roma. 

Toate aceste secte, dispreţuite de guvernul roman, şi as- 
cunse în cotloanele lor, se persecutau unele pe altele în cata- 
combele unde îşi târau existenţa; îşi adresau reciproc injurii; e 
tot ce erau în stare să facă în abjecția lor: aproape toate erau 
alcătuite din drojdia societăţii. 

Când, în sfârşit, unii creştini au îmbrăţişat dogmele lui Pla- 
ton şi au introdus un strop de filosofic în religia lor, despăr- 
țind-o de cea evreiască, au devenit ceva mai însemnați, dar în 
continuare divizați în mai multe secte, fără ca să existe un 
singur ceas măcar în care Biserica creştină să fie unită. Ea a 
luat naştere în mijlocul diviziunii evreilor, samaritenilor, fa- 
riseilor, saduceilor, esenienilor, iudaiților, discipolilor lui loan 
şi tămăduitorilor. S-a divizat încă din leagăn şi a rămas dezbi- 
nată chiar în persecuțiile îndurate sub primii împărați romani. 


Un martir era adesea privit de frații săi ca un apostat, iar 
creştinul carpocraţian îşi dădea sufletul sub paloşul călăilor ro- 
mani, excomunicat de creştinul ebionit, ebionitul fiind ci în- 
suşi anatemizat de sabelian. 

Această cumplită discordie care dăinuie de atâta amar de 
secole este o lecţie evidentă că trebuie să ne iertăm unii altora 
greşelile; discordia este răul cel mare al omenirii, iar toleranța 
este singurul ci leac. 

Nimeni nu se îndoieşte de acest adevăr, fie că el este cer- 
cetat cu sânge rece într-un cabinet de studiu, fie că este dez- 
bătut în linişte cu prietenii. Atunci oare de ce aceiaşi oameni, 
care în particular admit indulgenţa, dreptatea şi facerea de 
bine, se ridică în public cu atâta înverşunare împotriva acestor 
virtuți? De ce? pentru că interesul este dumnezeul lor şi sunt 
în stare să sacrifice orice în numele acestui monstru pe care îl 
adoră. 

Posed o demnitate şi o putere care mi-au fost dăruite de 
ignoranță şi credulitate; calc în picioare capetele celor proster- 
nat dinaintea mea: dacă se ridică si mă privesc drept în ochi 
sunt pierdut; trebuie să-i țin aşadar înlănțuiți de pământ cu 
fiare grele. 

Aşa au gândit oameni cărora secolele de fanatism Ic-au dat 
puterea. Ei au în subordinea lor alți oameni puternici, iar 
aceştia, la rândul lor, alţii, şi se îmbogăţesc cu toții din le- 
şurile celor săraci, se îngraşă cu sângele lor şi îşi bat joc de 
prostia lor. Cu toţii detestă toleranța, aşa după cum partiza- 
nii îmbogățiți pe seama poporului se tem să dea socoteală, iar 
tiranii se sperie când aud cuvântul libertate. Şi, culmea culmi- 
lor, tocmesc fanatici care strigă cât îi țin puterile: „Respectaţi 
absurdităţile stăpânului meu, tremurați, plătiți şi țineţi-vă gura!" 

Aşa s-au petrecut lucrurile pe o bucată destul de întinsă a 
pământului; iar acum când atâtea secte se clatină sub puterea 
lor, cum vom proceda oare cu ele? E bine ştiut faptul că 
orice 


sectă este o mare greşeală; nu există secte printre geometri, 
algebrişti sau aritmeticieni, întrucât toate propozițiile din geo- 
metrie, algebră şi aritmetică sunt adevărate, în toate celelalte 
ştiinţe există riscul de a te înşela. Care teolog tomist sau sco- 
tist ar îndrăzni să afirme cu tărie că este absolut sigur de lu- 
crarea sa? 

Daca există cu adevărat o sectă care să o amintească pe 
cea a primilor creştini, atunci această sectă este, fără 
îndoială, a quakerilor. Nimeni nu se asemuieşte cu apostolii 
mai mult decât ei. Apostolii primeau spiritul, iar quakerii 
primesc şi ci spiritul. Apostolii şi discipolii vorbeau câte trei 
sau patru deodată în adunare la etajul al treilea, iar quakerii 
procedează la fel, însă la parter. Potrivit sfântului Pavel, 
femeilor le era permis să predice, şi potrivit aceluiaşi sfânt 
Pavel acest lucru le era interzis; femeile quakerilor predică, în 
virtutea primei permisiuni. 

Apostolii şi discipolii jurau prin da şi prin nu, iar quakerii 
jură şi ei la fel. 

Nu exista nici o diferență în demnități şi podoabe între 
apostoli şi discipoli; quakerii nu au nasturi la mâneci şi sunt 
cu toții îmbrăcaţi în acelaşi fel. 

lisus Hristos nu 1-a botezat pe nici unul dintre apostolii săi; 
quakerii nu sunt nici ei botezați. 

Am putea împinge asemănările şi mai departe; am putea, 
de asemenea, arăta cât de mult diferă religia creştină de astăzi 
de religia pe care a propovăduit-o lisus. lisus a fost evreu, iar 
noi nu suntem evrei. lisus s-a ferit să mănânce carne de porc, 
întrucât porcul este murdar, precum şi carne de iepure, întru- 
cât acesta rumegă şi nu are laba despicată; noi însă mâncăm 
din belşug carne de porc, pentru că noi nu îl socotim murdar, 
precum şi carne de iepure, care are laba despicată şi nu ru- 
megă. 


lisus a fost tăiat împrejur, iar noi ne păstrăm prepuţiul. 
lisus mânca mielul pascal cu salata şi ținea sărbătoarea taber- 
naculclor, noi însă nu mai respectăm nimic din toate acestea. 
EI a respectat sabatul, iar noi l-am schimbat; el a adus jertfe, 
noi însă nu mai sacrificăm nimic. 

lisus a tăinuit întotdeauna misterul încarnării sale, precum 
şi al măreției sale; el nu a spus că este egalul lui Dumnezeu, 
iar sfântul Pavel a spus limpede în Epistola către evrei ca 
Dumnezeu l-a creat pe lisus inferior îngerilor; şi totuşi, în 
pofida afirmațiilor sfântului Pavcl, lisus a fost recunoscut a fi 
Dumnezeu la conciliul de la Niceea. 

lisus nu 1-a dăruit papei nici marca Ancona, nici ducatul 
Spolcto; dar iată că papa le posedă pe amândouă, în virtutea 
dreptului divin. 

lisus n-a făcut o taina din cununie şi nici din diaconat; la 
noi însă atât diaconatul cât şi cununia sunt o taină. 

Dacă privim cu atenție, constatăm că religia catolică, apos- 
tolică şi romană este, în toate ceremoniile şi în toate dogmele 
sale, opusul religiei lui lisus. 

Cum aşa?! înseamnă oare ca şi noi trebuie să respectăm 
legea iudaică doar pentru că lisus a respcectat-o întreaga sa 
viață? 

Dacă se poate păstra un raționament consecvent în materie 
de religie, e limpede că ar trebui să ne facem şi noi evrei, din 
moment ce lisus Hristos, mântuitorul nostru, s-a născut 
evreu, a trăit ca un evreu, a murit evreu si a spus explicit ca a 
respectat şi a mărturisit religia evreiască. Dar şi mai limpede 
este faptul că trebuie să ne tolerăm unii pe alţii, pentru ca 
suntem cu toţii slabi, nestatornici şi supuşi schimbării şi 
greşelii. O trestie culcată de vânt în noroi îi va spune oare 
altei trestii culcate în partea opusă: „Târăşte-te ca mine, 
netrebnice, altminteri o să fac în aşa fel încât să fii smulsă 
din rădăcini şi arsă"? 


TORTURA (TORTURE) 


Deşi există puţine articole de jurisprudență în această cu- 
legere, rânduită alfabetic, de reflecții cinstite, să spunem o 
vorbă şi despre tortură, altminteri numita interogatoriu. Ea 
este o manieră stranie de a interoga oamenii. Totuşi ea nu a 
fost inventată de nişte oameni mânaţi doar de simpla curiozi- 
tate; după toate aparențele, această parte a legislaţiei noastre 
îşi datorează originile unui hoţ de drumul mare. Cei mai mulți 
dintre aceşti domni obişnuiesc încă să zdrobească degetele, să 
ardă tălpile şi să interogheze, recurgând la fel şi fel de alte 
chinuri, pe aceia care refuză sa le spună unde şi-au ascuns 
banii. 

Cuceritorii, care le-au urmat acestor tâlhari, au considerat 
această invenţie extrem de folositoare intereselor lor; şi au 
pus-o în practică ori de câte ori şi-au închipuit că ceilalți oa- 
meni unelteau împotriva lor ceva rău, ca de pildă dorința de 
a fi liberi; aceasta era o crimă de lezmajestate la adresa divi- 
nității şi omenirii. Trebuia aşadar să cunoască toți complicii; 
şi pentru a-şi atinge acest scop, îi supuneau la cele mai cum- 
plite chinuri pe cei pe care îi bănuiau, întrucât, potrivit juris- 
prudenţei acestor primi eroi, oricine era suspectat fie şi de un 
singur gând necuviincios la adresa lor merita să moară nu- 
maidecât. Din moment ce deveneai astfel demn să mori, ce 
mai contau alte câteva schingiuiri înfiorătoare, care puteau du- 
ra mai multe zile şi chiar mai multe săptămâni? nu ştiu cum, 
dar toate acestea țineau chiar de Divinitate. Providența ne su- 
pune uneori chinului dându-ne o piatră la rinichi sau de bilă, 
guta, scorbutul, lepra, sifilisul sau vărsatul de vânt, distrugerea 


măruntaielor, convulsii ale nervilor şi multe alte unelte ale 
răzbunărilor Providenţei. 

Si cum cei dintâi despoți au fost, potrivit mărturiilor de- 
puse de toți curtenii lor, imagini ale Divinităţii înseşi, ei au 
imitat-o cât mai bine cu putinţă. 

Este însă foarte ciudat faptul că în cărțile evreilor nu se 
vorbeşte niciodată despre interogatoriu sau despre tortură. Păcat 
că această nație atât de blândă, atât de cinstită si atât de miloasă 
nu a cunoscut această modalitate de a afla adevărul. După păre- 
rea mea, explicaţia constă în faptul ca ei nu aveau nevoie să 
cunoască adevărul. Dumnezeu i-a dezvăluit întotdeauna adevă- 
rul poporului său mult iubit. Adevărul se stabilea uneori cu 
ajutorul zarurilor, iar cel bănuit de a fi vinovat avea mereu parte 
de cifra şase. Alteori se mergea la marele preot, care îl consulta 
numaidecât pe Dumnezeu recurgând la urim şi thwnmim. Al- 
teori oamenii se adresau unui ghicitor sau unui profet şi vă dați 
seama că ghicitorul sau profetul descoperea la fel de uşor lu- 
crurile ascunse ca şi urim at thummim al marelui preot. Poporul 
lui Dumnezeu nu trebuia, ca noi, să interogheze şi să facă pre- 
supuneri; prin urmare n-avea de ce sa recurgă la tortură. E sin- 
gurul lucru care a lipsit din obiceiurile poporului sfânt. Romanii 
nu au întrebuințat tortura decât pe sclavi, dar sclavii nu erau so- 
cotiți oameni. Pasămite nici un anchetator de la Tournelle nu 
consideră drept un seamăn al său un om care i-a fost adus jigă- 
rit, palid, descompus, cu ochii încercănaţi, barba lungă şi mur- 
dară şi acoperit din cap până-n picioare de viermii care i-au 
mâncat trupul în temniță. Anchetatorul nostru îşi oferă plăcerea 
de a-i aplica toate tipurile de tortură, mai uşoară şi mai dură, în 
prezenţa unui chirurg care îi ia pulsul, până ce bietul om e pe 
punctul de a-şi da duhul, după care o ia de la capăt; căci, după 
cum foarte bine se spune si în comedia împricinaţii”, „Asta face 
să treacă mai uşor o oră sau două”. 


Gravul magistrat care a cumpărat cu ceva bani dreptul de 
a face experienţe pe semenii săi îi va povesti la cină soției 
sale ceea ce s-a întâmplat peste zi. Prima dată, doamna s-a 
cutremurat de ce a auzit, dar a doua oară a început să guste 
povestea, căci, nu-i aşa, femeile sunt curioase; după care, cel 
dintâi lucru pe care i-l spune când el se-ntoarce acasă îmbră- 
cat în roba-i de magistrat este următorul: „Sufleţelul meu, 
astăzi nu ai mai interogat pe nimeni?" 

Francezii care, nu ştiu de ce, trec drept un popor foarte 
omenos, se miră că englezii, care au avut neomenia de a ne 
lua toată Canada, au putut renunța la plăcerea de a aplica in- 
terogatoriul. 

Când cavalerul de La Barre, nepotul locotenentului general 
al armatelor, un tânăr plin de duh, pe care-l aştepta un viitor 
strălucit, dar care a manifestat întreaga nesăbuință a unei tine- 
ren desfrânate, a fost învinuit ca ar fi cântat nişte cântecele 
deocheate si chiar că ar fi trecut pe lângă o procesiune de 
capucini fără să-şi descopere capul, ei bine, atunci judecătorii 
din Abbeville, nişte oameni comparabili cu senatorii romani, 
au poruncit nu numai să i se smulgă limba, să i se taie mâna 
ŞI să 1 se ardă trupul, ba mai mult, l-au supus torturii pentru 
a şti exact câte cântecele cântase şi câte procesiuni văzuse tre- 
când fără a-şi lua pălăria de pe cap. 

Această întâmplare nu s-a petrecut în secolul XHI sau 
XIV, ci chiar în veacul al XVIII, Celelalte nat judeca Franţa 
după spectacolele sale, după romane şi versurile frumoase, 
după fetele de la Operă cu purtări alese şi după dansatorii 
plini de grație de la Operă, sau după domnişoara Clairon care 
recită versuri într-o manieră încântătoare. Aceste nații nu 
ştiu că nu există popor mai crud, în străfundurile sale, decât 
poporul francez. 

în 1700 rusii treceau drept nişte barbari; şi iată-ne în 
1769; o împărăteasă a impus în acest uriaş stat nişte legi 
care le-ar 


fi făcut cinste unor Minos, Numa sau Solon, dacă ei ar fi avut 
destulă înțelepciune să le promulge. Cea mai remarcabilă din- 
tre aceste legi este toleranța universală, iar cea de-a doua ca 
însemnătate este abolirea torturii. Dreptatea şi omenia i-au 
călăuzit penița, aşa că ea a reformat totul din temelii. Vai şi 
amar de acea nație care, deşi de atâta timp civilizată, se lasă 
încă condusă de nişte obiceiuri vechi şi atroce! „Si de ce nc-am 
modifica junsprudența? întreabă nația cu pricina. Europa se 
foloseşte foarte bine de bucătarii noştri, de croitorii şi peru- 
chicrii noştri; prin urmare, legile noastre sunt foarte bune." 


TRANSSUBSTANȚÂȚIUNEA 
(TRANSSUBTANTIA TION) 


Protestanții, şi mai ales filosofii protestanți, consideră trans- 
substanțațiunea drept cea mai mare neruşinare a călugărilor şi 
imbecilitate a laicilor. Ei nu mai păstrează nici o măsură când e 
vorba de această credință, pe care o numesc monstruoasă; spun 
că nu există om cu bun-simţ care, după ce a reflectat asupra ei, 
să o poată îmbrățişa la modul serios. Ea este, spun ei, atât de 
absurdă, atât de contrară tuturor legilor fizicii şi atât de contradic- 
torie încât Dumnezeu n-ar fi putut face o asemenea operațiune, 
întrucât a presupune că Dumnezeu face lucruri contradictorii 
echivalează cu a-l nega pur şi simplu pe însuşi Dumnezeu. Un 
zeu îu pâine, ba mai mult, un zeu în locul pâinii; o sută de mii 
de firimituri de pâine transformate într-o clipă în tot atâția zei, 
mulțime uriaşă de zei care nu fac decât un singur zeu; albeaţa 
într-un corp alb; rotunjime într-un corp rotund; vin preschimbat 
în sânge, dar care are gust de vin; pâine care este preschimbată 
în came şi în fibre, care au gust de pâine: toate acestea le inspira 


atâta oroare şi dispreț duşmanilor religiei catolice, apostolice şi 
romane încât acest exces de oroare şi dispreţ a luat uneori as- 
pectul furiei. 

Oroarea lor sporeşte şi mai mult când li se spune că în fie- 
care zi, în țările catolice, preoți şi călugări, părăsindu-şi culcu- 
şul incestuos, şi fără a-şi fi spălat mâinile pângărite, se duc şi 
fac zei cu sutele, îşi mănâncă, îşi beau şi îşi elimină zeul prin 
excremente şi urina. lar atunci când se gândesc că această su- 
perstiție, de o sută de ori mai absurdă şi mai profanatoare 
decât toate superstiţiile egiptenilor, i-a adus unui preot 
italian o renta între cincisprezece şi douăzeci de milioane, 
precum şi autoritatea asupra unui ținut de o sută de mile în 
lungime şi tot atâtea în lățime, ei bine, atunci ei ar purcede 
cu toții, cu arma în mână, să-l alunge pe acest prelat care a 
pus stăpânire pe palatul Cezarilor. Nu ştiu dacă mă voi 
alătura lor, întrucât eu unul iubesc pacea; dar când ci se vor 
fi stabilit la Roma, mă voi duce negreşit sa le fac o vizită. 


(Scrisă de M. Guillaume, protestant.) 


TIRANIE (7YRANNIE) 


Poartă numele de tiran acel suveran care nu cunoaşte altă 
lege decât propriul său capriciu, care îşi însuşeşte bunurile 
supuşilor săi şi care îşi înrolează apoi supuşii pentru a lua în 
stăpânire bunurile vecinilor, în Europa nu există asemenea ti- 
rani. Există tirania unui singur om şi tirania mai multor oa- 
meni. Aceasta din urmă ar fi tirania unui grup care ar încălca 
drepturile celorlalte grupuri şi ar exercita despotismul grație 
legilor pe care le-ar fi corupt. Nici acest soi de tirani nu se 
mai găseşte în Europa. 


Sub ce tiranie v-ar plăcea mai mult să trăiţi? Sub nici una; 
dar dacă ar trebui musai să aleg, eu unul as urî mai puțin ti- 
rania unui singur om decât tirania mai multor oameni. Un 
despot are întotdeauna şi momente bune; o adunare de despoți 
nu are însă niciodată. Dacă un despot îmi face o nedreptate 
pot să-l dezarmez fie prin metresa sa, fie prin confesorul sau 
pajul său; dar o adunare de tirani gravi nu poate fi atinsă de 
nici o seducţie. Dacă ea nu este efectiv nedreaptă, atunci este, 
cel puțin, aspră şi oricum nu este nicicând benefică. 

Dacă nu aş avea decât un singur despot, nu ar trebui decât 
să mă lipesc de ziduri când Las vedea trecând sau, în funcție 
de obiceiurile țării, să îmi aplec fruntea până la pământ; dar 
dacă ar fi vorba de o sută de despoţi, ar trebui să repet tot 
acest ritual de o sută de ori pe zi, fapt care, în timp, ar deveni 
extrem de supărător, mai cu seamă atunci când nu ai încheie- 
turile prea suple. Dacă aş avea o ferma arendată în apropierea 
unuia dintre seniorii noştri, aş fi zdrobit; dacă aş pleda împo- 
triva unei rude a rudelor unuia dintre seniorii noştri, aş fi un 
om ruinat. Ce rămâne de făcut? Tare mă tem că în această 
lume nu poți să fii decât fie ciocan, fie nicovală; fericiți sunt 
aceia care pot să scape de această alternativă! 


VIRTUTE (VERTU) 


Ce este virtutea? Virtutea înseamnă să-i faci un bine a- 
proapelui tău. Pot să numesc virtute altceva decât ceea ce îmi 
este benefic? Eu sunt la ananghie, iar tu te arăţi mărinimos; 
sunt în pericol, tu mă salvezi; sunt înşelat, tu îmi spui ade- 
vărul; sunt părăsit, tu mă consolezi; sunt neştiutor, tu mă 
înveți: aş zice atunci fără să ezit că eşti virtuos. Dar cum 
rămâne cu virtuțile cardinale şi teologale? Unele dintre ele se 
vor păstra în şcoli. 

Ce-mi pasă că eşti temperat? E un precept de sănătate, pe 
care îl respecţi; te vei simţi mai bine şi te felicit pentru asta. 
Ai credinţă şi speranţă, atunci te felicit încă si mai mult: ele 
îți vor aduce viața veşnică. Virtuţile tale teologale sunt daruri 
cereşti; virtuțile tale cardinale sunt nişte calități minunate care 
te învaţă cum să te porți; însă ele nu reprezintă nişte virtuți în 
ceea ce priveşte raporturile tale cu aproapele tău. Omul pru- 
dent îşi face sieşi un bine, iar cel virtuos le face un bine 
celorlalți. A avut dreptate sfântul Pavel când ţi-a spus că ge- 
nerozitatea este mai presus de credinţă şi speranță. 


Cum aşa?! nu le vom include în rândul virtuților decât 
pe-acelca care le sunt de folos semenilor noştri? Păi cum aş 
putea include altele? Doar trăim în societate; prin urmare nu 
există nimic cu adevărat bun pentru noi dacă nu este bun şi 
pentru societate. Un singuratic va fi sobru şi pios; va fi îm- 
brăcat doar cu o târsână aspră: ei bine, va fi un sfânt; dar nu-l 
voi numi virtuos decât atunci când va săvârşi ceva care să le 
fie folositor şi celorlalți oameni. Atâta vreme cât este singur, 
el nu Ic face nici bine, nici rău; el nu înseamnă nimic pentru 
noi ceilalți. Dacă sfântul Bruno a adus pacea în familie şi a 
alungat sărăcia, atunci înseamnă că a fost virtuos; dacă a pos- 
tit şi s-a rugat în singurătate, atunci a fost un sfânt, în rândul 
oamenilor, virtutea este un schimb permanent de fapte bune; 
acela care nu participă în nici un fel la acest schimb nu tre- 
buie sa fie luat în calcul. Dacă sfântul cu pricina ar fi în 
această lume, fără îndoială că ar face fapte bune; dar atâta 
vreme cât nu va fi în această lume, lumea nu îl va numi, si 
pe bună dreptate, virtuos: el va fi bun pentru sine, nu însă şi 
cu noi. 

Dar, îmi veţi spune, daca un singuratic este lacom, beţiv şi 
se deda unui deşirau secret cu sine însuşi, atunci înseamnă că 
este vicios: prin urmare, daca are însuşiri contrare, este vir- 
tuos. Nu pot sa fiu de acord cu asta: dacă are cusururile 
despre care vorbiţi, este negreşit un om păcătos; totuşi el nu 
este vicios, rău şi condamnabil față de societate, căreia infa- 
miile sale nu-i produc nici un râu. Putem presupune că dacă 
va trăi în societate va face fapte rele şi va fi extrem de 
vicios; şi este chiar foarte probabil că va fi un om rău, însă 
nu este la fel de sigur că celălalt, singuraticul, cel temperat şi 
cast, va fi un om de bine; întrucât în societate defectele 
sporesc, iar însuşirile bune diminuează. 

Se ridică o obiecție şi mai puternică: Nero, papa Alexan- 
dru VI şi atâţia alți monştri de acest gen au săvârşit o mulțime 


de binefaceri; îndrăznesc să spun că în acea zi ei au fost vir- 
tuoşi. 

Unu teologi afirmă că divinul împărat Antoninus nu a fost 
virtuos; că a fost un stoic încăpățânat, care nu s-a mulțumit 
doar să le comande oamenilor, ci a vrut, mai mult, să fie sti- 
mat de ei; ca tot binele pe care l-a înfăptuit pentru neamul 
omenesc l-a înfăptuit doar de dragul propriei sale persoane; că 
a fost toată viata drept, muncitor şi generos doar din vanitate 
şi că nu a făcut decât să înşele oamenii cu virtuțile sale; mă 
ridic atunci şi strig în gura mare: „Dumnezeule, dă-ne cât mai 
des asemenea şmecheri!" 

